 KAREN KINGSBURY În aşteptarea dimineţii UN ŞOFER BEAT UN ACCIDENT MORTAL UN VIS DISTRUS KAREN KINGSBURY Editura SAMUEL Originally published în English under the title: Waiting For Morning, by Karen Kingsbury 1999 Mulinomah Publishers, Inc SAMUEL Rublishing MEDIAŞ România Editura SAMUEL Descrierea CIP a Bibliotecii Naţionale a României KINGSBURY, KAREN În aşteptarea dimineţii trad : Jeni Roşian — Mediaş; Editura Samuel, 2005 ISBN 973-8462-65-7 Coperta: Jeni Roşian Dedic această carte Lui Donald, cel mai bun prieten Dacă viaţa ar fi un cântec, mă rog ca melodia să dureze o veşnicie Căsnicia noastră este cel mai frumos text Lui Kelsey, preaiubita mea Te privesc şi te văd devenind o femeie minunată, cu ochi atât de frumoşi Seamănă cu ochii tatălui tău şi cu ai Tatălui Lui Ty, fiul meu drag Florile oferite de tine îmi sunt cele mai preţioase amintiri Creşti şi semeni şi tu tot mai mult cu tatăl tău Lui Austin, marea mea minune Îmi oferi noi dovezi chiar şi în zile întunecate, ale dragostei şi credincioşiei lui Dumnezeu Şi lui Dumnezeu Atotputernicul care m-a binecuvântat prin voi toţi Mulţumiri Scrierea unui roman despre efectele devastatoare ale conducerii sub influenţa alcoolului a fost o călătorie grea, în care am fost copleşită de suferinţa altora În căutarea acelui loc întunecat al disperării am citit multe relatări ale unor pierderi tragice Am navigat cu ochii plini de lacrimi pe site-ul Mothers Against Drunk Drivers Memorial Doresc să mulţumesc organizaţiei Mame împotriva Şoferilor Alcoolici şi tuturor celor care au contribuit într-un fel sau altul la îmbunătăţirea legislaţiei rutiere şi prin aceasta la salvarea multor vieţi omeneşti Mulţumesc celor de la editura Mulinomah pentru vânzări, pentru marketing, pentru publicitate, pentru copertă Dumnezeu lucrează prin voi, prin cărţile produse, cărţi care vor schimba vieţi Cu siguranţă, şi în cazul acestei cărţi, cuvintele mele ar fi nimic fără dumnezeiescul dar editorial al lui Karen Ball Îmi eşti o adevărată prietenă, mentor şi sper să învăţ de la tine, cât va îngădui Dumnezeu Mulţumesc mult, mult de tot Mulţumiri soţului şi familiei mele pentru sprijin şi încurajare în ceea ce a fost întotdeauna un proces emoţional complicat: scrierea unui roman Nu aş fi rezistat fără zâmbetul vostru, fără îmbrăţişări, fără dragostea voastră Ca întotdeauna, părinţii şi rudele au fost alături de mine Mulţumesc prietenelor de la grupul de studiu şi acelor surori în Cristos care m-au sprijinit în rugăciune, cerând Domnului să folosească darul meu pentru slavă Lui Şi multe mulţumiri scumpei mele prietene, Julie Kremer Într-o zi, cu peste zece ani în urmă, soţul ei a primit un telefon de la fiica lor adolescentă Maşina prietenei ei se defectase şi au rămas în drum Tatăl a plecat să le ajute În timp ce lucra a fost lovit mortal de un şofer beat Julie a rămas văduvă, cu două fetiţe Nu l-am cunoscut personal pe soţul ei, dar am fost mişcată de atitudinea Juliei A dat o Biblie în dar omului care i-a ucis soţul şi a rămas puternică în credinţă Mulţumesc, Julie, pentru că m-ai învăţat ce este iertarea, mi-ai dat un motiv să scriu în aşteptarea dimineţii 1 Lăuntrul meu fierbe, mi s-a întors inima în mine Plângeri 1: 20A Duminică seara Au întârziat şi asta o frământa Parcurse în gând o listă întreagă de explicaţii Oricare ar fi fost posibilă Poate s-au oprit să mănânce o îngheţată Poate au uitat ceva şi s-au întors Poate au pornit de acolo mai târziu decât de obicei Hannah Ryan era neliniştită Imagini îngrozitoare, posibilităţi tragice încercau să îşi facă loc în mintea ei şi se lupta din greu să le alunge După-amiaza fusese răcoroasă, aşa că oprise aerul condiţionat şi deschisese ferestrele la celălalt capăt al casei O boare de iasomie inundă camera Era atât de plăcută, lângă mirosul proaspăt al fursecurilor cu ciocolată, pe care tocmai le terminase Minutele treceau greu Hannah aşeză din nou, cu grijă, pilotele cărora tocmai le schimbase cearceaful pe paturile fetelor şi şterse blatul de la mobila din bucătărie pentru a treia oară Hotărâtă să lupte cu frica ce o cuprindea tot mai tare, luă buretele şi începu să frece şi faianţa de pe peretele bucătăriei Aranjă prăjiturile pe un platou de cristal şi recapitulă încă o dată ceea ce plănuise pentru cină În casă era prea linişte Ah, un cântec De asta avea nevoie Sortă câteva dintre CD-uri, până găsi unul de David Jeremiah Bine Îi place David Jeremiah O calmează O linişteşte Cântece să treacă timpul, să facă aşteptarea mai tolerabilă Nu îi plăcea când întârziau Niciodată nu îi plăcuse Familia era plecată de trei zile şi le simţea lipsa Îi era dor chiar şi de gălăgia, stresul şi deranjul pe care îl făceau când erau acasă Asta era tot Se simţea singură şi simţea lipsa celorlalţi Vocea lui David Jeremiah umplu casa Cânta despre venirea Domnului şi dorinţa de a fi acolo să-L vezi O luă dinspre sufragerie spre bucătărie Haideţi, măi, veniţi odată acasă Privi spre fereastră şi parcă îi vedea, parcă vedea Ford Explorerul albastru apărând de după colţ, intrând uşor pe o alee, uşile deschizându-se şi fetele gălăgioase şi vesele ţâşnind afară Era familia ei Dar nu era nicio maşină, nicio mişcare în afară de frunzele şi crengile copacilor, cu foşnetul lor uşurel Hannah Ryan suspină, şi pentru un moment începu iarăşi să enumere posibilităţi Ca orice mamă, nu era străină de tragediile altora Avea două fete adolescente şi nu o dată citise articole în ziare care o zguduiseră Odată, un adolescent, într-un moment de prostie, s-a urcat în spatele unui camion, agăţat de el Şoferul a pornit şi din nefericire tânărul a fost catapultat pe şosea, s-a lovit la cap şi a murit pe loc Mai era un articol despre un băiat bolnav care acostase o tânără şi o împuşcase chiar în uşa casei ei Când fetiţele lor erau mici, citise despre alte tragedii în ziare Bebeluşul din San Diego ce a găsit un nasture al mamei sale şi l-a înghiţit; s-a înecat în timp ce mama lui vorbea la telefon cu sora lui Copilaşul care ieşise din casă pe poarta din spate şi a fost găsit câteva ore mai târziu pe fundul piscinei vecinilor Hannah citea întotdeauna articolele, citea fiecare cuvânt şi apoi, pentru moment, îşi imagina ce ar simţi dacă un astfel de lucru s-ar întâmpla familiei ei Mai bine să fii pregătită, se gândea ea Mai bine să te gândeşti la astfel de momente, astfel încât dacă te afli în situaţia acestor mame devastate de tragedii să fie pregătită Ar fi ca şi un şoc iniţial, desigur, dar Hannah de obicei trecea peste detalii Care este modul prin care poţi face faţă unor astfel de ştiri? Dar apoi sunt funeraliile, prieteni care vin să te mângâie şi, în cele din urmă, viaţa merge înainte Până la urmă, să nu fii în trupul acesta înseamnă să fii prezent cu Domnul; nu ni se spune aşa mereu? Ştia asta pentru că era credincioasă Nu, nu va rămâne fără speranţă, indiferent de natura tragediei Da, astfel de gânduri îi treceau lui Hannah prin cap, dar imediat împăturea ziarul şi îl arunca la coşul de gunoi Erau gânduri morbide, ştia asta Dar era mamă şi era pe deplin conştientă de faptul că, undeva în lume, alte mame erau puse în faţa tragediilor Alte mame Nu ea Alte mame Asta era Puse deoparte mormanul tragediilor de ieri şi de azi şi, privind în viaţa ei, Hannah îşi spuse că aceste tragedii s-au întâmplat întotdeauna altor mame Nu s-au întâmplat oamenilor pe care îi cunoştea – şi cu siguranţă nu i se vor întâmpla ei Se rugă apoi, aşa cum făcea la sfârşitul multor momente de meditaţie, mulţumind lui Dumnezeu pentru un soţ devotat, încântător, un soţ pe care îl iubea şi pentru cele două fete minunate, puternice în credinţă, adolescente, eleve foarte bune Îi părea rău pentru cei loviţi de tragedie, dar în acelaşi timp mulţumea Domnului că astfel de lucruri nu se întâmplaseră ei Ca să fie sigură, de obicei încheia acest proces cu o rugăciune sinceră şi scurtă, cerând lui Dumnezeu să nu permită să i se întâmple ei şi celor din casa ei astfel de lucruri În felul acesta, Hannah Ryan trăia o viaţă lipsită de îngrijorări Pur şi simplu tragediile o ocoliseră Se rugă pentru asta Din Scriptură învăţase că Dumnezeu nu va îngădui niciodată mai mult decât poate să ducă, aşa că Hannah credea că Dumnezeu a protejat-o de necazuri sau de pierderi de orice fel, pentru că El ştia că ea nu poate să ducă aşa ceva Cu toate acestea, astăzi, mai mult ca oricând, o bântuiau gânduri tragice David Jeremiah cânta despre rămânerea în El, chiar şi atunci când toate lucrurile din viaţă par să fie împotriva noastră Hannah ascultă cuvintele şi deodată o cuprinse un nou val de îngrijorare Nu mai putea să stea Îi venea să alerge pe stradă şi să-i caute Şi-a adus aminte de o povestire din anii şaptezeci pe care i-o spusese bunica Fiul ei, unchiul lui Hannah, era înrolat în război în Vietnam Deodată a cuprins-o aşa o îngrijorare pentru fiul ei Toată ziua, bunica ei se rugase şi tremurase Seara târziu a primit un telefon A ştiut imediat că e ceva rău Fiul ei fusese ucis în acea dimineaţă, împuşcat de un soldat vietnamez Al şaselea simţ, spunea ea mai târziu despre senzaţia pe care o avusese toată ziua Un lucru pe care doar o mamă îl poate înţelege Hannah simţea la fel acum şi se ura pe sine pentru aceasta Ca şi cum dacă ar lăsa îngrijorarea să o cuprindă, ar fi într-un fel responsabilă dacă ceva s-ar întâmpla familiei ei Nici nu mai putea să respire Se afla în bucătărie, cu mâinile încleştate de blatul mobilei şi ochii aţintiţi de fereastră Timpul trecea şi David Jeremiah a cântat ultimul din cele zece cântece Cuvintele treceau pe lângă ea braţele iubitoare ale Domnului, credinţa că nu va îngădui o cădere Mai trecură câteva minute Cântecele se terminară şi în casă se aşternu liniştea, o linişte de mormânt Soarele apusese şi umbrele serii cuprinseseră toată grădina Seara în care fetele trebuiau să se întoarcă cu tatăl după trei zile la munte era foarte frumoasă, lină şi călduroasă, un vânt uşurel foşnea printre copaci Câţiva nori pufoşi, parcă suspendaţi pe cerul senin trezeau amintirea unor zile de vacanţă Era ultima zi a unei veri minunate Se poate oare să mi se întâmple ceva rău tocmai într-o zi ca asta? 2 Cum stă părăsită acum, cetatea aceasta atât de plină de popor altă dată! Plângeri 1: 1A Duminică înaintea zorilor înainte ca soarele să răsară, doctorul Tom Ryan ieşi din sacul de dormit şi privi spre cele două mogâldeţe de cealaltă parte — Pssst! Treziţi-vă! mai este o oră până la răsărit Mogâldeţele se mişcară o clipă, se ghemuiră în sacii de dormit şi una dintre ele gemu: — Ah, tată, lasă-ne să dormim! Tom era deja în picioare, îşi împături cu grijă sacul de dormit şi îl puse în husă Îndreptă piciorul către prima mogâldeaţă, apoi către cealaltă şi începu să le gâdile — Tată, opreşte-te! — Sculaţi-vă, repede! Mergem la pescuit! Alicia Ryan scoase capul din sacul de dormit — Tată, avem destul peşte Tom era indignat: — Destul peşte? Am ajuns ziua ca o fată din familia Ryan să spună că avem destul peşte? Niciodată nu e suficient peşte Acesta este crezul nostru Sus, sculaţi-vă! După câteva mormăieli, din celălalt sac de dormit apăru capul lui Jenny Ryan, o claie de păr blond cârlionţat — Haide, Alicia, ştii că aşa e tata în ultima zi — Ai dreptate Tom îşi pusese deja puloverul — Ultima zi în tabăra familiei Ryan este renumită ca ziua cu cea mai mare captură de peşte Alicia căscă din greu şi se luptă să se ridice în picioare Îşi căută un elastic şi apoi, scuturându-şi părul lung, des, castaniu, îl adună într-o coadă În primele ore ale dimineţii lacul Cachuma era rece şi plumburiu Alicia îşi strânse încă o dată sacul de dormit în jurul umerilor, îi era frig — Până la urmă, cât este ceasul? — Nu contează, răspunse Tom Deschise fermoarul cortului şi scoase capul prin deschizătură — Timpul este pentru lumea civilizată Astăzi, aici, suntem doar noi şi peştele Alicia şi Jenny priviră una la alta şi strâmbară din nas — Venim! strigă până la urmă Alicia Fetele s-au îmbrăcat repede cu blugii şi tricourile Veneau în fiecare an cu corturile la Gachuma Lake, mai mult pentru că acest lac era renumit pentru pescuit Situat în munţi la nord-est de Santa Barbara şi pasul San Marcos, lacul era o oază de albastru cristalin Aici era de obicei mult mai cald decât în zona lacurilor de lângă coastă Nu era permis înotul în Cachuma Lake, pentru că acest lac era în acelaşi timp rezervorul de apă potabilă pentru Santa Barbara Tocmai de aceea, aici veneau mulţi pescari pasionaţi, pentru care peştele era singura aventură serioasă În fiecare an, Tom Ryan şi fetele petreceau trei zile aici la lac Erau zile dedicate pescuitului – uneori mergeau cu bărcile destul de departe pe lac Alteori pescuiau într-o linişte deplină, dar erau şi multe ore pe care Tom le petrecea discutând cu fetele lui adolescente despre băieţi, despre importanţa unei educaţii universitare sau despre ceea ce înseamnă să trăieşti o viaţă plăcută Domnului Erau şi momente de amuzament pe lac, erau şi momente în care îşi aducea aminte de situaţii stânjenitoare sau de chestii amuzante din alte călătorii Odată i-a apucat aşa un râs, încât nu s-au mai putut opri, a început să se clatine barca şi au speriat peştele După-amiaza hoinăreau pe cărările înguste de pe malurile lacului Şi uneori mergeau cu maşina zece minute la un alt lac din vecinătate, lacul Zaca, să înoate sau să tragă un pui de somn pe plajă Aici, pe malul lacului îşi aşezau corturile şi apoi în fiecare seară făceau un foc, curăţau peşte şi îl frigeau pentru cină Până la culcare, fetele se jucau, în timp ce tatăl lor cânta la chitară Era o chitară veche, dar era instrumentul lui favorit şi îi plăcea să cânte imnuri de la biserică Îşi puneau corturile nu departe de ţărm, ascunse între stejari, bineînţeles nu aveau apă curgătoare şi nici toată tehnica modernă a unei băi Luau cu ei apă într-un bidon de patruzeci de litri, mâncare într-o geantă frigorifică şi cortul vechi al familiei, cort pe care părinţii îl foloseau de cincisprezece ani Zilele petrecute în cort la lacul Cachuma erau evenimentul verii şi Tom Ryan nici nu s-ar fi gândit să îşi ducă fetele în altă parte Era minunat aici Jenny împături sacul, îl puse în husă şi îşi plesni sora drăgăstos — Hei, pentru că tot e ultima zi, s-ar putea să prind mai mult peşte decât tine! Era cea mai mică şi întotdeauna a existat între ele un anumit soi de competiţie prietenoasă – Ei bine, OK, pretinse Alicia că nu îi pasă Voi încerca să nu mă îngrijorez pentfu asta *** Tom păstra barca lor de aluminiu pe malul lacului, aşa că nu au avut de dus decât lanternele şi undiţele spre apă — Mi-e frig! Mă ia cu tremur, şopti Jenny în răcoarea dimineţii timpurii Poteca era ceţoasă şi liniştită, aşteptând parcă să apară soarele să o încălzească şi să stârnească viaţa pe malul lacului — Să nu uiţi că după-amiază va trebui să împachetăm totul şi va fi o căldură înăbuşitoare, îi răspunse Tom — Nu îmi vine să cred că au trecut deja trei zile, şopti Alicia şi se apropie de Jenny Cele două fete mergeau umăr la umăr — Timpul zboară mai repede atunci când eşti la pescuit, asta aşa se întâmplă întotdeauna Tom inspiră cu nesaţ aer în piept Se simţea plin de energie şi îi plăceau aceste ore ale dimineţii S-au urcat în barcă, fiecare şi-a ocupat locul şi au potrivit lanternele, astfel încât fiecare să poată vedea Tom îşi privi fetele cu mândrie Ca nişte pescari cu experienţă, şi-au desfăcut cutiile şi au început să îşi fixeze undiţele — Plecăm! Suci butonul, motorul porni şi un zgomot puternic sparse liniştea dimineţii Soarele se ridică iute şi fetele şi-au dat seama că nu vor mai avea nevoie de lanterne Barca se îndepărta de ţărm După patru ore s-au întors Jenny era câştigătoarea, cu şase peşti, din care doi bibani şi un păstrăv de treizeci de centimetri — Hei, nu prea aţi avut cu cine să vă puneţi, spuse ea zâmbitoare Îşi strânse undiţa şi mai privi o dată captura — Ai avut dreptate, tată Nimic nu este mai frumos ca dimineţile — Hei, staţi liniştite, zise Tom şi îşi mângâie cu drag fiica El şi Alicia prinseseră doar cinci peştişori — Hai să ne întoarcem la corturi! Avem multe de făcut, dacă dorim să pornim pe la ora două Alicia sări din barcă şi o luă pe cărare Deodată, Jenny scoase un strigăt înăbuşit şi arătă spre potecă în faţa surorii ei — Alicia! Strigătul lui Jenny era mai mult geamăt şi era plin de teamă Tom şi Alicia înlemniră şi Tom se uită spre locul indicat de Jenny Acolo, încolăcit, doar la vreo jumătate de metru de cizmele pline de noroi ale Aliciei, era un şarpe periculos Inima lui Tom începu să bată cu putere — Alicia! încercă Tom să îşi păstreze vocea calmă Nu te mişca, draga mea! O împinse pe Jenny şi îi făcu semn să se depărteze mult de el Mai acordase ajutor şi până acum în caz de muşcătură de şarpe, dar niciodată nu se confruntase cu un şarpe Mai mult, acest şarpe era furios şi era la o distanţă destul de mică — Ce ar trebui să fac, tată? spuse Alicia speriată Doamne, păzeşte-mi fata Şi Doamne, dă-mi înţelepciune — Bine, draga mea, spuse el încet şi cu mai multă încredere decât simţea de fapt Nu fă niciun pas Stai pe loc Ridică picioarele încetişor foarte încetişor şi ia-o înapoi, depărtează-te de şarpe Alicia şopti: — Tată, se uită fix la mine Dacă mă muşcă? — Vei fi bine, draga mea Asta nu se va întâmpla, dacă te tragi înapoi încet Doamne, Te rog, ajută-mă Şarpele nu te va muşca Alicia rămase o clipă locului Era o fată energică, ambiţioasă şi momentele liniştite nu îi erau caracteristice Dar acum se mişcă încet şi Tom era mândru de ea Piciorul drept, piciorul stâng Treizeci de centimetri, apoi un metru şi fata se depărtă încet de şarpe Piciorul drept, piciorul stâng piciorul drept, piciorul stâng Tom o apucă deodată şi o trase spre el Împreună se apropiară de locul unde era Jenny Alicia se ghemui în braţele tatălui ei şi începu să plângă — Oh, tată, mi-a fost aşa de teamă! murmură ea cu nasul în tricoul lui Tom Tom simţi că pulsul îi revine la normal şi o mângâie pe păr Da, acordase primul ajutor muşcăturilor de şarpe, dar era în camera de urgenţă a spitalului şi avea la îndemână antiveninul Dar aici, departe de orice secţie de urgenţă, Alicia nu ar fi rezistat — Îţi mulţumesc, Doamne! Apoi se întoarse spre Alicia: — Ai procedat corect, draga mea Jenny se întoarse o clipă, strânse în braţe pe tatăl şi sora ei şi apoi spuse: — M-am gândit că vei călca pe el — Aş fi călcat pe el dacă nu ai fi strigat, răspunse Alicia Ambele fete au rămas un moment pe loc şi toţi trei s-au îmbrăţişat În depărtare, şarpele se opri din sâsâit, se descolăci şi dispăru în tufişuri Tom sparse primul tăcerea: — Cred că vă daţi seama ce voia şarpele, nu-i aşa? Alicia rămase o clipă mirată: — Ce? — Voia să vadă captura lui Jenny Vestea se duce repede de-a lungul ţărmului Şi el voia să se convingă Alicia şi Jenny zâmbiră: — Hei, hei, haideţi, maimuţicelor Le luă de mână şi porniră din nou către corturi — Haideţi să strângem, să curăţăm şi să încărcăm maşina Mama ne aşteaptă 3 Brian Wesley abia se zărea de sub saşiul unei Honda Civic din 1993 Avea ceva de lucru sub maşină O poziţie incomodă, contorsionată, în timp ce căldura pavajului fierbinte din Los Angeles parcă îi radia corpul Încercă să respire mai adânc şi mai des În locul îngust, întunecos, în care lucra sub maşină, mirosul de vaselină şi de petrol îl sufoca Îşi simţea pulsul rapid şi îl deranja zgomotul traficului intens din vecinătate Avea nevoie de aer, să îşi liniştească bătăile inimii, să-şi liniştească tremurul violent al mâinilor şi neliniştea care îl cuprinsese De trei săptămâni nu mai pusese strop de băutură în gură Brian îşi şterse mâinile transpirate şi soioase pe blugii jegoşi, marca Levi Îşi folosi ultimele puteri să se şteargă pe mâini Apoi luă cheia şi cu hotărâre începu să strângă din nou la şuruburi Aici Încercă să respire mai rar Reparaţie perfectă Honda Civic va arăta ca nouă Mai are de reparat în trei locuri Of, dacă ar putea face o pauză de doar câteva minute, să îşi calmeze nervii, sau poate să se arunce într-o apă rece, sau să mestece nişte gumă cu aromă de mentă, sau să mănânce o bomboană Ceva, ori ce, simte că îşi pierde minţile Fiecare celulă din el strigă pentru un strop de băutură Închise ochii şi simţi cum lichidul plăcut îi curge în gură, simţi cum îl linge cu buzele, simţi cum prinde putere Auzi paşi apropiindu-se de undeva dinspre birou Se îndreptau tocmai spre el, puternici, înfiorători — Wesley! strigă cineva cu voce tare, acoperind zgomotul maşinăriilor şi al traficului intens de după-amiază De sub Honda, Brian studie pantofii şefului şi se luptă să îşi găsească o ţinută şi o poziţie Cu greutate ieşi de sub maşină — Da? Vă salut! Steve Avery, directorul service-ului şi patronul lui Avery Automotive, îl privi de sus până jos, ca şi cum ai examina un sac de vechituri Brian rămase în picioare şi observă cât de tare îi tremurau mâinile Cu o mişcare nervoasă şi le ascunse în buzunar Avery murmură ceva despre lene şi apoi îi spuse: — Vino cu mine Sunt terminat, îşi şopti Brian Suntem prea mulţi aici şi nu e destul de lucru Trecură pe lângă câteva maşini, aflate în stadii diferite de reparaţie, şi apoi intrară pe o uşă, către un coridor lung şi întunecos Cum au trecut de uşă, zgomotul garajului se stinse Avery mergea înainte şi nu făcu niciun efort să susţină nici cea mai mică discuţie, până când au intrat într-un birou modern, cu aer condiţionat — Ia loc, Wesley Şeful rămase în picioare, impunător, dincolo de biroul cu furnir – de lemn de stejar Nici măcar nu privi spre Brian, ci spuse sec: — Eşti concediat, Brian, începând de astăzi Brian rămase înlemnit Inima începu să îi bată cu putere — Eu? Avery privi la el pe deasupra ochelarilor, într-un mod care îl făcu pe Brian să se simtă ca cea mai joasă târâtură — Da, răspunse Avery scurt — Aş putea şti de ce? — Vrei să ştii de ce? Brian doar dădu din cap Îi era greu să şi respire, darămite să mai vorbească — Plângeri, Wesley Honda asta la care lucrezi trebuia să fie gata acum două zile În ultimele trei săptămâni am avut mai multe plângeri că într-o jumătate de an — Bine, răspunse Brian, încercând să îşi stăpânească vocea Ştiu că nu prea merg treburile, am rămas mai puţini şi fiecare avem mult de lucru Dar şefule, mai bine taie-mi nişte ore sau voi lucra suplimentar sau să încercăm să facem ceva Avery privi spre el şi răspunse: — Asta nu are nimic de-a face cu faptul că nu merg afacerile Tu eşti de vină, Wesley Tu eşti cel mocăit, leneş, faci greşeli stupide Nici nu încape discuţie Eşti concediat Pentru o clipă, Brian simţi că mânia învinge teama — Nu, aşteaptă un minut! strigă, ridicându-se în picioare — Stai jos!! Genunchii îi tremurau şi Brian se aşeză pe scaun — Nu rezolvi nimic aşa, Wesley Ia-ţi lucrurile şi cară-te Brian a rămas înlemnit Se ridică încet şi o porni spre uşă Înainte ca să închidă uşa, mai auzi câteva cuvinte — Mai bine nu renunţai la băutură Lucrai mai bine beat *** Brian privi o clipă în service Ceilalţi lucrau în linişte, fiecare concentrat la lucrul lui Îşi strânse lucrurile din dulap, îşi luă maşina de găurit de pe un raft prăfuit şi îşi puse încet în cutia de scule toate lucrurile mărunte, dar importante pentru un mecanic auto În cele din urmă, toate sculele personale erau aşezate cu grijă într-un container roşu, cu zece sertare, pe care, cu ajutorul unui stivuitor mic, îl încărcă în spatele unei camionete albe, un Chevy Se urcă în camionetă, apucă volanul cu ambele mâini şi simţi că îl apucă o durere cumplită de cap Era învins Brian se gândi la minciuna lui Avery Nu este adevărat, nu era un mecanic mai bun atunci când era beat Era poate mai rapid Din cauza băuturii pierduse fiecare slujbă pe care o avusese în ultimii cinci ani Clienţii îl simţeau mirosind a alcool, îl raportau şefilor şi el îşi pierdea serviciul Alteori se apuca de băut pe la ora mesei şi nu mai putea lucra până dimineaţa Băutura îl ucisese Îl distrusese pe el şi pe Carla şi tot ceea ce visaseră şi doriseră să facă împreună A mai încercat să se lase de băut acum trei ani, dar a durat doar două zile După două zile, s-a trezit pe scaunul din faţă al maşinii, în parcare, în faţa unui magazin de lichioruri la ora patru dimineaţa, cu o sticlă goală de Jack Daniels zăcând pe podeaua maşinii După aceea a ţinut-o tot într-o băutură timp de doi ani A primit cinci amenzi, de două ori i s-a suspendat carnetul de conducere, a participat la numeroase tratamente de dezalcoolizare, a avut două accidente de maşină – unul în care a stricat maşina vecinului şi a ajuns într-un copac din vecinătatea casei şi altul în care a intrat pe contrasens Cineva i-a făcut semn cu farurile şi el s-a izbit de un gard, evitând în ultimul moment o tragedie În ambele accidente nu au fost răniţi, aşa că a continuat să bea, deseori trezindu-se cu o durere de cap îngrozitoare şi neavând idee cum a ajuns acasă Carla plângea şi se rugă de el să nu mai bea şi îl ameninţa că îl părăseşte, dar nu se ţinuse niciodată de cuvânt Viaţa mergea înainte – băutura, patima lui, era mai puternică decât el Dar toate acestea s-au schimbat cu şase luni în urmă, când Carla a născut primul lor copil, un băieţel Brian Jr Băieţelul era un aducător aminte preţios a tot ceea ce Brian uitase despre viaţă, o făptură mică, drăguţă, inocentă, care îi inspiră lui Brian dorinţa puternică de a se schimba După naşterea lui Brian Jr , Brian şi-a găsit un serviciu la Avery Automotive şi se hotărî să termine cu băutura În cele din urmă, de trei săptămâni terminase pentru totdeauna Nu i-a fost uşor Cel mai greu i-a fost să o rupă cu Big Al, partenerul lui de băutură şi evită să mai treacă cu maşina pe lângă barurile lui favorite Mâinile îi tremurau mereu şi era cuprins frecvent de atacuri de depresie Dar, pentru prima dată, la cei douăzeci şi opt de ani ai lui, simţea că este un om diferit Îşi imagina, visa, că va mai lucra încă doi ani la Avery Automotive şi apoi îşi va căuta o slujbă la unul dintre dealeri O slujbă mai bine plătită, care să cuprindă şi o asigurare medicală şi o asigurare la dentist Îşi va cumpăra o camionetă nouă şi poate nişte scule mai bune Şi poate, dacă va câştiga mai bine, el, Carla şi Brian Jr vor putea închiria o casă micuţă într-o zonă mai sigură a oraşului, să scape de apartamentul acela puturos şi gălăgios Erau vise mari pentru Brian Wesley, dar îl ajutau atunci când îi era greu şi simţea că nu se mai poate abţine, că trebuie să bea ceva Acum, toate aceste vise au murit! Ieşi din parcarea service-ului şi se gândi încotro să o ia La stânga sau la dreapta? La stânga, la vreo doi kilometri, pe bulevardul Ventura, era The Office – un bar mic pentru sportivi, unde Brian dăduse pe gât multe pahare de băutură în ultimii zece ani La dreapta, la vreo cinci kilometri, era zona de blocuri cu apartamentul lor, unde probabil Carla şi Brian Jr se jucau, neştiind de problema lui cu serviciul Dreapta Ia-o la dreapta Mâinile îi tremurau violent şi pe faţă i se scurgea transpiraţia Îl cuprinse panica şi începu să strângă de volan cu putere Doar un singur pahar de băutură, o altă voce îi şopti Un pahar cu băieţii, destul pentru a-ţi face curaj să-i spui Carlei Simţea parcă răcoarea băuturii, simţea parcă mirosul interzis al lichiorului Un pahar Doar un pahar Întoarse capul şi privi spre dreapta Carla şi Brian Jr Carla va fi aşa de dezamăgită Mai ales după ce luptase atât de mult în ultimele săptămâni să nu bea Mâinile şi genunchii îi tremurau înfiorător Băutura l-ar fi calmat Un pahar, doar un pahar După trei săptămâni de abstinenţă merita o răsplată Pe de altă parte, dacă s-ar duce acum acasă, ar trebui să spună Carlei, ar fi trist şi poate s-ar uita prin întuneric, toată seara, încercând să găsească o sticlă Fă-o chiar acum, îi şopti vocea Doar un pahar Un pahar, îţi linişteşti nervii şi apoi mergi acasă Ea nu va şti niciodată că ai băut un pahar „Cum pot să fac asta?”, scrâşni el printre dinţi Mai bine s-ar duce acum acasă, să-i spună ei adevărul şi apoi mâine o să-şi caute serviciu în altă parte Erau o mulţime de slujbe la service-urile din zonă „Du-te acasă ” Simţea cum teama îl sufocă, făcând din fiecare respiraţie o luptă „Haide, du-te acasă Poţi face aceasta ” Tremura Simţea că nu are aer Apucă volanul şi încercă să îl îndrepte spre dreapta, spre Carla şi Brian Jr Apoi, deodată, într-un ultim moment, răsuci volanul în direcţia cealaltă şi camioneta o luă spre stânga În trei minute era la The Office Păşind în bar, simţi deja parcă prima băutură cum i se scurge încet pe gât, îndepărtându-i teama şi anxietatea – şi tot ce mai rămăsese din visurile lui *** Nick Crabb era barman de serviciu la The Office în după-amiaza aceea Îşi aranja sticlele şi ştergea mesele, când un om cu ochi pătrunzători intră şi se răsti la el: — Unde este Rod? Omul rămase încremenit în uşa de la intrare Rod Jennings era patronul barului Lucra cinci zile pe săptămână şi, din câte îl cunoştea Nick, nu lipsise în doi ani niciodată Rod era îndrăgit de toţi cei care veneau în mod regulat acolo, îi cunoştea şi tânărul care stătea în faţa lui Nick avea privirea unuia care are de-a face cu băutura Nick îşi şterse mâinile pe un prosop umed — Bolnav Intoxicaţie alimentară Omul clipi şi apoi dădu din umeri Răspunse sec: — Figuri de-ale lui Se mişcă încet spre bar, ezitând la fiecare pas Mâinile îi tremurau şi privi peste umeri nervos — Băutură? Omul îşi continuă mişcările tremurânde, apoi se aşeză — Whisky, te rog Arătă cu degetele către bar, ochii lui căutând de la sticlă la sticlă Nick ezită pentru moment Ceva era ciudat cu tânărul acesta cu toate acestea era un client Nick luă un pahar, îl umplu cu gheaţă şi whisky şi îl aşeză pe bar — Îl cunoşti pe Rod? — Da Rod şi cu mine suntem prieteni vechi Mâinile omului tremurau aşa de tare, încât atunci când luă pa- harul, vărsă câteva picături pe jos Apoi duse paharul la gură şi într-o clipă băutura dispăru Aşeză din nou paharul pe bar şi, cu mai multă încredere, arătă din nou spre sticlă — Un alt pahar În cealaltă cameră se rula Rocky II Nick turnă al doilea pahar de băutură Apoi al treilea Apoi altul şi altul şi altul Când tânărul cu privirea tristă de la bar ajunse în mai puţin de două ore la al doisprezecelea sau al treisprezecelea pahar, Nick începu să se îngrijoreze Dacă ar fi fost Rod aici! El îşi cunoştea fiecare client şi ştia când unul depăşea limita Dar Nick nu avea idee Era nou la The Office, lucra pentru ca să-şi plătească taxele de studiu la Universitatea California State Îşi privi clientul cu nervozitate Nu mai fusese niciodată într-o astfel de situaţie Nu ştia ce să facă, cum să-l oprească, şi apoi tânărul era prietenul lui Rod Ultimul lucru pe care ar fi dorit să-l facă era să ofenseze un prieten al patronului Nu dorea să aibă necazuri Nick se îndreptă spre terasa unde Rocky II era aproape de final În ultimele două ore, câte un client intrase ocazional, băuse o băutură şi plecase, dar cea mai mare parte a timpului şi-o petrecuse cu clientul singuratic de la bar Din camera cealaltă, Nick îl auzi pe tânăr lovind cu paharul în bar cu nervozitate: — Un alt pahar Vino şi mai dă-mi un pahar Vorba îi era neclară Devenea gălăgios şi supărător Nick se întoarse la bar — Sunteţi sigur? Omul îl privi clipind din ochi — Nu fă pe deşteptul cu mine Nick se întinse să apuce sticla — Poate aveţi nevoie de puţină odihnă, asta e tot Arătă clientului televizorul — Puteţi viziona ultima parte din Rocky sau orice altceva Turnă whisky într-un alt pahar cu gheaţă proaspătă şi omul îl apucă cu nerăbdare Bău tot paharul şi apoi arătă câteva bancnote de zece dolari lui Nick Se ridică încet şi căută altceva prin buzunare Nick era gata să-i ofere ajutor, când omul se opri, se întoarse, îl privi fix şi faţa i se umplu de teamă — Ştii vorbea încet şi Nick se străduia să îl asculte Rod ar fi trebuit să fie aici Nick numără banii şi îi puse în sertarul casei de marcat — V-am spus, este bolnav Omul dădu din cap şi începu să caute din nou De data asta îşi găsi cheile, le strânse în mâini şi apoi privi undeva departe — Rod ar fi chemat-o pe ea Nick rămase o clipă descumpănit şi îl studie pe străin Erau lacrimi în ochii lui — Pe cine ar fi chemat? şopti Nick — Rod ar fi chemat-o pe Carla, şopti străinul Şi apoi nimic din astea nu s-ar fi întâmplat Nick se rezemă de bar cu braţele încrucişate — Cine este Carla? Tânărul rămase o clipă împietrit — Ah, uită de asta Ştii, nu-i nimic rău în lumea asta care să nu se rezolve cu o băutură sau două Nick rămase o clipă descumpănit Se uită la client şi răspunse: — Cum spuneţi dumneavoastră Omul se uită la el îngustându-şi ochii — Ce ştii tu despre asta? Tu lucrezi aici, acolo, priveşti la cei ca noi, băieţii care bem prea mult — Hei, omule, ce tot vorbeşti acolo? Poate omul acesta nu ar trebui să conducă, nu e beat să se clatine, dar nu ar trebui să conducă Omul strânse cheile în mână şi clătină din cap — Nu contează, înapoi la lucru Se întoarse şi o luă spre uşă — Hei, aşteaptă! Răspunde-mi! strigă Nick după el Eşti în regulă? Vreau să spun, poţi să conduci? Omul se întoarse şi răspunse sec: — Vezi-ţi de treaba ta! Deodată Nick fu sigur Omul nu ar fi trebuit să conducă — Hei, prietene, stai jos un minut Îţi chem un taxi Plătesc eu — Ce, vrei să spui că eu nu pot să conduc? — Hei, prietene, spun că îţi chem un taxi Sau mai aşteaptă aici, nu pleca acum — Fac ce vreau şi chiar acum mă duc acasă Nick nu era convins, dar situaţia îl depăşea Şeful lui dăduse definiţia beţivului în prima zi de serviciu Dacă cineva poate să vorbească şi poate să meargă şi totuşi eşti îngrijorat, întreabă-l Ei bine, Nick îl întrebase Nu mai avea ce să facă Omul străbătu camera barului, ajunse la uşă cu mişcări sacadate, aproape să cadă pe podea, apoi, cu o altă mişcare, îşi împinse trupul pe uşă şi dispăru în parcare Nick rămase înlemnit După câteva minute auzi zgomotul unui camion şi apoi sunetul cauciucurilor Cineva pornise prea repede din parcarea de la bulevardul Ventura *** Tom privi o clipă spre ceas Vor pleca mai târziu decât şi-au propus, dar vor ajunge acasă înainte de cină Îşi privi în oglindă fetele şi zâmbi Conducea de aproape două ore şi fetele încă mai sporovăiau vesele Nu îşi terminaseră subiectele de conversaţii Începutul şcolii era aproape şi după trei zile de stat în cort, Jenny şi Alicia abia aşteptau să îşi vadă prietenii, să vadă orarul şi să afle ultimile bârfe Tom le privi cu drag în oglindă Conducea maşina familiei, un Ford Explorer Cele mai preţioase în familie erau fetele, dulci, drăguţe, câteodată prostuţe Le privi în oglindă şi încercă să păstreze în memorie feţele lor Aveau cincisprezece şi treisprezece ani Tom ştia că verile petrecute împreună vor fi de acum puţine Fetiţele lui crescuseră Cu ani în urmă, când el şi Hannah se căsătoriseră, visaseră să aibă băieţi Ei bine, au avut două fete, Alicia şi Jenny Tom nu era supărat, ba chiar fetele îi ajunseră foarte dragi Fetele au mers cu el la pescuit în fiecare vară de mici, de când au început să umble Jucau fotbal cu ei şi jucau volei la Little League la fel de bine ca orice băiat din vecinătate Seara i se urcau pe genunchi şi îi înmuiau inima cu cuvintele lor dulci Era un tată adorat Era eroul lor şi ele erau prinţesele lui Până acum era singurul om din inimile lor El ştia că lucrul acesta se va schimba curând Peste câţiva ani îşi vor face familia lor, aşa că pentru Tom, aceste trei zile petrecute în cort erau parcă mai deosebite decât altele În copilărie nu avusese niciodată astfel de momente cu tatăl lui Părinţii lui se despărţiseră când el avea zece ani şi cu toate că tatăl lui îi promisese că va ţine legătura cu el, nu şi-a ţinut cuvântul şi adolescenţa i-a fost marcată de intenţii neîmplinite şi de oportunităţi pierdute O amintire din copilărie îi revenea mereu în minte Avea doisprezece ani, purta pantaloni scurţi şi în dimineaţa aceea trebuia să meargă la o manifestare sportivă Tatăl lui avea o drăguţă nouă şi avea foarte puţin timp pentru Tom Îi promisese că se va întâlni cu el în acea dimineaţă Tom încă se mai vedea un copil slăbuţ, cu feţişoara ascuţită, stând, stând şi aşteptând cu nerăbdare să vină tatăl să îl ia în acea zi A trecut o oră, au trecut două ore, au venit alţi taţi, s-au oferit să îl ia şi pe el, dar Tom a spus nu Tatăl lui va veni, era sigur A aşteptat şi a aşteptat, până când, în cele din urmă, prietenii lui şi taţii lor au început să plece Singur, s-a urcat pe bicicletă şi a luat-o spre casă Lacrimile au început să-i curgă pe obrajii fierbinţi Atunci şi-a făcut o promisiune El nu va fi niciodată un tată absent Dacă va avea copii, va fi acolo, întotdeauna cu ei Tom privi către fetiţele gălăgioase de pe scaunele din spate O clipă mulţumi lui Dumnezeu cu bucurie Îşi ţinuse promisiunea Conducea relaxat, îşi rezemă capul de apărătoarea pentru cap şi se gândi pe unde ar fi mai bine să o ia, pentru că era un trafic greu pe autostrada 101 Privi spre Ray Bans Îi plăcea liniştea lacului Apoi gândul i se îndreptă spre Hannah După trei zile, îi simţea lipsa Zâmbetul ei, râsul ei, căldura trupului ei când o strângea în braţe, uimitor, real După şaptesprezece ani de căsnicie, erau încă îndrăgostiţi unul de altul Erau un cuplu fidel, un lucru rar întâlnit chiar şi printre prietenii lor creştini Când te gândeşti că era cât pe ce să se căsătorească cu altcineva Ideea i se părea comică acum Îşi imagina reacţia lui Hannah când îi va povesti despre Alicia şi şarpe Imediat se va speria şi va începe să continue povestirea cum ar fi putut Alicia să fie muşcată şi erau prea departe de orice loc unde ar fi putut cere ajutor şi i-ar fi spus până la urmă că ideea asta cu cortul era prea periculoasă Zâmbi singur Lui Hannah nu îi plăcea statul în cort şi nu îi plăceau lucrurile incomode: viermi, momeală, undiţele, nu îi plăcea nici măcar să îşi murdărească unghiile în mâlul de la malul lacului Dar mai presus de toate îi era teamă de şerpi Până la urmă, Alicia nu fusese într-un aşa mare pericol El era doctor, era medic pediatru Şarpele a fost doar un element în plus la zilele lor aventuroase şi acum, la încheierea celor trei zile cu cortul, păţania cu şarpele va fi evenimentul pe care fetele şi-l vor aduce aminte mult timp Tom manevră Ford Explorerul pe banda din dreapta şi apoi se pregăti pentru ieşirea spre Fallbrook Opri scurt şi apoi întoarse vehicolul spre dreapta De obicei, aştepta la intersecţia cu Fallbrook şi bulevardul Ventura, dar semaforul era verde Bun, zâmbi Tom În zece minute suntem acasă Intră în intersecţie liniştit Este verde *** Doar Jenny l-a văzut venind Nu a mai fost timp să strige, nu a fost timp să avertizeze pe ceilalţi, aşa cum făcuse la lacul Cachuma Privi spre Alicia, o întrebă despre orele de engleză ale domnişoarei Watson şi în clipa următoare, într-o fracţiune de secundă, văzu o maşină mare, albă, venind direct spre ei A fost apoi un zgomot teribil, scrâşnet de metal şi de sticlă spartă Jenny strigă, gemu Era prea târziu Ford Explorerul zbură prin aer ca o jucărie de copii, se răsuci de câteva ori, apoi coborî pe pământ lângă un stâlp telefonic situat la vreo cincizeci de metri După aceea nu a fost decât linişte, o linişte de mormânt 4 A rămas ca o văduvă! Ea, care altă dată era mare între neamuri! Plângeri 1: 1B Magazinul lui Sal Dincr era situat la intersecţia bulevardului Ventura cu Fallbrook de douăzeci şi cinci de ani Rae Medermott lucra la casă de vreo cincisprezece ani În acea după-amiază de vară, era bucuroasă că nu fusese aşa multă lume la prânz Mai avea o jumătate de oră şi îşi încheia slujba Trebuia să treacă pe la piaţă, să-şi cumpere nişte lapte şi apoi să îşi ia copilaşul de la baby-sitter Îşi făcea în minte socoteala cumpărăturilor, în timp ce ştergea cu o cârpă suprafeţele din jurul casei, să-i treacă timpul mai repede Se întinse cu o mişcare din umeri spre spate Era aşa de confortabil! Tocmai când făcea asta, aruncă o privire afară, spre intersecţie Era trafic aglomerat Deodată înlemni În intersecţie apăru o camionetă albă cu mare viteză Rae simţi că o apucă ameţelile Semaforul era roşu, dar şoferul camionetei nu dădea semne că ar vrea să oprească Rae făcu câţiva paşi prin magazin, apropiindu-se de scenă, sperând în mod disperat că şoferul va opri Deodată, din sudul bulevardului, un Explorer se apropie — Doamne, Dumnezeule Secundele treceau înfiorător de încet şi Rae nu putea face nimic să oprească grozăvia Cele două vehicole s-au apropiat de intersecţie, apoi a auzit un trosnet Impactul a fost aşa de puternic, aşa de ireal Fordul Explorer s-a răsucit, ridicându-se de la pământ, într-un nor de praf, sticlă şi metal contorsionat şi Rae îl observă trecând dincolo de stradă şi înfăşurându-se în jurul unui stâlp — Doamne, Dumnezeule! şopti ea din nou Fugi spre telefon, luă receptorul în grabă şi formă 911 *** Agentul John Miller de la Departamentul de poliţie din Los Angeles era veteran la secţia de accidente rutiere Lucra acolo de douăzeci şi trei de ani şi văzuse sute de morţi Cele mai multe dintre victime nici nu îşi dăduseră seama că se apropie nenorocirea Veneau de la serviciu sau mergeau spre casă, său veneau de la piaţă şi nu aveau nici cea mai mică idee că îşi trăiesc ultimele momente De multe ori, sergentul Miller ridica trupuşorul unui copilaş din scaunul maşinii sau scotea trupul unei mame moarte, în timp ce lângă ea în scăunel bebeluşul plângea, inconştient de marea pierdere pe care tocmai o suferise De câte ori nu urmărise echipa de paramedici încercând resuscitarea, în timp ce tatăl sau bunicul cuiva, soră sau nepoata plângeau lângă o maşină contorsionată A existat tentaţia să devină cinic Cinismul este o formă de supravieţuire, spuneau colegii lui Devii rece, insensibil sau îţi formezi o dată cu trecerea anilor un perete între emoţiile personale şi realităţile crude ale traficului dintr-un oraş supraaglomerat ca Los Angeles Era modalitatea cea mai folosită de unii dintre ofiţerii pe care îi cunoştea ca să-şi învingă propria vulnerabilitate Dar Miller era altfel Era creştin, un credincios născut din nou, care a ajuns să înţeleagă automobilele contorsionate şi trupurile mutilate ca parte a unei lumi căzute În faţa unor astfel de situaţii, se încuraja pe sine însuşi cu versete din Scriptură: „Ce este viaţa? Zilele noastre sunt numărate Cine suntem noi?” Nu, nu ajunsese un cinic, dar nici nu-i mai era teamă de pericolele care pândeau pe străzile aglomerate ale Los Angelesului Nimic nu se întâmpla fără ştirea lui Dumnezeu şi lucrurile acestea îl mai linişteau De fapt, chiar îşi considera prezenţa la diferite accidente ca fiind de multe ori un loc unde l-ar dori Dumnezeu Uneori, încet, se ruga pentru sau cu victimele Odată a ţinut de mână un om aflat în pragul morţii Sângera greu şi echipa de la SMURD încerca să-l scoată dintre fiarele maşinii Vorbea cu omul printr-o gaură din caroserie — Crezi în Iisus? Se oferise să ţină victima alertă în timpul operaţiei de salvare Dorea să fie sigur că, dacă acest om moare, îşi va petrece veşnicia cu Dumnezeu — Am auzit despre El Doamne, Tată, dă-mi cuvinte — El este Fiul lui Dumnezeu Dumnezeu S-a făcut trup El a murit ca să-ţi dea viaţa şi El doreşte ca tu să ai mântuirea chiar acum De asta te întreb Ceilalţi salvatori îşi continuau eforturile lor gălăgioase, bormaşinile lucrau, tăiau tablă, nimeni nu băga în seamă dialogul dintre el şi muribund Omul mai luptă câteva clipe, cu sângele care îl îneca, dar cuvintele pe care le-a auzit au fost foarte clare — Doresc asta, da Roagă-te pentru mine Sergentul s-a rugat pentru el Eforturile echipei SMURD au fost inutile şi omul a murit Dar sergentul ştia mai bine Omul era viu, trecuse într-o altă lume, plecase spre ceruri Ideea împărtăşirii harului lui Iisus Cristos omului aflat atât de aproape de moarte îl făcuse să fie mulţumitor pentru poziţia lui, pentru serviciul lui la Accidente Rutiere I se părea că este ca cei din pilda spusă de Domnul Iisus: lucrătorii care au lucrat puţin, dar au primit plata unei zile întregi de muncă Se vedea pe sine însuşi ca omul care îl prezintă pe Iisus celor care mai au de trăit aşa de puţin şi au parte totuşi de o mântuire la fel de mare ca cei care L-au cunoscut pe Iisus Cristos toată viaţa lor Moartea fizică era o componentă a vieţii şi prin serviciul lui, sergentul Miller înţelegea lucrul acesta mai mult ca oricine Încă un alt motiv să mă încred în Iisus, gândi el Moartea nu înseamnă finalul În acea după-amiază, la ora 4:25 sergentul Miller primi un alt telefon: un accident cu răniţi la intersecţia Ventura cu Fallbrook Deja se deplasaseră acolo două maşini de pompieri, trei ambulanţe şi patru paramedici Îşi luă cheile şi caietul, părăsi biroul şi se îndreptă spre maşină Slujba lui era să organizeze munca celor de la urgenţe, să adune informaţiile martorilor, să fie sigur că nu se fac greşeli de procedură şi că totul este în ordine Ca întotdeauna, îl rugă pe Dumnezeu să se folosească de el în următoarele ore, să-i dea putere să mângâie victimele şi familiile lor Doamne, pentru mine nu contează ce îmi vei da în aceste momente Te rog, foloseşte-te de mine, şopti sergentul Miller şi porni sirena de la maşină *** Brian Wesley deschise ochii Visa? Îl durea capul Privi în jos şi văzu parbrizul bucăţele Bucăţi de sticlă îi acopereau picioarele şi scaunul de lângă el şi îşi dădu seama că a fost implicat într-un accident Îşi mişcă degetele de la mâini şi de la picioare Totul părea în regulă Deschise ochii şi îşi roti capul, încercând să vadă ce se întâmplă în jur Atunci observă cât de stricată era partea din spate a maşinii Se uită în jur în intersecţie şi văzu un alt vehicol înfăşurat parcă în jurul unui stâlp Erau mulţi oameni în jurul vehicolului Brian înmărmuri Nu era un vis Se îmbătase şi acum lovise pe cineva — Oh, omule, măcar de ai fi bine Mâinile şi picioarele începură să îi tremure şi o teamă cumplită îl cuprinse, o teamă cum nu mai cunoscuse înainte Încercă să iasă afară, dar uşa camionetei era blocată Începu să o lovească cu picioarele Era încălţat cu nişte ghete de serviciu grele Inima îi bătea cu putere, capul îi plesnea, dar Brian reuşi să iasă din maşină şi traversă intersecţia Astăzi este prima zi de odihnă din viaţa ta Ca un clişeu ideea îi trecu prin minte – şi îngheţă până în măduva oaselor Doi motociclişti se opriseră şi vorbeau cu o femeie cu un şorţ Toţi încercau să elibereze oamenii aflaţi în interiorul vehicolului Brian se apropie, îi văzu aplecându-se în interiorul maşinii, apoi, împreună au ridicat trupul însângerat al unei adolescente de pe scaunul din spate şi l-au pus cu grijă pe gazonul de lângă trotuar Femeia cu şorţ acoperi picioarele fetei cu o pătură — Oh, nu şopti Brian Se apropiau maşini cu sirene Brian încercă să înghită, dar gâtul îi era aşa de uscat că aproape se înecă — Hei, omule, ce crezi fetiţa este b-b-b-bine? Era înfricoşat şi genunchii începură să-i tremure din nou Femeia cu şorţ privi spre el, îl studie pentru o clipă şi apoi se întoarse la fetiţă Ceilalţi doi oameni încercau să-i caute pulsul şi apoi unul începu să îi facă respiraţie gură la gură Sirenele s-au apropiat şi mai mult şi Brian văzu câteva vehicole de la urgenţă oprind în mare grabă Grăbiţi-vă! Grăbiţi-vă! Are nevoie de voi! Nu îşi putea lua ochii de la fetiţa ce zăcea pe trotuar Ceilalţi au continuat să lucreze fără să îl bage în seamă Brian văzu pe femeia cu şorţ începând să plângă Au renunţat — S-s-staţi are n-n-n-nevoie de voi! Ajutaţi-o! Se îndreptă către fetiţă, dar femeia cu şorţ se ridică hotărâtă — Înapoi! spuse cu voce aspră Ai făcut destul! Un om din echipă puse o mână pe umerii lui Altul spuse: — Haide, hai să-i verificăm şi pe ceilalţi S-au oprit o clipă, l-au privit pe Brian cu un dezgust clar, apoi s-au întors spre ceea ce mai rămăsese din Explorer Atunci Brian văzu faţa fetiţei Era o faţă frumoasă, înconjurată de un păr de culoarea mierii, dar era o faţă lipsită de viaţă Chiar şi el îşi dădea seama de asta Căzu în genunchi la vreo trei metri de trupul unei fetiţe care nu îşi va ţine niciodată mama de mâini, nici nu-l va mai îmbrăţişa pe tatăl ei de „noapte bună”, nici nu se va mai juca pe covorul din sufragerie O durere răbufni din lăuntrul lui Ar fi dorit să fie mort în locul ei Ar fi dorit să poată face orice, numai să o aducă din nou la viaţă Apoi durerea deveni cuvânt Un strigăt îi ţâşni de pe buze: Nuuuu! *** Sergentul Miller ajunse la locul scenei după sosirea paramedicilor şi văzu ambele vehicole Primul, o camionetă albă, avea partea din spate distrusă Al doilea vehicol era de nerecunoscut Miller îşi dădu seama că a fost un Ford Explorer, unul din cele mai sigure vehicole din circulaţie, dar părea făcut din staniol aşa cum era înfăşurat în jurul stâlpului Impactul fusese de necrezut, semăna cu acele maşini împrăştiate de un tren de mare viteză Sergenul Miller se îndreptă spre locul unde câţiva oameni înconjurau rămăşiţele Imediat, un ofiţer îl informă asupra situaţiei — Avem o persoană decedată, de sex feminin, aproximativ patrusprezece-cincisprezece ani, şi alte două victime, un bărbat, aproximativ patruzeci de ani, cu traumatisme craniene, sângerare masivă Miller simţi o mişcare imperceptibilă a umerilor O fetiţă! Avea toată viaţa în faţa ei Scrise câteva rânduri în raportul accidentului şi se întrebă dacă ea L-a cunoscut oare pe Domnul — A treia victimă? — Sex feminin, doisprezece-treisprezece ani, traumatisme craniene şi braţul rupt Se pare că e singură cu şanse de supravieţuire — Identificare? — Avem adresa de domiciliu a bărbatului, câteva fotografii Bărbatul este medic Tom Ryan Feţele par să fie fiicele lui — Aţi anunţat pe cineva? — Nu încă Ne-am gândit că vom merge să anunţăm familia după plecarea ambulanţelor Sergentul Miller rămase o clipă pe gânduri Nu anunţau ei întotdeauna familia în cazul accidentelor rutiere De cele mai multe ori, membrii familiei erau chemaţi de către un reprezentant al spitalului Dar într-un accident de seriozitatea acestuia, cu mai multe victime – probabil şi mai multe decese – ofiţerii considerau că cel mai bine este să anunţe familia personal — Şoferul camionetei? — Are răni minore Este în maşina poliţiei — Beat? — Poţi să-l miroşi de la o poştă Pentru un moment, Miller se simţi învins O altă familie distrusă de un şofer beat Cumva, cu toate eforturile lor, nu făceau destul pentru a opri această calamitate Îl întrebă pe subaltern: — Aţi făcut testul? — Am făcut testele preliminare Concentraţie mare de alcool M-am gândit să te aştept pentru testul de sânge — Martori? — O doamnă, Rae Medermott, lucrează în magazinul din intersecţie şi câţiva motociclişti Sunt încă aici Sergentul Miller îşi îndreptă privirea să vadă care dintre victime era acum întinsă pe targă şi primea îngrijirea celor doi paramedici Era cealaltă fetiţă — Unde este bărbatul? — Sângerează greu şi este prins în scaunul din faţă Încearcă acum să-l scoată Nu cred că va trăi Sergentul continuă să noteze în caiet Ofiţerul se îndepărtă şi sergentul privi spre maşina distrusă De o parte a vehicolului, echipa de la SMURD lucra din greu, aşa că se îndreptă spre cealaltă parte Din maşină căzuseră în şosea saci de dormit şi bucăţi din cort Dintr-o geantă frigorifică cu capacul desfăcut se împrăştiaseră pe trotuar câţiva peşti Ce sfârşit pentru câteva zile de vacanţă! Observă o crăpătură între maşină şi stâlp şi îşi strecură capul Partea stângă a victimei era prinsă între bucăţile de metal Un medic aştepta în afara uşii şoferului momentul desprinderii dintre piesele metalice Lângă el alţii încercau să taie caroseria contorsionată pentru a scoate omul Miller se uită o clipă la victimă Era lovit în frunte şi în ciuda zgomotului, Miller auzea cum omul se lupta să respire Cu toate acestea, părea semiconştient Reuşi cu greu să îi prindă mâna Strigă peste zgomotul tuturor maşinăriilor: — Domnule, mă auziţi? Omul dădu din cap şi îi tremurară o clipă genele — Facem tot ce putem să vă scoatem de aici, mă auziţi? Deodată maşinăriile s-au oprit şi se făcu linişte — Haideţi! s-a auzit glasul medicului, care aştepta acest moment Mişcă, apăsă degetul pe gâtul omului, încercând să găsească pulsul Apoi strigă către ceilalţi: — Haideţi, mişcaţi-vă! Il pierdem! — Mă auziţi, domnule? spuse sergentul Miller din nou În vehicol era linişte de mormânt De data aceasta omul păru neliniştit o clipă Parcă vrea să spună ceva Doamne, ajută-l, ajută-l să spună ce doreşte să spună Deodată buzele omului s-au mişcat şi cu mare greu încercă să şoptească ceva Miller se strădui să audă ce spune — Fetele Nu era momentul să-i spună despre cealaltă fată Omul trebuia să rămână calm Cei care încercau să-l salveze trebuiau să aibă şansa succesului Strânse mâna omului — Domnule, sunt deja afară Le ajutăm pe ele acum Omul păru că respiră o clipă uşurat Un gâlgâit îi ieşi din gâtlej şi încercă să respire din nou — Spune lui Hannah şopti omul, luptându-se cu inconştienţa, spune lui Hannah spune fetelor le iubesc Deschise ochii pentru o clipă şi Miller văzu în ei o pace adâncă — Le voi spune Linişteşte-te Te vom scoate de aici şi apoi le vei spune tu însuţi Omul privi din nou, ochii mai căutară un moment şi apoi i se închiseră Genele îi clipiră de două ori şi buzele i se mişcară Miller apucă din nou mâna omului — Stai liniştit, eşti aproape afară Dar omul era tot mai agitat, gura i se deschidea şi încerca să spună ceva fără cuvinte Se pierdea, dar părea disperat să vorbească Sergentul Miller se apropie de el — Este bine, domnule Sunt aici Vă ascult Gâlgâiala se înteţi şi omul începu să tuşească Miller rămase lângă el Omul se îneca cu propriul sânge Se lupta pentru fiecare respiraţie şi pentru fiecare cuvânt, dar în cele din urmă se făcu auzit Miller încercă să înţeleagă: — Spune lui Hannah spune-i te rog, să ierte să ierte Spuse apoi ceva, dar sergentul Miller nu înţelese — Vrei ca Hannah să ierte pe cineva, aşa este? Trupul omului se relaxă şi sergentului Miller i se păru că aprobă dând din cap — Îl pierdem! mai repede! Vocea paramedicului era supărată — Haideţi, haideţi să deschidem aici Alte maşini au venit şi au tăiat şi în sfârşit trupul omului a fost liber Doi paramedici l-au ridicat şi l-au pus imediat pe o targă — Nu mai respiră! Pregătiţi pentru întubare! Echipa începu să lucreze încercând totul pentru stabilizarea victimei În jur, tot mai mulţi pietoni se adunaseră şi acum o mulţime de oameni priveau omul însângerat şi paramedicii care lucrau din greu să îl salveze În mai puţin de un minut, a fost urcat într-o ambulanţă, apoi au dispărut în grabă După plecarea ambulanţei, Miller a privit în jur Aici, la locul faptei, lucrarea lui se terminase Vorbise cu martorii, fiecare dintre ei mărturisise faptul că şoferul camionetei a trecut pe roşu şi a lovit Ford Explorerul Miller privi la notiţe Celălalt şofer era Brian Wesley, douăzeci şi opt de ani cu cinci amenzi anterioare pentru alcoolism A fost arestat şi dus la diviziunea West Walley, unde i s-a făcut un test al sângelui Rezultatele vor veni după câteva săptămâni Dacă rezultatele sunt pozitive, Wesley ar putea fi acuzat de crimă, în funcţie de ceea ce poate să dovedească biroul procurorului districtual Gravitatea accidentului şi antecedentele şoferului camionetei îl fac să creadă că acest om va fi pus sub acuzare Apoi, după multe luni, sau poate chiar un an mai târziu, după amânări şi iar amânări, atunci când amintirea accidentului va fi doar o amintire fadă în memoria martorilor, va fi fixată data procesului Procesul se va prelungi o lună sau mai multe şi, în cele din urmă, s-ar putea ca Brian Wesley să fie acuzat Pentru moment, prin anumite miracole judiciare, Wesley va fi închis pentru ceva mai puţin de un an, pentru distrugerea familiei Ryan Sergentul Miller îşi luă ochelarii şi îi şterse cu grijă Două camioane sosiră la locul scenei şi ridicară rămăşiţele celor două vehicole Este târziu, aproape 5:30 şi sarcina cea mai dureroasă a acestei zile îi stă în faţă Îşi aminti cât de mult s-a luptat omul lovit să vorbească, cât de disperat a fost să îi transmită ceea ce ar putea fi ultimul mesaj pentru familia lui A spus omul, de fapt, ceva despre a ierta sau a nu ierta? Sergentul Miller nu mai era sigur de nimic Ultima oră fusese atât haotică, atât de tensionată, şi apoi accidentul nu fusese vina domnului Ryan Nimeni nu putea fi supărat pe el Miller era mirat Mai bine să uite orice ar fi fost Poate că omul a murmurat acele cuvinte în stare de şoc sau de delir Pe de altă parte, Miller îşi amintea cea mai importantă parte a mesajului lui Ryan: „Spune lui Hannah şi fetelor că le iubesc ” Sergentul Miller oftă din greu Era timpul să spună lui Hannah 5 Plânge amarnic noaptea şi-i curg lacrimi pe obraji Niciunul din cei ce o iubeau n-o mângâie Plângeri 1:2A Au condus în linişte Sergentul Miller era la volan, iar ofiţerul Rolando Santiago a verificat raportul accidentului, încercând să afle adresa victimei Miller şi-a dat seama că strada era chiar pe aici pe undeva, între aceste străzi, aliniate una după alta Copaci bătrâni aruncau umbre largi La capătul străzilor erau case cu grădini mari, înconjurate de garduri Oamenii care locuiau în acest cartier din oraşul San Fernando Valley erau persoane cu o anumită siguranţă financiară, care se protejau de pericolele vieţii de oraş, conducând vehicole sigure şi având case cu sistem de alarmă Nimic nu i-a protejat de data aceasta pe cei din familia Ryan După alte trei străzi, maşina opri în faţa unei case bine îngrijite Sergentul Miller observă o plăcuţă de lemn, lângă uşă, pe care scria: „The Ryans” Sub numele lor era un peşte, simbolul creştinilor — Credincioşi Santiago îl privi mirat — Ce este? Sergentul Miller arătă spre simbol — Peştele Familia aceasta este o familie de credincioşi — Cine mai ştie astăzi? murmură ofiţerul Santiago Miller nu răspunse nimic, dar coborî din maşină şi porni pe alee Santiago păşi după el şi privi către ceas — Hai să terminăm repede Am planuri pentru cină Sergentul Miller îşi studie partenerul un moment, dar tot ce putu să vadă a fost faptul că acesta îşi ridicase deja zidul de protecţie Respiră adânc şi-i spuse: — Lasă-mă pe mine să vorbesc cu ea *** Hannah Ryan aşteptase aproape două ore cu ochii aţintiţi spre fereastra bucătăriei şi încă familia ei nu dădea niciun semn de viaţă Ar fi dorit să se roage şi chiar încercase o dată sau de două ori, dar renunţă Teama creştea în inima ei Frica începu să o consume, în timp ce minutele se făceau ore şi nu mai găsi lucruri care să o facă să-i treacă timpul Rămase cu privirea aţintită spre fereastra bucătăriei, ca şi cum dacă ar fi privit ţintă într-acolo i-ar fi ajutat să apară mai repede Ar fi trebuit să o sune până acum, se gândi ea Simţea cum o cuprinde mânia Atunci când văzu o maşină străină oprindu-se în faţa porţii, nu se mai lupta cu buretele roz ştergând suprafeţe aiurea în bucătărie, spălând şi uscând chiuveta Rămase locului, cu răsuflarea tăiată, privind spre aleea din faţa casei Simţi un gol în stomac şi în momentul acela ştiu Închise ochii Trage obloanele Ia cheia de la maşină şi pleacă Ar fi făcut orice, numai să nu dea ochii cu ofiţerii care veneau liniştiţi pe alee Hannah îşi trase răsuflarea şi cu un mare efort se îndreptă spre uşa din faţă Calmă calmă Fii calmă Îşi şterse mâinile tremurânde de blugi şi răsuci yala Hannah nu încercă să zâmbească şi nici ofiţerii nu încercară — Hannah Ryan? — Da, cu ce vă pot ajuta? Ofiţerul mai în vârstă ezită — Doamnă, sunt sergentul John Miller de la Departamentul de poliţie Los Angeles Putem intra pentru un minut? Nu Căraţi-vă! Vă urăsc când vă văd aici! Hannah deschise uşa şi oamenii intrară în hol Nu-i invită mai departe — Doamnă, poate ar fi bine să intrăm puţin şi să stăm jos — Ascultaţi! Ce vreţi? Hannah începu să tremure Îşi frecă mâinile, încercând să îndepărteze răceala care o cuprinse Nu voia să stea jos şi nici nu era în situaţia în care să dea o explicaţie — Doctor Tom Ryan este soţul dumneavoastră? Oh, Dumnezeule Te rog — Da, ce-i cu el? A fost rănit? Sergentul Miller îşi drese glasul — A avut loc un accident Este rănit grav şi a fost dus la spital — Şi fetele? Ce s-a întâmplat cu fetele? îl întrerupse Hannah — Doamnă Ryan, haideţi cu noi Vă ducem la spital, să fiţi cu el — Nu! Nu! Hannah nu se putea opri: — Vreau să ştiu despre fete! Sunt bine? Sergentul Miller se apropie şi puse o mână pe umerii femeii — Fiica dumneavoastră mai mare a fost rănită grav Cea mică are un braţ rupt şi o contuzie, dar situaţia ei este mai bună — Nu! Femeia se trase şi îl privi mânioasă — Nu se poate, mă minţiţi — Trebuie să mergeţi la spital, doamnă Ryan Să vă ajut să vă strângeţi lucrurile? Hannah se îndreptă către masa din bucătărie Prin faţa ochilor îi treceau stele şi încerca din greu să se ţină pe picioare — Doamnă, sunteţi bine? Vocea sergentului Miller era blândă, dar Hannah nu dorea să îl audă Stătea cu spatele spre ofiţer şi îşi ţinea capul în mâini — Ascultaţi, le spuse ea ferm Sunt sigură că aţi făcut o greşeală Oh, Dumnezeule nu Nu e adevărat, nu poate fi Au avut un nume greşit, au avut o adresă greşită sau dacă a fost un accident, atunci Tom şi fetele au doar câteva julituri Nu e ceva grav Şi conducea un Explorer Cred că au greşit ofiţerii Nu a fost vina lor Cineva a încurcat lucrurile E o greşeală! Hannah încercă să se relaxeze, dar ameţeala o cuprinse din nou Îşi luă portofelul de pe birou şi îl puse în geantă — Sunt gata Se întoarse şi îi privi — Nu, eu cred că este o greşeală Nu se poate să fie adevărat Noi avem o maşină foarte sigură Îşi luă cheile din portofel şi privi spre maşina ei, un Lexus ce era parcat afară pe alee — Nu merg cu dumneavoastră Conduc eu — Doamnă, nu se poate Hannah nu-l lăsă să termine — La care spital? Sergentul Miller răspunse: — Humana West Hills, la secţia de terapie intensivă Doamnă Ryan, nu vreţi să vă ducem noi acolo? — Nu, sunt bine Şi pe lângă asta, ar trebui să mă aducă cineva acasă dacă Explorerul s-a stricat — Nu aveţi un prieten sau pastor, cineva pe care l-aţi putea ruga să vină acolo? Hannah privi spre el — Un pastor? Nu am nevoie de un pastor Era într-un vehicol sigur Cred că este o greşeală Sergentul o privi Hannah urî milă din ochii lui — Foarte bine, vă vom urma — Nu e necesar În mod mecanic, Hannah se simţea golită de emoţii Trecu pe lângă ofiţeri, îi pofti afară, apoi încuie uşa în urma ei — Mulţumesc că aţi trecut pe aici Au fost plecaţi cu corturile, să ştiţi Luni este prima zi de şcoală *** Hannah ştia că nu acţionează în mod raţional, dar în timp ce conducea Lexusul pe bulevardul Roscoe, refuza să creadă ceea ce spusese ofiţerul Privi în oglindă şi strânse din buze Cine se cred? De ce insistă să conducă în urma ei? De fiecare dată când privea în oglindă erau acolo şi îi aminteau în mod constant de această povestire ridicolă Prezenţa lor era enervantă Cu siguranţă aveau sarcini mult mai importante de făcut decât să o urmărească pe ea până la spital Apoi, deodată, pentru un moment, gândurile începură să o cuprindă Dar, dacă au fost într-adevăr loviţi? Dacă el e rănit sau, mai rău Şi deodată simţi cum un val de teamă, de frică, un sentiment de devastare atât de mare o cuprinde Parcă era un monstru care îi stăpânea mintea, încercând să-i frângă libertatea Dacă ar fi aşa, Hannah ştiu că va fi distrusă Încercă să scape din întunecimea gândurilor şi să se concentreze asupra lucrurilor simple şi cunoscute, nu a celor necunoscute Cel puţin ştia unde erau Tom şi fetele şi de ce au întârziat Oamenii sunt implicaţi în accidente rutiere tot timpul Asta nu înseamnă neapărat să se întâmple ceva rău Şi-l imagină pe Tom glumind cu doctorii şi pe Alicia şi Jenny tachinându-se pentru amănuntele povestirii pe care o vor spune la şcoală luni Hannah se relaxă puţin Va ajunge acolo, va fi sigură că la spital sunt toate datele lor Ea îşi va lua familia acasă Nu se mai pune problema unde să mănânce cina, dar ştia că fetelor le-ar place acum nişte pizza Hannah privi la ceas Este aproape ora 7 Cred că sunt morţi de foame *** Sergentul Miller o urmări pe Hannah Ryan cu grijă A transmis prin radio la spital şi a anunţat personalul de la terapie intensivă că soţia lui Ryan e pe drum I-a rugat să se pregătească Miller se gândi din nou la simbolul credinţei de pe casa familiei Ryan Cât de aproape era această femeie de Domnul? Avea peste treizeci de ani şi era o femeie foarte îngrijită Avea părul blond, ochi albaştri cristalini, iar îmbrăcămintea foarte elegantă Părea puternică, sigură şi stăpână pe sine Şi totuşi Dacă relaţia ei cu Dumnezeu nu avea rădăcini adânci, sergentul Miller se îndoia că va mai fi vreodată aşa de sigură pe ea după ziua de astăzi *** În cele din urmă, Hannah ajunse la spital Nu spuse nimic în timp ce intră în centrul de terapie intensivă, flancată de cei doi ofiţeri în uniformă Se prezentă şi imediat o soră o conduse în zona pacienţilor Acolo a fost îndrumată către un colţ mai liniştit, departe de toată activitatea din spital Monstrul din mintea ei se mută mai aproape şi Hannah zâmbi, încercând să-l ţină mai departe — Nu e nevoie Privi la asistentă — Nu e nevoie să mă aduceţi aici Arătaţi-mi doar unde este camera în care este familia mea Sora arătă spre unul dintre medici şi acesta veni imediat şi se apropie de ea Cu el era un om care părea pastor Unul dintre ofiţeri – sergentul Miller – îl întâlni la jumătatea drumului şi-i spuse ceva şoptit Doctorul dădu din cap şi îi răspunse Sergentul Miller merse către Hannah şi scoase din buzunarul cămăşii o carte de vizită — Cheamă-mă dacă ai nevoie de ceva, dacă ai întrebări Tonul lui era plin de compasiune — Mă voi ruga pentru dumneavoastră, doamnă Ryan — Mulţumesc Hannah luă cartea de vizită, o privi o clipă şi o puse în portofel Sergentul Miller dispăru pe coridor împreună cu celălalt ofiţer Omul care era cu doctorul aşeză două scaune Stătea lângă Hannah, în timp ce doctorul stătea chiar în faţa ei Aproape li se atingeau genunchii Doctorul privi direct în ochii ei — Doamnă Ryan, sunt doctorul Cleary şi dânsul este Scott O’Haver, capelanul spitalului Hannah privi de la unul la altul şi dădu din cap Inima îi bătea cu putere — Nu este necesar Cred că este o greşeală Familia mea a fost într-un vehicol mare, un vehicol sigur Tot ce am nevoie este să mă duceţi la ei, să pot să — Doamnă o întrerupse doctorul Cleary, vă rog, permiteţi-mi Părea un om blând Ceva din el emana autoritate şi încredere Ascultătoare, Hannah se aşeză din nou în scaun — Soţul meu este doctor, spuse Hannah, urmărind cu atenţie reacţia doctorului Cleary — Da, ştim, i-am verificat fişa medicală Nu cred că am lucrat vreodată împreună Doctorul Cleary părea că se luptă cu un anumit sentiment pentru moment Oh, nu, îi este teamă să îmi spună Nu, Dumnezeule Te rog, nu! — Cum vă simţiţi, doamnă Ryan? — Sunt bine Vă rog foarte mult, duceţi-mă la ei Doctorul Cleary se uită o clipă pe notiţe şi nu spuse nimic Apoi se apropie şi mai mult de Hannah Nu Nu te uita aşa la mine nu încerca să mă mângâi Hannah rămase tăcută — Doamnă Ryan, ne-am dat toate silinţele pentru soţul dumneavoastră şi pentru fetiţe mai mult de o oră, spuse el A fost un accident foarte grav Domnul Ryan a fost lovit de o camionetă ce mergea cu o mare viteză Impactul a fost foarte sever A făcut o pauză şi apoi privirea i s-a oprit asupra duşumelei pentru o clipă, înainte de a întâlni privirea lui Hannah O prinsese disperarea Căuta un anumit soi de siguranţă Nu mai găsi nimic — Jenny are braţul rupt şi contuzii O verificăm pentru traume interne, dar semnele vitale sunt puternice Este sub tratament şi este sedată, dar mă aştept că de mâine semnele vitale să revină Hannah rămase înlemnită, aşteptând ca doctorul să continue — Îmi pare rău că trebuie să vă spun, dar Alicia nu a făcut faţă Hannah începu să tremure — Nu, nu, nu Alicia, nu Alicia Doctorul ezită — Mi-e teamă că Alicia a fost lovită mai puternic şi a suferit traume cerebrale Cuvintele lui erau calculate, măsurate — Paramedicii au sosit la locul accidentului în câteva minute, dar ea murise deja Îmi pare rău, doamnă Ryan A murit pe loc, fără durere sau teamă — Nu Hannah se ridică tremurând şi apoi gemu Încercă să îl împingă pe doctorul Cleary, dar el o ţinu strâns în loc, până când ea se aşeză din nou pe scaun, gemând Nu Nu Nu Alicia Nu, nu Alicia Capelanul încercă să o liniştească Hannah simţi că îşi pierde cunoştinţa — Vă rog, îl imploră cu fiecare privire, cu fiecare gest Nu poate fi moartă, doctore Doresc să o văd Doctorul Cleary mai avea însă ceva de spus — Îmi pare rău, mai este ceva Despre soţul dumneavoastră, domnul Ryan — Nu, nu Tom Doamne, Dumnezeule, e prea mult Inima îi bătea cu putere, parcă aproape să iasă din piept — În urma impactului, soţul dumneavoastră a fost lovit puternic în piept Aorta, artera principală a inimii, a sângerat puternic A fost conştient în primele clipe Oamenii au încercat să îl scoată din vehicol Paramedicii l-au intubat pentru a-i menţine plămânii în funcţiune, dar sângera prea tare A murit în drum spre spital Îmi pare rău, doamnă Ryan S-a făcut tot ce s-a putut Singurul care a mai putut să o ţină pe Hannah să nu se prăbuşească atunci pe duşumea, a fost reverendul O’Haver A ţinut-o strâns, dar tot ce a putut să facă a fost să spună din nou: — Nu, nu, nu! Nu Tom al meu Nu fetiţa mea, nu Alicia! Doamne, Dumnezeule, Te rog, nu! Cuvintele răbufneau parcă ieşite de sub control Inima îi bătea sacadat şi cu putere Închise ochii, încercând să lupte cu emoţiile şi cu teama care o consumă Îi venea să geamă, să strige, dar parcă era într-un vis rău, parcă era cineva al cărei suflet îi fusese furat Se rezemă de scaun, se strădui să îşi astâmpere gemetele Observă cu uimire că ochii îi erau uscaţi Cel mai mare şoc al vieţii ei şi nu avea lacrimi — Aş dori să îi văd Doctorul Cleary aprobă — Bine, poate că ar fi bine să o vedeţi pe Jenny mai întâi Cred că vă va recunoaşte vocea şi asta s-ar putea să o ajute să îşi revină Hannah acceptă în tăcere Reverendul O’Haver o ajută să se ridice şi apoi ea îl urmă pe doctorul Cleary către o cameră împărţită cu nişte perdele Acolo zăcea Jenny, cu tuburi de oxigen în nări, cu perfuzie în mâna stângă Mâna dreaptă îi era în gips de la umăr până la palmă Hannah era îndurerată în timp ce îşi studia fetiţa Ar fi vrut să o strângă în braţe şi să-i spună că totul va fi în regulă Dar nu va fi, nu-i aşa? Niciodată nu va mai fi în regulă Se apropie de Jenny şi prinse o şuviţă blondă pe fruntea ei Partea dreaptă a feţei avea julituri Jenny se mişcă, gemu de două ori şi apoi îşi mută capul dintr-o parte într-alta — Jenny, draga mea! Sunt eu, mama Hannah se apropie de ea Jenny deschise ochii şi Hannah observă cât de greu îi era fetiţei să îşi concentreze privirile asupra ei — Mamă, ce s-a întâmplat? Unde sunt tata şi Alicia? Doctor Cleary ieşi în faţă şi făcu un semn lui Hannah să nu-i spună acum Mai târziu Hannah aprobă şi o luă pe Jenny de mână — Draga mea, acum trebuie să te odihneşti Hai, încearcă să dormi Eu voi fi aici Jenny închise ochii Când Hannah fu sigură că fetiţa adormise, se întoarse către doctorul Cleary — Aş dori să-i văd pe Tom şi pe Alicia Vocea i se părea străină şi se întreba din nou de ce nu a plâns Oare aşa se purtau oamenii când primeau veşti groaznice? îşi închise ochii pentru scurt timp Poate poate ceva din ea ştia că era un fel de glumă, că Tom şi Alicia erau bine, că nu avea motive să plângă Deschise ochii şi îl văzu pe doctorul Cleary aşteptând-o — Vă rog, Tom şi Alicia — Pe aici doamnă, răspunse el trist O conduse pe un hol lung, într-o altă cameră Îi văzu pe ei, pe Tom şi Alicia, unul lângă altul, pe tărgi Hannah avea să audă mult mai târziu cât de mult au lucrat doctorul Cleary şi surorile ca să pregătească trupurile celor doi, să pară cât mai puţin traumatizate Surorile au înfăşurat un prosop în jurul capului însângerat al Aliciei şi i-au făcut repede un machiaj feţei, astfel încât Hannah să nu vadă cât de distrusă era partea stângă Au făcut acelaşi lucru pentru Tom I-au schimbat tricoul plin de sânge şi i-au curăţat faţa Au acoperit rănile de la cap, l-au învelit cu pături, astfel încât să i se vadă doar faţa şi mâinile Hannah îşi va aminti multe lucruri pe care le va auzi despre accident şi va uita multe lucruri, dar întotdeauna îşi va aminti cum arătau Tom şi Alicia când i-a văzut acolo, zăcând fără viaţă pe tărgi — Doamne, Dumnezeule! Îşi apucă obrajii în mâini şi deodată lacrimile îi veniră torent — Totul s-a întâmplat foarte repede, doamnă Ryan Nu au suferit prea mult Auzea cuvintele doctorului, dar încă nu îi venea să creadă ce vedea Se mişcă în spaţiul acela îngust între cei doi şi rămase acolo, uitându-se cu atenţie la ei Îi apucă pe rând în braţe, plângând Nu se putea abţine şi simţea că şi ea parcă este la un pas de moarte Se simţea parcă deconectată de trup Simţea că parcă ar fi jucat un rol sau parcă ar fi o altă femeie făcând faţă situaţiei căreia îi făcea ea acum faţă Parcă viaţa unei alte femei era distrusă Dar nu era o scenă de teatru şi era singura femeie din încăpere Nu, nu era nicio greşeală Până acum viaţa lor fusese aşa de perfectă parcă prea perfectă, prea frumoasă Se întâmplase ceva cumplit şi acum Tom şi Alicia erau morţi Ştia că ar trebui să se roage, dar pentru prima dată în viaţa ei nu putea Nici nu dorea Dumnezeu a îngăduit să se întâmple aşa ceva lui Tom şi Aliciei De ce să se roage Lui acum? De ce să-L roage să o mângâie când El a îngăduit ca întreaga ei existenţă să fie zdruncinată? Privi la soţul ei, apoi la copilul ei Îi studia cu grijă printre lacrimi Ar fi dorit să îi vadă mişcându-se, sau vorbind, sau zâmbind De ce nu făceau asta? îşi plecă capul şi plânse În câteva minute, familia ei fusese distrusă şi nu mai putea face nimic să o aducă înapoi În cele din urmă, îşi reveni cât de cât Îşi îndreptă spatele, îşi trase răsuflarea Acolo era doctorul Cleary Acesta îi întinse o mână Pentru moment, stând acolo în halatul alb, i se păru că arată ca Tom Hannah îi prinse mâna şi-l lăsă să o sprijine în timp ce ieşi din încăpere Ar fi rămas acolo lângă Tom şi Alicia Nu ar fi dorit să îi părăsească — Îmi pare rău, doamnă Ryan, spuse doctorul Doctorul Cleary aşteptă o clipă pentru a fi sigur că ea îl ascultă — Mai am ceva să vă spun Sergentul Miller a fost cu soţul dumneavoastră la locul accidentului înainte ca el să moară A lăsat un mesaj din partea lui Tom Hannah simţi că o prinde tremurul Dorea să îl apuce pe Tom de mână Ştia că acum era rece mâna lui Doctorul Cleary îi spuse cu o voce şoptită: — Înainte să moară Tom, a spus sergentului Miller să vă spună dumneavoastră şi fetelor că vă iubeşte Hannah a început să plângă Apoi spuse doctorului: — Aş dori să rămân puţin cu ei — Rămâneţi Pentru totdeauna O viaţă întreagă O şansă să celebrăm a douăzecea aniversare, şi a treizecea, şi a patruzecea Un timp să creştem împreună şi să privim fetele cum devin domnişoare Visam să îl văd pe Tom ducându-le pe Alicia şi Jenny la altar, visam să ne vedem nepoţii, visam la pensie, la vacanţă, la plaje însorite Doctorul Cleary îi întrerupse gândurile — Eu mă întorc la lucru, dar reverendul O’Haver va fi aici dacă aveţi nevoie de el Omul plecă şi în cele din urmă Hannah rămase singură Îl studie pe Tom şi o apucă plânsul Nu a avut timp să-i spună la revedere Parcă îi părea rău că măcar vara aceasta nu a mers cu ei cu cortul Poate ar fi văzut camionul, poate l-ar fi avertizat pe Tom Era vina ei Dacă ar fi fost cu ei, ar fi pornit spre casă mai devreme şi aşa ceva nu s-ar fi întâmplat niciodată Tom încă părea în viaţă Parcă ar fi dormit Îi ţinu o clipă mâna, apoi se întoarse spre Alicia Frumoasa Alicia, întâia ei născută Apucă mâna lipsită de viaţă a Aliciei în mâna ei Hai aici, Alicia Se gândi la premii, la absolvire, la colegiu, la nunta de care fiica ei nu va avea niciodată parte şi începu să plângă Şuviţe din părul auriu al Aliciei răzbăteau printre bandaje Hannah aranjă câteva şuviţe Alicia arăta aşa de pierdută pe targa aceea, de parcă ar fi fost un copil mic Unde a fugit timpul? Hannah îşi aminti cum, chiar la acest spital, în urmă cu cincisprezece ani în urmă, fusese internată pentru naşterea lui Alicia Maria Ce bucuroşi au fost atunci şi câte visuri nu şi-au făcut pentru această micuţă A fost un bebeluş extraordinar de dulce şi o fetiţă grozavă Mâna Aliciei era aşa de rece, că lui Hannah parcă îi venea să o mângâie, să o încălzească Alicia întotdeauna avusese mâinile reci Hannah ar fi vrut să o strângă în braţe, aşa cum făcea întotdeauna, în trecut, când i se întâmpla ceva Murmură doar: — Alicia, mama te iubeşte Sunt aici Vei rămâne întotdeauna în inima mea, scumpa mea Îşi aduse aminte de o conversaţie pe care o avusese cu Alicia în urmă cu o săptămână Începuseră să vorbească despre băieţi Alicia a întrebat-o cum va recunoaşte pe cel adevărat, pe cel al ei Nu, nu vor mai fi nici băieţi, nici viitor Alicia a plecat şi întristarea lui Hannah nu mai avea sfârşit Se întoarse spre Tom — De ce nu ai pornit spre casă mai devreme? Niciodată nu ai venit la timp Încercă să râdă, dar o prinseră lacrimile — Dacă nu ai fi întârziat atâta Apoi se trezi spunând altceva în şoaptă: — Stai cu ea, Tom Întotdeauna i-a fost frică singură Se opri şi sărută pe fiecare cu grijă pe obraji Apoi îşi aduse aminte de mesajul lui final — Te iubesc şi eu, Tom Te-am iubit de când eram copii, întotdeauna te-am iubit şi întotdeauna te voi iubi Aranjă cu grijă mâna lui Tom pe piept şi făcu acelaşi lucru cu mâinile Aliciei Dar nu îi venea să plece de acolo Se întoarse şi-i cuprinse din nou în braţe Începu să plângă cu amar Nu, asta nu i se putea întâmpla tocmai ei În cele din urmă, după un timp care i se păru zile, se ridică şi o sărută şi pe Alicia pe obraji Îi aranjă părul, ştiind că era ultima dată când va mai face asta — La revedere Se întoarse spre Tom şi-i puse degetele pe buze Apoi îl sărută cu blândeţe şi-i studie faţa pentru ultima dată Se ridică şi, împotriva voinţei ei, părăsi camera *** Reverendul O’Haver aştepta în hol — Doamnă Ryan, pot să vorbesc cu dumneavoastră un minut? Hannah se opri şi aşteptă Se rugă să găsească putere să se mişte, să respire şi tot ce dorea era să fie cu Jenny Nu mai avea nevoie de străini care să îi ofere sfaturi — Doamnă Ryan, înţeleg că sunteţi creştini Hannah îşi şterse ochii cu dosul degetelor — Da, suntem Făcu o pauză, încercând să îşi clarifice sentimentele — Şi dacă suntem, ce? Cu ce bine ne-am ales? Pastorul ezită — Nu pot să mă pun în situaţia dumneavoastră, doamnă Ryan Dar aş vrea să ştiţi că în situaţia asta oamenii sunt supăraţi pe Dumnezeu Mi-ar place să mă rog cu dumneavoastră, dacă doriţi Hannah acceptă cu o oarecare îndărătnicie şi se aşeză lângă pastor El luă mâinile ei în mâna lui şi se rugară în linişte Când termină, Hannah îi mulţumi Nu a dat prea mare atenţie rugăciunii lui, dar se terminase şi ea dorea să fie o persoană politicoasă Rămase în picioare, fără a mai spune vreun cuvânt, şi o porni spre camera lui Jenny Hannah nu dorea să fie supărată pe Dumnezeu, dar nici nu voia să îi vorbească acum Avea alte lucruri la care trebuia să se gândească Trebuia să contacteze membrii familiei, să facă planuri pentru înmormântare, să aibă grijă de Jenny Jenny era tot ce îi mai rămăsese, o mică parte dintr-o familie care, cu doar patru ore înainte, era o familie perfectă, completă Hannah ştia că trebuia să se gândească la fetiţa ei care supravieţuise şi la mângâierea de care va avea nevoie în zilele următoare, dar nu asta o consumă cel mai tare în timp ce mergea pe hol S-a trezit gândindu-se la celălalt şofer, la cel care a condus cu viteză pe roşu şi i-a omorât familia Şi, în timp ce se gândea la el, un sentiment începu să o stăpânească, să o cuprindă Ura, o ură adâncă 6 Iuda a plecat în pribegie şi nu găseşte odihnă! Toţi prigonitorii lui l-au ajuns tocmai când îi era mai mare strâmtorarea Plângeri 1:3 Era uşor dacă aveai foarte mult de lucru În rolul ei nou de victimă, văduvă şi mamă îndurerată, Hannah a învăţat să-şi stăpânească întristarea îngropându-se într-o mulţime de treburi Şi avea într-adevăr o grămadă de detalii de care trebuia să se ocupe Întâi a dat o mulţime de telefoane A anunţat rudele şi prietenii despre accident şi i-a rugat să anunţe şi pe alţii A anunţat şcoala unde învăţa Alicia, pe colegii lui Tom şi compania de asigurări A organizat funeraliile Avea atât de puţin timp să plângă sau să se gândească la marea ei pierdere şi asta era bine pentru Hannah Câtă vreme era ocupată putea să evite să se gândească la o viaţă fără Tom şi fără Alicia Acum Hannah stătea într-un scaun imens, îmbrăcat cu vinilin, lângă patul lui Jenny Se uită la ceas Era ora unsprezece dimineaţa Trecuseră aproape douăzeci şi patru de ore de la accident, în această perioadă Jenny se trezise doar o dată sau de două ori şi doar timp de câteva minute Au mutat-o într-un alt salon, tot la terapie intensivă, şi după un moment a adormit din nou Doctorul Cleary avusese dreptate – Jenny nu mai era în pericol Analizele şi tomografia au ieşit bune, dar era încă într-o stare de somnolenţă, normală în lupta ei de a ieşi din semiinconştienţă Doctorul aştepta ca ea să se trezească şi apoi Hannah trebuia să-i spună adevărul Îşi aruncă din nou o privire peste notiţe Anunţase pe părinţii lui Tom, pe sora lui în Ohio pe părinţii ei din statul Washington Nu avea fraţi, surori, aşa că erau puţine rude pe care trebuia să le contacteze Anunţase pe pastorul ei, Joel Conner, şi el începuse un lanţ de rugăciune la biserica New Hope Christian Church din Agoura Hills, acolo unde erau membri de când îşi amintea Câteva dintre femeile de la grupa de studiu biblic au venit seara trecută să se roage cu ea şi şi-au oferit ajutorul Două au apărut chiar cu ceva de mâncare Hannah le-a refuzat pe toate Le considera pe aceste femei prietenele ei Dar aceasta era înainte de accident, atunci când avea ceva în comun cu ele Acum se situa ea însăşi într-o categorie aparte: cineva de care trebuia să-i fie milă Ideea de a le vedea stând acolo de jur împrejur şi vorbind despre tragedia ei cu voce şoptită, îi făcea pielea ca de găină Nu dorea şi nu avea nevoie de actele lor de caritate Dar ele nu s-au dus, aşa că din politeţe, ca să nu pară nemulţumitoare, Hannah permise uneia să facă planul pentru o recepţie scurtă după funeralii, planificate pentru miercuri Hannah aruncă o privire scurtă către Jenny şi deodată o străbătu un gând Astăzi era prima zi de şcoală Toţi prietenii de la biserică ai lui Hannah ar trebui să fie la micul dejun, o tradiţie anuală în această zi, povestind despre cât de mult au crescut copiii, ce profesori au, cât au de mult de lucru fiecare şi discutând despre diferitele obiceiuri de toamnă, toamnă ce abia începuse O cuprinse un nou val de amărăciune şi din ochi îi ţâşniră lacrimi De la accident a plâns mai mult decât a plâns în toată viaţa ei Se lăsă pe spătarul scaunului şi închise ochii, dar imagini diferite îi fugiră prin faţa ochilor: prietenii copiilor întorcându-se de la şcoală, discutând despre orar sau weekend-urile pe care le vor petrece împreună A sunat de dimineaţă la directoarea şcolii din West Hills şi i-a spus despre accident Era sigură că aceasta a spus şi altora; aşa că acum prietenii Aliciei şi colegii de şcoală, cred că stăteau deja în cantină vorbind unul cu altul, unii plângând; pierduseră o prietenă Cu siguranţă unii dintre ei vor veni şi la înmormântare, dar cu timpul se vor obişnui cu absenţa ei Viaţa merge înainte şi vor fi cuprinşi iarăşi de febră jocurilor de fotbal de vineri seara şi a jocurilor sportive de la sfârşitul săptămânii Vor mai vorbi din când în când despre Alicia, dar cu timpul amintirea ei se va şterge din memoria lor Hannah suspină şi mâzgăli ceva cu creionul Simţea că peste noapte parcă a îmbătrânit zece ani şi ştia că arată aşa Hainele îi erau şifonate după dormitul în scaun, lângă patul lui Jenny, părul îi era dezordonat, prins la spate într-o coadă Doar unghiile, aranjate cu grijă doar cu o zi înainte, indicau o femeie foarte îngrijită şi elegantă Se privise în oglinda din baia de la spital, de dimineaţă, şi persoana care îi întoarse privirea cu ochii roşii, cu obrajii răvăşiţi de lacrimi, nu-i părea o persoană prea familiară Să mă concentrez asupra lucrurilor imediate Asta era tot ce putea să reţină, să nu cadă în disperare Dacă ar dispera nu ar mai fi cale de ieşire Cu buzele strânse îşi aruncă din nou o privire peste notiţe Ar fi bine să-l contacteze pe sergentul Miller, să ştie exact ce s-a întâmplat Celălalt şofer condusese pe lumina roşie Doar atâta ştia Fusese beat? Era drogat? Hannah avea o suspiciune că mai era ceva, ceva mai mult în povestea accidentului, dar din moment ce nu ştia nu încercă să îşi imagineze Ura pe care o simţea faţă de celălalt conducător o speria destul ca să se mai gândească la asta Deodată Jenny se întoarse de pe o parte pe alta Hannah se apropie de pat şi luă mâna fiicei ei Grija şi spaima o cuprinseră Şi-ar fi dorit să fie calmă Cum să spună acestui copil, fiicei ei atât de preţioase, că tatăl şi sora ei sunt morţi? N-avea nicio idee Doamne Începu ea, dar îşi încheie rugăciunea imediat Nu, nu se va ruga Nu dorea să se gândească acum la Dumnezeu Avea timp mai târziu să-şi examineze sentimentele Acum nici nu ştia ce putere ar avea rugăciunile ei Se rugase şi înainte şi iată că rugăciunile ei nu i-au păstrat familia în siguranţă Jenny gemu şi se întoarse către Hannah Deschise ochii şi clipi orbită de razele de soare care băteau prin fereastra spitalului — Mamă? Jenny părea cam derutată Se aplecă peste fetiţă, o îmbrăţişă, apoi o mângâie pe frunte încetişor, cu un singur deget Încercă să îşi mascheze tristeţea din voce — Scumpo, cum te simţi? Jenny privi în jur — Unde sunt? Hannah continuă să o mângâie încet, cu degetele prin păr — Eşti la spital A fost un accident, fetiţo Jenny pipăi cu mâna stângă gipsul, clipi şi apoi ochii i se măriră de spaimă — Camionul alb Hannah nu spuse nimic Jenny continuă să se lupte cu amintirile Încercă să se ridice Deodată spuse înfricoşată: — Mamă, a venit direct spre noi chiar în partea în care stăteau tata şi Alicia! Hannah începu să plângă şi o strânse pe Jenny încă o dată aproape de ea — Îmi pare rău, scumpo, că a trebuit să vezi asta — Am vrut să strig, mamă Dar nu a fost timp Nu pot Nu îmi amintesc nimic altceva Hannah o privi alarmată, ştergându-şi lacrimile — Mamă, ce se întâmplă? Unde sunt tata şi Alicia? Hannah se lăsă în jos atât cât să fie la înălţimea feţei fiicei ei O privi adânc în ochi: — Scumpo, accidentul a fost foarte grav Tata şi Alicia au murit Ochii înspăimântaţi ai fetiţei priviră în cei ai mamei ei — Sunt morţi? Amândoi? Mamă! Vorbeşti serios? Hannah dădu din cap şi o luă încă o dată în braţe — Nu, gemu Jenny, îngropându-şi faţa în braţele mamei Nu, nu amândoi! Nu strigă, nu se zbuciumă, aşa cum făcuse Hannah Plângea însă încet, convulsiv, agăţându-se de mama ei la fel cum un om gata să se înece se agaţă de salvatorul lui Hannah simţea parcă durerea fiicei ei şi inima îi era frântă ştiind că nu poate face nimic să i-o uşureze În cele din urmă Jenny se opri din plâns, se lăsă pe spate şi o privi fix pe mama ei Hannah se temu că fetiţa va leşina — Mamă! spuse Jenny cu voce întretăiată Este doar vina mea Hannah înlemni — Nu, dragă, nu e vina ta! Şoferul celuilalt camion nu a oprit, deşi avea roşu Tata nu l-a văzut venind — Nu, nu acolo! începu ea să plângă Mai devreme Tocmai coborâsem din barcă şi ne întorceam spre corturi Alicia era să calce peste un şarpe Ea nu l-a văzut, dar eu am ţipat la ea şi s-a oprit, încă un pas de-ar fi făcut, mamă, şi ar fi fost muşcata Hannah ezită — Scumpa mea, nu înţeleg! Tu ţi-ai ajutat sora spunându-i despre şarpe Asta nu face ca accidentul să fie vina ta Jenny continuă — Nu înţelegi, mamă! Dacă nu aş fi spus nimic, Alicia ar fi fost muşcată de şarpe, tata ar fi ajutat-o şi poate ar fi scăpat Am fi plecat mai târziu, poate o oră mai târziu N-am fi fost în intersecţie tocmai când şoferul acela beat a trecut pe lumina roşie Nu vezi, mamă! E numai vina mea! Hannah începu să plângă — Nu, scumpa mea Nu e vina ta Nu trebuie să crezi asta Singurul care a greşit este celălalt şofer Chiar atunci când a rostit cuvintele s-a gândit pentru o clipă la Domnul Ar fi putut să îi salveze, dar nu a făcut-o Oare nu era şi vina Lui? Măcar puţin O podidi un plâns greu Jenny începu şi ea să plângă din nou — Ce ne vom face, mamă? Era atât de distrusă încât, văzând-o, Hannah simţi că i se rupe inima şi ura faţă de celălalt şofer o cuprinse din nou — Vom merge acasă şi tu te vei face bine Apoi voi face tot ce pot ca omul care a făcut aceasta să-şi primească pedeapsa meritată — Dar ei sunt în cer, nu-i aşa mamă? spuse fetiţa Lacrimile îi curgeau şiroaie pe obraz — Da, scumpo, sunt în cer Sunt în cer împreună Jenny plângea în linişte O ţinu în braţe vreo douăzeci de minute, o lăsă să plângă În cele din urmă Jenny se linişti, se sprijini de Hannah — Mamă, mă bucur că cel puţin Alicia nu este singură — O, Jenny! Fetiţa se întinse în pat şi-şi îngropă capul în pernă Rămase acolo plângând, plângând, în timp ce mama îi mângâia încetişor spatele Se aşeză apoi în fotoliul de lângă pat şi se gândi că ar fi momentul să dea un telefon sergentului Miller Căută cartea de vizită apoi formă numărul de telefon După ce se prezentă, spuse: — Este ceva ce aş dori să ştiu despre accident Vocea îi era liniştită Nu dorea să o deranjeze pe Jenny — Am raportul accidentului chiar aici, spuse sergentul Miller — Spuneţi, omul care mi-a omorât familia era beat? Sergentul tăcu o clipă, apoi spuse: — Da, a fost arestat pentru conducere sub influenţa alcoolului Testele de la laborator nu s-au întors încă, dar testul cu fiola a arătat că era beat Hannah simţi că i se pune o greutate în stomac Iată cum beţia unui om i-a ruinat viaţa Rămase o clipă tăcută apoi întrebă: — Unde este acum? Ştia că întrebarea este mânioasă, dar nu-i mai păsa — A suferit doar răni minore şi după ce i s-a acordat primul ajutor în seara aceea a fost eliberat Când vor veni rezultatele testului va fi acuzat şi apoi va trebui să pledeze vinovat sau nevinovat Hannah mai avea o întrebare — A fost pentru prima dată? A fost pentru prima dată când a condus beat, vreau să spun? — Nu, doamnă! A fost prins a şasea oară conducând beat Camera a început să i se învârtă în faţa ochilor şi Hannah apucă spătarul scaunului Era singurul obiect zdravăn de care se putea sprijini, pentru că o prindea din nou o mânie cumplită — Cum adică? Vreţi să spuneţi că omul acesta a mai fost arestat de cinci ori pentru conducere sub influenţa alcoolului şi încă mai are carnet de şofer? Încă bea şi conduce? Aceasta este o nebunie — Ştiu, doamnă Ryan Îmi pare rău, sunt de acord Poate de data aceasta îl vor pune deoparte — Vrei să spui că este vreo şansă să nu fie pedepsit? Ascultă, sergent! Ştiu că toate acestea nu sunt vina ta, dar nu voi sta deoparte şi nu voi lăsa că judecătorii să permită acestui ucigaş, să se întoarcă din nou pe stradă şi să conducă din nou Voi lupta împotriva lui şi dacă va fi nevoie împotriva întregii justiţii şi întregului sistem de legi Chiar dacă mă va costa până la ultimul cent pe care îl am Chiar dacă lucrul acesta mă va ucide Se făcu o pauză, apoi sergentul spuse: — Procesul va fi lung şi costisitor, dar sunt câteva lucruri ce le puteţi face Aţi auzit de Liga Mamelor împotriva Şoferilor Alcoolici? — Da, am auzit Hannah tremura de furie Cum de i s-a întâmplat tocmai ei? Nu dorea să se gândească la Liga Mamelor împotriva Şoferilor Alcoolici Ar fi trebuit să fie acum la biserică să servească micul dejun cu prietenii şi să facă planuri pentru noul an şcolar Ar fi trebuit să aibă acum două fete frumoase şi sănătoase şi un soţ iubitor Sergentul Miller continuă: — La biroul West Valley este o femeie-avocat Carol Cummins, este un avocat foarte bun specializat pentru victimele accidentelor rutiere De ce nu o sunaţi să vedeţi dacă vă poate ajuta? Este mai uşor la un proces atunci când ai un avocat bun — Cine este el? — Cine? — Ucigaşul Cum se numeşte? — Brian Wesley, douăzeci şi opt de ani, căsătorit, are un fiu Hannah era furioasă — Bravo! Înainte de sâmbătă după-amiază eram căsătorită, cu două fiice Dar el i-a omorât, iar eu voi face tot ce pot ca să ajungă la închisoare Când voi termina cu el, îşi va dori să mă fi văzut moartă, garantez — Doamnă spuse sergentul Miller ezitând Ieri când v-am vizitat acasă am văzut peştele, semnul creştinilor, pe uşă — Ce-i cu asta? Altă pauză Apoi sergentul spuse liniştit — Şi eu sunt credincios Mă voi ruga pentru dumneavoastră — Nu vă obosiţi, a răspuns ea sec ca şi cum i-ar fi scuipat cuvintele în faţă Am toate rugăciunile de care am nevoie chiar acum, nu îmi mai trebuie altele — Doamnă Ryan, nu încerc să mă amestec Dar ştiu că în astfel de necazuri este aşa uşor să pierzi perspectiva şi să greşeşti Îi răspunse fără a încerca să tempereze răceala din tonul vocii — Sunt convinsă că îmi vreţi binele, sergent Miller, dar m-am săturat de creştini ca dumneavoastră care-mi spun: „Cred că-i voia lui Dumnezeu ” „Acum sunt în ceruri ” „Dumnezeu te iubeşte ” „Dumnezeu are un plan ” O cuprinse mânia, tristeţea, disperarea, şi continuă: — Nu vreau să mai aud nimic acuma Mă înţelegeţi? Brian Wesley, douăzeci şi opt de ani, căsătorit, cu un fiu, tocmai mi-a distrus viaţa! Mi-a luat tot M-a lăsat fără nimic, nici măcar speranţă Mi-a ucis soţul şi fetiţa, şi aşa să mă ajute Dumnezeu, să nu-l iert cât voi trăi Vă este clar? Nu mai am chef să ascult acum o mulţime de sfaturi, o listă de versete biblice, nu vreau vorbe pline de compasiune, nici răspunsuri din cărţi Îmi vreau înapoi familia Şi câtă vreme nu pot să-mi primesc familia, îl vreau pe Brian Wesley Să plătească pentru ce a făcut! *** Jenny stătea liniştită în pat cu ochii închişi O durea capul şi îi era greu să gândească Ştia că femeia pe care o auzea vorbind şi strigând cuvinte pline de ură era mama ei, dar când o auzi pe mama spunând că nu doreşte rugăciuni sau compasiune, începu să se gândească dacă nu cumva această femeie este o impostoare Să se fi schimbat mama ei chiar aşa? Deschise ochii încetişor, aşteptând ca să nu se mai rotească camera o dată cu ea Privi cu atenţie femeia de la capătul patului — Mamă? Mama privi spre ea şi Jenny observă că mama ei e la telefon — Staţi puţin spuse acoperind receptorul şi şoptind nerăbdătoare Ce se întâmplă Jenny? Sunt ocupată, vorbesc la telefon Jenny se uită la ea plină de întristare De ce era mama supărată pe ea? O cuprinse groaza; îşi dădu seama că acesta era adevărul: accidentul a fost din vina ei şi mama ştia asta Mama rămase o clipă înlemnită Mâna îi acoperea încă receptorul — Nu te mai uita aşa, Jenny Îmi pare rău, OK? Este un telefon foarte important Vorbesc cu ofiţerul de poliţie Era nerăbdătoare — Ai nevoie de ceva? Vrei să bei ceva? Ce ai nevoie? Jenny simţi că inima i se frânge în bucăţele Strânse din ochi astfel încât mama ei să nu vadă că plânge — Am spus că nu-i nimic Se întoarse pe o parte, cu spatele către mama ei Te rog, re rog vorbeşte-mi ajută-mă Sunt aşa de speriată Dar mama ei nu observă Se întoarse la conversaţia telefonică — Ei bine, totul e în regulă Ceea ce încerc să spun este Jenny începu să plângă în timp ce mama ei continuă să strige la ofiţerul de poliţie Ce se întâmpla? De ce parcă mamei nu-i păsa de ea, de ce nu era îngrijorată pentru ea? Cum putea să fie o convorbire telefonică mai importantă decât ceea ce simţea, decât ceea ce gândeşte ea? Aceasta este pentru că Alicia a murit şi nu eu Mama întotdeauna a iubit-o pe Alicia mai mult Jenny îşi dorise mereu să poată să schimbe locul cu Alicia Jenny ar fi dorit mai mult ca oricând să fie ea în cer cu tata şi să o dea pe Alicia înapoi mamei Îşi strânse genunchii la gură iar apoi, în timp ce mama continua să strige la ofiţer, începu să plângă cu capul în pernă, şoptind doar cele câteva cuvinte la care se putea gândi acum: — De ce, Doamne? De ce ? Dacă mama nu mă iubeşte pe mine, de ce m-ai lăsat tocmai pe mine, aici pe pământ cu ea? *** Când Hannah puse receptorul în furcă, mânia îi era atât de evidentă, încât parcă era o persoană fizică prezentă în încăpere Nu era nimic acolo să o calmeze Mânia îi răzbătea prin vene, mai puternică decât orice drog, cuprinzându-i inima şi sufletul Strânse pumnii Era de necrezut! Cum au putut legile acestei ţări să permită unui alcoolic convins, prins de şase ori, să mai conducă încă maşini, să îi omoare pe Tom şi pe Alicia? Strânse din dinţi Ar fi schimbat legile – întregul sistem – dacă ar fi stat în puterea ei Rupse o bucată de hârtie din carneţel şi începu să scrie ceva Mintea îi croia planuri Trebuie să contacteze Liga Mamelor împotriva Şoferilor Alcoolici Vrea să-l dea în judecată pe Brian Wesley Dacă va fi nevoie, trebuie să lupte chiar pentru schimbarea legislaţiei rutiere din statul California Gândindu-se la Brian Wesley o prinse din nou mânia, dar în timp ce scria în carneţel, începu să se liniştească Avea un motiv să meargă mai departe Brian Wesley – şi o pedeapsă aspră *** Următoarele două zile au trecut foarte repede, marcate de decizia ei de a obţine o răzbunare completă pentru Brian Wesley Hannah abia dacă a băgat în seamă tot ce se întâmpla Într-o succesiune de evenimente, Jenny a fost eliberată din spital şi ea şi Hannah au participat la înmormântarea celor doi Familia şi prietenii au încurajat-o pe Hannah, au încercat să o mângâie Dar de fiecare dată când Hannah o căuta cu privirea pe Jenny, fetiţa era singură Stătea acolo în primul rând, cu capul plecat într-o parte, cu mâna pusă în gips pe spătarul scaunului Hannah se simţi o clipă vinovată O ignora pe Jenny, singura ei fiică supravieţuitoare Dar pe de altă parte Jenny era tânără şi rezistentă Rănile ei se vor vindeca şi va fi bine Vor avea timp să petreacă împreună mai târziu Alicia şi Tom, ei erau victimele reale Şi, desigur, Hannah Acest dezastru o lovise pe ea parcă mai mult decât pe oricine Niciodată nu-şi va mai reveni Niciodată nu va mai găsi un om ca Tom Niciodată nu va mai avea o fiică atât de dulce şi de talentată şi de scumpă ca Alicia Pierduse ce avea mai scump şi nu mai avea energie să o consoleze pe Jenny Era prea disperată şi chiar şi ea însăşi avea nevoie de consolare Şi apoi, o durea prea mult să vorbească despre pierdere, să facă faţă prezentului, goliciunii şi singurătăţii cu care se confrunta în fiecare zi Nu, era parcă mai sigur să-şi petreacă timpul trăind în mânie, un viitor nesigur sau un trecut dulceag Toate gândurile ei despre viitor aveau un singur scop: să-l vadă pe Brian Wesley în închisoare, să ştie că a plătit pentru ceea ce a făcut Restul timpului şi-l petrecea în trecut, acolo unde Tom şi Alicia erau nişte persoane vii 7 Drumurile Sionului sunt triste, căci nimeni nu mai merge la sărbători Toate porţile lui sunt pustiu Plângeri 1:4A Au trecut două săptămâni de la accident şi Jenny stătea pe păturica tricotată, cu degetele răsfirate pe peretele rece din spatele patului ei peretele care despărţea camera ei de camera Aliciei Îşi studie mâinile şi picioarele şi observă că vânătăile încep să-şi piardă din intensitate Dar erau alte răni – răni care nu se ştie dacă vor dispare vreodată Se opri o clipă cu ochii asupra peretelui şi se gândi la ceea ce părea o altă viaţă, zilele când împachetau ca să meargă cu cortul Deodată i se păru că aude două ciocănituri scurte prin perete: semnalul pe care ea şi Alicia îl folosiseră timp de ani de zile O ciocănitură însemna: Urgent! Vino repede! Vino aici! Două ciocănituri însemnau: Noapte bună! Şi trei ciocănituri erau un mesaj simplu: Te iubesc Patul Aliciei era de cealaltă parte a peretelui şi în fiecare noapte cea care mergea prima în pat ciocănea de două ori Noapte bună Cealaltă soră răspundea cu trei ciocănituri Te iubesc În ziua dinaintea excursiei, Jenny şi Alicia erau în camerele lor, făcând bagajele Alicia pusese CD-ul cu un cântec al lui Amy Grartf „Hearts în Motion” Fata auzi o ciocănitură Îşi lăsă bagajele şi fugi repede în camera cealaltă să vadă de ce a chemat-o Alicia — Ce s-a întâmplat? întrebă Jenny privind-o pe Alicia cum îşi împacheta lucrurile cu grijă — Iei CD-player-ul tău? o întrebă Alicia Avea o casetă plină cu CD-uri Amy Grant, Steven Curtis Chapman, Michael W Smith, Jars of Clay — Nu-l iau Nu mai am baterii — Nici eu nu mai am baterii Hai să-l rugăm pe tata să oprim undeva şi să cumpărăm câteva baterii, la ieşirea din oraş Jenny răspunse: — Bine Mă întorc imediat Se întoarse peste câteva clipe şi-i spuse Aliciei: — S-a făcut! Vocea lui Amy Grant umplu din nou camera şi Jenny o privi pe Alicia mişcându-se liniştită în jurul bagajelor, luând un tricou din dulap şi blugii din celălalt dulap Îşi admiră sora Îşi dorea ca să fie şi ea la fel de drăguţă şi de populară ca Alicia Alicia participa la tot felul de activităţi Întâlnirile elevilor, piese de teatru Avea mulţi prieteni, era bună în orice încerca să facă — Of, în camera mea e aşa dezordine, spuse Alicia Niciodată nu am destul timp Jenny se uită spre duşumea — Destul de rău — Of, e o dezordine totală Se opri o clipă şi spuse: — Să nu-mi spui mie că tu ai terminat de împachetat — Ei, de fapt nici nu au fost multe Mă gândeam de ce trebuie să luăm atâtea pentru trei zile cu cortul? Ştii ce face tata Vom petrece jumătate din timp pe lac, prinzând peşte Alicia rămase o clipă locului şi răspunse: — E adevărat Apoi se plecă şi începu să caute din nou în dulap — Dar trebuie să-mi iau pantaloni scurţi şi apoi dacă se răceşte, trebuie să-mi iau puloverul de lână şi seara, când stăm la foc îmi place să stau în blugi Începu să caute printr-o mulţime de sertare — Of, numai să-i găsesc Jenny se ridică şi începu să adune, una câte una, hainele împrăştiate, le împături frumos şi le puse pe pat Alicia era cu capul în dulap Rămase acolo destul de mult timp Când se întoarse, ceva i se păru ciudat Se uită spre pat şi exclamă: — Jenny! O, mulţumesc! Eşti tare drăguţă Nu trebuia să-mi cureţi camera — Ei, nu-i mare lucru, răspunse Jenny În felul acesta o să termini mai repede Poate ne putem juca cu caii pe alee, cu tata, după masa de seară — Eşti cea mai bună soră din lume, spuse Alicia Cu pantalonii scurţi în mână, sări prin cameră şi o îmbrăţişă pe Jenny Apoi spuse: — Să ştii totuşi că o să te întrec la călărie Jenny râse şi se întoarse în camera ei Un moment căută o carte, apoi auzi trei ciocănituri în perete Trei ciocănituri uşoare în peretele dintre camerele lor Oare asta s-a întâmplat acum câteva săptămâni? Mi se par ani parcă s-a întâmplat altcuiva Fetiţa strânse din buze şi închise ochii plini de lacrimi Auzi zgomot pe scări Îşi şterse ochii repede şi se întoarse s-o privească pe mama ei care tocmai intră în cameră Mama era din nou supărată, dezamăgită Este aşa din cauză că eu sunt cea care a rămas în viaţă? Teama o cuprinse din nou pe Jenny, aşa cum o prindea de fiecare dată când îşi punea întrebările acestea Oare mama ar fi la fel de supărată, tot timpul, dacă aici ar fi Alicia în locul meu? Alicia era atât de îndrăgită de mama Dacă ar fi trebuit să trăiască doar una dintre noi, aceasta ar trebui să fie Alicia Fetiţa abia îşi stăpâni lacrimile, iar mama traversă camera şi se aşeză pe marginea patului — Te-am căutat peste tot Cuvintele sunau frumos, însă mama le spunea parcă într-un mod mecanic Jenny încercă să îşi aducă aminte dacă mama o căutase vreodată Nu-şi amintea să o mai fi căutat după accident Se întoarse cu spatele şi spuse cu faţa către perete: — Am fost aici — Te retragi întotdeauna aici, îi răspunse mama aspru Nu ai putea să vii şi tu jos şi să mai stai puţin cu — Cu cine? zise Jenny întorcându-se cu faţa spre mama Cu familia? Nu mai avem o familie, mamă, ai uitat? Tu spui tuturor că acel şofer beat ţi-a omorât familia Cui îi pasă dacă eu stau aici? Eu nu sunt familia ta Mama rămase blocată, cu o expresie de mirare în ochi Jenny se ridică şi îşi apropie faţa de cea a mamei ei — Cred că ai dreptate, mamă Familia noastră este moartă Acum, aici suntem doar eu şi tu şi asta nu e destul, nu-i aşa? Noi două nu vom fi niciodată o familie Se aruncă în pat şi se întoarse cu spatele Nu putea să stea în picioare şi să se uite la mama ei, nici măcar o secundă — Jenny Se feri de atingerea mamei ei Hannah continuă cu voce rece: — Îmi pare rău că am spus că familia mea a fost omorâtă Sigur, noi suntem o familie Dar sunt o mulţime de lucruri de făcut şi nu pot să stau aici să-mi pierd timpul, mângâindu-te pe spate şi ajutându-te să treci peste asta Omul acela, şoferul beat, trebuie să fie pedepsit pentru ce a făcut tatălui tău şi Aliciei După ce va fi pedepsit, voi veni la tine Vreau să fiu sigură că va fi închis pentru un timp lung Îmi pare foarte rău, draga mea dar cred că voi fi foarte ocupată în următoarele luni Jenny nu răspunse, rămase liniştită, nemişcată, urmărindu-şi degetele care se mişcau încet, în sus şi în jos pe perete — Draga mea, ştii, de fapt, încerc să-ţi spun că te voi ajuta să treci de asta, dar datorăm ceva tatălui şi Aliciei Trebuie să fim siguri că acel om nu va mai omorî din nou Şi nu vom ajuta cu nimic la aceasta, dacă ne ascundem în pat şi stăm acolo Nu, nu, nu! Sunt multe lucruri de făcut Jenny izbucni în plâns Tremura toată Despre ce vorbea mama ei? Eu sunt doar un copil! ar fi vrut să strige Ce aş putea să fac eu ca să îl trimit pe acel şofer beat în închisoare? Până la urmă, ce-ar fi putut să facă mama ei? Nimic Şi, până la urmă, cui îi păsa? Alicia şi tata erau morţi Nimic nu-i mai putea aduce înapoi — Jenny! Mă asculţi? Jenny se întoarse şi îşi privi mama — Dacă îmi ceri să mă ridic, să-mi pun un zâmbet larg şi să te ajut să faci ceva planuri ca să trimiţi în închisoare şoferi beţi, nu o voi face Mama ei se învineţi de supărare — De ce strigi la mine? Pentru că te urăsc Pentru că şi tu mă urăşti, pentru că eu sunt cea care am rămas în viaţă — Pentru că tu crezi că trebuie să întoarcem răul acelui om Pentru că tu cauţi răzbunare sau ceva de genul acesta — Ei bine, Jenny, şi ce vrei tu să fac? răspunse mama exasperată Să-l rog pe judecător să-i dea drumul? — Nu ştiu Jenny se răsti la ea, tremurând — Biblia ne spune să iertăm Şi tu totdeauna ne-ai învăţat că ar trebui să trăim aşa cum spune Biblia, nu-i aşa mamă? Îşi privi mama cu atenţie Te rog, te rog, fii din nou mama mea Tu ai crezut în Dumnezeu În Biblie Zâmbeai şi mă ţineai în braţe şi îmi spuneai că întotdeauna El ne va purta de grijă Dar acum pe faţa mamei ei nu era nici urmă de zâmbet Era supărată şi nu avea curaj să se uite în ochii lui Jenny — Acum e altceva Omul care a făcut acest lucru trebuie să fie pedepsit Tu nu crezi asta? — Eu cred că ar trebui să-l iertăm! spuse Jenny strângând pumnii Să te duci la judecată şi să lupţi împotriva lui nu-i va aduce înapoi pe tata şi pe Alicia Eu cred că am putea sta acasă şi să ne aducem aminte de momentele plăcute Mama se ridică atât de repede încât Jenny simţi că dacă ar fi putut, ar fi rupt-o în bucăţele — Nici asta nu-i va aduce înapoi Cuvintele mamei erau ca nişte săgeţi de ghiaţă — Uită tot ce am spus, Jenny! Stai aici cât vrei Şi când eşti gata să faci faţă la ceea ce s-a întâmplat, eu te aştept jos să începem din nou să trăim Mama ieşi din cameră şi Jenny se întoarse din nou cu faţa spre perete Plânse şi plânse, până când simţi că nu mai are lacrimi — Alicia unde eşti? Am nevoie de tine Îşi aduse aminte cum mergeau amândouă de mână, două fetiţe îmbrăcate minunat, în fiecare duminică la Şcoala Duminicală „Da, mă iubeşte, El mă iubeşte, Biblia îmi spune aşa”, cântau cu nespusă bucurie Doamne Iisuse, Te rog, ajută-mă Parcă nu mai am bucurie să trăiesc fără Alicia şi tata Mama nu mă înţelege, nu îi pasă de mine Deodată îi trecu prin faţa ochilor o scenă de la înmormântare O doamnă în vârstă venise direct la ea şi o strânsese atât de tare în braţe, încât aproape o sufocase cu parfumul puternic — Ascultă, draga mea, îi spusese doamna Să fii fetiţă cuminte şi să nu faci greutăţi mamei Jenny îşi aduse aminte cum o privise pe femeia aceea Nu înţelegea nimic Apoi, femeia continuă: — Trebuie să înţelegi că mama a suferit acum o mare pierdere Acum este rândul tău să fii puternică să o ajuţi Fetiţa răspunsese nesigur: — Voi încerca — Să lupţi din greu acum Auzi? Mama ta are nevoie de tine De câteva ori îşi mai amintise Jenny cuvintele femeii Dar şi eu am pierdut ceva! Pentru mine cine va fi puternic? — Alicia, vino acasă! Te rog, Alicia Mi-e aşa de dor de tine! îşi ridică mâna spre perete şi ciocăni uşor De trei ori Şi încă o dată de trei ori Dar de dincolo de perete nu veni niciun răspuns 8 În zilele necazului şi ticăloşiei lui, Ierusalimul îşi aduse aminte de toate bunătăţile de care a avut parte din zilele străbune Plângeri 1:7A Prinsă în valurile întristării, amărăciunii, supărării şi mâniei, Hannah îşi dădu seama că o neglija pe Jenny Dar simţea că nu poate face nimic Pur şi simplu nu avea putere să poarte de grijă fetiţei nici pentru cele mai elementare lucruri Îşi consuma energia aducându-şi aminte viaţa ei viaţa ei cu Tom Încerca să-şi împrospăteze cele mai vechi amintiri Nu trecea o zi fără să se gândească la el Hannah a avut o copilărie fericită, cu prea puţine zile rele Era singură la părinţi şi fusese alintată A făcut şcoala la Cornerstone Christian School şi a fost o elevă foarte bună În fiecare săptămână mergea la biserică şi la Şcoala Duminicală, avea o mulţime de colegi de joacă şi multe familii din biserică pe care le cunoştea şi care o iubeau Dorinţele ei erau lege şi i se satisfăceau de obicei imediat A crescut înconjurată de copii din acelaşi tip de familii, cu posibilităţi financiare, cu părinţi ce se iubeau unul pe altul, familii stabile, au mers la biserică împreună şi rareori se confrunta cu necazurile Cele mai mari necazuri din viaţă au fost o faringită şi câteva pene de cauciuc Aşa înţelegea ea viaţa Fusese o fetiţă bună şi, drept urmare, Domnul îi dăduse o viaţă frumoasă, cu puţine urcuşuri şi coborâşuri, cu puţine momente grele Avea mai mulţi prieteni de joacă, dar cel mai bun prieten al ei era un băiat cu un an mai mare, care locuia pe aceeaşi stradă, vizavi, cu trei case mai jos Părinţii lui mergeau la aceeaşi biserică cu părinţii lui Hannah şi cei doi au crescut jucându-se împreună Numele lui era Tom Ryan Într-o zi călduroasă de vară, când Hannah avea cam opt ani, trecea cu bicicleta pe lângă casa lui Tom şi a făcut o mişcare greşită A sărit peste bicicletă şi a căzut în genunchi şi în coate Tom a venit în fugă — Hannah, te-ai rănit? Tom s-a oprit şi a ridicat-o uşurel, a fugit în casă şi s-a întors cu un prosop, cu care a şters-o de praf cu multă delicateţe — Eşti bine acum? — Da mulţumesc O senzaţie stranie o cuprinse şi simţi că i se înroşesc obrajii Tom a găsit nişte bandaje pe care le-a aplicat cu grijă pe zgârieturi — Ei bine, cred că ţi-am acordat primul ajutor Hannah s-a uitat în ochii lui şi a ştiut că într-o zi se va mărita cu Tom Ryan Nu a spus asta nici lui Tom, nici nimănui altcuiva Era un lucru care i se părea normal, la fel de normal cum i se părea trecerea anotimpurilor Au ajuns prieteni foarte buni, au început să discute planurile de viitor Tom dorea să fie medic; ea dorea să aibă o familie mare poate tocmai pentru că nu avusese fraţi sau surori În timpul anului şcolar îşi făceau temele împreună, iar vară se plimbau prin parcurile din vecini, mergeau la ştrand şi se luau la întrecere să vadă care înoată mai mult sub apă, ţinându-şi respiraţia Lui Hannah nu îi plăcea să piardă De fapt, singurul duşman al lui Hannah a fost tocmai temperamentul ei Într-o vară, când Hannah avea zece ani, ea şi Tom jucau baschet şi a mai apărut un băiat care locuia la două străzi distanţă După încheierea jocului, băiatul a privit-o şi i-a spus: — Arunci la coş ca o nepricepută! Furioasă, a exersat aruncarea la coş timp de câteva săptămâni După aceea a refuzat să mai vorbească cu acel băiat În anul întâi de liceu, Hannah s-a trezit în clasă cu băiatul acela şi l-a ignorat neîndurătoare — Ce-i cu tine? a întrebat-o băiatul într-o zi Hannah s-a răstit la el — Arunc la coş ca o nepricepută, nu-ţi aduci aminte? Băiatul nu avea nicio idee despre ceea ce vorbea Hannah şi chiar după ce el şi-a cerut scuze, ea tot l-a evitat — Hannah, sper să nu te mânii vreodată pe mine, i-a spus Tom în anul acela Pentru că observ că dacă te mânii, nimic nu te mai poate opri Niciodată — Cred că de asta Dumnezeu e aşa de bun cu mine, îi răspunse Hannah, zâmbind plăcut Ştie că eu nu sunt bună la iertat În copilărie şi în anii adolescenţei, Hannah era o fetiţă slăbuţă, cu ochi albaştri, cu nişte trăsături pe care nu le remarcai, cu mâini şi picioare slabe, parcă fără formă Singurul lucru care te surprindea la ea era părul blond, bogat, de culoarea grâului, care îi stătea în cale atunci când juca Hannah îşi privea părul ca pe unul din cele mai mari inconveniente Tom era un băiat foarte bine dezvoltat, chiar înainte să împlinească zece ani Avea părul scurt, negru, ochi albaştri, strălucitori şi cea mai mare distracţie a lui era să o facă pe Hannah să râdă în hohote Era într-un fel fratele pe care Hannah şi-l dorise dintotdeauna Au crescut şi erau ca doi tovarăşi Niciodată conversaţia lor nu căpătase o notă mai romantică Dar Hannah nu se grăbea Au fost dintotdeauna împreună şi vor fi întotdeauna Nu era prea sigură de ceea ce simţea Tom pentru ea, dar în fiecare seară se ruga ca, la vremea potrivită, Tom să-i ceară să fie soţia lui Nu îşi aducea aminte de vreun moment în care Dumnezeu să nu-i răspundă rugăciunilor, aşa că se îngrijora prea puţin de viitorul ei Când Tom a împlinit şaisprezece ani, a început să se întâlnească cu o fată de la grupa de majorete a liceului Hannah, care avea paisprezece ani nu s-a îngrijorat prea tare Era încă la gimnaziu, se îmbrăca şi se purta aproape băieţeşte Avea doar paisprezece ani şi de obicei părinţii permiteau fetelor să se întâlnească cu băieţi de la şaisprezece ani Aşa că nu avea timp de el Dar când Hannah împlini şaisprezece ani, Tom se hotărî să meargă la universitate la Oregon State University în Corvallis Şi tatăl lui era absolvent al aceleiaşi universităţi iar familia avea rude în apropiere Tom trebuia să plece imediat după absolvirea liceului pentru că primise de la universitate şi o bursă pentru baschet, iar antrenorul dorea să înceapă antrenamentele în timpul verii Când a auzit veştile, Hannah a simţit că-i fuge pământul de sub picioare Ce se va mai întâmpla cu visurile ei, cu planurile ei? Se aştepta ca Tom să meargă la liceu, dar nu-şi imaginase vreodată că el va părăsi California şi se va muta în statul Oregon A început să se roage cu şi mai mare stăruinţă, înainte de plecarea lui, familia a organizat o mică petrecere Hannah avea în acea zi planificate activităţi sportive, dar tot s-a dus A mers la un magazin drăguţ şi acolo şi-a cumpărat o rochie frumoasă, fără mâneci, dintr-un material mătăsos Şi-a pus părul pe bigudiuri şi buclele ei aurii cădeau în valuri pe umeri Şi pentru prima oară în viaţă a purtat sandale albe cu tocul înalt Arăta ca o adevărată domnişoară Înainte de a ieşi din casă s-a mai verificat o dată în oglindă Chiar şi ea a fost mirată de transformare Peste noapte se făcuse o adevărată domnişoară Când a ajuns la casa lui Tom, mama lui a deschis uşa — Ei, Hannah! Ia uită-te la ea ce a crescut! I-a zâmbit călduros şi a poftit-o înăuntru — Tom e în camera cealaltă Va fi bucuros să te vadă Hannah a păşit înainte cu capul sus Tom era înconjurat de câţiva băieţi, toţi absolvenţi la liceul West Hills, toţi membri ai echipei de baschet Când a intrat ea în cameră, s-au uitat la ea cu atenţie, surprinşi, dar Hannah s-a făcut că nu-i bagă în seamă Dacă Tom va pleca de acasă pentru patru ani el trebuie să şi-o amintească nu ca un băieţoi în blugi şi cu şapcă, ci ca pe o domnişoară — Hei, Hannah! Tom o privi cu atenţie şi Hannah îşi dădu seama că observase schimbarea din înfăţişarea ei Rămase tăcut un moment, îşi drese glasul şi apoi spuse uşor: — Ce rochie frumoasă ai! Tom a stat lângă ea restul serii, tachinând-o şi făcând-o să râdă la fel cum făcuse toată copilăria ei Când colegii lui încercau şi ei să discute cu Hannah, să-i atragă atenţia, el îşi găsea scuze să o ducă în alt loc sau să discute altceva cu ea Când a plecat spre casă, el a condus-o S-au oprit o clipă în faţa casei ei Tom s-a sprijinit de unul dintre copaci şi a studiat-o o clipă în lumina lunii — Nu ţi se pare că acesta e ca un sfârşit al copilăriei? Hannah îi răspunse, jucându-se cu o buclă: — Da Nu-mi vine să cred că vei fi plecat patru ani Tom continuă — Eşti tare drăguţă în seara asta, Hannah Colegii mei erau înnebuniţi după tine — Erau obişnuiţi să mă vadă doar în uniformă şi cu părul strâns în coadă, râse ea — Da Şi eu eram obişnuit la fel Între ei se aşternu tăcerea, iar Hannah se juca făcând cercuri în iarbă cu vârful sandalei Ştia că îşi va aminti acea seară toată viaţa ei Zâmbi şi spuse: — Am avut o copilărie aşa de fericită, am crescut împreună am jucat baschet multe zile şi am prins gândaci noaptea Ţii minte când am făcut concurs să vedem cine mănâncă mai mult pepene? — Cum să nu? Eu am câştigat — Tu ai câştigat şi după aceea ai fost bolnav, ai uitat? Tom se apucă de stomac şi începu să râdă — Mai am încă momente grele atunci când mănânc pepene — Dar mai târziu, când te-ai simţit bine, am început să ne spunem visurile, ce dorim să ne facem când vom fi mari, mai ştii? Tom râse — Tu totdeauna ai spus că vrei să devii doctor — Da, asta nu s-a schimbat prea mult Tu întotdeauna ai spus că vrei să ai o familie mare, mulţi copii Hannah rămase o clipă gândindu-se N-ar fi vrut ca el să-i vadă roşeaţa obrajilor Era întuneric şi stăteau în umbra copacului — Mai am încă visul acela — Hei, Hannah, îmi faci o favoare? — Sigur — Roagă-te pentru mine Voi merge într-un loc unde nu cunosc pe nimeni şi voi fi aşa departe de casă Hannah îi răspuse: — Întotdeauna m-am rugat, Tom şi nu mă voi opri acum — Bine, atunci mă duc Mai am încă de împachetat Deodată pe ea o cuprinse neliniştea şi încercă să continue conversaţia Parcă ar fi dorit să vorbească cu el cât mai mult — Vei mai veni acasă? În vacanţe, vreau să spun — Da, la Crăciun şi vara De câte ori am vacanţă şi de la echipă — Mi-ar place să te văd jucând — Poţi să mă vezi jucând! Vom juca la USC şi la UCLA Poţi veni împreună cu părinţii mei Ar fi minunat! — Cum să nu! — Şi-ţi voi scrie şi-ţi voi spune despre viaţa mea la universitate iar tu să mă ţii la curent cu tot ce se întâmplă la şcoală şi ce se întâmplă între vecini — Sigur Rămaseră tăcuţi şi Tom aruncă o privire spre casă — Ei bine, Hannah, dă-mi o îmbrăţişare Ea păşi şi s-au îmbrăţişat ca nişte verişori la o petrecere de familie Când s-au despărţit, Tom i-a trecut mâna prin păr şi i-a spus: — Să nu te schimbi, Hannah Ea simţea că îi dau lacrimile şi a zâmbit nesigur — Îţi doresc călătorie plăcută — Bine Ne vedem mai târziu Şi cu asta, viaţa pe care o cunoştea Hannah s-a schimbat dramatic A fost cea mai plictisitoare vară, fără evenimente deosebite, doar o singură scrisoare de la Tom L-a văzut foarte puţin în timpul vacanţei de iarnă şi a stat lângă el şi familia lui la slujba de Crăciun la biserică Apoi nu l-a mai văzut până în aprilie când ea şi părinţii lui au mers la UCLA să vadă meciul de baschet S-a întâlnit cu el puţin înainte de joc şi Hannah s-a bucurat să îl vadă câteva minute Tom fusese ales în echipă pentru braţul lui puternic şi pentru condiţia sportivă Cu toate că era student, era un începător în echipă şi în acea după-amiază şi-a adus şi el aportul la câştigarea jocului Hannah era foarte mândră Dar când s-a încheiat jocul, o brunetă frumoasă, cu o figură de-ţi tăia respiraţia, a alergat şi l-a îmbrăţişat pe Tom El a sărutat-o uşor pe obraji şi apoi i-a luat mâna în a lui Hannah simţi un bolovan în stomac Ar fi dorit să fugă înapoi la maşină, să uite acest moment îngrozitor, dar Tom şi fata se apropiau şi nu avea niciun loc unde să se ascundă — Hei, mulţumesc că ai venit Tom era transpirat şi respira greu, dar Hannah se uită la el şi văzu că era mult mai drăguţ decât cu un an în urmă Tom privi o clipă faţa de lângă el, apoi o prezentă: — Ea este Amy Amy se ocupă de hârţogăria echipei El şi Amy zâmbiră Apoi Tom îi prezentă pe ei — Ei sunt părinţii mei şi ea e Hannah, prietena mea din copilărie — Îmi pare bine să te întâlnesc Amy era foarte machiată Pe lângă ea, Hannah se simţea neînsemnată Amy zâmbi călduros părinţilor lui Tom şi abia îi dădu atenţie lui Hannah Hannah scrâşni din dinţi Neînsemnată sau nu, nu se va da bătută Tom era al ei şi nu al acestei, acestei — Eşti actriţă? Din fiecare cuvânt al lui Hannah răzbătea sarcasmul şi Tom îi aruncă o privire curioasă Amy râse, dar un râs nesigur — Nu, arăt ca o actriţă renumită? Hannah îi răspunse cu un râs similar — Nu Mă gândeam că machiajul ăsta gri, de clătită poate repeţi pentru o piesă sau ceva Amy păli şi se lăsă o linişte plină de tensiune Tom o privi pe Hannah de parcă ar fi strâns-o de gât, dar îşi drese glasul şi spuse: — Am cunoscut-o pe Amy la începutul sezonului — Da, spuse Amy, strângând mâna lui Tom Hannah era deja uitată când Amy zâmbi părinţilor lui Tom — Fiul vostru este un atlet deosebit S-au îmbrăţişat şi au fost de acord că Tom este un băiat minunat După cinci minute Tom o luă pe Amy de mână şi spuse la revedere lui Hannah şi părinţilor lui Pentru Hannah întreaga scenă părea un film de groază rulat la viteză redusă Venind înapoi spre Valley, părinţii lui Tom au vorbit puţin Înţelegeau şi ei că Hannah era jignită Când au ajuns în faţa casei lui Hannah, mama lui Tom i-a mângâiat umerii şi i-a spus: — Fii liniştită Nu va fi mult în preajmă Nu este tipul lui Tom Hannah s-a rugat ca mama lui Tom să aibă dreptate, dar Amy nu a dispărut aşa de repede Amy şi Tom au fost prieteni aproape doi ani În acest timp Hannah a terminat liceul West Hills High şi a început cursurile la California State University Northridge, la cinci kilometri de casă Tom şi Amy erau împreună chiar şi în timpul vacanţelor Biserica era singurul loc în care Hannah ştia că îl va vedea pe Tom singur Amy nu era creştină şi nici nu avea vreo intenţie să devină creştină, după spusele mamei lui Tom — Este fată frumoasă, dar nu este potrivită pentru Tom, spuse mama lui, când Hannah îi făcu o vizită Medicii au mulţi ani de studiu, şi ea nu este tipul care să aştepte Pe lângă asta, Tom are nevoie de o fată creştină Cineva ca tine, Hannah — Tom nu pare să gândească ca dumneavoastră, doamnă Ryan — Într-o zi va gândi Acordă-i timp Dar cu câteva săptămâni înaintea începerii anului final, Tom şi Amy au venit acasă încântaţi Aveau de făcut un anunţ familiei Se vor căsători în iunie, imediat după ce el va termina universitatea Hannah era foarte supărată Se mai întâlnise ea cu un băiat, dar inima ei rămăsese acolo unde fusese întotdeauna – la Tom, chiar dacă el nu ştia Ea şi Tom erau sortiţi unul altuia Părinţii ei şi ai lui simţeau acelaşi lucru în anii cât crescuseră copiii Toţi simţeau acelaşi lucru, cu excepţia lui Tom Vara a trecut, şi Tom şi Amy s-au întors la Corvallis să-şi facă planuri pentru ultimul an Hannah a rămas acasă Privea din când în când la viitor, de care nu mai era aşa de sigură În acea toamnă Tom i-a scris lui Hannah o scrisoare Nu era o scrisoare de dragoste sau de dor, ci era doar o colecţie de amintiri din copilăria lor şi momente plăcute pe care le petrecuseră împreună Hannah a citit scrisoarea de cinci ori înainte să o păturească cu grijă şi să o pună în dulapul de haine De ce oare să-i scrie Tom ei? Cum de se gândeşte la trecutul lor, când ar trebui să fie foarte ocupat cu planuri de viitor cu Amy? Veni vacanţa de Crăciun şi Hannah a auzit că Amy şi mama ei s-au dus la Walnut Creek în California să cumpere rochia de mireasă Tom a venit acasă şi a petrecut ore în şir în faţa casei lui, jucându-se cu mingea lui veche de baschet, în amiezile de iarnă, cu o figură posomorâtă De multe ori Hannah şi-a aruncat privirea pe fereastră şi l-a văzut privind către casa ei Cu trei zile înainte de Crăciun era un eveniment la biserică Hannah a ajuns mai târziu şi în timp ce vorbea cu păstorul, a auzit o voce familiară — Hei, Hannah, ai apărut şi tu? Tom era mai înalt decât înainte, cu umeri laţi şi arăta tot mai mult ca tatăl lui Hannah se gândea să-i răspundă mânios Se gândea la Amy, care colinda magazinele din San Francisco, în căutarea rochiei de mireasă — Da Vocea ei era lipsită de entuziasm — Mă bucur că ai venit Tom se uită la ea cu atenţie, dar în domnişoara de acum mai era puţin din fetiţa cu care aruncase mingi la coşul de baschet — Nu-mi vine să cred Mai am puţin şi termin facultatea Hannah zâmbi, şi apoi răspunse: — Da Şi apoi vine o nuntă grozavă Expresia feţei lui Tom se schimbă şi ochii lui se înnourară — Da O nuntă mare În holul bisericii fiecare sporovăia Tom privi în jur, vizibil deranjat — Să mergem afară şi să vorbim Nu am mai vorbit de mult timp Ea se întrebă care o fi problema, dar acceptă — Bine, hai să mergem Afară au găsit o bancă lângă zidul bisericii, în parcare Au stat pe bancă umăr la umăr aşa cum făcuseră de sute de ori înainte Era linişte În jurul lor erau lumini de Crăciun şi din depărtare se auzea murmurul conversaţiei din hol — Ai simţit vreodată că eşti pe cale să faci o mare greşeală? întrebă Tom, rezemându-se de bancă şi privind-o fix pe Hannah Ea îşi strânse genunchii la gură şi înfăşură picioarele cu mâinile Probabil aerul răcoros al nopţii şi liniştea momentului o făcură să-şi lase jos masca agresivă — Uneori Tom privi departe, spre curte — Amy nu este creştină nu este Privi spre Hannah Îi lipsesc multe Hannah rămase tăcută un moment — Tu i-ai cerut să se căsătorească cu tine Ochii lor se întâlniră şi, pentru prima dată de când îl cunoştea ea pe Tom, simţea că parcă este ceva mai mult între ei decât legăturile copilăriei, ceva ce Hannah nu putea să descrie — Da, eu am cerut-o în căsătorie Era întuneric şi Hannah se simţea mai plină de curaj — De ce ai cerut-o, Tom? Tom ezită un timp — Nu ştiu Mi s-a părut că este cea mai potrivită într-un anumit moment E ordonată, îşi organizează totul în jurul ei şi cred că părinţii ei se aşteptau să o cer de soţie Mai mult, ea vorbea despre luna de miere şi unde vom locui încă de pe la mijlocul facultăţii, când eu nu-i bătusem niciun apropo — Drăguţ, spuse Hannah — Îţi place de ea, nu-i aşa? Hannah nu răspunse nimic — Eşti actriţă? o tachină Tom Hai, Hannah, spune A fost drăguţă în ziua aceea Ea ridică din umeri — Ei bine, dacă tu spui aşa, nu am nimic cu ea — Ei, Hannah, ia spune-mi, nu ai fost geloasă niciun pic pe ea? — Pe ea? Te rog, Tom Lasă-mă Se lăsă din nou tăcerea Apoi Tom continuă: — Ştii, îmi place să fii geloasă Hannah se făcu că nu aude cuvintele lui, ci continuă discuţia — Ceea ce contează cu adevărat nu e ceea ce gândesc eu despre Amy, ci ceea ce gândeşti tu Tu eşti cel care trebuie să o iubeşti Tom oftă încetişor — Nu ştiu Am iubit-o, uneori mă gândesc că încă o iubesc Dar de fiecare dată când îmi imaginez o viaţă întreagă petrecută cu ea, mă trezesc gândindu-mă Se opri şi se uită la Hannah — Ai primit scrisoarea mea de luna trecută? — Da Nu am ştiut ce să-ţi răspund A fost o scrisoare melancolică, o colecţie de amintiri a unor vremuri trecute — Da, un fel de colecţie Ea se opri o clipă — Chiar vrei să-ţi spun adevărul? — Sigur — Ei bine, după ce am primit scrisoarea aceea, m-am întrebat dacă eşti cu adevărat fericit — Hei, când ai crescut şi te-ai făcut aşa de deşteaptă, Hannah? Zâmbi, apoi continuă cu ochii calzi: — Eşti aşa de frumoasă! Pentru moment, ea nu ştiu ce să răspundă — Mama îmi povesteşte de fiecare dată când ai un prieten nou şi mi-a spus că încă nu ţi-ai găsit perechea Ea se împurpură Îi aruncă o privire rapidă Mâinile îi tremurau — Nu ştiu Toate par date peste cap Eu sunt logodit cu o fată pe care nu a interesat-o deloc Domnul, când tu eşti aici, cea mai bună prietenă a mea din copilărie, acum domnişoară în toată firea şi o fată credincioasă Te-ai gândit vreodată poate ne-a fost nouă dat să fim împreună!?! Hannah închise ochii Cu toate acestea o mulţime de amintiri îi trecură prin faţa lor Cum a ajuns totul aşa de încurcat? O simţi tremurând din cauza răcorii serii, din pricina direcţiei pe care o luase conversaţia lor — Ţi-e rece? o întrebă Tom îngrijorat — Puţin Întinse braţele — Vino Ea se apropie şi se rezemă de el Senzaţia de răceală dispăru El îşi rezemă obrajii pe vârful capului ei — Ştii ceva? În aceşti ultimi trei ani de la colegiu, chiar mi-a fost dor de tine — Nu, nu cred că ţi-a fost dor de mine Cred că ţi-a fost dor de copilărie Am avut o copilărie foarte frumoasă, nu-i aşa? Şi plină de lucruri amuzante Simţea că se uită la ea intens şi ştia că doreşte să o sărute În cele din urmă, când liniştea era prea tensionată, se uită în ochii lui — Hannah, şopti el Şi momentul la care visase toată viaţa avu loc Ca şi cum ar fi fost destinaţi unul altuia de când erau copii, s-au trezit într-un sărut Hannah simţi că o cuprinde o căldură şi o bunătate mult dorită S-au îndepărtat unul de altul Tom spuse încurcat: — Îmi pare rău Tom rămase fără suflare şi ea îi simţea inima bătându-i puternic — Îmi pare rău, Hannah Îmi pare aşa de rău — Nu mai sunt o fetiţă, Tom Clătină din cap şi i se păru că vede lacrimi în ochii lui — Ştiu Asta este problema Din ziua în care ai păşit în casa mea, în rochia aceea frumoasă, ştii, la absolvirea liceului Se opri, o studie pentru moment şi apoi continuă: — De atunci m-am gândit dacă noi nu — Hei, hei! zâmbi ea trist Şi tu te-ai gândit? — Da, şi eu m-am gândit Dar apoi am întâlnit-o pe Amy şi — Şi ce? — Poate nu vom şti niciodată Ce? Lui Hannah îi venea să strige Desigur că ştia Şi până la urmă el o sărutase Ei bine, Tom deveni din nou trist şi neliniştit — Mă căsătoresc — Nu văd încă un inel pe degetul tău! — Da, dar Hannah, totul este aranjat! Nu ştiu — Se poate rezolva, Tom Da, nu eşti căsătorit încă! mai ai timp să renunţi El se uită la ea surprins — Nu o cunoşti pe Amy Hannah îl apucă de umeri şi îl scutură zdravăn — Ascultă! Nu te căsătoreşti cu cineva pentru că ţi-e teamă ce o să spună dacă te răzgândeşti! El se uită la Hannah gânditor şi oftă — Ştiu, dar este mult mai mult de atât Aşteptă o clipă şi apoi îşi retrase mâinile — Deci, o iubeşti Nu se mai pune întrebarea — Am mult de lucru Hai să ne întoarcem, în ochii lui Hannah erau lacrimi — Nu o face, Tom! Nu te căsători cu ea! — Hannah! Nu-i era ruşine de lacrimile ei — Nu te căsători cu ea! — Hannah, te rog Nu fă şi mai grea situaţia! Haide, Hannah, ce se întâmplă cu cea mai bună prietenă a mea? Hannah îl privi drept în ochi plângând şi îi spuse: — A crescut Cu asta îşi şterse ochii şi se întoarse înapoi în biserică Nu a mai vorbit cu Tom de atunci După o lună a auzit că se va căsători şi că nunta lui este ceva sigur Dacă se gândea la asta, o cuprindea durerea Se întoarse către cel mai bun mijloc de protecţie al ei, mânia Cu fiecare clipă, aduna în ea mânie împotriva lui Tom Cum putea el să ia aşa o decizie, mai ales după discuţia din seara aceea de la biserică? Ea l-a sărutat, şi-a deschis inima înaintea lui şi el a ales-o tot pe Amy Cu cât se apropia ziua nunţii, cu atât Hannah îşi promitea că va sta acasă şi îl va evita pe Tom, cu orice preţ Nunta a fost planificată pentru prima săptămână din luna iunie, la Knoliwood Country Club, în Granada Hills, la doar şapte kilometri de West Valley, acolo unde au crescut Tom şi Hannah Cu câteva săptămâni înainte de nuntă, a primit invitaţia Mama ei a sunat şi a spus că va veni toată familia, cu excepţia lui Hannah În aceeaşi perioadă, Hannah a terminat Cal State Northridge şi Tom a fost unul din cei peste o sută de invitaţi ce au participat la petrecerea ei de absolvire Ea îl simţea urmărind-o de la distanţă în seara aceea, dar l-a ignorat Când se apropie să o felicite, ea se întoarse şi începu conversaţia cu altcineva Simţea că are dreptul să fie mânioasă El îi frânsese inima şi ea nu îl va ierta niciodată Cu o zi înaintea nunţii lui Tom, părinţii lui Hannah erau la serviciu şi ea făcea curăţenie prin casă, încercând să îşi găsească ocupaţie, să nu se mai gândească la Tom şi la Amy, când a auzit soneria Lăsă deoparte soluţia de curăţat ferestre şi fugi la uşă — Imediat! Se aranjă puţin şi îşi trecu degetele absentă prin păr Era foarte cald pentru luna iunie şi, lucrând prin casă, Hannah se gândea să meargă seara cu maşina pe malul mării Poate că acolo îşi va putea pune sentimentele în ordine Deschise uşa şi nu îi veni să creadă Era Tom, îmbrăcat în nişte blugi jerpeliţi şi cu un tricou alb Părea foarte supărat Hannah, cu o privire rece, îi închise uşa în nas Nu dorea să îl vadă El apucă uşa cu mâna şi o deschise din nou — Aşteaptă! — Nu, Tom, pleacă! Nu am nimic să povestesc cu tine — Hannah, te rog, opreşte-te să mă mai urăşti, măcar un minut Am venit să îţi spun ceva — Spune repede, că sunt ocupată — Pot să intru puţin? — Da, cred că poţi să intri O luă înainte şi el o urmă în hol Au stat acolo faţă în faţă, studiindu-se unul pe altul În cele din urmă, Tom rupse tăcerea — Hannah, totul s-a încheiat Vocea îi era ştearsă şi părea un om ce nu dormise zile în şir Hannah înlemni — Ce? — Nunta Am anulat-o în dimineaţa aceasta Lui Hannah nu-i venea să-şi creadă urechilor — Cu o zi înainte? — Da, ştiu că pare o nebunie Dar ar fi fost o nebunie şi mai mare să mă căsătoresc cu ea — Şi ce au spus părinţii tăi? Şocul ei era aşa de mare că uită de mânie — Sunt bucuroşi că mi-am dat seama astăzi şi nu mâine — Şi şi — Părinţii mei au contactat toţi musafirii Amy şi musafirii ei vor lua avionul spre San Francisco în seara aceasta — Ah, cred că e foarte furioasă — Da, s-o fi văzut Spune că i-am ruinat viaţa — Oho, băiatule, nu te vor ierta niciodată — Da, ştiu — Nu ai mai vorbit cu mine din seara aceea — Nu Te cunosc de când eram copii Ar fi trebuit să îmi dau seama Se lăsă o tăcere stânjenitoare Lui Hannah îi era teamă să rupă tăcerea, dar trebuia să ştie — Ce te-a făcut să îţi schimbi decizia? Tom se apropie de Hannah Îi prinse faţa în mâini — Nu mă puteam căsători cu ea, Hannah Ezită şi ea ştia că, dacă ar fi tăcut, i-ar fi auzit inima, inima ei care bătea, gata să iasă afară din piept O privi intens — Nu am putut Nu am putut să mă căsătoresc cu ea Tom se mută mai aproape de Hannah — Singura fată pe care am iubit-o cu adevărat eşti tu Mi-am dat seama de asta aşa de clar astăzi M-am gândit la ce se va întâmpla după ziua de mâine M-am gândit că te voi pierde pentru totdeauna Şi nu am mai putut să mă căsătoresc cu Amy după aceea Ochii lui o priveau direct, urmărindu-i reacţia — Hannah, te iubesc! În acea clipă ea ştiu că rugăciunile ei nu au fost în zadar Dumnezeu a răspuns rugăciunilor, exact aşa cum plănuise ea, dar la timpul Lui, nu al ei Tom continuă să-i ţină faţa în mâinile lui — Îmi pare rău, Hannah Ar fi trebuit să termin cu Amy acum câteva luni Atunci nu ai mai fi fost aşa de supărată pe mine Luă apoi mâinile ei în mâinile lui — Încă mă mai urăşti, Hannah? Hannah a început să plângă Un zâmbet îi scăpă şi îl împinse pe Tom supărată — Ar trebui să te urăsc pentru totdeauna, ingratule! — Pentru totdeauna? o tachină Tom — Da, îi răspunse Hannah râzând, pentru că ai aşteptat până în ultimul minut ca să îţi dai seama de ceva ce eu am ştiut de când eram copii — Ştiu, Hannah, dar poţi să mă ierţi? — Depinde Încet, îi trase faţa lângă a lui şi o sărută, aşa cum o sărutase cu multe luni înainte, în curtea bisericii Trecu aproape un minut până când vorbi din nou — Depinde de ce? De data asta îl sărută ea şi, când îşi căpătă răsuflarea, spuse: — Depinde de ce ai în minte Tom se îndepărtă, se uită în ochii ei şi Hannah nu l-a mai văzut vreodată vorbind atât de serios — Căsătorie, copii, o viaţă împreună pentru totdeauna El o sărută din nou — Aş vrea să îmi petrec toată viaţa cu tine *** S-au căsătorit în vara aceea şi, de Crăciun, Hannah era gravidă cu Alicia Jenny a venit pe lume doi ani mai târziu Hannah era să moară la naştere Medicii i-au spus că este un risc foarte mare, că nu va supravieţui unei alte sarcini, aşa că ea şi Tom au hotărât să se oprească la doi copii Dumnezeu i-a binecuvântat din plin Se bucurau crescându-şi fetiţele şi visau la anii de pensie împreună, mulţi şi fericiţi Cel puţin, aşa ar fi trebuit să fie Acum, după ce Tom murise, descurajată, obosită, Hannah încerca să înţeleagă motivele pentru care Dumnezeu îi luase pe Tom şi pe Alicia Ce a făcut tocmai ea? Merită aşa o pedeapsă? De ce tocmai ea? De ce Dumnezeu, care i-a adus împreună pe ea şi pe Tom, i-a luat soţul şi a lăsat-o aşa de singură? Era mai uşor să nu îşi mai pună astfel de întrebări Era mai uşor să îl ignore pe Dumnezeu Se rugase lui Dumnezeu, îi slujise şi îl iubise toată viaţa ei Credea că îl cunoaşte pe Dumnezeu, dar acum Îi părea un străin Un trecut plin de bucurie şi frumuseţe! Un viitor întunecat! Disperată, Hannah nu mai era sigură că doreşte să îl mai cunoască pe Domnul Nu mai avea nimic să-i spună Tot ceea ce ar fi vrut să-i ceară, îi fusese deja luat În viaţa de dinainte de accident, Hannah se trezea deseori rugându-se Zilele acestea nu îşi mai găsea mângâierea în rugăciune Cum să-şi găsească mângâierea când îşi petrecea timpul în lacrimi, mânie şi amintiri? Brian Wesley era liber Au trecut trei săptămâni de la accident, iar cei de la poliţie adunaseră probe Cei de la criminalistică făcuseră analiza sângelui I se găsise concentraţia alcoolică în sânge de trei ori mai mare decât limita legală Dacă nu se ruga, Hannah îşi ocupă gândurile cu alte lucruri Îşi amintea multe momente! Noaptea era cel mai greu Îi era aşa de dor de Tom, încât simţea că mai bine ar muri decât să trăiască Dorea să-l atingă, să-l ţină în braţe, să-l sărute, să o încălzească la picioare, aşa cum făcea întotdeauna înainte de a adormi Se întorcea şi se foia în patul mare şi rece, aducându-şi aminte tot felul de lucruri: Tom, la nouă ani, aruncând mingea de baschet la coş; ea şi Tom făcând concurs cu bicicletele pe stradă; zilele călduroase de vară; Tom, plin de viaţă, tânăr şi frumos, la petrecerea de absolvire, atunci când a văzut-o pe ea într-o rochie deosebită pentru prima dată; Tom, care făcea inima să-i bată cu putere ori de câte ori era aproape de ea În fiecare noapte era la fel Amintire după amintire, ca şi cum dacă şi le-ar fi împrospătat pe toate, i l-ar fi putut aduce înapoi pe Tom Aici, unde era familia lui 9 Când a căzut poporul lui în mâna asupritorului, nimeni nu i-a venit în ajutor Plângeri 1: 7B Legile în California erau foarte clare Dacă o persoană avea nivelul alcoolului în sânge 0,08 sau mai mult, era acuzat de conducere sub influenţa alcoolului Ceea ce nu era clar era pedeapsa exactă pentru fiecare contravenţie Un şofer beat putea primi o pedeapsă de la o sută de dolari amendă, până la câţiva ani de închisoare, în funcţie de numărul capetelor de acuzare Această listă cuprindea şi antecedentele persoanei Acuzaţia era mai gravă atunci când şoferul a fost implicat într-un accident cu morţi şi răniţi Matthew J Bronzan de la Deputy District Attorney din Los Angeles, primi cazul împotriva lui Brian Wesley la peste o lună după accidentul în care muriseră Tom şi Alicia Conducerea sub influenţa alcoolului era specializarea lui şi ceruse acest caz Acum, în această dimineaţă de octombrie, în timp ce studia o mulţime de documente şi fotografiile de la locul accidentului, era pătruns de o mulţime de gânduri Îi părea rău pentru familia care fusese desfiinţată prin acţiunile acestui om egoist Brian Wesley era un şofer alcoolic, ce avea antecedente de conducere sub influenţa alcoolului Asta l-a supărat pe procuror Era o tâmpenie să omori oameni conducând beat El se ocupase întotdeauna de aceste cazuri Dar, stând acolo la birou, Matt simţi şi o mare încântare Acesta e cazul ce îl aşteptase de mult Statul împotriva lui Brian Wesley, va schimba legislaţia rutieră din California pentru totdeauna Tocmai atunci se auzi un ciocănit şi sergentul John Miller deschise uşa uşurel — Eşti ocupat? — Nu, vino! Sergentul Miller îşi trase un scaun şi se aşeză vizavi de procuror, legănându-se cu scaunul în faţă şi în spate — Am auzit că ai primit cazul Wesley Matt îşi ridică ochii de pe mormanul de hârtii de pe birou — Chiar aici, uite, acum am primit cazul — Este prima dată când auzi despre el? — Nu, am mai citit prin ziare Eu l-am cerut Sergentul Miller încrucişă mâinile şi respiră adânc — Atunci nu va fi iertare? Matt se aşeză din nou în scaun şi aruncă o privire sergentului — Nicio şansă Pentru moment se aşternu tăcerea, apoi sergentul Miller se ridică şi porni încetişor spre fereastră Privi afară prin sticla murdară — Am fost acolo, să ştii Am văzut fetiţa Am văzut-o pe sora ei ridicată pe targă şi dusă la ambulanţă Am stat cu tatăl lor până când l-au luat la spital Miller continuă încet, liniştit, stând cu spatele la Matt — Domnul Ryan ştia că nu va rezista mult M-a făcut să promit că voi spune soţiei lui şi fetelor că le iubeşte Cu un oftat, Miller continuă: — Nu aş vrea să îl văd pe Wesley liber Matt sortă fotografiile de pe birou Găsi una cu Alicia la locul accidentului, cu faţa însângerată, cu ochii închişi Se gândi apoi la mama care îşi pierduse atât soţul cât şi fiica mai mare într-o clipă — Nu va fi liber, îţi promit asta Sergentul Miller continuă: — Ştiu că eşti creştin, Matt, şi ştiu că nu este corect să vorbim despre astfel de lucruri la serviciu, dar soţia omului, Hannah Ryan, este creştină Cealaltă fetiţă, Jenny, este acasă şi cei de la asistenţă socială mi-au spus că lucrurile nu merg bine Hannah nu vrea să fie ajutată de nimeni de la biserică Este amărâtă şi mânioasă şi nu se ocupă nici de Jenny Este deplorabil Matt se uită din nou la imaginile din faţa lui — Aşa este Mânia te ucide întâi pe tine însuţi Sergentul Miller părea preocupat de ceva — Ştiu că eşti ocupat, Matt, dar poate ai putea să dai un telefon lui Hannah Ryan Fă-i legătura cu cineva de la Liga Mamelor împotriva Şoferilor Alcoolici Dă-i câteva sfaturi — Sigur, aş putea face asta Numărul ei e pe undeva pe aici — Bine Am plecat Anunţă-mă, te rog, dacă se ajunge la proces Voi veni ca martor oricând ai nevoie de mine Matt îi mulţumi şi îl urmări cum pleacă Luă din nou fotografia fetei şi îi studie faţa Ceva din forma nasului, a obrajilor, forma feţei, îi aduse aminte de frumoasă, inteligenta Victoria Stevens Matt îşi opri o clipă firul gândurilor Refuză să se mai gândească la Victoria Studie din nou fotografia Aliciei şi oftă Cum este să ai aşa o fiică şi să o pierzi? Matt avea patruzeci şi unu de ani şi era foarte ocupat cu serviciul Spunea că e căsătorit cu serviciul, că nu avea timp de relaţii Nici nu avea chef acum Avea prea mult de lucru Cazul Brian Wesley are să-i aducă celebritatea Unii procurori luaseră cazuri ca cel împotriva lui Brian Wesley şi fuseseră norocoşi când câştigaseră un verdict de crimă Dar recent, alte state au înăsprit pedepsele În Louisiana şi Tennessee, procurorii au convins în sfârşit juraţii că acest tip de conducere sub influenţa alcoolului în mod repetat nu este o crimă accidentală Nu este nici măcar o crimă de gradul doi Dacă cineva în mod deliberat alege să bea şi să conducă şi produce moartea cuiva, nu este nimic altceva decât crimă de gradul unu, o crimă cu premeditare Matt rămase o clipă tăcut Erau doar câteva cazuri, din câte ştia el, în care procurorii avuseseră succes, dar asta fusese cu mult timp înainte Problema este că nu a fost niciun caz în California Până acum Matt privi la fotografii încă o dată şi se gândi la Hannah Ryan Cine este ea? Cum face faţă morţii în familia ei? Cum ar putea cineva să facă faţă unor astfel de lucruri? Matt ştia cât de puternică poate fi mânia şi cât de ucigătoare Puse fotografiile deoparte şi, plecându-şi capul, se rugă Doamne, dacă Tu doreşti, fă din acest caz unul care mă va ajuta să schimb legislaţia Ajută-mă să duc la schimbarea standardelor Fă ca oamenii acestui stat să înţeleagă că nu va mai fi tolerată conducerea sub influenţa alcoolului Şi, Doamne, ajut-o pe Hannah Ryan, acolo unde este Ajut-o să ierte Ajut-o să îşi continue viaţa Nu lăsa, Doamne, ca mânia să câştige în viaţa ei Îşi ridică privirea şi căută prin agendă până când găsi numărul organizaţiei Mame împotriva Şoferilor Alcoolici Acolo era o persoană care o putea ajuta pe Hannah să supravieţuiască Ridică telefonul şi formă numărul 10 Priviţi şi vedeţi dacă este vreo durere că durerea mea, că durerea cu care m-a lovit Domnul în ziua mâniei Lui aprinse! Plângeri 1: 12B Hannah stătea la masâ in bucătărie, lecturând articole din câteva ziare despre accident şi evenimentele legate de arestarea lui Brian Wesley „Şofer sub influenţa alcoolului, suspect în accidentul în care au murit un tată şi fiica lui” era titlul unui articol din ziarul Los Angeles Times, apărut a doua zi după accident O fotografie cu paramedicii însoţea articolul „Un cetăţean din West Hills şi fiica lui au fost ucişi sâmbătă, atunci când vehicolul pe care îl conducea a fost lovit de o camionetă, al cărei şofer este suspectat de conducere sub influenţa alcoolului Tom Ryan, 41 de ani şi fiica lui, Alicia, 15 ani, au fost omorâţi în accident Cealaltă fiică, Jenny Ryan, 13 ani, a fost dusă la spitalul Humana West Hills şi acum se află în afara oricărui pericol ” Ochii lui Hannah se opriră asupra unui alt articol, publicat câteva săptămâni mai târziu „Analizele au arătat că şoferul implicat în accidentul cu morţi şi răniţi a fost beat” Privi cu atenţie fotografia alb-negru ce însoţea articolul: Brian Wesley, duşmanul ei Un nenorocit ce îi distrusese familia Te urăsc Mai privi o dată fotografia Oricât m-ar costa să te închid, o voi face Un verset biblic îi trecu prin minte în timp ce citea ziarele din faţa ei Era versetul din Coloseni 3:13: „Cum v-a iertat Cristos, aşa iertaţi-vă şi voi” Hannah se cutremură Să ierte? Să ierte pe Brian Wesley? Ideea îi lăsa un gust amar în gură Nu de data asta, Doamne! Nicidecum! Continuă să citească articolul din ziar „Şoferul care a intrat cu camioneta în partea laterală a unei maşini acum trei săptămâni, ucigând doi oameni şi rănind al treilea, a fost beat în momentul accidentului, conform unui raport eliberat astăzi de către Departamentul de Poliţie al oraşului Los Angeles Rezultatele analizelor eliberate de laboratorul de criminalistică arată că Brian Wesley, 28 ani, din Woodiand Hills, avea în momentul accidentului o alcoolemie în sânge de 0,24, de trei ori mai mult decât limita legală În urma accidentului, au fost omorâţi, Tom Ryan, 41 de ani, fiica lui, Alicia, 15 ani, şi a fost rănită a doua fiică, Jenny Ryan, 13 ani ” Jenny devenise atât de tăcută, atât de recalcitrantă în aceste ultime săptămâni Hannah clătina din cap Nu se putea gândi la Jenny acum Trebuia să se pregătească pentru proces Va avea timp pentru Jenny mai târziu Continuă să citească „Nu se va admite Negocierea Apărării în acest caz Vom trata acest caz conform legislaţiei în vigoare”, spune procurorul districtual Matthew J Bronzan „Poate chiar vom crea un precedent Acest caz ar putea deveni cazul care va schimba legislaţia rutieră în statul California ” Hannah se gândi la cuvintele procurorului Acest caz ar putea deveni cazul care va schimba legislaţia rutieră Era mulţumită Acesta va fi cazul! Citi încă o dată numele procurorului: Matthew J Bronzan În şoc, în întristare, în oroare, avea un aliat, un prieten Cineva era în sfârşit de partea ei Îşi luă un carneţel de lângă teancul de ziare şi notă numărul de telefon al biroului lui Matthew Bronzan şi o listă de întrebări pe care voia să i le pună Ce înţelege când spune că va instrumenta acest până la limita maximă a legii? Ce drepturi avea ea? Cum îl putea ajuta? Exista posibilitatea ca să accepte Negocierea Apărării? continuă să scrie întrebări O întrerupse telefonul Îl ridică imediat Pentru un moment rămase confuză Înainte telefonul sună de multe ori, zilnic Trecuseră aproape cinci săptămâni de la accident şi nu o mai sunase cineva Hannah îşi dădu seama că o parte din vină era şi a ei Refuzase ajutorul prietenilor de la biserică şi atunci şi ei au încetat să mai sune Spitalul nu avea motive să o sune acum, de vreme ce Tom era mort şi prietenii lui Jenny nu aveau motive să sune Hannah nu îşi mai aducea aminte când sunase ultima dată telefonul — Alo? Parcă nu îşi mai recunoştea vocea — Hannah Ryan? Femeia de la celălalt capăt avea o voce plăcută — Da — Sunt Carol Cummins Lucrez la Mame împotriva Şoferilor Alcoolici Matt Bronzan mi-a dat numărul dumneavoastră Mart Bronzan? De unde are el numărul meu? — Oh alo? — Domnul Bronzan mi-a spus că este o audiere mâine Brian va fi acuzat în mod oficial şi vor decide dacă acest caz va beneficia de Negocierea Apărării sau va fi transmis mai departe pentru proces Hannah luă în mână ziarul pe care tocmai îl citise — În ziar scrie că nu va fi Negocierea Apărării — Trebuie să se treacă totuşi prin anumite proceduri, trebuie să fie auzite şi argumentele avocatului domnului Wesley şi — Dar cine ia decizia finală? Simţea cum o cuprinde panica — Matt Bronzan are ultimul cuvânt Depinde de ceea ce va putea să dovedească la tribunal Dacă va cere pedeapsă aspră şi domnul Wesley refuză să pledeze vinovat, va fi proces — Bine, mi-ar place să se ajungă la proces Femeia de la capătul firului tăcu o clipă, apoi continuă — Uneori da, uneori nu Depinde de juraţi Dacă ei gândesc că pedeapsa nu este rezonabilă, este şansa ca domnul Wesley să scape fără nicio pedeapsă Hannah simţi că o apucă mânia — Se poate întâmpla şi asta? — Da, de cele mai multe ori aceste cazuri se închid cu negocierea avocatului apărării În cele din urmă şoferul alcoolic primeşte un anumit tip de pedeapsă — Nu-mi vine să cred asta! Îi tremurau mâinile de furie Carol Cummins continuă: — Din nefericire, aceasta este situaţia în conducerea sub influenţa alcoolului Trei din cei zece juraţi se identifică cu cel acuzat Ei ascultă mărturiile, aud despre accidente violente şi morţi nevinovaţi şi apoi se gândesc: „Dar, pentru Dumnezeu, puteam fi şi eu în situaţia asta” — Trei din zece? Era ceva nou pentru Hannah şi o trecură fiori pe şira spinării — Se fac foarte multe sondaje şi oamenii sunt întrebaţi dacă au condus vreodată sub influenţa alcoolului În general, 30 dintre americani declară că au condus Făcu o pauză şi continuă: — Privesc la persoana acuzată şi se identifică cu ea, se văd pe ei înşişi Apoi se gândesc că sentimentul de vinovăţie este o pedeapsă destul de grea şi îi dau o pedeapsă destul de mică Uneori chiar lasă acea persoană liberă Hannah rămase în picioare şi privi peste bucătărie Apoi ochii i se opriră peste fotografia din articolul de ieri Cum putea cineva să se identifice cu Brian Wesley? Ce om întreg la minte nu ar dori să vadă în închisoare un om care a condus de mai multe ori beat? — Vreţi să spuneţi, o pedeapsă mai mică? — Uneori procurorul încearcă să dovedească două sau trei capete de acuzare Dacă juraţii nu sunt convinşi de seriozitatea acuzaţiilor, îl pot găsi pe acuzat vinovat de delicte mai uşoare Hannah o întrerupse — Dacă ceea ce aţi spus înainte este adevărat şi trei din zece juraţi se vor identifica cu el, atunci înseamnă că întotdeauna juraţii merg pentru pedeapsă mai uşoară — Exact Hannah închise ochii, luptându-se cu valul de mânie care o cuprinse Nu îi venea să creadă ce auzea — Ce va face domnul Bronzan? — Nu ştiu Am vorbit cu el de câteva minute, dar pare foarte hotărât să lupte pentru acest caz — Ce vreţi să spuneţi? — Există şansa ca el să ceară pedeapsă foarte severă pentru şofer şi să se rămână la aceasta Hannah calculă posibilităţile — Dar există şi şansa ca Brian să scape Să fie liber Nu-i aşa? Carol răspunse cu o voce nesigură — Aşa este Hannah nu se dădu bătută — De ce nu face cineva ceva? — Şoferii beţi, vreţi să spuneţi? Încercăm, doamnă Ryan De aceea există Mame împotriva Şoferilor Alcoolici — Aş dori şi eu să ajut Inima lui Hannah bătea cu putere Cu orice preţ — Spuneţi-mi ce să fac Hannah se îndreptă către camera de zi şi puse articolele jos Carol continuă — Ei bine, cele mai multe dintre eforturile noastre doresc să atragă atenţia publicului Dacă putem să-i facem pe oameni mai conştienţi de consecinţele conducerii sub influenţa alcoolului, putem realiza câteva lucruri — Vă ascult — Putem reduce, de exemplu, numărul celor care conduc în stare de ebrietate Cred că aţi auzit despre campaniile noastre „Prietenul adevărat nu te lasă să conduci beat ” „Fii un şofer bun” „Undiţa roşie” este programul nostru cu fundiţa roşie — Am văzut nişte fundiţe roşii Legate la antena maşinii, vreţi să spuneţi? — Exact Le dăm în dar şoferilor la biroul nostru şi le distribuim în diferite supermarketuri Oamenii şi le leagă la antena maşinii ca să arate că doresc să fie uniţi în lupta împotriva conducerii în stare de ebrietate —Habar nu am avut ce înseamnă Nu am ştiut că sunteţi aşa de — Organizate? Da, trebuie să fim — Şi cheia este captarea atenţiei publicului? — Exact Pentru că asta duce la scăderea procentajului şoferilor alcoolici, dar şi educă publicul — Publicul? — Da Juraţii sunt aleşi din public Hannah se gândi Desigur Conversând cu Carol, mâzgăli de câteva ori cuvântul jurat şi îl sublinie de câteva ori — Înţeleg Cu cât oamenii pricep mai mult, cu atât scade posibilitatea ca un jurat să elibereze un şofer alcoolic — Exact Hannah continuă, lovind cu creionul în carneţel în mod mecanic — Când aţi spus despre captarea atenţiei publicului, am avut în minte reclamele de la televiziune şi panourile publicitare Nu prea văd cum aş putea să vă ajut — Avem o activitate care se numeşte Grupul Victimelor, doamnă Ryan Este format din trei sau patru persoane, care au fost afectate în mod direct de conducere sub influenţa alcoolului şi care merg la întâlniri în şcoli sau întâlniri cu oficialităţile locale şi fac anumite prezentări Pe Hannah o cuprinseră lacrimile şi deodată simţi că nu mai poate vorbi Urmă un moment de tăcere, după care Carol continuă: — Noi încurajăm membrii grupului să aducă imagini, să aducă hainele persoanelor iubite, orice lucru care face ca prezentarea să fie cât mai reală Plângând, Hannah răspunse simplu: — Cred că aş putea face asta, doamnă Cummins Făcu o pauză Apoi continuă — Da, cred că aş putea Când ne putem întâlni? — Spune-mi Carol Şi ne putem întâlni curând Vocea femeii era plină de compasiune şi Hannah ştiu că are un alt aliat — Cred că ar fi bine să participăm la audierea de mâine Puteţi? Hannah simţi un nod în gât şi o împunsătură în inimă Tom era mort Alicia de asemenea Jenny era la şcoală şi ele două abia mai vorbeau una cu alta Era oare liberă? Scutură din cap Calendarul ei va fi liber pentru tot restul vieţii Singurul lucru care mai contează este să îl vadă pe Brian Wesley dincolo de gratii Acum trebuia să găsească o cale să realizeze aceasta Va spune oamenilor ce s-a întâmplat cu Tom şi Alicia şi, dacă va lucra din greu, poate va face mai mult decât să îl vadă în închisoare pe Brian Wesley Poate va reuşi să ducă la schimbarea legislaţiei pentru conducere sub influenţa alcoolului Răspunse trist: — Da Voi veni Şi vă rog spuneţi-mi Hannah — Bine, Hannah Audierea este la ora zece Judecătorul Rudy Horowitz va prezida Să ne întâlnim cu un sfert de oră înainte în holul tribunalului — Voi fi acolo — Te voi prezenta domnului Bronzan Trebuie să vorbim cu el, să vedem ce doreşte să faci înainte ca să te implici în Grup — Bine — Oh şi dacă ai putea aduce o fotografie cu Tom şi Alicia Am un ecuson cu logo-ul Asociaţiei Mame împotriva Şoferilor Alcoolici Vom pune fotografia lor înăuntru şi o vei purta ori de câte ori te vei prezenta la audiere Hannah rămase tăcută, dar abia îşi stăpânea plânsul Carol continuă cu blândeţe — Îmi pare rău, Hannah Ştiu că e greu, dar toate aceste lucruri ajută Uneori, în toate aceste manevre legale, victimele sunt uitate — Voi aduce fotografia, spuse Hannah înghiţindu-şi lacrimile Carol continuă: — Nimeni nu îţi ştie durerea, Hannah, nici starea grea în care te afli Dar să ştii că te înţeleg Am trecut şi eu pe acolo Hannah dădu din umeri Nu se gândise la asta înainte, dar aşa era Şi Carol pierduse pe cineva într-un accident, cauzat de un şofer alcoolic Îşi închise ochii şi inima îi era grea — Mulţumesc, Carol, ne vom vedea mâine Hannah puse telefonul la loc Fotografii cu Tom şi Alicia Hannah se îndreptă către dulapul din bucătărie, aruncă o privire prin fereastra camerei de zi în curtea din spate Au locuit în această casă timp de cincisprezece ani, după ce Tom şi-a terminat rezidenţiatul Acolo, în spate, era leagănul pe care ea şi Tom îl asamblaseră de Crăciun, în anul în care fetele aveau patru şi şase ani Se uită o clipă la leagăn şi parcă o vedea pe Alicia, fetiţa ei, cu părul de culoarea mierii, strâns în spate într-o coadă De copil, Alicia petrecuse multe ore în leagăn Hannah îşi amintea aşa de multe zile în care lucra în bucătărie Pregătea cina şi timpul trecea încet Lucra şi îşi urmărea fetiţa dându-se în leagăn, zâmbind şi cântând Fusese o fetiţă atât de fericită! Imaginea dispăru aşa cum venise, şi Hannah se îndreptă încetişor către sertarul în care ţinea albumele foto Examină data de pe fiecare dintre albume, până când îl găsi pe cel mai recent Îl luă şi mângâie încet, cu mâna, coperta Când să-l deschidă, ochii îi căzură pe un alt album, unul vechi, de mai mult de zece ani Hannah zâmbi cu tristeţe Nu fusese niciodată tipul de persoană care să arunce fotografiile într-un sertar şi să uite de ele Albumele ei erau foarte bine organizate, pe ani, complete Apucă în mâini albumul mai vechi şi îl deschise, întorcând cu grijă pagină de pagină Îi era foarte greu Pe a treia pagină era o fotografie cu Alicia când avea doi ani, stând într-un cărucior Alicia purta doar un pampers şi o pălărie albă, de plastic, de cowboy Părul i se închisese la culoare cu trecerea anilor, dar atunci buclele blonde, ieşind de sub pălăria albă, îi dădeau un aspect de îngeraş Hannah închise ochii şi îşi aminti momentul Parcă simţea căldura soarelui pe umerii ei în timp ce făcea fotografia, auzea vocea Aliciei, ciripind voioasă: „Sunt un mic cowboy, sunt un mic cowboy” Hannah râse cu voce tare, în ciuda lacrimilor Alicia stâlcea cuvintele până pe la vârsta de cinci ani O altă imagine îi apăru în faţa ochilor şi Hannah simţi că îi dispare zâmbetul Alicia, de doi ani, zăcând pe un pat de spital, albă la faţă şi legată la perfuzii S-a întâmplat cu o lună înainte să se nască Jenny Alicia dormea la amiază şi Hannah, obosită, pentru că era în ultimele zile de sarcină, a intrat în dormitorul ei şi s-a întins puţin S-a trezit datorită unui zgomot ciudat Undeva, Alicia tuşea sufocată Nu mai putea respira A alergat în bucătărie şi a găsit-o zăcând covrig pe duşumea, iar lângă ea, deschisă, o sticlă cu o soluţie de spălat suprafeţe, fără dop Hannah uitase să o pună la locul ei Doamne Dumnezeule, ajută-mă! S-a rugat mult atunci A fost trimisă la urgenţe Doctorii au ţinut-o sub observaţie în noaptea aceea şi apoi a doua zi dimineaţa au trimis-o acasă Şi-o aminteşte sărind din maşină veselă, cântând un cântec despre floricele şi răsărit de soare Hannah închise albumul, îl puse deoparte şi îşi acoperi faţa cu mâinile Plânse adânc, cum nu a mai plâns din ziua accidentului — De ce, Doamne? strigă singură în casă De ce, Doamne? Plânse şi plânse, revărsându-şi mânia, întristarea şi răzvrătirea De ce a scăpat-o Dumnezeu pe Alicia când avea doi ani? Doar ca să i-o ia la cincisprezece ani? Încerca din greu, dar nu înţelegea de ce Dumnezeu a încetat să o mai asculte, de ce i-a întors spatele — Ce am făcut, Doamne, să merit toate astea? strigă Hannah, plângând Tot plângând, şi-o aminti pe Alicia, aşa cum rămăsese în mintea ei Îşi aduse aminte cântecul ei favorit şi se trezi murmurândul „Ce mare eşti, ce mare eşti!” Când realiză ce face, se opri Încercă cu mânie să îşi scoată cântecul din minte Era un cântec oribil şi plin de minciuni Dumnezeu nu era credincios Fiecare dimineaţă era fără milă, fără îndurare, fără nădejde, fără motiv ca să se scoale din pat şi tot ceea ce avusese de la Dumnezeu îi fusese luat în ziua în care Tom şi Alicia au murit Hannah a început din nou să plângă Cuvintele cântecului descriau parcă viaţa ei cu Tom Organistul cântase acest cântec la nunta lor Ei aleseseră să fie cântat acest cântec şi la binecuvântarea Aliciei şi apoi la binecuvântarea lui Jenny Dacă este un cântec pe care Hannah poate să îl cânte de la început la sfârşit, pe care îl ştie pe de rost, este cântecul „O, Doamne mare, când privesc eu lumea” Acum cântecul nu era nimic altceva decât o amintire dureroasă a modului în care Dumnezeu o pusese la pământ „Mare era credincioşia Ta ” Indiferent ce se va întâmpla, nu va mai cânta acest cântec Stătu acolo plângând, încă ţinând albumul de fotografii, încercând să găsească puterea să aleagă o fotografie cu Tom şi Alicia, pe care să o ia la audieri, când auzi uşa din faţă deschizându-se — Mamă! Era Jenny — Sunt aici! Hannah îşi şterse lacrimile, o auzi pe fetiţă intrând în casă şi punându-şi cărţile pe dulapul din bucătărie Apoi o urmări cum intră în sufragerie Săraca Jenny, parcă îmbătrânise cu zece ani de la accident şi Hannah văzu o mare tristeţe în ochii ei Înainte ca Hannah să spună ceva, Jenny privi la faţa ei, apoi la albumul de fotografii din braţele ei Rămase acolo o clipă liniştită, apoi spuse încet: — Nu te deranjez Se întoarse şi fugi în sus pe scări — Jenny, aşteaptă! strigă Hannah, prea slăbită de întristare ca să se mai mişte Singura replică a fost zgomotul paşilor pe scări, dispărând în sus către dormitoare — Jenny! Vreau să vorbesc cu tine! Alte lacrimi izvorâră din ochii ei şi se prăbuşi pe canapea O pierzi şi pe ea, să ştii! Hannah închise ochii Nu voia să audă mustrarea Du-te Du-te şi vorbeşte cu ea, până nu e prea târziu Dădu din cap Nu se va duce Nu o va deranja pe Jenny Fetiţa devine egoistă şi insensibilă Dacă nu vrea să vorbească, nu are decât Luă o batistă din dulap şi îşi şterse nasul Puse albumul cu fotografii vechi la locul lui şi îl luă pe cel mai recent Uneori victimele sunt cele uitate Hannah strânse din dinţi şi începu să caute în colecţia de fotografii Tom şi Alicia nu vor fi uitaţi Nu vor fi uitaţi atâta vreme cât ea va merge la tribunal Căută printre fotografii, până când găsi una cu Tom şi Alicia Erau la un picnic, la începutul verii Este o fotografie reuşită, cea mai recentă cu ei doi Hannah mângâie cu degetul feţele lor Tom spusese că nu ştie cum se va purta la nunţile fetelor lui Spunea asta des, după ce cântecul lui Bob Carlisle, „Butterfly Kisses” devenise popular De fiecare dată când îl auzea, Tom se bătea în piept deasupra inimii — Oh, m-a ucis cu cântecul acesta Atunci când fetele mele se vor căsători, cred că trebuie să mă scoţi din biserică Mai bine mă duc la cumpărături decât să mă duc la nunta lor, să le pierd Nu mai era nevoie acum, nu trebuia să se mai sperie la gândul nunţilor Nu îşi va conduce niciodată fiica lui mai mare spre altar Săraca Jenny Într-o zi poate va face drumul acela singură Hannah scoase fotografiile din album şi le aşeză lângă batistă Mai dădu câteva pagini, până când ochii îi căzură pe alte fotografii Aici erau ea şi Tom, în iunie anul trecut Închiriaseră o pereche de cai şi erau într-o excursie în munţii Santa Monica Hannah închise ochii şi parcă simţea briza răcoroasă a oceanului, aerul sărat şi mirosul dulceag al cailor în timp ce mergeau uşor Călăriseră câteva ore înainte de a se întoarce şi de a merge cu maşina la Parcul Malibu, unde au stat pe o bancă unul lângă altul Au privit marele canion şi au mâncat nişte sandvişuri cu unt de alune Hannah continua să viseze cu ochii închişi Toate păreau atât de vii, atât de reale Oare nu era chiar ea, acolo, stând lângă Tom, aşteptând să-i spună că e timpul să meargă acasă? Poate tot ce se întâmplase de atunci nu era decât un coşmar Stătu o clipă şi o cuprinse iarăşi întristarea Tom nu era în Parcul Malibu şi Tom nu va mai sta niciodată lângă ea Cel puţin în viaţa aceasta Îndepărtă orice gând de mângâiere Ce mângâiere era să te gândeşti la veşnicie? Dacă este o veşnicie! Astăzi e tot ce contează Şi astăzi, Tom şi Alicia nu sunt aici Oftă şi deschise ochii, lăsându-şi privirea să cadă din nou peste fotografie Tom era atât de tânăr şi plin de viaţă, atât de atrăgător, îşi apropie calul de al ei şi din când în când îi trecea braţul pe după umeri Atunci ea dăduse camera foto unui tânăr ce lucra acolo — Amintiri, spuse ea în timp ce Tom comentă ceva Tom o tachina întotdeauna pentru obiceiul ei de a face multe fotografii — Dan Rather captează un moment pentru posteritate! spuse ironic Tom Ridică din sprânceană şi întâlni zâmbetul tânărului — Nu râde, tinere Îţi va veni şi ţie rândul Apoi spuse, privind spre Hannah — Într-o zi va trebui să mai construiesc o aripă la casă doar pentru albumele foto Am aşa de multe amintiri Privi la fotografie şi observă parcă râsul în ochii lui Simte că se scufundă într-o groapă întunecoasă şi adâncă Oare va mai face vreodată fotografii? Nu! Toate amintirile care contează au fost deja făcute Ridică albumul de fotografii şi îi mângâie obrazul — Oh, Tom unde eşti? Cum ai putut să pleci? Strânse albumul în braţe, legănându-l într-o parte şi în alta — Sunt aşa de singură, Tom Închise ochii şi rămase acolo o vreme, ţinând în braţe albumul rece, cu coperţi de plastic, album care, în acest moment îi amintea de omul pe care îl iubise de când fusese copil 11 Domnul m-a dat în mâinile acelora cărora nu pot să le stau împotrivă Plângeri 1: 14B Întâlnirea avu loc într-o cameră fără ferestre, situată la primul etaj la Tribunalul din Los Angeles Au fost prezente doar două părţi: Harold Finch, avocatul apărării pentru Brian Wesley şi procurorul Matthew Bronzan Matt îşi cunoştea bine opozantul Finch era un avocat cu tupeu a cărui primă sursă de venit era apărarea şoferilor alcoolici Cartea lui de vizită avea ca imagine o sticlă de martini şi sloganul: „Ai fost prins tocmai când te amuzai mai tare? Eşti în pericol să fii arestat pentru conducere sub influenţa alcoolului? Noi te putem ajuta ” Matt ţinea cartea de vizită prinsă într-o ramă lângă calendarul lui de birou Cartea de vizită îi aducea mereu aminte de luptă în care era implicat, şi va continua această luptă până când cuvintele amuzament şi conducere sub influenţa alcoolului nu vor mai apare în acelaşi paragraf Finch se prezentă ca fiind „cel mai bun prieten al şoferilor beţi” şi într-o zi Matt a căutat să afle de ce a ales Finch tocmai acest domeniu A fost foarte surprins de rezultat Cu aproape cincisprezece ani în urmă, Edward Finch – fratele mai mare al lui Harold – avea o carieră promiţătoare în domeniul juridic Cei doi fraţi studiaseră dreptul împreună şi plănuiau să intre în practică într-o zi Atunci, în timpul studenţiei, erau băieţi muncitori, cuminţi, cu visuri mari, care plănuiau să schimbe lumea, îndreptând lucrurile rele unul câte unul Edward nu a avut însă şansa să îşi împlinească visul În vara de după absolvirea universităţii de drept, a mers la o nuntă, unde, în timpul petrecerii, s-a stricat aerul condiţionat A fost o căldură îngrozitoare Oamenii erau epuizaţi Edward şi-a petrecut cea mai mare parte a timpului în zona cu băutură Din câte a auzit Matt, Edward Finch nu era un băutor de profesie şi nici nu şi-a dat seama până la al treilea pahar că băutura era şi condimentată După aceea nu a mai contat Era multă lume, dans şi era un singur mod să te răcoreşti aşa că Edward a băut până ce nu a mai ştiut de el Se pare că soţia lui a încercat să îl convingă să cheme un taxi sau să închirieze o cameră la hotel şi să doarmă acolo noaptea Dar Edward nici nu a vrut să audă, aşa că s-a urcat în maşină Pe la jumătatea distanţei spre casă, un ofiţer de poliţie se oprise la marginea drumului, scriind un proces verbal pentru depăşire de viteză Ofiţerul a făcut semn lui Edward să oprească Acesta a lovit maşina poliţiei, fără a-l răni însă pe ofiţer Nimeni nu a fost rănit, dar ofiţerul a considerat accidentul o ofensă personală Conform mărturiilor de la proces, ofiţerul a declarat mai târziu că Edward s-a purtat într-o manieră beligerantă, că era mort de beat şi a spus: „Data viitoare când mai conduc beat, o să am grijă să-mi ating mai bine ţinta” Edward a jurat şi a spus că în viaţa lui nu a spus aşa ceva, dar procesul lui avea loc la trei săptămâni după un accident care atrăsese atenţia publicului, pentru că o mamă tânără, ce mergea cu fiica ei la şcoală, fusese omorâtă de un şofer beat Juraţii au hotărât să dea un exemplu cu Edward Finch şi acesta a primit o sentinţă de un an într-o închisoare regională Pe la mijlocul anului l-a părăsit soţia Când a ieşit din închisoare, era un om distrus, nu mai avea apartament, nu avea bani, avea licenţa de practică în drept interzisă şi nicio şansă să îşi mai împlinească visul cu mult dorita carieră Din tot ce auzise Matt, Harold a făcut tot ce a putut să îşi ajute fratele, sugerându-i alte slujbe şi încurajându-l să facă apel pentru reprimire în baroul avocaţilor californieni Dar Edward a făcut mai multe crize de depresie şi în urma acestora a început să bea Conform ultimelor ştiri, Edward hoinărea pe străzi, în zdrenţe, mirosind a urină, dormind pe băncile din parc Era un alcoolic convins Harold îl consideră o victimă a unor împrejurări nedrepte După ce află acestea, Matt îl înţelese mai bine pe Harold şi îi era milă de el Întâmplările trecutului îl făcură pe Finch mai uman Uman, dar într-un mod greşit Luat de val, din cauza a ceea ce se întâmplase cu fratele său, Harold Finch şi-a schimbat direcţia A hotărât că răul pe care îl putea repara era răul care i se făcuse fratelui lui A ajutat pe şoferii alcoolici, chiar dacă uneori treceau mulţi ani până când reuşea să le restabilească drepturile Finch era sincer Finch era renumit pentru o vorbă pe care o spunea juraţilor, cu capul sus şi mângâindu-şi cu degetele burta proeminentă — Ştiţi zicala: „Pentru Dumnezeu merg şi unde e imposibil” Dar, după un timp, încercând să apere doar şoferii prinşi sub influenţa alcoolului, oameni care erau răspunzători pentru morţi tragice şi răniţi, Finch s-a schimbat şi el A uitat modestia şi respectul faţă de lege Locul lui a fost luat de un om arogant, îmbrăcat în costume de firmă, cu veste cu buton de aur A ajuns renumit tocmai prin aceste procese Matt şi-a dat seama că Finch era un caz în sine, un om parcă insensibil la situaţiile devastatoare pe care le apăra atât de bine Afaceri dubioase au corupt până la final pe cel care la început era un tânăr plin de bune intenţii În felul acesta înţelegea Matt atitudinea lăudăroasă, arogantă, de cocoş a lui Finch, care era probabil doar o mască pentru durerea pe care o simţea pentru fratele lui În niciun caz, Matt nu dorea să piardă înaintea lui Cel puţin nu de data asta Matt mersese contra lui Finch în multe situaţii şi, de cele mai multe ori, se ajunsese la Negocierea Apărării Matt ura Negocierea Apărării Fusese de acord cu multe dintre ele de-a lungul anilor, doar pentru că el cunoştea sistemul la fel de bine ca şi opozantul lui Uneori era mai bine să pledezi pentru Negociere şi acuzatul să se aleagă cu pedeapsă de lucru pentru comunitate, o amendă şi o ştampilă pe carnetul de şofer Era o alternativă, mai ales când îţi dădeai seama că s-ar fi pierdut o mulţime de timp în proceduri judiciare, care ar fi avut ca rezultat un verdict de nevinovăţie Doar de două ori, Matt şi Finch au susţinut o adevărată bătălie în faţa juraţilor De ambele dăţi, Matt a învins Primul caz era al unei femei în vârstă Venea de la piaţă cu un bidon cu lapte şi fusese rănită grav de un şofer beat, care dăduse peste ea Clientul lui Finch a fost acuzat de conducere neglijentă şi a primit două sute de ore de muncă în folosul comunităţii şi o amendă de o mie cinci sute de dolari Dureros, pentru că femeia aceea în vârstă a rămas paralizată, într-un pat de spital, pentru tot restul vieţii Al doilea caz era al unui băiat de nouăsprezece ani, care a condus maşina cu intenţia de a-l duce pe verişorul lui de cincisprezece ani la o petrecere Şoferul de nouăsprezece ani a intrat într-un copac bătrân, mare, cu şaptezeci şi cinci de kilometri la oră Verişorul lui a murit în urma impactului Ambii tineri erau beţi Clientul lui Finch a fost acuzat de conducere neregulamentară şi, pentru că era la prima abatere, nu a fost condamnat la închisoare A primit şi el ore de serviciu în slujba comunităţii şi o amendă Cu toate că Matt câştigase în ambele situaţii, era clar că victoria finală era a lui Finch Clienţii lui nu fuseseră condamnaţi la un pat de spital sau la un mormânt Viaţa lor a mers înainte, fără să petreacă o singură noapte în închisoare, o noapte care ar fi trebuit să le reamintească de consecinţele alegerii lor de a bea şi a conduce Matt strânse din dinţi A petrecut mulţi ani acuzând şoferi beţi, dar până acum juraţii nu au vrut niciodată să facă legătura între conducere sub influenţa alcoolului şi intenţia de a ucide Până acum Dacă va fi voia lui Dumnezeu, cazul împotriva lui Brian Wesley va schimba această situaţie Un miros de colonie ieftină umplu încăperea şi, când îşi ridică privirea, îl văzu pe Finch în faţa lui, zâmbind impertinent — Ei, ei, spuse Finch întinzându-i cartea lui de vizită cu martini Pregătim o altă Negociere a Apărării, domnule Bronzan? Matt îl privi fix — Nu de data asta Expresia lui Finch se schimbă — Eşti cam supărat astăzi, nu-i aşa? Scoase din geantă un document şi îl întinse pe masă înaintea lui Matt, ridicând sprâncenele câteva secunde şi studiindu-l cu atenţie — Citeşte, prietene! Matt se rezemă de spătarul scaunului şi îşi încrucişă braţele — Clientul tău este un şofer care nu este la prima abatere A mai fost implicat în două accidente, în ciuda curelor de dezalcoolizare Şi acum a ucis doi oameni Nivelul de alcool din sânge a fost de trei ori mai mare decât limita legală Îl privi fix pe Finch — De data asta nu va fi nicio Negociere a Apărării prietene Finch rămase o clipă tăcut şi apoi spuse cu un ton atotştiutor: — Domnule Bronzan, poate ar fi mai bine să citeşti Negocierea înainte de a mă refuza Matt privi la ceas şi trase documentul mai aproape — Până când domnul Wesley va admite că a comis o crimă, nu avem prea multe de discutat Finch rămase tăcut, în timp ce Matt citi în grabă documentul Negocierea Apărării era concepută strălucitor, desigur Matt ştia ce poate Finch Pe lângă apa de colonie ieftină şi butonii de aur, omul îşi cunoştea meseria Dacă Negocierea Apărării ar fi fost pentru conducere neglijentă sau o vină minoră, Matt ar fi putut să o respingă uşor Dar Finch era uluitor De data asta, clientul lui dorea să pledeze vinovat pentru crimă Mai mult, era gata să fie închis treizeci de zile în închisoare În toţi anii de serviciu, Matt nu mai văzuse o astfel de crimă recunoscută prin Negocierea Apărării Era doar un singur motiv pentru care opozantul lui ar fi prezentat o astfel de ofertă Matt studie ochii spălăciţi ai lui Finch şi îşi dădu seama de ceva ce îi confirma suspiciunile Harold Finch era speriat Uitându-se încă o dată la document, Matt se gândi la durerea pe care ar fi provocat-o lui Hannah Ryan şi fetiţei ei Se gândi la cât de multe ori juriul a refuzat să accepte că un şofer beat este vinovat de o crimă de gradul doi, darămite de gradul unu Membrii rămaşi din familia Ryan ar suferi cumplit dacă juriul l-ar lăsa pe Brian Wesley să plece de la judecată un om liber Apoi se gândi la Tom şi Alicia la familia distrusă de deciziile lui Brian Wesley Îşi aminti de alţii ca Brian, care reuşiseră să se strecoare prin plasa sistemului judiciar, scăpând cu pedepse extrem de uşoare Nu, nu va fi o Negociere a Apărării de data asta Acesta este cazul pe care îl aşteaptă de ani de zile Finch părea stăpân pe sine Îşi drese glasul şi arătă din nou spre Negociere — Ei bine, Bronzan, primeşti Negocierea? Matt întinse documentele peste birou şi le puse în faţa lui Finch — Nu, de data aceasta dorim un proces Finch răspunse iritat: — Ei bine, am lucrat de mulţi ani cu tine, Bronzan Şi chiar dacă în sala de judecată am apărat părţi opuse, întotdeauna te-am considerat un om al legii deştept Erai un om care încerca să meargă drept pe căile justiţiei Dar, dacă nu greşesc, cred că de data asta ai călcat cu stângul Matt ignoră comentariul — Mâine biroul procurorului îl va acuza pe clientul tău pentru omor de gradul unu În acel moment poate alege să pledeze vinovat sau nevinovat Râsul lui Finch încetă brusc şi privirea i se înnegură — Nu am nevoie de o lecţie de legislaţie, prietene Uite, noi oferim timp petrecut în închisoare — Când voi termina cu clientul tău, nu vom vorbi de treizeci de zile în închisoare, ci de cinci ani în penitenciar, poate mai mult Matt se uită la omul din faţa lui şi la cât se schimbase în decursul anilor — Nu va fi o Negociere a Apărării Nu mă poţi face să renunţ Finch aşteptă o clipă, dar când Matt rămase tăcut, ochii lui clipiră mânios — Este Negocierea cea mai generoasă pe care am făcut-o vreodată Cu un gest dramatic, luă documentul şi îl puse în geantă — Data viitoare voi oferi puţin, mult mai puţin — Nu va fi o dată viitoare Cel puţin în acest caz Finch ridică o sprânceană — Ce crezi? Vom mai vedea, prietene Vom merge la tribunal şi vom începe să vorbim despre un omor de gradul unu, vei începe să prezinţi vehicolul ca a armă a crimei şi pe domnule Wesley ca ucigaş Apoi vei privi feţele juraţilor şi vei intra în panică O treime din oameni beau şi conduc Treimea aceasta include şi juraţi Îl studie pe Matt cu grijă, apoi continuă: — Nu îţi vor da omor de gradul unu Până la urmă e conducere sub influenţa alcoolului Toţi băieţii merg şi beau câteva beri, se amuză cu ceilalţi şi după aceea conduc spre casă La fel a fost şi accidentul acesta Nici nu se pune problema pedepsei cu închisoarea, de orice fel, din câte ştiu eu Dar, în acest caz, eu şi clientul meu, am încercat să arătăm compasiune pentru victime Am fost de bună credinţă, am oferit treizeci de zile de închisoare Matt rămase nemişcat, cu braţele încrucişate — Treizeci de zile în schimbul unui tată şi a unei fiice în pragul tinereţii? Treizeci de zile pentru două vieţi? — Treizeci de zile este mai bine decât nimic, Bronzan Familia victimelor ar trebui să fie fericită pentru asta Acum tu, ai de gând să-i atragi într-o împuţită de bătălie la tribunal, o bătălie pe care o vei pierde, prietene Şi o vor pierde şi ei Matt stătea şi îl ascultă şi deodată simţi că îl cuprinde îngrijorarea Cum aş putea să mă opun unui timp de închisoare oferit voluntar? Dacă scapă Brian Wesley? rămase tăcut, în timp ce Finch continua fără oprire — Refuză o Negociere pentru omor şi vei avea nimic Omor de gradul unu? Huh! Clientul meu va pleca liber de acolo, Bronzan, ascultă ce-ţi spun! — Singurul loc în care se va plimba va fi între celule şi gardul închisorii şi înapoi — Bronzan, mai bine acceptă Negocierea şi eşti victorios Nu e prea târziu Matt se ridică — Ai terminat? Finch clătină din cap, trist — Ai pierdut, prietene Niciodată un juriu nu va face dintr-un şofer beat un ucigaş de gradul unu Nu în marele stat al Californiei! Matt rămase o clipă tăcut, în timp ce Finch se îndrepta spre uşă — Voi cere o amânare Matt scutură capul — Doar o amânare? Finch îl privi mânios — O amânare pe lună până când nu mai sunt motive Procesul se va sfârşi când lumea va uita cu totul de Tom şi Alicia Ryan Matt se gândi la fotografiile făcute la locul accidentului Sticle sparte, sânge, lichid de frână împrăştiat pe toată şoseaua Se gândi la fetiţa ce zăcea pe targă, la trupul ei rece pentru totdeauna la atâtea vieţi care fuseseră curmate de şoferii beţi Privi fix la Finch — Nu eu Eu nu voi uita Avocatul apărării îl privi de parcă ar fi fost o creatură ciudată — Ai uitat prima regulă a legii, prietene, nu te implica emoţional! auzi, omor de gradul unu! Ţi-ai ieşit din minţi! Finch părăsi camera închizând cu zgomot uşa în urma lui Matt rămase în picioare nemişcat, cu mâinile în buzunare Finch este îngrijorat, îi este teamă că am dreptate Închise ochii, oftă şi se rugă Doamne, dă-mi înţelepciune Ajută-mă să am dreptate După ziua de mâine nu va mai fi cale de întoarcere 12 De aceea plâng, îmi varsă lacrimi ochii, căci s-a depărtat de la mine Cel ce trebuia să mă mângâie Plângeri 1: 16A Hannah îşi îndreptă jacheta neagră şi îşi aranjă bluza cu mâneci scurte cu care se îmbrăcase Audierea era în două ore şi dorea să fie acolo mai devreme Străbătu brusc holul, îndreptându-se către dormitoare — Jenny? Eşti acolo? Linişte Hannah oftă De ieri Jenny se ascunsese în camera ei Refuzase şi cina Hannah a mers la uşa dormitorului ei şi a bătut de două ori Niciun răspuns — Jenny, deschide uşa chiar acum! strigă Hannah şi începu să bată ritmul cu tocul pantofilor O auzea pe Jenny de cealaltă parte a uşii şi, în cele din urmă, uşa se deschise — Ce se întâmplă? Ochii fetiţei erau plini de lacrimi, vocea îi era guturală, ca şi cum ar fi răcit Era în pijama La vederea fetiţei, Hannah simţi că o cuprinde vina şi durerea Apoi spuse cu o voce tristă, dar drăgăstoasă: — Draga mea, de ieri nu mi-ai spus niciun cuvânt Ar trebui să ştiu planurile tale, ce ai de gând Trebuie să plec la audiere în dimineaţa aceasta Jenny încrucişă braţele — Ce doreşti să ştii? — Ei, pentru început spuse Hannah, străduindu-se să pară înţelegătoare, chiar răbdătoare Mergi la şcoală sau vii cu mine? Jenny era tăcută, dar ochii ei erau plini de mânie şi întristare — Jenny, cred că ar trebui să vii cu mine astăzi Carol Cummins m-a sunat ieri Este o doamnă care lucrează la Mame împotriva Şoferilor Alcoolici Hannah ezită, apoi continuă: — Chiar ea mi-a spus că în procese uneori tocmai victimele sunt cele care sunt uitate — Ei, nu mai spune! pufăi Jenny Hannah înlemni Ce înseamnă asta? — Nu voi băga în seamă cuvintele tale Ceea ce vreau să spun este că trebuie să fim acolo, ca să îi reprezentăm pe tata şi pe Alicia Noi suntem singurele care putem face acest lucru — Tata şi Alicia sunt morţi, spuse Jenny, întorcându-se şi aruncându-se în patul nefăcut Astăzi eu stau acasă Hannah simţi cum îi bate inima şi i se urcă fierbinţeala în faţă — Asta nu e o opţiune Trebuie să te îmbraci şi să îţi faci patul Apoi trebuie ori să mergi în staţia de autobuz şi să mergi la şcoală, ori să vii cu mine la audiere — Nu mă simt bine, mamă Lui Hannah i se rupse inima Jenny fusese întotdeauna o fetiţă sănătoasă Înainte de accident era extrem de conştiincioasă Nu lipsise niciodată de la şcoală Acum, după recuperare, lipsise douăsprezece zile de la şcoală şi nu o mai entuziasma nimic — Scumpo, ai lipsit prea mult de la şcoală deja Jenny începu să plângă din nou — Credeam că vrei să lipsesc de la şcoală! Poţi să mă duci la tribunal, să mă arăţi, aşa încât fiecare să se uite la mine ca şi cum aş fi un soi de creatură sau altceva! Hannah strânse din pumni Oare de ce nu poţi să înţelegi? Jenny, ce se întâmplă cu noi? — Nu contează Nu veni la audiere Mă gândeam că poate te-ai simţi mai bine dacă ai face ceva constructiv Jenny se ridică, apoi răspunse aspru — Ce e aşa de constructiv să stai într-o sală de tribunal cu oameni care se uită la tine şi spun că le pare rău? — Cineva trebuie să îi reprezinte pe tata şi pe Alicia Îşi simţi vocea tot mai stinsă — Asta nu e despre tata şi Alicia Tu te gândeşti la omul acela care ne-a lovit vrei să-l vezi închis şi vrei să mă foloseşti pe mine ca nu ştiu că ce, un fel de păpuşă ca să faci pe toţi să le pară rău pentru noi Nici dacă ar fi lovit-o nu i-ar fi fost lui Hannah aşa de greu Se trase un pas înapoi — Nu e drept, Jenny! Omul acela ne-a distrus familia Da, doresc să îl văd închis Aşa încât să nu mai facă asta nimănui Dacă faptul că noi suntem acolo contează cu ceva ca el să fie închis, atunci moartea tatei şi a Aliciei nu a fost degeaba — Acesta e un motiv prost să mori, mamă Eu am nevoie de tata şi de Alicia aici Aici îi vreau Şi apoi nici nu îmi pasă ce se întâmplă cu omul acela Nu mă duc la tribunal nici azi, nici în altă zi! Dacă mă duc la tribunal, oricum pe tata şi pe Alicia nu îi pot aduce înapoi şi acesta este singurul lucru care contează Hannah simţi că o podidesc lacrimile Ar fi dorit să se ducă la Jenny, să o mângâie, să o îmbrăţişeze, să poată face ceva pentru durerea ei, dar durerea pe care o simţea Hannah însăşi crea parcă un zid invizibil între ele două — Bine Nu te du Mă aştept măcar să te îmbraci şi să fii la autobuz la timp Ai patruzeci şi cinci de minute — Ţi-am spus că nu mă simt bine Simpatia lui Hannah se evaporă într-o clipă — Ascultă, Jenny Dacă nu vrei să repeţi anul şcolar, trebuie să mergi la şcoală Nici eu nu mă simt bine, şi aşa va fi viaţa noastră o perioadă de acum încolo Jenny nu răspunse nimic şi Hannah se întoarse să plece Cum s-a ajuns aici? Cum au ajuns ea şi Jenny atât de distante? Of, dacă ar fi fost Tom acasă! El ar fi ştiut ce să spună, ar fi ştiut cum să discute cu ea Luă fotografia cu Tom şi Alicia şi o puse cu grijă în agenda ei zilnică Pierduse atât de mult şi se pare că doar de acum începe să îşi dea seama cât de mare era pierderea Oare când se vor termina în sfârşit toate procesele o va pierde şi pe Jenny? Hannah luă cheile de la maşină şi se strădui să se gândească doar la lucrurile pe care le avea de făcut O clipă se gândi că ar fi bine să se roage, să îl roage pe Dumnezeu să o ajute pe Jenny să înţeleagă Poate că dacă L-ar fi rugat pe El să refacă relaţia lor distrusă, poate Dumnezeu le-ar fi ajutat Poate le-ar fi ajutat să se aibe una pe alta Doar gândul la rugăciune îi făcu lui Hannah pielea de găină Avea acelaşi sentiment ca atunci când s-a uitat odată cu Tom la o reclamă despre liniile telefonice ce ofereau ajutor psihic Atunci i-a venit ei ideea aceasta Pentru moment a ignorat-o, dar ideea s-a întors Pentru prima dată în viaţa ei, Hannah s-a gândit la o posibilitate de necrezut: Poate că tot ce a crezut ea până acum, tot ce a învăţat ea despre Dumnezeu erau doar poveşti Poate că Dumnezeu nici nu există cu adevărat Cel puţin la liniile acestea de ajutor, la televiziune, vezi persoana cu care vorbeşti, dar Dumnezeu ce dovezi sunt că El există? Nu, nu este Dumnezeu Era o singură explicaţie plauzibilă şi, în timp ce Hannah o încerca în mintea şi în inima ei, parcă începu să o convingă ideea Da, ar trebui să accepte ideea aceasta Nu este Dumnezeu Niciun tată ceresc nu ar fi permis aşa ceva, niciun Domn nu ar fi lăsat ca familia ei să fie distrusă Poate că toată viaţa ei a fost doar o minciună, o mare minciună Culmea era că ideea îi aducea mângâiere şi, în timp ce Hannah se urcă în maşină şi conduse spre tribunal, începu să o tenteze să considere aceasta un adevăr *** Brian Wesley stătea într-un scaun de lemn rece într-o încăpere situată în apropierea sălii de judecată numărul 201, acolo unde se va face audierea de către formidabilul judecător Rudy Horowitz Se juca cu o agrafă de birou, îndoind-o într-o parte şi-n alta, până când o sfărâmă în bucăţele În faţa lui, la acelaşi birou, stătea avocatul lui, Harold Finch — Înţelegi ce se va întâmpla astăzi? întrebă Finch, încercând să fie calm Mai aveau cincisprezece minute până la audiere, iar Finch tocmai ajunsese la tribunal Târziu, ca de obicei Brian se întoarse în scaun şi îşi studie degetele care îi tremurau cumplit — Mă vor acuza de ucidere Le voi spune că nu sunt vinovat — Bine Finch îl studie cu atenţie Încearcă să pari sigur de tine Brian înghiţi în sec, cu ochii plecaţi în pământ — Sper că nu ai uitat ce ţi-am spus despre judecătorul Horowitz — Nu, n-am uitat Nu-i plac şoferii care beau — Bine Finch îl întrebă apoi: Te-ai abţinut de la băutură? — Uneori Mai beau câte puţin, dar nu conduc Nu te îngrijora Faţa lui Finch se înroşi de nemulţumire — Trebuie să faci mai mult decât atât, domnule Wesley! Trebuie să te opreşti din băutură În cazul acesta se va ajunge la proces şi dacă procurorul va putea dovedi că încă bei, vei avea cea mai bună şansă să fii acuzat de omor de gradul unu Brian rămase o clipă uimit şi palmele începură să-i transpire din greu Când vorbi din nou, vocea lui era sugrumată — Aţi spus că nu se va întâmpla asta — Nu s-a întâmplat nicio dată de când e California, zise Finch, punându-şi coatele pe masă şi apropiindu-se de Brian Dar atitudinea juraţilor se schimbă Arată simpatie până la un punct Dacă ei se vor gândi că tu bei şi conduci din nou, şi se vor gândi că poate chiar familiile lor sau prietenii lor pot fi victimele tale, s-ar putea să te trimită la închisoare Brian se juca cu o bucată din agrafă de birou desfăcută — Voi încerca să mă opresc, domnule — Dar la Asociaţia Antialcoolicilor, te-ai gândit? Ai contactat vreun grup? — Am fost o dată Un tip conducea grupul şi a început să vorbească despre lucruri despre puteri din astea şi despre Dumnezeu Şi nu mi-am găsit locul Finch făcu un semn cu mâna, a lehamite — Partea aia cu Dumnezeu face parte din instructajul lor Nimeni nu spune că trebuie să crezi Dar dacă nu eşti într-un grup de dezalcoolizare, vei pierde simpatia juriului, sunt sigur Brian privi din nou spre duşumea şi văzu altă agrafă de birou O atinse cu piciorul şi o împinse mai spre el — Şi ce dacă? Să pretind că sunt un fel de înfricoşat din asta de Iisus? — Ei, Dumnezeu, Iisus, Buda, orice putere dă-i încolo Numai du-te la un grup de dezalcoolizare Asta nu are nimic de-a face cu sistemul tău de credinţe personale Du-te la un grup de dezalcoolizare Te va ajuta să scapi de închisoare Ai înţeles? Brian dădu din cap în semn de aprobare şi se apucă să îndoaie agrafa de birou până când fu de nerecunoscut Finch se uită din nou la Brian şi faţa îi fu cuprinsă de îndoială — Am de gând să câştig acest caz, domnule Wesley, dar am nevoie de cooperarea ta — O veţi avea — Foarte bine Ascultă, trebuie să vorbesc cu cineva pe hol Voi fi înapoi în câteva minute şi vom merge în sala de judecată Brian simţi că îl cuprinde un val de frică Cum am ajuns aici? Eram atât de bine Reuşisem să mă abţin de la băutură trei săptămâni Cum am ajuns în toată această încurcătură? Închise ochii şi totuşi imaginea Carlei nu i se ştergea din faţa ochilor, cu faţa devastată de plâns şi întristare Nu va uita privirea ei atunci când l-a luat de la arest în noaptea accidentului Nu i-a spus nimic până când a ajuns la maşină Apoi, în şoaptă, i-a spus doar atât: — Cum ai putut să faci asta, Brian? Nu i-a răspuns Era încă beat şi nu avea niciun rost să se apere în faţa Carlei Dar ea era cutremurată de tot ceea ce se întâmplase — Brian, tu înţelegi? Ai omorât doi oameni El încercă să-i explice că a fost un accident Doar el nu a vrut să rănească pe nimeni Dar Carla era furioasă şi neiertătoare Multe zile după accident a stat departe de el Nu s-a apropiat nicicum de el ca şi cum i-ar fi fost frică Când schimbau o vorbă, aceasta era doar despre accident, despre audierile de la proces şi despre cea mai mare dintre probleme: când se va opri Brian din băutură La o săptămână după accident, Brian nu a mai putut suporta S-a mutat în apartamentul unui prieten Dormea pe o sofa din sufragerie Jackson Lamer era un prieten din copilărie Fuseseră colegi de şcoală Era un prieten credincios şi adevărat, acel prieten de care ai nevoie la mare ananghie — Prietene, te ajut cu tot ce ai nevoie, i-a spus Jackson după ce a auzit de accident A desfăcut capacul unei doze de bere şi i-a întins-o lui Brian — Ia şi bea Te voi duce eu cu maşina la tribunal, te voi duce eu la întâlnirile grupului de dezalcoolizare Te ajut Eşti într-un mare necaz şi pentru asta sunt prietenii Spune-mi numai de ce ai nevoie Jackson Lamer era un prieten bun, tipul de prieten de care Brian avea nevoie Poliţia confiscase maşina lui Brian şi avusese nevoie de câteva ori să fie dus într-o parte sau alta Erau zile grele când stătea şi se gândea dacă ar trebui să îşi caute un serviciu acum sau ar trebui să aştepte până când se vor termina audierile la tribunal Serile era mai uşor El şi Jackson stăteau ore în şir vorbind despre timpurile vechi, despre vremurile bune De la accident, doar Jackson îi rămăsese prieten Toţi ceilalţi îl uitaseră: Avery Automotive, Carla, chiar şi berea Demult, în alte zile, băutura îl făcea întotdeauna să se simtă bine, dar de la accident nu mai avea linişte Nici în băutură, nici în somn şi, în definitiv, nu avea linişte nici în gândire Ziua şi noaptea, ori de câte ori închidea ochii, îl urmărea fetiţa zăcând fără viaţă pe o parte a drumului tatăl ei, prins în fierăria maşinii, cu viaţa scurgându-i-se rapid o mamă şi o fiică rămase singure cu inimile zdrobite Se ura pe sine însuşi pentru ceea ce le făcuse Încerca să uite feţele lor dar îşi făceau loc în mintea lui oricum şi cu ele veneau imagini de demoni râzând, înghiontindu-l, oferindu-i altă băutură Brian se trezea răsuflând din greu Pentru el nu mai contau procedurile legale Orice s-ar întâmpla la tribunal era deja prins în cea mai rea dintre închisori Privi în jur căutând vreo altă agrafă de birou, dar nu mai găsi Se gândi la întâlnirile de dezalcoolizare Nu-i ofereau prea mare ajutor Brian primise nişte informaţii şi i se explicase că o întâlnire de dezalcoolizare avea loc doar la doi kilometri de apartamentul lui Jackson Brian îşi amintea foarte bine seara Încercase să nu bea toată ziua şi în seara aceea Jakson l-a dus cu maşina — Încearcă Poate odată te vei bucura să fii într-un astfel de grup Brian a intrat în încăpere pe uşile duble, timid, nervos, a semnat lista de participare şi a găsit un scaun S-a aşezat În cameră erau vreo douăzeci de bărbaţi şi femei între douăzeci şi cincizeci de ani Cei mai mulţi dintre ei păreau liniştiţi, ca şi cum ar fi fost împreună de ani de zile — Avem pe cineva nou în grup, spuse liderul privind către Brian Domnule Wesley, sunteţi drăguţ să vă ridicaţi şi să ne spuneţi puţin despre dumneavoastră şi pentru ce sunteţi aici? Brian ar fi vrut să dispară, dar se ridică Îi tremurau genunchii — Brian Wesley Eu eu am fost implicat într-un accident săptămâna trecută Avocatul meu mi-a spus despre acest grup O privire atotştiutoare a apărut pe faţa liderului — Brian Pot să îţi spun Brian? Brian aprobă — Brian, a fost accidentul de la intersecţia Ventura cu Fallbrook? Privi în jur, prin cameră, foarte ruşinat — Da Liderul păru să aştepte o clipă, să-şi clarifice gândurile Cum Brian nu spuse nimic, omul continuă — Ai condus sub influenţa alcoolului, aşa este? Brian aprobă, înfundându-şi mâinile adânc în buzunare — Poţi să ne spui ceva despre asta? — Nu nu pot — Bine, spuse liderul Apoi, după o pauză, continuă — Sunt sigur că dintre cei de aici, câţiva au citit despre accident Privi la ceilalţi şi, cu o voce plină de compasiune, spuse: — Un tată şi fiica lui au fost ucişi când Brian a condus camioneta trecând pe roşu la intersecţia Ventura cu Fallbrook Aşa este, Brian? Brian răbufni nervos — Am spus că nu vreau să vorbesc despre asta — Înţeleg că nu vrei să vorbeşti, dar în grup nu avem secrete De asta suntem aici, să te ajutăm Brian ar fi dorit să fugă din cameră — N-am nevoie de ajutor Sunt aici pentru că mi-a spus avocatul — Nu eşti singurul, Brian Câţiva din cei care stăm aici, în camera aceasta, am fost implicaţi în accidente rutiere serioase, accidente datorate băuturii Dar am găsit iertarea în Cristos şi am acceptat darul Lui, darul noii vieţi Brian dădu din cap Tipul ăsta părea un fel de fanatic religios Cine era până la urmă Cristos şi ce are lăsatul de băutură cu viaţa nouă? Ce fel de Dumnezeu ar dori să facă ceva cu el, Brian, după tot ce a făcut acelei familii? Răspunsul lui a fost rapid — Omule, eu nu pot să cred în Dumnezeu Liderul a zâmbit blând — Asta este! Dumnezeu crede în tine Dumnezeu doreşte să se întâlnească cu tine acolo unde eşti acuma, Brian Brian ascultă filosofiile religioase ale omului timp de zece minute şi apoi părăsi încăperea Nu mai rezistă Dacă era un Dumnezeu, şi Brian acceptă ideea foarte serios, el, Brian ar fi trebuit să moară în acel accident Fetiţa aceea aşa drăguţă, blondă şi tatăl ei ar fi trebuit să trăiască Era un lucru simplu Nu se mai întoarse niciodată la grupurile de dezalcoolizare Brian privi la ceas Audierea va avea loc curând Aşeză bucăţile de agrafa până când formă litera „S” Nu a vorbit cu Carla de trei săptămâni şi deodată se întrebă ce face Brian junior Ce va gândi şi ce va spune băiatul când îşi va da seama ce a făcut tatăl lui? Se gândi la tatăl lui Red Wesley era o amintire din trecut Era un om nestatornic ce umbla din slujbă în slujbă şi, când Brian avea patru ani, Red a părăsit familia, fugind cu o barmaniţă Mama lui Brian s-a recăsătorit cu un om bogat, un învestitor în industria ceaiului Nu îl iubea pe Brian în adevăratul sens al cuvântului, dar i-a dat tot ce a avut nevoie material şi, în lipsa tatălui lui, a fost un om bun pentru Brian După un an sau doi nu a mai auzit nimic de Red Wesley Zece ani mai târziu mama lui a primit o scrisoare prin care i se anunţa că Red a murit Comă alcoolică Toată viaţa Brian încercase să fie un tată mai bun decât Red Acum sunt exact ca el Nu îmi pasă ce îmi vor face Pot să mă închidă şi pentru douăzeci de ani Poate chiar treizeci Atunci Carla poate să găsească pe cineva şi micul Brian să aibă un tată bun Merită ceva mai bun Închise ochii, dar imaginile se succedau cu înverşunare Fata cu părul blond, tatăl ei gemând din interiorul maşinii Demoni, feţe negre cu dungi roşii, sânge curgând, urlând la el, strigând la el — Ei bine, Doamne, spuse Brian cu gâtul uscat Dacă exişti, eu renunţ Ia-mă acuma Nu vreau să trăiesc niciun minut mai mult Brian aşteptă Nu se întâmplă nimic — M-am gândit doar, şopti el Privi din nou la ceas De s-ar termina odată aici, să meargă acasă şi să bea un pahar *** Jenny zăcea în pat, cu privirile pierdute în tavan Era încă în pijama şi nu se mişcase de două ore, de când plecase mama Era aproape zece şi autobuzul pentru şcoală plecase demult Jenny îşi puse mâinile la stomac şi se întoarse pe o parte Nu o minţise pe mama Se simţea într-adevăr foarte rău O durea inima, o durea pieptul, îi era greu să respire şi, oricât şi-ar fi căutat o poziţie mai comodă, nu o găsea Nasul îi era înfundat după atâtea ore de plâns Se simţea aşa de ieri după-amiază şi noaptea a trecut foarte greu; ore întregi a încercat să adoarmă dar nu a putut — Doamne, nu îmi mai pasă Doamne, ia-mă la Tine, nu vreau să mai trăiesc nicio clipă Luă pernă şi şi-o îndesă pe faţă încercând să nu mai respire Au trecut secundele, ar fi vrut sa-şi ţină pernă să se sufoce În câteva minute va fi cu tata şi Alicia Doamne, ia-mă, te rog, ia-mă Deodată, când simţea parcă plămânii neputincioşi, aruncă perna pe duşumea, inspirând adând Avea nevoie de aer Nici asta nu pot face Doamne, Te rog, ia-mă! Dacă nu ar fi fost aşa de slabă Ar fi trebuit să ţină perna mai mult Mai erau şi alte căi: monoxid de carbon, somnifere, o lamă, orice Mama nu mă doreşte, prietenii nu-mi vorbesc Doamne, aş vrea să fiu la tine cu tata şi Alicia Se întoarse de pe o parte pe alta, respirând greu De ce oare nu avea aer în camera asta? Era cald E o căldură înăbuşitoare! Nu conta de câte ori se răsuci în pat Trupul ei avea nevoie de oxigen Doamne, urăsc starea asta Aş vrea să mor Monoxid de carbon, somnifere, o lamă Se gândea la aceste opţiuni mereu Până când, în final, ochii i se închiseră şi adormi 13 Domnul a trântit la pământ pe toţi vitejii din mijlocul meu; a strâns o oştire împotriva mea Plângeri 1: 15A Hannah aştepta emoţionată în faţa camerei judecătorului Horowitz, când de pe culoar apăru o femeie cu două insigne prinse pe jacheta de culoare crem Prima era insigna Mamelor împotriva Şoferilor Alcoolici, a doua avea pe ea fotografia unui om, cu o figură blândă, de vreo treizeci de ani Femeia avea patruzeci şi cinci sau patruzeci şi opt de ani Părul îi era pieptănat pe spate, ochii ei aveau o expresie blândă şi vocea era a unei persoane care îşi găsise linişte într-o lume a suferinţei Femeia se apropie şi îi întinse mâna — Bună Sunt Carol Cummins — Hannah Ryan, răspunse ea foarte emoţionată — M-am gândit că tu eşti De obicei noi suntem cele care sosim primele şi plecăm ultimele Zâmbi şi arătă spre camera de audiere — Matt Bronzan e deja înăuntru Să mergem Ţi-l voi prezenta Hannah Ryan simţi inima bătându-i mai tare Ce va gândi Matt Bronzan despre ea? Arăta oare ca o victimă? Va reuşi să stârnească simpatia acelor juraţi care au puterea să-l pună pe Brian Wesley dincolo de gratii? se gândi un moment şi încercă să îşi compună o figură de victimă În timp ce încerca asta, se uită o clipă la fotografia din mâna ei şi-şi aminti adevărul Tom şi Alicia erau morţi Nu avea nimic de pretins — Am adus fotografia Carol o luă şi o studie pentru o clipă — Par foarte fericiţi O privi, dar Hannah văzu în ochii lui Carol durere Hannah privi din nou la fotografie — Da, eram toţi aici — Bine spuse Carol Puse fotografia cu grijă pe insignă, apoi o dădu lui Hannah — Mi-ar plăcea să aud mai mult despre familia ta Dar acum e mai bine să mergem înăuntru Audierea va începe în câteva minute Hannah îşi prinse pe bluză fotografia cu Tom şi Alicia Acum era gata să îl întâlnească pe Matt Bronzan În sala de judecată Matt aşeza un teanc de notiţe pe biroul din faţa lui Îşi aranjă cravata şi privi ceasul de pe perete Ceilalţi trebuie să sosească în orice moment Hotărârea lui era luată Va merge în continuare conform acestei hotărâri Se rugă pentru înţelepciune şi succes Era şi timpul să se întâmple ceva Sistemul a mers prea departe, prea mulţi ani, fără a recunoaşte cât de gravă este conducerea sub influenţa alcoolului şi cât de monstruoase sunt consecinţele ei El se rugă pentru acest caz Acest caz va schimba sistemul legislativ Uşa din spate se deschise şi îşi întoarse privirea Văzu două femei O recunoscu pe Carol Cummnins, de la Mame împotriva Şoferilor Alcoolici şi o studie pe cealaltă femeie care intră cu ea Era sigur că era Hannah Ryan — Matt! Carol se opri la bară ce despărţea audienţa de funcţionari — Bună dimineaţa, Carol — Ea este Hannah Ryan Acuzatul i-a omorât soţul şi — Ştiu cine este, spuse Matt cu blândeţe Ochii i se opriră asupra lui Hannah pentru un moment, apoi îi întinse mâna Ţinu o clipă mâna lui Hannah în mâinile lui Ar fi vrut să spună atât de multe, dar nimic nu ar fi ajutat-o cu adevărat — Îmi pare rău Îmi pare rău, doamnă Ryan Hannah încuviinţă fără vorbe, iar Matt îi văzu ochii plini de lacrimi Era incapabilă să vorbească, aşa că Matt continuă: — Mă bucur că sunteţi aici astăzi Înseamnă foarte mult pentru mine Dacă îmi daţi voie, vă voi explica puţin ce voi face astăzi Carol îl opri o clipă pe Matt — I-am spus despre acuzaţia pentru omor de gradul unu — Bine Matt continuă să vorbească cu Hannah Încă îi ţinea mâna în mâna lui — Ieri am vorbit cu avocatul acuzatului A oferit o Negociere a Apărării Mânia răzbătu în ochii lui Hannah — Negociere? — Acuzatul este gata să pledeze vinovat pentru omorâre accidentală Conform Negocierii, se oferă să stea treizeci de zile în închisoare şi să plătească o amendă de o mie de dolari, cred Hannah îşi trase mâna din mâna lui — Şi dumneavoastră aţi fost de acord? — Nu I-am spus că nu mă interesează Femeia se linişti — Şi care va fi acuzarea? Matt răspunse: — Îl vom acuza de conducere sub influenţa alcoolului, de cauzare de răni vătămătoare, gândindu-ne la Jenny Dar aceste acuzaţii nu-l vor duce în închisoare — Şi restul? Matt ezită — Omor de gradul unu Totul sau nimic O studie o clipă pe Hannah şi apoi privi către Carol — I-ai explicat aceste lucruri? — Da, înţelege Carol o apucă pe Hannah de după umeri — Dacă juriul nu este de acord cu acuzarea, domnul Wesley iese de la audiere un om liber Matt respiră adânc şi îşi întoarse atenţia către Hannah — Am aşteptat un caz ca acesta şi credem că a sosit momentul Brian Wesley a mai condus sub influenţa alcoolului şi a mai comis accidente sub influenţa alcoolului A avut carnetul de conducere suspendat Anul trecut i-a fost chiar confiscat A mers la cursuri de dezalcoolizare şi a semnat angajamente, promiţând că nu va mai bea şi conduce din nou În momentul accidentului nu avea carnet de conducere şi testele au arătat că el consumase alcool de trei ori mai mult decât limita legală Matt continuă cu o voce şoptită — Toate acestea fac din asta o situaţie foarte serioasă Hannah ezită un moment — Credeţi că avem vreo şansă? Matt zâmbi — Cred că da Omor de gradul unu înseamnă că domnul Wesley şi-a folosit autocamioneta ca o armă cu care a plecat în mod deliberat să omoare Este un omor premeditat E o acuzaţie gravă, dar sunt câteva precedente în alte state Problema este de culpabilitate, până la ce grad a fost culpabil domnul Wesley în moartea lui Tom şi a Aliciei Hannah rămase cu o privire concentrată Matt îşi închipui că ea încerca să facă ordine în toate gândurile astea — Nu a fost nimeni până acum acuzat şi condamnat pentru omor de gradul unu, în situaţia în care a condus beat, omorând pe cineva? — Până acum, în California, nu Carol îşi încrucişă mâinile — Am încercat o dată sau de două ori, spuse ea Sau cel puţin Matt a încercat, dar până la urmă juraţii nu au fost pregătiţi pentru astfel de acuzaţie — Sperăm că în cazul acesta, şi este timpul, situaţia se va schimba, datorită activităţii Mame împotriva Şoferilor Alcoolici şi a altor organizaţii Oamenii nu mai doresc ca şoferii alcoolici să continue să conducă pe şosea Cred că sunt gata să facă ceva mai drastic decât s-a făcut până acum, spuse Matt, dar întâlni privirea gânditoare a lui Hannah şi continuă — Cred că vom putea să convingem juraţii în acest caz — Sper că veţi putea, ezită Hannah Şi dacă veţi putea, câţi ani va primi Brian Wesley? — Pedeapsa pentru această acuzaţie este de la douăzeci şi cinci de ani până la închisoare pe viaţă Depinde de recomandările juraţilor şi ale judecătorului Carol întâlni privirea lui Hannah şi spuse: — Asta este la ce putem să ne aşteptăm Judecătorul Horowitz este un judecător conservator Nu are prea multă simpatie pentru oamenii care aleg să bea şi să conducă, şi apoi omoară pe cineva — Desigur, Wesley nu va fi închis niciodată pentru douăzeci şi cinci de ani, spuse Matt şi ochii lui Hannah se îngustară o clipă Trebuia să-i spună ce se va întâmpla — Va fi în închisoare cinci sau trei ani — Trei ani ? Se opri, pentru că uşa se deschise şi judecătorul Horowitz apăru Acesta urcă în scaunul lui şi începu să răsfoiască documentele de pe birou O altă uşă se deschise şi Matt îl privi pe Harold Finch intrând în cameră În spatele lui era un om Matt presupuse că este acuzatul Cei doi au trecut pe lângă Matt şi cele două femei, şi au ocupat locul la masa acuzaţilor Finch şopti ceva acuzatului Matt se întoarse şi o văzu pe Hannah uitându-se fix la cei doi — La dreapta e Harold Finch, şopti el Reprezintă apărarea şi — Care dintre ei este Brian Wesley? Matt observă mânia din vocea lui Hannah — Nu sunt sigur, dar cred că este tânărul de la stânga lui Finch Hannah încă se mai uita fix la om când Matt îşi ceru scuze şi plecă la locul lui Audierea trebuia să înceapă *** Hannah nu îl observă pe Matt plecând sau pe judecătorul care dădu semnalul de începere şi rugă pe fiecare să se aşeze la locul lui Atenţia ei era toată asupra omului care stătea lângă Finch Se aşteptase să vadă în om ceva întunecat, sinistru, ochii reci ai unui ucigaş, când colo, lângă Finch, stătea un om cu o figură îngrijită, cu părul tuns scurt, care semăna mai degrabă cu pastorul pentru tineret de la biserica lor Hannah îl studie cu atenţie şi simţi că o cuprinde o senzaţie de greaţă Strânse din dinţi Nu contează cum arată Îl urăşte Cum ai putut să faci asta? Privi din nou la el, aţintindu-l cu privirile în ceafă Cum ai putut să-mi omori familia? Vocea judecătorului o întrerupse din gânduri — În cazul Statul împotriva lui Brian Wesley, cred că statul are o acuzaţie de prezentat Domnul Wesley este prezent? Tânărul om de lângă Finch răspunse: — Da, onorată instanţă Hannah rămase cu privirea aţintită asupra lui Wesley în timp ce îşi ciocănea absentă insignă cu fotografia de pe haină Îi venea să vomite Deodată camera începu să se rotească în jurul ei şi simţi că îşi pierde cunoştinţa Nu leşina, nu leşina, nu leşina Încercă să respire adânc, încurajându-se singură Poţi să faci asta Putea Nu era vorba de ceea ce simţea ea Nu era vorba despre ceea ce pierduse Se gândea acum că Brian Wesley trebuia să plătească pentru păcatele lui Îşi închise ochii pentru moment şi ar fi dorit să fie mai puternică Voi încerca totul, Tom Voi încerca totul Judecătorul continuă — Avocatul apărării este prezent? Omul pe care i-l arătase Matt că fiind Harold Finch, răspunse: — Da, onorată instanţă Judecătorul Horowitz îl privi pe Finch pe deasupra ochelarilor — Domnule Finch, presupun că veţi fi avocatul apărării în această situaţie — Da, onorată instanţă Judecătorul privi apoi la Matt — Domnule Bronzan — Da, onorată instanţă — Reprezentaţi statul în această situaţie, este corect? — Da, onorată instanţă Privi maldărul de dosare din faţa lui, apoi spuse: — Domnule Bronzan, vă rog, informaţi Curtea asupra acuzaţiei oficiale împotriva lui Brian Wesley — Da, onorată instanţă Matt se ridică şi păşi în faţă — Poporul statului California acuză în mod oficial pe domnul Wesley de omor de gradul unu pentru uciderea lui Tom Ryan şi Alicia Ryan Acuză pe domnul Wesley şi pentru conducere sub influenţa alcoolului cu producere de traumatisme lui Jenny Ryan Judecătorul scrise ceva în formularele din faţa lui, apoi întrebă: — Mai sunt şi alte acuzaţii? — Nu, onorată instanţă Horowitz îşi lăsă ochelarii să-i cadă aproape de vârful nasului, astfel încât pe deasupra i se văzură clar ochii scânteietori — Este un caz de conducere sub influenţa alcoolului, nu-i aşa? — Da, onorată instanţă Matt îşi duse mâinile la spate şi haina de la costumul italian, închis la culoare, se desfăcu destul de mult pentru ca să i se vadă cămaşa albă şi o cravată cam conservatoare Hannah îl studie o clipă Se mişca cu uşurinţa unui atlet, încrezător în sine Cu toate că abia îl întâlnise, avea încredere în el Dacă cineva ar fi reuşit să îl pună pe Brian Wesley după gratii pentru vreo zece ani, acela era Matt Judecătorul continuă: — Înţelegeţi, domnule Bronzan, că acuzându-l de o crimă de gradul unu, nu veţi putea schimba mai târziu acuzaţia în ceva mai puţin? — Da, onorată instanţă Matt nu se dădea bătut — Bine Acuzaţia s-a înregistrat Judecătorul se întoarse către Brian Wesley şi apărătorul lui — Domnule Wesley, statul vă acuză de omor de gradul unu pentru uciderea lui Tom Ryan şi a Aliciei Ryan Statul vă acuză de conducere sub influenţa alcoolului cauzatoare de traumatisme Înţelegeţi acuzaţia, domnule Wesley? Atenţia lui Hannah se îndreptă către Brian Îi vedea doar spatele şi faţa dintr-o parte, dar toţi vedeau cât de tare îi tremurau mâinile Hannah nu simţi niciun fel de milă faţă de el Era un monstru Brian se ridică încet, îşi drese glasul şi apoi spuse: — Da, onorată instanţă, înţeleg toate acuzaţiile — Cum pledaţi? Brian privi o clipă la Finch şi Hannah văzu nesiguranţă pe faţa omului O merită Sper din toată inima să fie îngrozit Avocatul lui Brian dădu uşurel din cap Brian răspunse privindu-l pe judecător în faţă: — Nevinovat — Sunteţi nevinovat la toate acuzaţiile Judecătorul scrise ceva din nou — Cu acest caz se va ajunge la proces Vom avea o audiere preliminară după o lună şi apoi, presupunând că vor fi destule dovezi, ne vom mai întâlni Matt spuse: — Onorată instanţă, aş dori să fac o cerere — Poftim — Acuzatul a fost prins de câteva ori conducând sub influenţa alcoolului A produs şi alte două accidente în timp ce conducea beat şi în momentul accidentului avea carnetul de conducere suspendat Noi avem dubii serioase şi ne gândim că el va bea şi va conduce din nou, şi alţi oameni inocenţi vor fi ucişi drept rezultat Matt se îndreptă către biroul lui, luă o bucată de hârtie şi citi: — Partea acuzării doreşte să introducă o moţiune prin care domnul Wesley să fie ţinut în stare de arest până la proces Finch se îndreptă imediat şi îi şopti ceva lui Brian, apoi se ridică repede, aranjându-şi vesta peste burtă — Onorată instanţă, nu suntem de acord cu cererea acuzării Domnul Wesley este în procesul de căutare a unei slujbe Are o soţie şi un băieţel care au nevoie de sprijinul şi venitul pe care îl poate aduce în familie Mai mult, el participă la întâlnirile alcoolicilor anonimi, iar maşina i-a fost confiscată de stat Prin urmare credem că nu reprezintă nici cel mai mic risc pentru societate Judecătorul rămase tăcut un moment, cu toate că Hannah ar fi dorit ca el să fie de partea lui Matt în mod deschis Închide-l! Eu nu îi pot vedea pe Alicia şi Tom, el de ce ar trebui să îşi vadă familia? În cele din urmă judecătorul spuse, privind spre Matt: — Aşa cum ştiţi, domnule Bronzan, ar fi cu totul neobişnuit ca un şofer prins conducând sub influenţa alcoolului să fie ţinut în arest până la momentul procesului Aşa cum spune domnul Finch, statul i-a confiscat acuzatului maşina, nu cred că va mai fi un pericol atât timp cât nu va conduce Mi-e teamă că trebuie să vă resping moţiunea — Bine, onorată instanţă Matt se întoarse la masa lui Hannah se lăsă pe spătarul scaunului Îi venea să strige De ce a renunţat Matt atât de uşor? Harold Finch se folosi de moment şi continuă, luând în mână un document pe care tocmai îl luase de pe masă — Încă un lucru, onorată instanţă Domnul Wesley are probleme medicale, legate de accident Este în timpul unei perioade de terapie psihică şi va fi în terapie câteva luni Dacă această Curte de judecată va găsi destule dovezi la audierile preliminare pentru a-l aresta pe domnul Wesley după proces, în timpul procesului voi depune o moţiune pentru eliberarea lui, până când va fi capabil din punct de vedere psihic să acţioneze în apărarea lui Lui Hannah îi venea să se ridice în picioare să protesteze, dar Carol o ţinu strâns — Nu acum, Hannah Aşa e jocul Nu înseamnă nimic Nu înseamnă nimic? Hannah se uită cu scârbă la Finch Cum îndrăznea să ceară o amânare, astfel încât Brian Wesley să participe la terapie psihică? Tom şi Alicia erau morţi şi animalul care i-a omorât are nevoie de vindecare înainte de a face faţă pedepsei? Lui Hannah îi venea greu să-şi creadă urechilor Judecătorul Horowitz răspunse ridicând o sprânceană — Domnule Finch, cunosc reputaţia dumneavoastră de a amâna inevitabilul Intenţia mea este că acest proces să aibă loc în această sală de judecată, cât mai curând posibil — Da, onorată instanţă, da — Nu am terminat, domnule Finch Lui Hannah îi venea să sară şi să aplaude tonul ferm al judecătorului Horowitz Strânse din mâini ascultând cu atenţie, în timp ce judecătorul continuă: — Înţeleg că în acest caz acuzatul a fost implicat într-un accident foarte grav şi pentru aceasta îţi voi primi moţiunea De data aceasta După o săptămână va trebui să prezentaţi Curţii documente care să ateste exact de câtă terapie psihică are nevoie domnul Wesley Luna viitoare vor fi audierile preliminare Apoi, dacă se va ajunge la proces, voi verifica datele medicale ale domnului Wesley înainte de a stabili data procesului — Mulţumesc, onorată instanţă Hannah i-ar fi tras vreo două peste faţă lui Finch — Cu toate acestea, spuse judecătorul, nu veţi folosi sistemul judiciar pentru a introduce moţiune după moţiune, cu scopul de a întârzia acest proces Înţeleg faptul că clientul dumneavoastră poate să beneficieze de aceste amânări, dar pur şi simplu nu vreau să jucaţi acest joc în această sală Aţi înţeles? Finch zâmbi agreabil — Absolut, onorată instanţă Judecătorul se întoarse către Matt — Vă voi ţine la curent cu data audierilor preliminare Matt aprobă şi Hannah se miră cât de calm este Părea neafectat de victoria lui Finch Judecătorul făcu semn că sunt liberi şi în câteva secunde Finch Wesley dispărură Matt le întâlni pe Hannah şi pe Carol pe hol — Până acum nicio surpriză Hannah îşi încrucişă braţele Nicio surpriză? — Atunci de ce aţi cerut judecătorului să îl ţină pe Brian în arest până la proces? Colţurile buzelor lui Matt se ridicară încetişor — Nu am făcut nimic rău că am întrebat Apoi, după un moment de gândire continuă: — Şi am întrebat ca să arăt cât de serios este acest caz — Mi-a plăcut întrebarea, zâmbi Carol În mod sigur a luat apărarea prin surprindere Hannah simţea că se scufundă Nu pricepea nimic din toate subtilităţile şi nuanţele pe care le luau în calcul pentru acuzarea cuiva care era foarte clar că era vinovat — Şi ce spuneţi despre amânări? Hannah studie faţa lui Matt şi se simţi încrezătoare când văzu atâta siguranţă în privirea lui — Nu va fi ultima Hannah sări din nou — Dar judecătorul a spus că nu va juca jocul acesta — Judecătorul doreşte că Finch să ţină cont de asta Adevărul este că dacă Finch vine cu un motiv bun pentru amânare, judecătorul Horowitz nu are de ales Hannah ar fi vrut să strige — De ce? Carol Cummins puse mâna pe umărul ei Hannah simţi atingerea mângâietoare — Dacă judecătorul refuză o amânare face de fapt un bine acuzatului Cu alte cuvinte, dacă vom obţine o pedeapsă, Finch poate să revină mai târziu să afirme că clientul lui nu a avut parte de un proces corect Poate să spună că a fost luat prea în grabă ca să îşi mai poată apăra clientul în mod corect Hannah înţelese şi simţi cum o cuprinde mânia — Nu este corect — Încercăm să schimbăm acest lucru, dar trebuie să jucăm conform regulilor — Ascultă, îi spuse Carol Cred că eşti terminată Hai mai degrabă să servim undeva prânzul Apoi privi spre Matt Vii cu noi? — Mă tem că am o după-amiază plină, spuse el Apoi se îndreptă spre Hannah — Te rog, sună-mă ori de câte ori ai întrebări sau probleme Hannah ar fi făcut orice să îl ajute să câştige în cazul Wesley — Îl doresc dincolo de gratii, domnule Bronzan Matt aprobă — Şi noi dorim asta Privi spre cele două femei şi le spuse: — Vă voi ţine la curent cu data audierilor preliminare şi vă voi comunica orice informaţii voi avea despre proces — Mulţumesc Hannah se juca cu mâna pe insignă şi Matt se apropie — Soţul şi fiica dumneavoastră? — Da Tom şi Alicia la grătar, în familie, vara trecută Matt privi fotografia cu un amestec de compasiune şi frustrare Era şi el un om care înţelegea tot ce pierduse Hannah Privi apoi spre Hannah şi spuse: — Un om ca Brian Wesley nu ar trebui să mai aibă niciodată şansa să se afle la volan Hannah simţi că trebuie să plece pentru că o podideau lacrimile Se abţinuse toată ziua Da, Matt era aliatul ei, prietenul ei Va susţine acest caz şi va câştiga cu convingere Era sigură de asta — Ştiu că veţi face tot ce puteţi — Ai cuvântul meu, răspunse el Hannah îl privi, apoi se îndepărtă şi privi către Carol — Mi-ar plăcea să mergem să mâncăm ceva Trebuie să mă implic în ceva Au părăsit amândouă tribunalul şi Hannah simţi că îşi găseşte scopul în timp ce povesteau despre structura de bază a organizatei Mame împotriva Şoferilor Alcoolici, în timp ce Carol îi explica cum lucrează Grupurile Victimelor şi ce ar putea să facă Hannah ca să îşi folosească cel mai bine timpul Târziu, în acea după-amiază, ajunse în sfârşit acasă şi parcă maşina pe alee Rămase o clipă în scaun şi privi spre casă Va fi vreodată capabilă să vină acasă, să intre pe uşă, fără să fie marcată de tot ce s-a întâmplat, de tot ceea ce a pierdut? De tot ceea ce a pierdut Jenny? Simţi că o cuprinde jena Jenny! O podidiră lacrimile Îşi dădu seama că de azi dimineaţă nu se gândise deloc la Jenny Acum era prima dată când îşi amintea de fiica cea mai mică 14 De aceea plâng, îmi varsă lacrimi ochii Plângeri 1: 16A Carol Cummins era membră a organizaţiei de aproape zece ani Ca şi alte persoane din organizaţie, implicarea ei nu era tocmai ceea ce visase Întâi, se înscrisese ca activist, după ce soţul ei, Ken, fusese ucis de un şofer beat În cazul soţului ei nu s-a ajuns la proces S-a depus Negocierea Apărării, un fel de afacere pe uşa din dos, şi rezultatul a fost că acuzatul a stat trei zile în închisoare şi a plătit o amendă Ken nu plătise asigurare, cu excepţia celei pe care o avea de la serviciu, aşa că soţia lui, Carol, a rămas cu doi copilaşi mici, fără tată, şi cu un teac de facturi neplătite Carol şi Ken erau creştini şi biserica la care erau membri s-a oferit să plătească facturile Cu toate acestea, rămânea o amărăciune faţă de atâta nedreptate şi o mânie pe care niciun frate sau soră în Cristos nu puteau să o uşureze Supărată şi plină de întristare, Carol s-a înscris la Mame împotriva Şoferilor Alcoolici La început, avea o înţelegere vagă a scopurilor organizaţiei Organizaţia a fost fondată de o mamă a cărei fiică fusese ucisă de un şofer beat Avea trei scopuri: educarea publicului despre pericolul conducerii sub influenţa alcoolului, reducerea numărului de accidente datorate conducerii sub influenţa alcoolului ce se petreceau în fiecare an şi creşterea pedepsei pentru cei acuzaţi de acest lucru Carol se implică în lucrările organizaţiei Împărţea tractate la şcoli, organiza conferinţe de presă, participa la procesele a numeroase persoane acuzate de conducere sub influenţa alcoolului şi participa la întâlnirile pentru strângeri de semnături pentru legi mai aspre în California Mama ei, care locuia în apropiere, o ajuta supraveghind copiii şi astfel Carol avea mai mult timp pentru lucrul ei la organizaţie A lucrat neobosită mai mult de un an Apoi a intervenit ruptura Vorbea la un liceu, dând detalii despre moartea lui Ken şi încercând să convingă elevii cât de mult poate să afecteze deprinderea de conducere a unei persoane chiar şi un pahar de băutură — Indiferent de situaţia în care sunteţi, a încheiat ea în acea dimineaţă, niciodată nu urcaţi în maşină cu cineva care a băut De undeva din spate, din auditoriu, un băiat s-a ridicat şi a spus cu obrăznicie: — Ia mai terminaţi cu prostiile! A privit în jur căutând aprobare Mai mulţi băieţi de lângă el au început să râdă şi, pentru moment, în clasă a fost un moment ciudat Fiecare şoptea — Tu spuse Carol uitându-se fix la băiat, cu ochii plini de mânie Tu nu eşti mai bun decât animalul care mi-a ucis soţul Şoaptele s-au oprit şi băiatul s-a aşezat înapoi lângă prietenii lui Apoi, conştientă că a întrecut cumva măsura, Carol s-a scuzat, şi-a strâns notiţele, posterele şi fotografiile şi a părăsit clasa A condus un timp, fără să ştie unde merge, plângând şi strângând volanul cu mâinile Se obişnuise cu absenţa lui Ken Îşi găsise mângâiere în relaţia cu Domnul Cum s-a întâmplat? Deodată adevărul a ieşit la iveală complet, dureros Nu l-a iertat pe cel care l-a ucis pe Ken Când şi-a dat seama de asta, imediat i-a venit un gând la fel de devastator Nici nu avea intenţia să ierte Nici acum, nici altă dată În după-amiaza aceea a condus maşina până la Canionul Malibu şi a găsit acolo un loc liniştit unde s-a luptat cu Dumnezeu în rugăciune până când a apus soarele Scripturile i se desfăşurau în faţa ochilor, verset cu verset: Iertaţi aşa cum aţi fost iertaţi Dacă nu iertaţi, nici vouă nu vi se va ierta Carol se certa cu Domnul pentru fiecare din versetele prezentate Apoi, un ultim argument: A trecut atât de mult de la accident Nu avea cum să-l mai găsească pe omul acela Şi nici nu merita să fie iertat Acolo, în acel colţ liniştit de plajă, în ciuda zgomotului monoton al valurilor, Carol L-a auzit pe Dumnezeu vorbind Iertarea nu era un sentiment Era o alegere Şi înainte de a se întoarce în casa mamei ei ca să-şi ia copiii în seara aceea, Carol s-a încredinţat Celui care o iubea şi a făcut acea alegere L-a iertat pe omul care i-a ruinat familia, l-a iertat deplin A fost eliberată Simţea că a fost eliberată în totul, mai ales în eforturile ei pe care le făcea în organizaţia Mame împotriva Şoferilor Alcoolici A avut multă binecuvântare în lucrul ei la organizaţie La trei ani după moartea lui Ken, în California s-a schimbat ceva în legislaţia privind conducerea sub influenţa alcoolului O persoană care avea un nivel al alcoolului în sânge de 0,08 sau mai mult, era considerată legal intoxicată Înainte, nivelul la care puteai fi considerat întoxicat era 0,10 Cu toate că se simţea răsplătită în eforturile ei, acestea nu se puteau compara cu ce ar fi simţit dacă ar fi fost în faţa ucigaşului şi l-ar fi iertat Prin iertare, Carol şi-a găsit scopul în viaţă, chiar dacă soţul ei nu mai trăia Aşa că, atunci când ea şi Hannah Ryan s-au întâlnit şi au servit prânzul împreună cu o săptămână înainte, chiar după audiere, Carol a povestit bunei ei prietene că s-a implicat în activitatea organizaţiei pentru că soţul ei fusese ucis de un şofer beat Dar pentru că o vedea pe Hannah atât de mânioasă, şi ştia ce simte, s-a abţinut să-i spună şi restul povestirii Mai ales partea despre iertare Stătea la birou şi îşi privea mereu ceasul Hannah va fi aici curând, dornică să se răzbune pe Brian Wesley şi pe orice altă persoană care ar îndrăzni să conducă şi să bea Carol se uită o clipă în jur, în biroul ei Cele mai multe dintre voluntarele de la organizaţie lucrau într-o sală mare şi aveau mese tip birouri, cu despărţitoare vizuale Dar Carol era în altă situaţie Ea lucra full-time şi avea biroul ei, unul mic, dar separat Privi posterul de pe uşa biroului: „Dumnezeu este mai puternic decât orice problemă cu care mă confrunt” Ştia că este adevărat, dar de data aceasta ea însăşi se miră de poziţia în care o pusese Dumnezeu Pe parcursul audierii, în sala de judecată, Carol ar fi vrut să fie de partea lui Hannah, să reprezinte organizaţia şi să reprezinte ea însăşi multe victime O va însoţi pe Hannah la proces şi o va mângâia atunci când va simţi că este nevoie Şi cu toate acestea este ceva mai mult Carol simte aceasta din adâncul inimii Doamne, Tu ne-ai adus împreună pentru un anumit motiv Hannah îi stârnea anumite întrebări Nu era o carte uşoară de citit I se părea că femeia îl acuză pe Dumnezeu pentru ceea ce se întâmplase familiei ei Pe Carol o durea însingurarea în care se retrăsese Hannah Este un lucru bun să îţi iubeşti soţul şi fiica – Carol ar fi fost de partea ei pentru acest tip de durere Dar să pierzi şi acea dulce părtăşie cu Domnul asta o doare mult pe Carol Închise ochii şi îşi opri lacrimile Doamne, ajută-mă Arată-mi ce să spun, să aduc pace şi să mângâi, poate chiar să o ajut să ierte Scoase dintr-un sertar al biroului o Biblie veche, uzată Multe dintre victimele care veneau să o caute la organizaţie nu erau creştine Au fost nenumărate situaţiile în care tot ce le-a putut oferi Carol a fost să se roage cu ele Dar cu Hannah Ryan ceva era diferit Carol avea sentimentul că femeia îşi îngropase rugăciunile credinţei sub durere şi autocompătimire Deodată cineva ciocăni la uşă Carol puse Biblia înapoi în sertar şi răspunse — Poftiţi Hannah păşi înăuntru şi se aşeză repede pe singurul scaun liber Avea o figură slăbită şi distrusă — Am vorbit cu domnul Bronzan Hannah îşi puse mâinile pe geantă şi legăna un picior cu nervozitate — Audierea preliminară este planificată luna viitoare Carol o întrebă — Şi cum ţi se pare asta? — Domnul Bronzan nu pare deranjat de termen Spune chiar că îi convine pentru că poate să se pregătească mai bine După o pauză, Carol spuse: — Mă bucur că ai venit Aici sunt câteva dintre comunicatele de ştiri despre noi pe care le-am colecţionat de ani de zile Dacă răsfoieşti prin ele, vei avea o idee despre activitatea organizaţiei Hannah întoarse câteva pagini şi privi dezinteresată articolele După câteva secunde, se opri — Uite ce e, Carol Nu am venit să citesc comunicate de presă Aş dori să mă implic Ce îmi poţi spune despre Grupul Victimelor? — În general, aşteptăm să treacă un an de zile de la accident După aceea planificăm persoana la Grupul Victimelor — De ce? — Ei bine, de obicei victimele doresc să aştepte Carol spera ca Hannah să citească compasiunea din ochii ei şi apoi continuă: — Este foarte greu să stai în faţa unei mulţimi şi să vorbeşti despre moartea unei persoane pe care ai iubit-o Hannah răspunse nerăbdătoare: — Au trecut deja două luni Sunt gata să vorbesc despre asta În încăpere era linişte, se auzea doar zgomotul neonului fluorescent În cele din urmă, Carol spuse cu o voce liniştită: — Hannah, uneori ni se pare că suntem gata, când de fapt noi avem nevoie de mai mult timp Mult mai mult timp — Nu îmi pasă de ce am nevoie Carol nu răspunse Vedea că Hannah simţea nevoia să vorbească — Ceea ce spun este că pot să vorbesc unor elevi de liceu sau unor mame de la Grup sau celor de la Clubul Rotary Pot să vorbesc cu oricine şi pot să le spun ce s-a întâmplat cu Tom şi cu Alicia Şi poate că voi reuşi să conving pe cineva Poate că o persoană va decide să nu mai bea şi apoi să se urce la volan Şi apoi — Continuă Hannah cu o voce sugrumată – poate voi cruţa pe cineva de suferinţă şi durere de tot ce mi s-a întâmplat Carol o întrerupse — Hannah, aş dori să vorbesc cu tine despre ceva ce nu are legătură cu accidentul Carol se juca cu creionul pe care îl ţinea în mână — Atunci când ne-am întâlnit după prânz, la audiere, mi-ai spus că l-ai cunoscut pe Tom de când erai mică Aţi crescut împreună Aţi fost la aceeaşi biserică în copilărie De atunci am început să am îndoieli despre credinţa ta Faţa lui Hannah se schimbă Era o persoană ce se punea în gardă — Credinţa mea este o problemă personală O, Doamne, ajută-mă, ajută-mă să-i vorbesc — Ştiu că este o problemă personală Îmi pare rău Mă gândesc doar că Ei bine şi eu sunt creştină Mă întreb: Oare n-ar fi mai bine să mă rog cu tine? — Nu, spuse Hannah repede Chiar nu are rost Carol rămase tăcută, încurajând-o pe Hannah să continue — După accident răspunse Hannah, părând că vorbeşte cu ea însăşi, m-am supărat foarte tare pe Dumnezeu pentru că i-a lăsat pe Tom şi Alicia să moară Acum Făcu o pauză — Acum cred că m-am schimbat — Adică nu mai eşti supărată pe Dumnezeu? o întrebă Carol, ca să fie mai clară, căci nu prea înţelegea ce voia să spună Hannah — Nu! dădu ea din cap hotărâtă Nu mai cred în Dumnezeu Carol simţi că o împunge ceva în stomac Doamne, ajută-mă Ce pot să-i mai spun acum? Deodată auzi un răspuns şoptit Plângerile Dă-i Plângerile Carol se gândi la mesajul plin de întristare al acelei cărţi din Biblie Nu, Doamne Cum să-i dau Plângerile? Are nevoie de ceva plin de speranţă — Hannah, cred că într-un fel este normal să te îndoieşti de existenţa lui Dumnezeu după lucrurile prin care ai trecut Doamne, nu Plângerile — Poate dacă vei citi în Biblie Simţi o scăpărare de mânie în ochii lui Hannah, iar cuvintele ei parcă au îngheţat camera mică în care se aflau — Nu mai am nevoie de Dumnezeu şi, cu siguranţă, nu am nevoie de Biblie Dacă Dumnezeu există, să ştii că m-a părăsit atunci când am avut mai mare nevoie de el Vocea lui Hannah era tăioasă ca oţelul — Acum îmi este mai uşor să cred că El nu există Doamne, Dumnezeule, dă-mi o idee Spune-mi ce să-i spun Te rog, Doamne Din nou, primi acelaşi răspuns, foarte clar Plângerile Dă-i Plângerile — Mă gândesc că poate ar fi bine să citeşti Filipeni, spuse Carol Asta e mai bine Nu Plângerile — Filipeni patru, întregul capitol Poate asta te va ajuta să găseşti pacea lui Dumnezeu şi Nu ştiu, dar poate te va ajuta să nu uiţi ceea ce este adevărat şi bun Hannah o pătrunse cu o privire de oţel — Îţi apreciez efortul, Carol, dar nu mă interesează În mintea mea, Dumnezeu a murit în aceeaşi zi în care au murit Tom şi Alicia Dacă nu îi pot avea pe ei, nu îl vreau nici pe El Carol tăcu A spus destul A spus poate prea mult Hannah a depăşit măsura Spune-i despre Plângeri Carol ignoră îndemnul — Ştii ce? Hai să mergem în camera video Se ridică şi o porni într-acolo împreună cu Hannah — Poţi să priveşti o casetă cu ultimul nostru Grup al Victimelor şi să vezi cam cum decurge întâlnirea Apoi, dacă tu crezi că eşti pregătită, poate te putem programa Hannah păru uşurată şi Carol se întreba dacă sentimentul de uşurare venea de la faptul că primise lumină verde să vorbească la Grupul Victimelor sau pentru că ea, Carol, se oprise să-i mai vorbească despre Domnul Caseta video era foarte sugestivă, o mărturie după alta, cu persoane care au pierdut pe cei iubiţi în accidente provocate de şoferi alcoolici Hannah îşi luă un şerveţel dintr-o cutie situată în centrul camerei Carol o auzi plângând încetişor şi îi văzu tristeţea din ochi Când s-a terminat caseta, Hannah privi spre Carol şi spuse, ezitând totuşi câteva clipe — Sunt gata Când pot să merg la un Grup? Carol îi dădu o mapă în care erau informaţii în legătură cu Grupul Victimelor şi un chestionar destinat să ajute victimele să îşi pună în ordine gândurile înainte de a se prezenta în public — Citeşte aceste informaţii şi sună-mă dacă mai eşti interesată Dacă te simţi pregătită, te putem programa într-un grup cândva, în următoarele patru săptămâni Scopul tău va fi foarte clar, Hannah Matt Bronzan doreşte să obţină o pedeapsă pentru omor de gradul unu şi trebuie să saturăm publicul cu această idee Dacă noţiunea nu ar fi aşa de străină multora, poate că juraţii ar fi mai uşor de convins — Înţeleg, spuse Hannah Îi mulţumi lui Carol, îşi adună lucrurile şi porni spre uşa din faţă Carol o urmă Deodată Hannah se opri şi se întoarse spre ea Pentru prima dată în această dimineaţă, Carol observă vulnerabilitate în ochii femeii — Audierea preliminară? şopti Hannah încetişor Carol îi răspunse: — Voi fi acolo Şi, sub un impuls de moment, se apropie de Hannah şi o îmbrăţişă strâns Carol era cu zece ani mai în vârstă decât Hannah şi cu zeci de ani mai înţeleaptă Dar, în acel moment, se simţi atât de apropiată de această femeie cu inima zdrobită, mai apropiată decât de oricine altcineva — Sunt aici pentru tine Sună-mă dacă ai nevoie de ceva După plecarea lui Hannah, Carol se aşeză din nou la birou Îşi pierduse parcă interesul pentru ziua de lucru, prea împovărată de alegerea lui Hannah de a-L refuza pe Dumnezeu Deschise din nou sertarul biroului şi apucă Biblia Plângeri? Ce nădejde este în Plângeri? Răsfoi paginile Vechiului Testament până când găsi cartea, apoi începu să citească pe sărite Ochii îi căzură pe un verset din al doilea capitol „Mi s-au stors ochii de lacrimi, îmi fierb măruntaiele, mi se varsă ficatul pe pământ, din pricina prăpădului fiicei poporului meu ” O trecu un fior rece Acest verset o descria perfect pe Hannah Dar nu oferă nicio nădejde, Doamne! Nimic Continuă lectura „A făcut zid împrejurul meu şi m-a înconjurat cu otravă şi cu durere Mă aşează în întuneric ca pe cei morţi, pentru totdeauna M-a înconjurat cu un zid ca să nu ies; m-a pus în lanţuri grele ” Carol nu mai înţelegea nimic Nu înţeleg, Doamne Aşa un Cuvânt greu din partea Ta! Şi pentru ce? De ce? Citi iarăşi în Biblie şi acolo văzu şi mai multe „Să tot strig şi să tot cer ajutor, căci El tot nu-mi primeşte rugăciunea Mi-a astupat calea cu pietre cioplite şi mi-a strâmbat cărările Mă pândeşte ca un urs şi ca un leu într-un loc ascuns Mi-a abătut căile şi apoi s-a aruncat pe mine şi m-a pustiit Şi-a încordat arcul şi m-a pus ţintă săgeţii Lui În rărunchi mi-a înfipt săgeţile din tolba Lui ” Cumplite cuvinte! Cum poate să spună cineva astfel de cuvinte despre Dumnezeu? Carol ar fi vrut mai degrabă să citească ceva mângâietor din Psalmi, dar se simţi îndemnată să continue „Mi-ai luat pacea şi nu mai cunosc fericirea Şi am zis: «S-a dus puterea mea de viaţă şi nu mai am nicio nădejde în Domnul» ” Nu avea niciun sens Carol simţi că o cuprinde deznădejdea şi încercă să îşi aducă aminte ce învăţase despre cartea Plângerilor Poate va găsi undeva o scurtă prezentare a cărţii Dădu câteva pagini înapoi, la începutul cărţii Da, aici era „Profetul Ieremia plânge pentru devastarea Ierusalimului şi pentru pierderile de vieţi umane pe care le-a văzut în jurul lui ” Carol rămase un moment gândindu-se Şi cum o poate ajuta o astfel de povestire pe Hannah să îşi recapete credinţa în Tine, Tată? Citi mai departe „Nicio carte nu exprimă mai intens suferinţa ca această carte ” Prezentarea cărţii continua schiţând importanţa practică a Plângerilor lui Ieremia – şi apoi Carol văzu ceva şi rămase uimită „Chiar dacă poate începem cu plângeri, întotdeauna trebuie să terminăm cu pocăinţă, aşa cum face Ieremia în cartea Plângerilor ” Începu să plângă Era viaţa ei cuvânt cu cuvânt Carol simţi că nu îşi mai poate ţine torentul lacrimilor Plânse acolo un timp, singură în birou Deodată, Ken îi apăru în faţa ochilor atât de real, că aproape îi venea să îl atingă Nu-i de mirare că Dumnezeu i-a dat Plângerile Citi din nou comentariul despre carte „Nicio carte nu exprimă mai intens suferinţa ca această carte ” Şi ea a suferit foarte mult atunci când a murit Ken A plâns aşa cum plânsese Ieremia pentru cetatea Ierusalimului La început, întristarea ei i-a adus doar amărăciune şi o inimă împietrită Mânia a devastat-o şi a ajuns să nu aibă pace, până când, ca şi Ieremia, a găsit un loc în care s-a pocăit şi a primit o inimă iertătoare Acum totul îi părea clar! Iată de ce Domnul dorise ca ea să spună lui Hannah despre această carte Carol se afla pe drumul spre noul Ierusalim Acum era rândul lui Hannah 15 Ca un vrăjmaş a ajuns Domnul Plângeri 2: 5A Chestionarul primit de la organizaţie era mai greu decât se aştepta Hannah „Descrie pe cei iubiţi care au fost ucişi de un şofer beat ” Hannah îşi imagină soţul şi fiica Începu să depene amintiri şi apoi scrise: Tom Ryan, soţ, tată Alicia Ryan, fiică, soră, prietenoasă Începu să se foiască în scaun şi căută un şerveţel Îi era greu să se gândească din nou la toate acestea Citi următoarea întrebare, „încotro mergeau cei iubiţi atunci când a avut loc accidentul?” Hannah mâzgăli cu creionul de-a lungul paginii Spre casă Următoarea secţiune era mai dificilă „Descrie ce ţi-ar place să îşi aducă aminte oamenii despre cei pe care i-ai iubit ” Hannah îşi şterse ochii Poate Carol avea dreptate Nu este gata pentru asta Privi pe fereastră şi văzu că era o dimineaţă înnorată O umbră răcoroasă cuprinsese casa şi aici, unde stătea, la masa din bucătărie, era rece Apucă în mâini o clipă cana fiebinte cu ceai de măr şi scorţişoară O ridică cu grijă spre buze şi bău încet lichidul fierbinte În trecut asculta David Jeremiah sau alţi artişti creştini în timp ce lucra Dar, acum o săptămână, împachetase toate acele CD-uri Nu mai avea niciun rost să cânte despre Dumnezeu dacă nu mai credea în El Se întinse şi aprinse candelabrul de deasupra mesei Curând zilele vor fi tot mai scurte şi apoi va veni perioada vacanţelor Va fi prima sărbătoare a mulţumirii fără Tom şi Alicia, primul Crăciun fără Tom şi Alicia Hannah încerca să nu se mai gândească la toate acestea şi îşi aruncă din nou ochii asupra chestionarului Când sună telefonul, Hannah tresări şi scăpă creionul pe masă — Alo? Fu surprinsă cât de ciudată i s-a părut vocea – moartă, fără ton sau emoţii, ca a unei persoane ce şi-a pierdut abilitatea de a simţi — Doamna Ryan? — Sunt Mary Stelpstra, directoarea şcolii West Hills Junior Hannah rămase uimită Ceva nu era în regulă cu Jenny — Da? — Doamnă Ryan ezită femeia, cred că ar fi bine să stabilim o întâlnire şi să stăm de vorbă despre Jenny Nu acum — Despre ce? S-a întâmplat ceva? — Nu e ceva ce aş dori să discut la telefon Sunteţi liberă în această dimineaţă? Puteţi veni în jurul orei unsprezece la şcoală? Hannah privi la chestionarul neterminat Apoi se gândi că mai este o oră până la ora unsprezece şi mai are timp — Da, voi fi acolo — Bine Ne întâlnim în biroul meu Hannah puse receptorul în furcă şi oftă Oare când se va termina coşmarul? Se întoarse la chestionar şi observă că avea doar cinci linii în care să scrie tot ceea ce spera ca oamenii să îşi aducă aminte despre Tom şi Alicia Cinci linii? Citi următoarea întrebare „Ce părere aveţi despre oamenii care beau şi apoi conduc?” Ah, o întrebare uşoară Hannah scrise mânioasă Şoferii beţi sunt animale egoiste, ucigaşi fără respect pentru viaţa umană Sunt cei mai nenorociţi soi de oameni de pe pământ Citi din nou răspunsul şi se gândi la Brian Wesley, stând acolo nervos lângă Harold Finch, sperând să obţină o amânare, astfel încât rănile să i se vindece înainte ca să facă faţă juraţilor Aruncă creionul Chestionarul nu o ajutase să se simtă mai bine! Chiar dacă ar putea să salveze pe cineva de la băutură şi de la conducere sub influenţa alcoolului, Tom şi Alicia nu vor reveni niciodată Începu să geamă şi până la urmă strigă cu voce tare, plângând: — Tom, nu pot să fac asta fără tine! Îi era aşa de dor de Tom şi Alicia, încât simţea că se sufocă Cu lacrimi încă în ochi, privi ceasul 10:45 Cu o mişcare rapidă se ridică, se aranjă puţin şi luă cheile maşinii Trebuie să meargă să o întâlnească pe directoare, doamna Mary Stelpstra *** Şcoala West Hills Junior era în vecinătatea liceului şi niciuna dintre clădiri nu semăna cu celelalte clădiri din Los Angeles, întunecate, neprimitoare Aceste două clădiri erau luminoase, vopsite în crem şi bleu şi înconjurate de o mare de iarbă În spatele şcolii erau dealuri împădurite şi un stadion de fotbal Părea mai degrabă o universitate privată decât o şcoală publică Aici îşi câştigase Alicia dreptul de a fi lider al grupei Aici, la West Hills, Jenny a câştigat la un concurs Au fost primele promisiuni că va fi o bună atletă Sigur, toate acestea au fost înainte de accident Înainte de accident au fost şi zilele în care, după orele de şcoală, familia Ryan folosea terenul şcolii pentru diferite jocuri sportive Era o şcoală minunată şi avea aşa de multe amintiri frumoase legate de ea Hannah le ignoră acum pe toate O luă direct către biroul directoarei şi îşi anunţă prezenţa În mai puţin de un minut, Mary Stelpstra a venit în zona de aşteptare şi a poftit-o în biroul ei Închise uşa după ea şi spuse: — Vă rog, doamnă Ryan, luaţi loc Hannah se aşeză De la accident, foarte mulţi oameni îi spuseseră să ia loc, ca şi cum ceea ce avea să audă ar fi fost nişte ştiri aşa de complicate, încât ar fi fost un pericol să le auzi stând în picioare Hannah ştia că arată groaznic, că ochii îi sunt înroşiţi, că nu se machiase dar era obosită şi nu îi păsa ce gândesc oamenii despre ea Acum se gândea doar la fiica ei mai mică — Aţi spus că doriţi să discutaţi cu mine, în legătură cu Jenny — În primul rând, aş vrea să vă spun că noi, colectivul didactic de la West Hills, suntem alături de dumneavoastră Ne pare foarte rău pentru ceea ce s-a întâmplat, doamnă Ryan Directoarea avea tonul politicos al unui administrator de şcoală Continuă: — Colectivul nostru a iubit-o pe Alicia şi tuturor ne e dor de ea O podidiră lacrimile Hannah căută un şerveţel şi îşi şterse colţul ochilor Aştepta ca directoarea să continue — După aceea însă, am început să ne îngrijorăm pentru Jenny A lipsit foarte mult de la şcoală, doamnă Ryan Hannah se relaxă Pentru asta o chemase? Absenţele lui Jenny? — Nu s-a simţit bine şi nu cred că este doar ceva fizic — Înţeleg De fapt, profesorii îi acordă o atenţie deosebită O ajută cu temele pentru orele la care a lipsit După toată tragedia prin care a trecut, ne aşteptam să lipsească un timp Hannah era uşurată, dar curioasă Dacă doreau să lucreze cu Jenny şi să o ajute să recupereze temele, pentru ce o mai chemase? — Nu cred că vă înţeleg prea bine, doamnă Stelpstra Directoarea oftă şi scoase o foaie împăturită din birou — Nu v-am chemat că să discutăm despre absenţele lui Jenny Desfăcu foaia, o privi o clipă, după care o înmână lui Hannah — V-am chemat din pricina acesteia — Ce e asta? — Ceva Jenny a scris-o în ora de engleză ieri Este alarmant, doamnă Ryan Vreau să fiu sigură că o citiţi şi că veţi lua măsuri Hannah simţi un nod în stomac şi bătăile inimii i se înteţiră Cu groază, luă hârtia Observă cât de tare îi tremurau mâinile Recunoscu scrisul lui Jenny şi citi titlul de câteva ori „Cel mai frumos loc în care să trăieşti ” Hannah privi la directoare curioasă — Asta a fost o temă sau ce a fost? — Da Profesorul de limba engleză le-a cerut să scrie o compunere despre un loc din lumea asta unde le-ar plăcea să trăiască Hannah întoarse din nou privirea pe hârtia scrisă de Jenny şi începu să citească „Mă gândesc la singurul loc în care mi-ar plăcea să trăiesc şi locul acela nu este aici Vara trecută, tatăl şi sora mea au murit într-un accident de maşină Mai mulţi oameni au încercat să-i salveze, dar oricum au murit Acum am rămas doar eu şi mama Mama este ocupată toată ziua cu tribunalul Doreşte să fie sigură că omul care a lovit maşina noastră va merge la închisoare pentru ceea ce a făcut tatălui meu şi surorii mele Eu nu ştiu Nu îmi pasă de el Mama mea e foarte preocupată de asta Nu-i mai pasă de nimic altceva Nu-i pasă nici măcar de mine " Hannah închise ochii Jenny, îmi pasă de tine Se forţă să citească mai departe „Am stat aşa de mult singură în cameră, încât simt cum mă prinde groaza Cred că am atacuri de anxietate Am citit odată într-o carte despre asta Mă cuprind transpiraţiile, simt că nu pot respira Mă simt ca cineva gata să moară Uneori asta mă sperie, dar de cele mai multe ori nu mă sperie Mi-aş dori asta să se întâmple Mă simt într-un fel de închisoare, mă simt ţintuită într-un loc, ca şi cum viaţa mea s-a terminat atunci când a avut loc accidentul şi acum sunt doar într-un timp de aşteptare Eu cred încă în Dumnezeu, dar mama mea nu mai crede Am auzit-o ieri spunând cuiva de la biserică faptul că ea nu mai crede în Dumnezeu din ziua în care tata şi Alicia au murit Nu o condamn pe mama Şi eu m-am gândit la asta Şi eu m-am gândit să renunţ la credinţa mea Dar nu pot Eu cred că tata şi Alicia sunt în ceruri şi vreau mai mult ca orice pe lume să fiu cu ei " Hannah se opri şi strânse hârtia Mai citi o dată Închise ochii, pentru că o podideau lacrimile şi nu ar fi vrut să înceapă să plângă în faţa directoarei Am dreptate când mă gândesc că nu este Dumnezeu Ştiu că am dreptate Dar era şocată să vadă că Jenny descoperise totul Încercase să ascundă lucrul acesta de fetiţă Tocmai mie să mi se întâmple asta? Lucrurile se înrăutăţesc pe zi ce trece, Tom! Nu mai rezist singură! Doamna Stelpstra îi înmână un alt şerveţel şi aşteptă cu răbdare Hannah îşi şterse ochii şi continuă citirea „Uneori mă gândesc doar la asta: la moarte şi gata Cum aş putea să trec de aici acolo, ca să fim din nou împreună? Mamei şi aşa nu îi pasă Ar fi mai uşor pentru ea dacă eu aş pleca Atunci ar avea mai mult timp pentru toate activităţile ei de la organizaţie şi nu ar mai trebui să se mai gândească de ce nu mă simt bine şi de ce nu merg la şcoală Nu ştiu M-am gândit mult la asta M-am gândit la moduri prin care să o termin cu viaţa Dar nimic nu pare uşor şi mă foiesc în pat noaptea, gândindu-mă tot la asta Nu mai pot dormi, îmi este aşa de dor de tata şi Alicia! Dacă ar fi o cale mai uşoară să fac asta, aş face-o cât ai clipi din ochi Pentru că dintre toate locurile în care mi-ar plăcea să trăiesc, cel la care mă gândesc chiar acum este cerul " Hannah dădu hârtia directoarei, ca şi cum ar fi fost contaminată — Nu ştiu ce să spun Este ca un coşmar care nu se mai sfârşeşte Directoarea aprobă — Înţeleg — Ce înţelegeţi? Ştiţi că zi de zi îmi este tot mai greu? Vocea directoarei era plină de compasiune — Observăm asta de fiecare dată când unul dintre elevi trece printr-o traumă aşa severă Aţi observat ceva în comportamentul ei, care să vă facă să credeţi că ar avea de gând să se sinucidă? Hannah rămase mută Ce prostii treceau prin mintea directoarei! — Vreţi să spuneţi că fiica mea vrea să se sinucidă? Lui Hannah nu-i venea să creadă că poartă o astfel de conversaţie — Doamnă Ryan, dumneavoastră aţi citit compunerea Nu vedeţi că Jenny face aluzie tot timpul la asta? Hannah privi din nou la hârtia care zăcea acum pe birou — Da Am ghicit Dar Jenny nu ar face niciodată aşa ceva Îmi cunosc fiica — Nu uitaţi, doamnă Ryan, că acum lucrurile sunt atât de diferite faţă de situaţia dinaintea accidentului Este clar că înainte de accident Jenny nu s-ar fi gândit vreodată la suicid Era o fetiţă liniştită, grijulie, sigură pe ea şi pe locul ei în familie Acum se pare că pentru ea toate acestea sunt de domeniul trecutului Hannah simţi că trebuie să se apere — Staţi un pic, nu am făcut nimic să o aduc pe Jenny în această stare Noi suferim amândouă Şi fac tot ce pot mai bine ca să — Staţi, doamnă, eu nu încerc să vă acuz — Atunci nu mă acuzaţi! Hannah răspunse scurt şi încercă să recâştige controlul — Jenny are dreptate Am fost foarte ocupată la organizaţia Mame împotriva Şoferilor Alcoolici şi nu vreau ca moartea lui Tom şi a Aliciei să rămână nepedepsită — Şi Jenny? — Petrec cu ea cât mai mult timp cu putinţă Când doreşte să fie singură, nu are decât O las Doamna Stelpstra luă din nou în mână compunerea lui Jenny Privi asupra ei şi apoi spuse: — Unele litere sunt împrăştiate Cred că a plâns când a scris-o Hannah oftă — Să ştiţi că plângem amândouă foarte mult Asta nu înseamnă că are tendinţe suicide Directoarea ezită, dar spuse totuşi: — Mă îngrijorează foarte mult starea ei, doamnă Ryan — Şi eu sunt îngrijorată şi pentru ea şi pentru mine răspunse Hannah cu capul sus De ce nu înţelegea oare această femeie prin ce trece ea? — Sunt îngrijorată pentru amândouă, pentru că trebuie să găsim o cale să trecem prin toată această durere şi să stabilim din nou o relaţie Sunt îngrijorată pentru că acel şofer beat, ce ne-a adus atâta nenorocire, poate fi închis sau poate fi lăsat liber Dar nu sunt îngrijorată şi nici nu mă gândesc că Jenny va încerca să se sinucidă — Această hârtie — Această hârtie? Este modul ei de a încerca să câştige atenţia Hannah era mânioasă şi nici nu mai încerca să ascundă acest fapt Continuă: — Nu va încerca, nici nu se va gândi niciodată să se sinucidă Eu ştiu foarte bine asta Directoarea puse hârtia pe birou şi se aşeză pe scaunul ei Se uită la Hannah cu multă compasiune — Bine, doamnă, cred că o cunoaşteţi mai bine decât noi — Sigur că o cunosc Se ridică şi după o clipă smulse hârtia cu compunerea de pe biroul directoarei, o împături şi o puse furioasă în portmoneu Apoi îşi îndreptă atenţia spre directoare — Vă mulţumesc că aveţi grijă de fiica mea, doamnă Stelpstra Vă mulţumesc pentru că v-aţi făcut timp şi m-aţi chemat astăzi şi mi-aţi arătat motivele dumneavoastră de îngrijorare Dar vă rog mult nu contactaţi serviciile sociale şi nici nu vă gândiţi să o programaţi pe fiica mea la un consilier pe probleme de suicid Hannah vorbea nervoasă, dar îşi căuta cuvintele — Am suferit cea mai mare pierdere din viaţa noastră şi încă nu s-a terminat Cred că ne putem aştepta că Jenny să fie supărată — Nu am vrut să înrăutăţesc lucrurile, doamnă Ryan M-am gândit doar că ar fi bine să ştiţi Hannah întinse mâna directoarei — Vă mulţumesc Vă rog să mă anunţaţi când mai aveţi motive de îngrijorare Pentru moment, cred că lucrurile acestea trebuie să se lămurească între mine şi Jenny Voi vorbi cu ea şi vă rog din nou, nu vă îngrijoraţi pentru compunere Nu înseamnă nimic Hannah ieşi din birou, încercând să îşi păstreze calmul, în ciuda tremurului care o cuprindea În drum spre maşină, începură să o cuprindă îndoielile Jenny? Suicid? Ar trebui oare să mulţumească directoarei pentru avertizare? Oare Jenny chiar nu voia să trăiască? Oare chiar s-a gândit să îşi ia viaţa? Imposibil Dădu singură din cap şi se strădui să menţină ritmul până la maşină Ridicol O ştia pe Jenny foarte bine Au trecut prin multe în aceste trei luni, dar Jenny era prea sigură, prea fermă ca să se gândească la suicid Va vorbi cu Jenny despre hârtia asta, dar nu se va îngrijora O dată ajunsă acasă, aproape că şterse din mintea ei întâlnirea cu directoarea Se concentră din nou asupra chestionarului pe care i-l dăduse Carol Cummins Îl va termina în această după-amiază şi îl va duce la biroul organizaţiei Apoi va avea timp să citească celelalte informaţii înainte de cină Nu contează că este un material dificil Va folosi din plin zilele ca să educe publicul despre adevăr Conducerea sub influenţa alcoolului este într-adevăr o crimă Dacă publicul va primi mesajul acum, era sigură că Matt Bronzan va câştiga Cu Jenny va vorbi în altă zi despre hârtie, dar nu acum Acum erau alte probleme mai urgente şi mai importante Problemele lui Jenny? Nu ar fi mai simplu, să aştepte? 16 Şi-a pus de gând Domnul să dărâme zidurile fiicei Sionului Plângeri 2: 8A Într-o dimineaţă însorită de noiembrie, doar cu o oră înainte de audierea preliminară în cazul Statul contra lui Brian Wesley, Jenny ajunse la şcoală şi se îndreptă spre bibliotecă Intră în sală şi căută un anumit raft Bine Biblioteca era aproape goală, iar bibliotecara era foarte ocupată cu o revistă Jenny mai avea doar zece minute până la prima oră, aşa că va trebui să lucreze foarte repede Se îndreptă liniştită către compartimentul computerelor Încercase să sorteze câteva lucruri singură S-a rugat şi în ultimele săptămâni a încercat chiar să vorbească cu mama ei Nu era vina mamei ei Era prea ocupată ca să observe ce simţea Jenny Jenny nu o judeca pentru asta Se aşeză pe un scaun în faţa unui rând de computere şi începu să caute Cel puţin mama ei făcuse ceva eforturi recent, punându-i întrebări despre ce făcea şi cum se simţea Jenny se gândi la asta în timp ce aştepta să apară mesajul pe monitorul computerului, întrebările mamei o făcuseră să se gândească dacă nu cumva aceasta văzuse eseul Dar nu îi păsa Mama era prea ocupată cu organizaţia ca să se îngrijoreze de ea Între Carol Cummins, Matt Bronzan şi Brian Wesley, Jenny ştia că era ultima persoană în mintea mamei Apăru pagina de internet şi Jenny apăsă pe butonul căutare Apoi tastă trei cuvinte: „suicid, metode, rapid” Aruncă o privire de jur împrejur Nu ar fi dorit să o vadă cineva Nimeni nu o urmărea Atunci apăsă OK Apăru o listă de pagini web şi Jenny rămase uimită Peste 1600 de site-uri Scană câteva şi văzu că cele mai multe ofereau sfaturi pentru oamenii disperaţi şi arătau moduri în care cineva putea să îşi dea seama dacă cei pe care îi iubeau aveau tendinţe de suicid Jenny deschise câteva site-uri Deodată observă unul: „Suicid şi suicid asistat Nu e treaba nimănui dacă tu decizi să o faci ” Făcu click pe site şi se deschise o pagină colorată, cu acelaşi slogan Primul paragraf îi dădu încredere lui Jenny „Acesta este un adevăr fundamental pentru libertatea individului: trupurile noastre şi vieţile noastre nu aparţin nimănui decât nouă înşine Trupurile noastre nu aparţin prietenilor noştri, nu aparţin familiei noastre şi nu aparţin statului Jenny citi mai departe şi pagina web dădea detalii despre ineficienţa legilor împotriva suicidului şi apoi comenta o carte ce prezenta cele mai bune metode de suicid În bibliotecă nu era nimeni Jenny ştia că în curând va suna clopoţelul Va fi pauză şi biblioteca se va umple cu elevi Citi repede „La fiecare tentativă de suicid este şansa ca să nu reuşeşti şi persoana respectivă poate rămâne o persoană într-o stare de amorţeală Pentru acest motiv este mai bine să foloseşti nişte metode sigure Marea problemă este că aceste metode fie rănesc, ca în situaţia spânzurării sau a tăierii venelor, sau sunt dezgustătoare, ca în situaţia împuşcării sau a săritului de pe clădiri înalte Somniferele sunt foarte nesigure, pentru că, de cele mai multe ori, persoana care încearcă suicidul vomită înainte ca drogul să fie absorbit de sânge De aceea, cele mai bune tehnici folosite sunt o combinaţie perfectă de anumite medicamente sau inhalare de monoxid de carbon Dacă faci lucrul acesta bine, vei avea o moarte liniştită şi fără durere ” Jenny simţi o greutate în stomac Nu se aştepta ca indicaţiile de pe pagină web să fie atât de minuţioase Privi în jur şi înghiţi de două ori Ochii ei se întoarseră spre ecranul computerului şi văzu un citat care nu avea legătură cu restul textului Era un verset biblic, Proverbe 31:6: „Daţi băuturi tari celui ce piere şi vin celui cu sufletul amărât” Jenny rămase o clipă pe scaun şi se gândi la acest verset Conform acestei pagini web, acest verset ar arăta că Dumnezeu nu este împotriva suicidului Ideea nu prea se potrivea cu ceea ce Jenny fusese învăţată să creadă Dar, dacă Dumnezeu chiar nu avea o problemă cu suicidul, poate că asta ar fi cea mai bună idee Se simţi mai încrezătoare în timp ce închise pagina şi scană lista încă o dată Găsi titlul cărţii despre suicid pe site şi făcu clic de două ori Dar, pentru ca să aibă acces la carte, trebuia să se înregistreze la un serviciu de funeralii O trecu un fior, închise site-ul şi căută un altul Mai erau două minute şi sună clopoţelul Vizualiză alte câteva site-uri, până când ochii îi căzură pe un titlu „Untitled” Îl deschise şi apăru o pagină cu un index al temelor legate de suicid, pe care oamenii le postaseră în ultima săptămână O deschise pe cea aflată sub titlul „Metode corecte” Era scrisă de un paramedic Jenny începu să citească „Sunt paramedic de şapte ani, aşa că am răspuns în mod personal la multe suiciduri Dacă doreşti să comiţi suicid, trebuie să te gândeşti la câteva lucruri În primul rând, dacă îţi pasă de familie sau de cei cu care trăieşti, e bine să te sinucizi în afara casei sau undeva unde e uşor de curăţat În al doilea rând, dacă într-adevăr doreşti să mori, NU suna la 112 În al treilea rând, lasă o scrisoare, astfel încât cei apropiaţi ţie să ştie ce te-a făcut să doreşti să mori (îi va ajuta pe supravieţuitori în momentele de întristare) ” Paramedicul continua, discutând reţete de supradroguri şi alte reţete care par bune, dar nu sunt eficiente Prezenta în detaliu droguri şi combinaţii de droguri, care pot interacţiona unul cu altul, anulând intenţia efectului fatal Descria şi căi prin care un paramedic poate ajuta o persoană inconştientă care a luat o supradoză de droguri, astfel încât să nu moară Jenny era cutremurată Spânzurarea este o greşeală La fiecare spânzurare la care am fost chemat, persoana nu a reuşit să atârne în amândouă picioarele Prin urmare, în loc să-şi frângă gâtul între vertebrele Cl-C29 s-a ştrangulat A fost eficient, dar multă mizerie Sunt multe căi mai eficiente, dar slujba mea este să salvez vieţi, aşa că nu te pot ajuta aici " Jenny oftă Credea că articolul îi va spune cum ar putea să o facă bine şi repede Ei, până la urmă ştia ce nu ar trebui să facă Auzi clopoţelul şi apăsă pe butonul „Print” Imprimanta listă trei pagini şi Jenny le ascunse repede Închise pagina web şi deconectă Câteva dintre informaţii au fost bune Jenny le citi din nou în timp ce se îndrepta spre clasă Să nu faci mizerie, să nu chemi 112 şi să nu uiţi să laşi o scrisoare Avu o senzaţie de uşurare şi, pentru prima dată de la accident, avea o preocupare care îi dădea un fel de speranţă Internetul era minunat 1600 de site-uri despre suicid! Va găsi mai multe informaţii în zilele următoare Curând va şti destul de multe, încât să îşi facă un plan şi apoi luna viitoare, sau cealaltă, îşi va duce planul la capăt va termina ceea ce ar fi trebuit să se întâmple în accident Înainte de a intra la ora de matematică, Jenny ascunse paginile tipărite în carneţel Pentru o clipă îşi aminti cum era ea, Jenny Ryan, înainte de accident Acea Jenny nu s-ar fi gândit niciodată să se omoare şi numai gândul acesta o cutremură Într-un fel, întreaga idee despre suicid o cutremură Era nebună! Ar fi trebuit să se gândească la alte opţiuni, mai cu grijă Of, dacă lucrurile ar fi luat un alt curs dacă ar fi murit şi ea în accident! Poate că mama ei chiar îşi dorea să fi murit Cu toate întâlnirile şi avocaţii şi mersul la tribunal cu care avea de-a face, Jenny doar îi stătea în cale Îşi aminti din nou momentele de dinainte de accident şi o trecu un frison Cum de a supravieţuit? O, sigur, toţi spuneau, a fost o minune! Jenny se gândi că a fost un blestem Văzuse fotografiile Ar fi trebuit să fie moartă Ei bine, curând va fi, mulţumită informaţiilor de pe internet Şi apoi ea, tata şi Alicia, vor fi împreună pentru totdeauna, închise ochii şi îşi imagină asta O călătorie cu cortul, care se va sfârşi în cer pentru toţi trei *** Brian Wesley îşi şterse mâinile transpirate şi privi nervos la ceasul de la tribunal Era prea devreme Audierile preliminare vor începe doar peste treizeci de minute Un grefier trecu pe lângă ei — Aşteptaţi pentru Statul contra Martinez? Brian dădu din cap, ca şi cum i-ar fi stat o şuviţă în ochi — Nu Statul contra Wesley Grefierul notă şi trecu mai departe Viaţa îi devenise un ghiveci de manevre legale şi Brian se întrebă dacă va reuşi vreodată să găsească o cale de ieşire Dacă judecătorul va gândi că au destule evidenţe şi avocatul lui Brian, Harold Finch, ştia că au destule evidenţe, Brian s-ar putea să îşi petreacă mai toată viaţa în închisoare Numai la gândul închisorii, broboane de sudoare începură să-i curgă pe şira spinării Auzise odată despre închisoare Când avea vreo douăzeci de ani, la service se oprise un tip mai în vârstă Era glumeţ şi spunea tehnicienilor de la service povestiri de război şi vorbe de duh Brian îşi amintea şi acum câteva dintre ele Nu vrei să ajungi acolo, omule Dar dacă ajungi, caută săpunul şi sfoară Dacă vin la tine trei sau mai mulţi băieţi, ia-o la fugă Apucă-l pe unul de curea şi trânteşte-l într-o parte şi alta Nu te du neînarmat Acolo mor tipii în fiecare moment, mai ales la duş Brian simţi că îl apucă ameţeala, cu o stare de vomă Cum a ajuns până aici? Uşa se deschise şi Brian îşi întoarse privirea A intrat o femeie Era de vreo patruzeci de ani, cu un dosar într-o mână şi o carte în cealaltă Prea mulţi avocaţi în lumea asta, gândi Brian O privi în timp ce trecea prin sala de judecată Ea îşi intersectă privirea cu el şi apoi veni direct spre el — Nu sunt pentru cazul Martinez De ce se uita aşa la el? — Nici eu Se aşeză lângă el, ca şi cum nu ar fi avut altă intenţie — Ascultă, doamnă, eu am deja avocat — Nu sunt avocata dumitale Se întoarse astfel încât să îl poată privi direct în ochi Brian se simţi nesigur — Am donat la birou Femeia nu păru afectată de sarcasmul lui — Nu caut donaţii, domnule Wesley — Cum de ştiţi numele meu? — Ştiu totul despre numele dumneavoastră Ştiu despre accident, despre bărbatul şi fetiţa care au fost ucişi, ştiu despre fetiţa supravieţuitoare şi despre rănile ei şi ştiu că ceva din ea nu se va vindeca niciodată, din cauza a ceea ce ai făcut Ştiu despre soţia omului mort Brian rămase tăcut o clipă şi nu spuse nimic — Ai pricinuit multă durere, domnule Wesley Indiferent de ce se va hotărî aici, primeşti ceea ce meriţi — Ia lăsaţi-mă în pace! Nu trebuie să ascult asta, spuse Brian şi încercă să se ridice — Aşteaptă, domnule Wesley Femeia îl apucă fin de cot El îi întâlni privirea şi rămase o clipă surprins Nu era nimic condamnabil în privirea fixată asupra lui Încetişor, se aşeză din nou în scaun — Ce doriţi? Femeia oftă — Cunosc genul tău Eşti un alcoolic Ai condus beat toată viaţa Ar trebui să fii mai responsabil şi să primeşti pedeapsa meritată Brian spuse nerăbdător: — N-am chef — Lasă-mă să continui, domnule Wesley Ai făcut un lucru cutremurător Dar în inima ta ştiu că nu ţi-ai propus în după-amiaza aceea să omori doi oameni Nu ai intenţionat să distrugi familia acelei femei Brian clipi din ochi Nu Nu intenţionase asta niciodată — Ei bine, vezi domnule Wesley, indiferent de ce se va decide în această sală de judecată, nu vei fi niciodată cu adevărat liber, aşa cum eşti acum — Ce vreţi să spuneţi? Femeia privi înapoi spre uşă, ca şi cum ar fi aşteptat pe cineva să apară Apoi păru mai grăbită decât înainte şi continuă: — Îl cunoşti pe Domnul Iisus? — Iisus Cristos? Vrei să spui, doamnă, dacă sunt religios sau ceva de felul acesta? Femeia aprobă: Ei, aici ajungem — Nu merg la biserică, doamnă Ea zâmbi şi el fu tulburat de ceea ce văzu în ochii ei calm pace Mai multă pace decât văzuse Brian în toată viaţa lui Ceva, înăuntrul lui, parcă îl durea să vadă atâta pace, atâta linişte De ce se simţea aşa? Femeia continuă: — Nu vorbesc despre mers la biserică Eu vorbesc despre o relaţie cu Domnul Iisus Cristos Chiar dacă eşti în închisoare sau eşti afară, ai nevoie de un Mântuitor, domnule Wesley Şi chiar dacă nu mergi la biserică, Domnul Iisus te iubeşte Te iubeşte şi doreşte să te ierte — Nu vreau să am de-a face cu El, spuse Brian cu o voce rece — Da, ştiu Din nou, în ochii ei nicio condamnare Vorbea ca şi cum ar fi vorbit despre nişte lucruri simple — Cu păcatele tale L-ai răstignit şi tu pe cruce El a mers acolo să plătească preţul pentru ceea ce ai făcut în acea după-amiază, când ai ales să bei şi să conduci, să distrugi o familie Uite Şi femeia îi întinse lui Brian o carte cu coperţi groase — Este o Biblie Citeşte Evanghelia după Ioan şi vezi ce poţi să înveţi acolo despre Domnul Iisus Brian se uită mirat la carte New Internaţional Version Study Bible era scris pe copertă — Oh nu, mulţumesc, doamnă Privi prin sala de judecată — Am nevoie de avocatul meu, nu de o Biblie — Ia-o, este a ta Ea privi din nou, încă o dată, spre uşă — Domnul mi-a dat această slujbă, domnule Wesley Iisus te iubeşte Biblia spune aşa Ia-o şi citeşte Brian apucă Biblia şi văzu cât este de grea — Nu o voi citi Ea zâmbi cu tristeţe — Mă voi ruga să îţi schimbi modul de gândire Crede-mă, nu contează care va fi pedeapsa ta Nu vei fi niciodată liber până când nu vei învăţa secretul acestei cărţi Brian o privi ridicându-se, dar înainte ca să plece, ea se întoarse şi îi spuse hotărât: — Hei, te voi căuta din când în când, domnule Wesley Ai grijă Se îndepărtă şi dispăru pe uşa din spate a sălii de judecată Brian privi la Biblia cu care rămăsese în mână şi se gândi să o arunce la coşul de gunoi din colţul sălii de judecată Apoi deschise coperta din faţă şi văzu scris ceva de mână şi un număr de telefon „Domnule Wesley nu uita, cheile eliberării din celula în care te afli stau între coperţile acestei cărţi Cheamă-mă dacă ai întrebări ” *** Hannah ajunse la audiere cu zece minute înainte, găsi un scaun, se aşeză şi o observă pe Carol Cummins venind direct spre ea — Am ajuns prea târziu? spuse Carol — Nu Domnul Bronzan nu a venit încă, îi şopti Hannah — Jenny va veni? — Nu A trebuit să meargă la şcoală mai devreme pentru un proiect sau altceva Carol ezită, dar totuşi o întrebă: — Ce mai face? — Mi-e greu să spun Stă foarte mult timp în camera ei Ori de câte ori încerc să vorbesc cu ea, este dificilă, mânioasă — Te-ai gândit să o trimiţi la un consilier? Hannah rămase uimită Un consilier? Nu Jenny nu era bolnavă — Nu, nu m-am gândit niciodată la un consilier Hannah parcă simţea o piatră în stomac — Ei bine, poate că ar trebui să căutăm pe cineva Carol îi spuse cu blândeţe: — Hannah, gândeşte-te la Marele Consilier Trebuie doar să te duci la El Hannah oftă Oare de ce nu o lăsa Carol în pace? Nu îi spusese foarte clar sentimentele ei? — Ţi-am spus că am terminat cu asta Clar Dacă Dumnezeu a existat vreodată, nu a dorit să îşi petreacă toată viaţa ocrotindu-mă M-a părăsit, îţi aminteşti? De la moartea lui Tom şi a Aliciei, sunt pe cont propriu Şi la fel este şi Jenny Carol scoase o bucată de hârtie din caietul de notiţe — Am scris ceva aici pentru tine Sunt câteva referinţe biblice Ştiu că sună ciudat Toate sunt din Plângerile lui Ieremia Pentru mine au fost ca o oglindă M-am regăsit în ele Poate cândva, când vei avea un moment doar pentru tine Hannah apucă în grabă hârtia, doar pentru că ar fi fost nepoliticos să o refuze O împături şi o puse într-unul din buzunarele portofelului, apoi privi spre Carol O cuprinse tristeţea când văzu sinceritatea din ochii ei — Apreciez ceea ce încerci să faci, Carol Cu adevărat apreciez Dar nu va merge Când sunt singură, nimic nu îmi potoleşte întristarea şi nu mă pot duce la Biblie Cum aş putea să mai cred ceva din ce spune Biblia după tot ceea ce s-a întâmplat? Carol nu avea un răspuns la asta, dar Hannah nici nu aştepta — Deschid apoi albumele foto, fotografii cu mine şi cu Tom, când eram copii Fotografii de la nuntă şi fotografii cu fetiţa mea Vocea lui Hannah se frânse în strânsoarea buzelor — Oare când va înceta durerea? Carol puse cu blândeţe o mână pe umerii ei — Îmi pare rău Să ştii că nu încerc să înrăutăţesc lucrurile Hannah înghiţi în sec Îi trebui un timp să poată vorbi din nou — Ştiu, tu îmi vrei binele, dar nu îmi mai vorbi despre Dumnezeu şi despre Biblie şi cât de mult m-ar ajuta vechii mei prieteni de la biserică Te am pe tine şi apoi îl mai am şi pe domnul Bronzan Este destul pentru acum *** Audierea preliminară era în curs Matt a oferit o prezentare în detaliu a dovezilor şi, drept răspuns, Finch a încercat să convingă pe judecător că Wesley nu a fost beat conform limitelor legale în momentul coliziunii A prezentat o disertaţie lungă, explicând câte minute trebuie pentru că alcoolul să penetreze sângele şi că, în momentul accidentului, abilităţile de conducere ale domnului Wesley nu ar fi fost afectate de alcool La început, Hannah a fost alarmată, dar, de acolo, de unde stăteau ea şi Carol, a văzut cât de calm era Matt şi îngrijorarea ei s-a potolit Când Finch a terminat, judecătorul a cerut o pauză de cinci minute Hannah l-a observat pe Matt ridicându-se şi întorcându-se către ea A zâmbit şi şi-a făcut loc printr-o uşiţă, venind acolo unde erau ea şi Carol În ochii lui era blândeţe şi Hannah a avut sentimentul că vorbeşte cu un om care îi înţelege durerea Carol şi-a cerut scuze — Trebuie să merg puţin pe hol Am de dat câteva telefoane Mă voi întoarce curând S-a ridicat şi a plecat, în timp ce Matt s-a apropiat şi s-a rezemat de unul dintre scaune A murmurat un salut — Mă bucur că ai putut să vii, Hannah — V-am spus, domnule Bronzan, că voi fi aici de fiecare dată când este audiere Hannah îl văzu din spate pentru câteva clipe pe Brian Wesley şi simţi că o cuprinde mânia — Aş dori să-l văd închis, la fel cum doriţi şi dumneavoastră — Spune-mi Matt Îi întâlni privirea şi încercă să zâmbească, dar zâmbetul nu ajunse la suprafaţă — Bine, Matt, spune-mi Hannah Ai făcut o treabă bună azi — Acesta este doar începutul Vom avea mai mult de lucru dacă ajungem la proces Hannah ezită — Atunci nu eşti îngrijorat despre despre Matt negă cu o mişcare a capului — Despre argumentul cu nivelul de alcool din sângele lui Wesley? Nu Am avut presimţirea că Harold Finch va veni cu asta Este o idee nouă în apărare în aceste situaţii Hannah rămase o clipă nesigură Toate lucrurile acestea o copleşeau Era încurcată şi nu ştia ce ar fi făcut dacă nu ar fi fost Carol şi Matt Judecătorul se întoarse în scaunul lui, iar Matt spuse lui Hannah: — Carol mi-a spus că eşti gata să participi la Grupul Victimelor Hannah aprobă şi închise ochii Pentru un moment îi văzu pe Tom şi Alicia fără viaţă, aşa cum zăceau acolo, în spital, pe tărgi Deschise ochii şi imaginea dispăru — Da, am de gând să încerc luna viitoare Cândva, înaintea sărbătorii mulţumirii Ar fi bine să ne întâlnim înainte, continuă Hannah, să ne comparăm notiţele — Vezi, privim la acest punct din acelaşi unghi de vedere Este vital ca oricine te aude sau cine citeşte ceea ce vei spune să înţeleagă ce este acuzaţia de omor de gradul unu Dacă dorim să aducem o schimbare aici, va trebui să avem sprijinul publicului Îşi privi ceasul — Am o întâlnire cu un client după această audiere, dar ce ai spune dacă ne-am întâlni săptămâna viitoare? — Bine, când doreşti — Bine, vom vorbi curând Se întoarse şi plecă la pupitrul lui Judecătorul mai bătu o dată cu ciocănelul — Văd că toate părţile sunt prezente Privi peste sala de judecată — Am avut timp să revedem dovezile preliminare de ambele părţi şi constat că sunt evidenţe suficiente pentru a susţine necesitatea unui proces pentru fiecare dintre acuzaţiile aduse lui Wesley Hannah răsuflă uşurată Matt avusese dreptate Judecătorul continuă — Am cercetat documentele şi Harold Finch era deja în picioare — Onorată instanţă, aş dori ca să nu se uite faptul că domnul Wesley este în continuare sub tratament pentru rănile pe care le-a suferit în timpul accidentului Propun ca — Luaţi loc, domnule Finch, îl întrerupse judecătorul Finch privi surprins, dar ascultă ordinul judecătorului Acesta îl privi fix — Aţi informat deja Curtea despre problemele domnului Wesley şi necesitatea terapiei Acum, vă rog, să mă lăsaţi să continui Se îndreptă spre Matt — Pentru că se apropie perioada vacanţelor şi pentru că avem nevoie de timp pentru vindecarea domnului Wesley, am fixat data procesului în ziua de 14 mai Şase luni Hannah ridică privirea şi o îndreptă spre Matt să vadă reacţia lui, dar, ca întotdeauna, el părea calm şi încrezător Îşi ţinea o mână în buzunar şi Hannah rămase surprins plăcută de modul lui profesional de a trata lucrurile Juraţii îl vor aproba cu siguranţă Matt spuse: — Este bine pentru partea mea, onorată instanţă Hannah îl privi pe Harold Finch Acesta încerca să zâmbească şi reuşea foarte prost — Este bine şi pentru noi, onorată instanţă Vom completa o moţiune dacă domnul Wesley va fi în terapie atunci şi vă mai avea nevoie de o amânare Judecătorul ridică o sprânceană — Domnule Finch, vă spun ceva din nou, în situaţia că aţi uitat Această Curte cunoaşte reputaţia dumneavoastră de a amâna procesele, presupunem că pentru beneficiul clienţilor dumneavoastră şi în detrimentul amintirilor multor martori Vă spun din nou că nu voi permite să jucaţi din nou acest joc în această sală de judecată Aşa că, aveţi grijă ca Brian Wesley, clientul dumneavoastră, să fie ori vindecat, ori în scaun cu rotile Data procesului este 14 mai O clipă, Finch păru să obiecteze, apoi îşi schimbă intenţia — Da, onorată instanţă — Acestea fiind spuse, aş dori să trecem la următorul caz al zilei Matt îşi adună lucrurile şi Hannah îi urmări pe Finch şi pe Brian Wesley ridicându-se şi părăsind camera Deodată înlemni Ce avea Brian în mână? Nu-i venea să-şi creadă ochilor! Se înroşi de furie şi o prinse pe Carol de mână — Priveşte! arătă ea spre acuzat Uită-te la el, parcă ar avea o Biblie în mână Carol privi în aceeaşi direcţie în timp ce se ridica şi îşi aşeza geanta pe umăr — E greu să spun de aici S-ar putea să fie Hannah nu îşi putea lua privirea de la cartea din mâna lui Brian — Nu-mi vine să cred! Cred că e o Biblie Strânse din dinţi Îi venea să strige după el — Poate a primit-o de la cei care fac misiune în închisori Sunt nişte oameni foarte binevoitori — Dar ce rost are să mărturiseşti unor oameni ca aceştia? Nu este nicio cale către Dumnezeu pentru ei Crezi că – dacă ar exista Dumnezeu – ar lăsa un vierme ca Brian Wesley să mişune prin cer? 17 A cufundat în jale întăritura şi zidurile care nu mai sunt, toate, decât nişte dărâmături triste Plângeri 2: 8B Brian se întoarse în apartamentul lui Jackson în după-amiaza aceea şi ascunse Biblia sub pernă Nu dorea să îl vadă Jackson şi să creadă că, de spaimă, s-a transformat într-un religios sau ceva de genul acesta Spre seară, Jackson a adus acasă o cutie de doze de bere, pe care le-au băut încetişor, vorbind despre proces — Prietene, de data asta îmi miroase a necaz, spuse Jackson cu o reală îngrijorare în timp ce termină o doză şi desfăcea alta — Hei, prietene, răspunse Brian între două înghiţituri de bere, cred că mă aşteaptă mulţi ani în spatele gratiilor — Eşti sigur? Doar ţi-ai luat un avocat scump Cum îl cheamă? Brian râse, dar parcă nu era râsul lui — Finch Harold Finch — Corect Şi, prietene, cine îl plăteşte? — Bătrânul L-am sunat în Virginia şi i-am spus despre situaţie Mi-a trimis bani — Bine Jackson mai luă câteva înghiţituri şi apoi puse doza jos — Păi parcă spuneai că tatăl tău a murit — Da Imaginea lui Red Wesley găsit mort de beat pe sofa îi flutură o clipă pe deasupra ochilor Brian înghiţi Lichidul aromat, atât de plăcut, i se păru o clipă greţos — A murit cu mult timp în urmă Banii i-a trimis tatăl meu vitreg El îmi vrea binele Se gândeşte că dacă îmi trimite bani, mă voi abţine de la băutură Mai ales acum, când am dat de necaz Jackson se gândi o clipă — Foarte bine Cât este de bogat? — Ei, nu mi-a trimis chiar aşa de mulţi De fapt, trebuie să îmi găsesc o slujbă, dacă se ajunge unde mă gândesc eu Jackson îl aprobă — Bine, prietene Cel puţin îl ai pe bătrânul! O să ieşi tu şi din asta Hei, mai vrei una? Noaptea e lungă *** A doua zi dimineaţa, când Brian deschise ochii nu îşi mai aminti cum sau când a mers la culcare Şi-a amintit doar că el şi Jackson băuseră până târziu, dar cât de mult au stat nu putea spune Se întoarse pe o parte gemând şi simţi ceva tare în pat sub el Încercă să adoarmă, dar chiar sub capul lui parcă erau nişte cărămizi Nu mai era de suportat Căută sub pernă Mâna îi dădu de ceva greu şi tare Trase acel ceva afară — Oh, fiule Biblia El o pusese acolo cu o zi înainte Rămase o clipă uitându-se la ea şi se ridică din pat, cuprins de o senzaţie de greaţă Se rezemă de dulap şi inspiră adânc Ce ar face cu Biblia până la urmă? Deschise din nou coperta Cuvintele femeii erau încă acolo „Cheile celulei tale sunt între coperţile acestei cărţi ” Mamă Nimeni nu-i spusese aşa ceva Nici Carla nu îi vorbise cu tonul acesta Ea plângea şi îi pomenea de băutură Îl cicălea cât de mult putea Dar niciodată nu îi vorbise despre cheile celulei lui Acum, Brian înţelegea cuvintele femeii Nu vorbea despre o celulă făcută din gratii şi cărămizi Vorbea despre băutură, închisoarea alcoolismului În timp ce studia cuvintele scrise, observă altceva Sub mesaj erau câteva litere şi câteva numere Părea ciudat, ca un cod sau ceva de felul acesta Filipeni 4:13 Brian se uită o clipă şi apoi începu să ghicească ce o fi asta Poate era o povestire biblică Sau ceva cuvinte din Biblie Da, asta trebuie să fie Nu ţinuse până acum o Biblie în mână, darămite să o citească Şi cum tot nu avea altceva de făcut în dimineaţa aceea şi îl durea capul, întoarse paginile încetişor până când ajunse la cuprins Se uită la lista capitolelor şi descoperi o mulţime de nume despre care nu auzise în viaţa lui Apoi văzu: Filipeni Hei, acesta era primul cuvânt pe care l-a scris doamna Căută referinţa şi întoarse la pagina corespunzătoare Acum, ce înseamnă 4:13? Studie pagina şi văzu că erau numere mai mari care păreau să împartă pagina în secţiuni Găsi secţiunea 4 şi apoi observă că aproape la fiecare propoziţie sau la mai multe erau numere mai mici Ochii lui găsiră 11 şi 12, şi în cele din urmă 13 Citi cuvintele încet: „Pot totul în Cristos, care mă întăreşte” Brian citi cuvintele din nou şi din nou, până când începu să priceapă şi îl podidiră lacrimile „Pot totul în Cristos, care mă întăreşte ” Cheile Câteva lacrimi curseră pe paginile delicate şi Brian închise Biblia cu grijă Oh, numai dacă ar şti cum să folosească aceste chei 18 Fecioarele Ierusalimului îşi pleacă la pământ capul Plângeri 2: 10B Telefonul sună trei săptămâni mai târziu, dimineaţa devreme, în timp ce ea studia cartea Romani Trecuseră deja trei săptămâni şi, cu toate că se rugase pentru Brian Wesley în fiecare zi, se hotărâse să nu sune ea Poate el a aruncat Biblia în primul coş de gunoi şi nu s-a mai gândit niciodată la ea Asta nu o descuraja Se confruntase cu aceeaşi reacţie la mulţi şoferi stăpâniţi de alcoolism şi ştia că nu le poate schimba comportamentul Dumnezeu nu îi ceruse ei să aibă succes, ci să fie credincioasă misiunii ei Va continua să se roage pentru o schimbare în inimile şoferilor stăpâniţi de alcoolism câtă vreme va trăi Telefonul sună şi ea răspunse la al doilea apel — Alo? Tăcere — Alo? Cine este? Deodată auzi un zgomot, cineva care fie plângea, fie respira greu în fundal — Ăă sunt sunt eu Brian Wesley Ştiţi, ne-am întâlnit la tribunal într-o zi Ea închise ochii Îţi mulţumesc, Doamne — Da, Brian, îmi amintesc Ai citit în Biblie? Cât de mult dorea ca vocea ei să exprime compasiune! Simţea că pentru el este un moment foarte greu — Nu Ei bine, nu am citit-o toată, nu Am citit ici colo Nu am citit-o Ea aştepta, dar el nu părea să dorească să vorbească mai mult — Pot face ceva pentru tine, Brian Ai vrea să mă rog pentru tine? — Nu! Poate dacă aveţi timp nu aţi vrea să ne întâlnim undeva? Doar ca să stăm de vorbă Femeia se gândi la programul ei Trebuia să se întâlnească cu fiica ei pentru prânz Asta ar fi putut amâna pe altă zi Pentru un moment, se gândi să stabilească drept loc de întâlnire un parc din vecinătate, dar apoi se răzgândi Nu îl cunoştea pe om şi chiar dacă îi păsa de sufletul lui, nu dorea să se pună în pericol — Ştii ce, astăzi sunt foarte ocupată, dar nu ai vrea să ne întâlnim mâine dimineaţă la biserică? — La care biserică? Ea îi dădu indicaţii precise — Voi sta în primul rând Îl ascultă pe Brian răsuflând greu, apoi simţi că s-a liniştit — Cred că voi veni, spuse el, punând imediat receptorul în furcă Femeia recapitulă în minte conversaţia Nu mulţi o sunaseră după ce luase legătura cu ei într-un mod similar Apoi îşi plecă capul şi începu să se roage *** Zilele deveneau din ce în ce mai reci şi Jenny îşi făcu ordine în dulapul cu pulovere Multe îi erau deja prea mici Asta se întâmpla în fiecare an şi de fiecare dată ea şi Alicia cotrobăiau în dulapul Aliciei Ce era prea mic pentru Alicia, purta Jenny Începu să tremure de frig Ştia exact care din puloverele Aliciei i-ar plăcea şi se îndreptă încetişor către camera surorii ei Nu mai intrase în camera Aliciei de săptămâni Era exact aşa cum o lăsase sora ei mai mare înainte să meargă cu tata cu corturile Totul era în ordine şi Jenny îşi aduse aminte cum îi pusese în ordine hainele Şi podeaua era curată Pe noptiera de la capătul patului era încă o invitaţie la o zi de naştere, pe care Alicia o primise cu câteva zile înainte de a pleca în excursie cu tata Lângă telefon, era un carneţel cu numere de telefon şi date Pe perete erau încă postere, aşa cum le lăsase ea, unul cu Amy Grant şi altul cu doi căţeluşi jucându-se pe o buturugă Sub ei era scris: „Doamne, ajută-mă să trec peste necazurile de astăzi” Jenny citi absentă mesajul înainte de a se întoarce spre dulapul Aliciei Deschise dulapul şi simţi o boare de parfum White Shoulders Jenny închise ochii Tânjea după vocea surorii ei, după atingerea mâinilor ei Toată viaţa fuseseră două surori Era diferenţă de ani între ele, dar parcă erau gemene Şi-a adus aminte de un timp, acum doi ani, când Alicia a mers într-o tabără de vară cu copiii de la biserică A fost plecată patru zile şi, în după-amiaza în care s-a întors, Jenny a aşteptat-o afară să o vadă atunci când coboară din microbuzul bisericii — Jenny! a strigat Alicia când a văzut-o şi a sărit din autobuz Bagajele i-au căzut pe jos Nu s-a oprit decât în braţele ei S-au strâns aşa de tare în braţe, încât au căzut amândouă în iarbă — Aşa de dor mi-a fost de tine! i-a spus Alicia când au reuşit să îşi tragă răsuflarea Să ştii că data viitoare vei veni şi tu Jenny deschise ochii Puloverele arătau mult mai bine pe Alicia decât pe umeraşe Căută în dulap, dar puloverul care îi plăcea aşa de mult lipsea Era un pulover bleu, cu două dungi orizontale albe Era puloverul favorit al Aliciei Mama ar trebui să ştie unde este — Mamă! Mama avea poate însă o întâlnire la organizaţie în dimineaţa aceea sau poate cu procurorul sau altcineva de la judecătorie Ceva Era întotdeauna ocupată O auzi pe mama apropiindu-se şi o urmări intrând în cameră — Ce faci? Jenny simţi că o prind lacrimile la tonul rece al mamei — Caut un pulover, dacă asta este bine pentru tine — În dulapul Aliciei? Mama ei veni câţiva paşi mai aproape şi urmări o clipă cu privirea hainele Aliciei, să fie sigură că nu lipseşte nimic — Da, mamă În caz că ai uitat, eu şi Alicia mai schimbăm haine din când în când Când îi rămâneau prea mici, mi le dădea mie Mama oftă — Da, ştiu Îmi pare rău Mă gândeam dacă ar trebui să lăsăm lucrurile aşa cum sunt aici Încercă să o atragă pe Jenny într-o îmbrăţişare Jenny începu să plângă şi ţâşni afară — Să nu mă atingi! — Jenny — Nu! Nu mă iubeşti deloc, nu-i aşa? — Nu, Jenny, stai, nu e corect Voiam doar să — Lasă-mă! Ştiu ce vrei Vrei ca această cameră să fie un sicriu Să mergem pe vârfuri în tăcere în jurul casei, pretinzând că suntem în viaţă, dar de fapt noi trăim într-un fel de Într-un fel de cavou — Jenny, ce prostii spui! Nici pe departe — Lasă, uită! îi întrerupse Jenny vorba Dar un vânt de teamă o cuprinse Oare vocea asta tremurătoare era chiar a ei? — Tot ce voiam era să port unul din puloverele Aliciei Cel bleu cu două dungi albe Mi-e rece, bine? Alicia mi l-ar fi dat să-l port Dar lipseşte! Lacrimile lui Jenny se transformară în sughiţuri de plâns şi se simţea ţintuită locului, incapabilă să se mişte Hannah rămase în picioare în camera fetei mai mari, cu spatele la posterul cu cei doi căţeluşi, cu ochii pironiţi în tavan şi începu să plângă — Îmi pare rău, Jenny Te iubesc aşa de mult Nu vreau nu vreau să gândeşti aşa pentru că Alicia nu mai este — Scuteşte-mă, mamă, te rog frumos! spuse Jenny Nu vreau să te mai aud Mama ei nu ştia ce să facă Scutură din umeri şi porni către perete cu ochii închişi Când îi deschise, cuvintele ei erau ca o şoaptă — Puloverul este la Kerry, vecina noastră Jenny ezită un moment, gândindu-se ce ar trebui să facă, să mulţumească mamei, să o îmbrăţişeze, să spună ceva ca să micşoreze distanţa care continua să crească între ele În cele din urmă, se retrase în tăcere, ştergându-şi lacrimile şi ieşi din cameră Kerry şi Kim Basil erau prietene cu Alicia şi Jenny de când se ştiau Kerry şi Alicia erau de aceeaşi vârstă, la fel cum erau Kim şi Jenny Până la accident, Kim era una din cele mai bune prietene a lui Jenny, dar acum, la fel ca multe fete pe care le cunoştea Jenny, Kim părea să o evite Jenny ciocăni la uşa din faţă a familiei Basil şi aşteptă până când mama fetiţei răspunse Era o bună gospodină, tipul acela de femeie care pare să aibă întotdeauna ceva la cuptor — Jenny! exclamă femeia Îşi şterse mâinile şi o întâmpină cu o îmbrăţişare călduroasă — Mi-a fost dor de tine Jenny avu sentimentul că o strânge o mamă, dar nu avea niciun chef de discuţii, aşa că se retrase, mulţumită că femeia nu a observat lacrimile din ochii ei — Doamnă Basil, Kerry a împrumutat primăvara trecută unul din puloverele Aliciei, unul bleu cu două dungi albe V-aş deranja dacă mi l-aţi da? — Nu, dragă, du-te Fetele au plecat deja Ştii, au luat autobuzul Jenny se gândi la autobuz Da, înainte de accident şi ea lua autobuzul Acum o conducea mama ei la şcoală, de obicei într-o linişte apăsătoare Jenny o porni în sus pe scări — Mulţumesc, doamnă Basil — Încearcă pe raft, strigă femeia după ea — Bine Kerry şi Kim locuiau în aceeaşi cameră, o cameră pe care Jenny nu o văzuse niciodată curată Astăzi nu era o zi de excepţie Jenny privi în jur, apoi se îndreptă către dulap Când erau mai mici, cele patru fetiţe se jucau îmbrăcând păpuşi Bărbie şi împrăştiind o mulţime de jocuri prin cameră Jenny privi cu atenţie maldărul de pulovere împăturite pe raft Observă puloverul Aliciei imediat şi îl luă uşurel de unde era, cam pe la marginea teancului Îl ţinu o clipă în mână şi parcă o văzu pe Alicia zâmbind şi îndemnând-o să facă concurs de mers pe jos în tabăra de iarnă a anului trecut Jenny privi o clipă să vadă dacă doamna Basil a venit după ea Apoi luă mânecile puloverului şi le puse în jurul gâtului Ţinea puloverul strâns, dorind cu disperare ca Alicia să fi fost în el Degetele mângâiau bumbacul plăcut, moale, bleu şi nu-şi mai putea opri lacrimile Împături puloverul cu blândeţe şi îl luă cu ea Când să iasă din cameră, ochii îi căzură pe o bucată de hârtie împăturită din dulapul lui Kim Numele lui Kim era scris pe hârtie şi Jenny recunoscu scrisul Stacy Garson Înainte de accident, cele trei fetiţe erau de nedespărţit Jenny, Kim şi Stacy erau un trio extraordinar Nu ţine minte să se fi certat vreodată, aşa cum fac multe alte fetiţe ce leagă astfel de prietenii Jenny se apropie de dulap, urmărind încă o dată cu privirea să nu fie văzută de doamna Basil Studie hârtia şi văzu că era un mesaj, o scrisorică de la Stacy pentru Kim Curiozitatea o stăpâni aşa de tare încât ridică încetişor hârtia din dulap Ştia că ceea ce făcea era rău, dar nu se putea opri Desfăcu hârtia şi începu să citească „Hei, Kimmie, îţi vine să crezi? Am terminat testul la matematică mai devreme Şi tu ar trebui să fii aşa de norocoasă Nu a fost aşa de greu precum am crezut Oricum, am vorbit cu Leezer ieri şi mi-a spus că ar vrea ca eu şi tu să mergem la ea şi să dormim acolo în weekend Abia aştept Ah, stai să-ţi mai spun ceva A zis să-i spunem şi lui Jenny, dar i-am spus ce am vorbit noi două, ştii? I-am spus că ne pare rău pentru ea şi pentru tot ce s-a întâmplat Tuturor ne este dor de Alicia Dar Jenny acum s-a schimbat Nu mai e aceeaşi Noi ceilalţi trebuie să acceptăm asta I-am spus ce am decis, ştii? Jenny nu mai este prietena noastră Aşa că a fost de acord A spus că şi ea crede că Jenny se poartă foarte sălbatic Doamna Glintz se uită cam fix la mine, aşa că mă opresc Abia aştept să mergem la Leezer în weekend Cu drag, Stace Jenny simţi că i se face rău Erau prietenele ei cele mai bune O petrecere la Lisa Hanson şi ea nu a fost invitată Oare chiar aşa era ea, o altă persoană? Se purta diferit? Împături bileţelul şi îl puse înapoi în dulap Apoi coborî pe scări Ieşi şi se duse din nou în casa ei şi în camera ei Se aruncă în pat şi începu să plângă Şi plânse, şi plânse Plângea cu ochii aţintiţi spre peretele care despărţea camera ei de cea a Aliciei Nu îi mai păsa de reacţia mamei sau de nevoia de a fi puternică doar aşa, pentru aparenţe Plângea, strângând în braţe puloverul Aliciei Deodată, se opri — Jenny! Era mama Jenny auzi uşa deschizându-se — Ce? Se întoarse O văzu pe mama ei şi încercă să ajungă la teancul de şerveţele — Jenny, eu trebuie să plec Nu pot să întârzii Am întâlnire la — Nu îmi pasă unde ai întâlniri Jenny se gândise să stea acasă, să spună mamei ei că nu mai suportă o altă zi de şcoală, alte şase ore în care să privească oameni care, cândva au râs şi au vorbit cu ea şi acum doar şopteau şi se zgâiau la ea, o compătimeau, şase ore în care să le vadă pe Kim şi pe Stacy, care doar pretindeau că sunt prietenele ei Nimănui nu îi mai păsa de ea, nici mamei ei, nici prietenelor ei Nimănui din ceea ce, cu săptămâni înainte, numea grupul de tineri Nici lui Dumnezeu nu îi păsa, sau cel puţin aşa părea Oftă şi începu să privească din nou la tavan — Jenny, astăzi nu voi mai suporta accesele tale de furie Dă-te jos din pat şi îmbracă-te Trebuie să plecăm în cinci minute Jenny închise ochii şi şi-a amintit despre internet Deodată îi reveni nădejdea Îi era aşa de dor de tata şi de Alicia Astăzi avea o pauză după prânz Poate va găsi acolo mai multe informaţii Se ridică încet şi îşi şterse nasul — Nu trebuie să mă urmăreşti, mamă Voi fi jos în câteva minute Se mişca repede, motivată deodată, cu mintea deja închipuindu-şi căile electronice prin care, mai târziu în acea zi, îşi va plănui cel mai important moment din viaţa ei O cale pentru a fi împreună cu tata şi Alicia 19 Autobuzul 2315 opri scârţâind pe strada Vanowen, după ce parcursese cu greu un trafic încet şi aglomerat, ca în fiecare dimineaţă între Schoup, Topanga Canyon şi Van Nuys Brian venise cu autobuzul o parte din drum şi trebuia să meargă pe jos restul Frânele scrâşniră din greu când autobuzul opri şi Brian coborî Nu îi venea să creadă că face aşa ceva Merse pe jos vreo trei blocuri până când văzu Biserica Calea Ce nume ciudat! Stătu acolo, uitându-se la clădire, îndoindu-se de el însuşi Oare era la începutul unei călătorii? Brian se gândi la omul de la întâlnirea alcoolicilor anonimi, care vorbise despre Cristos Mamă! Ce face el aici până la urmă? El nu e un fel de fricos din asta religios, nici nu are nevoie de ajutorul cuiva Aceasta era problema lui El a intrat în necaz, el trebuie să rezolve Privi în jos şi văzu o bancă acoperită cu graffiti Ce fac eu aici? Întoarse spatele bisericii Se aşeză pe bancă Îşi puse capul în mâini, masându-şi tâmplele De ce i-a dat ea Biblia asta stupidă? Cuvintele pe care le citise îi reveneau mereu în minte „Pot face totul prin El, care îmi dă putere ” Era ceva atât de deosebit în aceste cuvinte! Brian urmărea traficul şi se gândea că niciodată nu fusese prea puternic, nici chiar în liceu Prietenii lui erau mult mai puternici decât el Cumva, simţea că aceste cuvinte din Biblie nu vorbeau despre o putere fizică Cu cât se gândea la cuvintele care îi treceau prin minte, cu atât îşi dădea seama ce înseamnă Înseamnă o putere superioară, puterea de a spune „nu” atunci când Jackson a adus acasă o cutie cu doze de bere Brian oftă El nu a avut niciodată acel tip de putere Privi maşinile ce mergeau încet, una după alta şi îşi spuse că traficul de dimineaţă seamănă mult cu viaţa lui Nopţi terminate în băutură şi dimineţi plumburii Va continua într-un ciclu neîntrerupt, până când va găsi puterea să se ridice, să intre în acea biserică Cheile celulei lui Privi peste umeri Apoi se ridică încetişor Ezitând, o luă către uşa bisericii şi păşi înăuntru Pentru prima dată în viaţa lui, într-un mod pe care nu îl putea explica şi nici nu îl înţelegea, simţi că îl cuprinde o doză de nădejde *** Hannah coborî din maşină şi trecu pe lângă un magazin de mezeluri, apoi o alee de mesteceni şi se îndreptă către intrarea din spate a clădirii Curţii Superioare Deja cunoştea locurile Ştia unde să meargă şi ajunse repede la biroul lui Matt Bronzan El o aştepta Uşa era deschisă şi Hannah intră În cameră plutea un miros subtil de parfum bărbătesc În prezenţa lui Matt avea un sentiment de încredere, ceva care trecea dincolo de rolul lui de procuror Matt o observă şi închise stiloul cu care tocmai lucra — Pofteşte, zise el ridicându-se şi arătându-i un scaun Îmi făceam munca de fiecare zi Ea se aşeză şi privi spre fereastră După un timp rupse tăcerea — Este o zi frumoasă Bătea un vânt uşurel şi briza călduroasă ridica valuri de ceaţă din vale Munţii Santa Monica se vedeau clar şi lui Hannah i se părea că dacă ar ajunge la fereastră ar putea atinge cu degetele vârfurile lor ascuţite Matt îi urmări privirea — Da, o zi frumoasă O ultimă răbufnire a verii Hannah îşi îndreptă privirea către el — Da, pare frumos Şi mai este doar o săptămână până la sărbătoarea mulţumirii Se studiară o clipă unul pe altul şi Matt vorbi primul — Ţi-ai făcut ceva planuri? Lui Hannah îi trecură pe dinaintea ochilor scenele de dimineaţă discuţia cu Jenny Răspunse: — Nu, nu mi-am făcut E încă devreme, să ştii Hannah rămase o clipă pe gânduri şi ochii îi căzură pe verighetă — Hannah, chiar crezi că eşti gata ca să participi la Grupul Victimelor? Crezi că eşti gata să povesteşti despre cei dragi? spuse Matt încet — Pentru mine înseamnă mult acum Da, sunt gata — Ţi-a spus Carol ce ai de făcut şi ce se întâmplă la Grup? — Da Mi-a spus că mă va planifica împreună cu alte două victime şi va trebui să vorbim publicului la anumite evenimente: întâlniri cu liceenii, întâlniri cu diferite grupuri — Da Şi va trebui să povesteşti în detaliu ce s-a întâmplat Hannah privi din nou la mână — Pot să fac asta — Oamenii doresc să audă despre accident, despre pierderea pe care ai suferit-o Apoi depinde de tine dacă închei discuţia ca un agent de vânzări Hannah ridică privirea — Agent de vânzări? — Da Oamenii sunt impresionaţi de tragedie Vor să ştie cum s-a întâmplat şi de ce, cum pot evita astfel de lucruri în viaţa lor Hannah îşi aminti de momente din viaţa ei când era atrasă de tragedii de felul acesta Era atrasă doar atunci când astfel de lucruri se întâmplau altor persoane Matt continuă: — În încheiere, trebuie să vorbeşti despre omor de gradul unu — Ar trebui să spun că asta urmăreşti să obţii în acest caz? Matt aprobă — Da Oamenii doresc să ştie ce se va întâmpla acuzatului, cu ce pedeapsă se va confrunta Spune-le că va fi acuzat de omor de gradul unu Spune-le puţin ce înseamnă omor de gradul unu şi ce legătură are cu conducerea sub influenţa alcoolului Matt îi întinse o foaie de hârtie — Am scris aici câteva notiţe pentru tine O descriere a acuzaţiei, omor premeditat şi motivele pentru care unii şoferi alcoolici intră în această categorie Hannah privi o clipă peste hârtie Reţinu frazele cheie: antecedente în conducere sub influenţa alcoolului, accidente anterioare, participare la grupuri de instruire, participare la grupuri ale alcoolicilor anonimi, promisiuni că nu va mai bea, conducere fără permis — Păi sunt câteva din lucrurile pe care le-ai spus la audierea preliminară luna trecută — Da, este important ca mesajul să fie scurt şi precis — Din cauza audienţei? — În parte Vezi, şi în ziare se scrie despre aceste întâlniri ale populaţiei cu victimele unor accidente rutiere Este acelaşi principiu Oamenii sunt atraşi de tragedie, aşa că ziarele şi staţiile radio trimit reporteri, care preiau povestirea ta, şi o prezintă publicului — Aha, deci vorbesc de fapt mult mai multor oameni decât celor care sunt în audienţă Hannah îşi dădu seama că începe să înţeleagă — Deci pot vorbi şi oamenilor care stau acasă liniştiţi şi vizionează, nu-i aşa? — Da E simplu, Hannah Aşa vom ajunge să vorbim şi juraţilor Matt se lăsă pe spătarul scaunului — Dacă tu convingi audienţa despre omor de gradul unu, şi eu voi putea să conving juraţii Cel puţin acesta este planul Hannah oftă şi privi din nou pe fereastră — Uneori nu îmi vine să cred că sunt aici Ştii, să fac planuri pentru întâlniri, să discut despre omor de gradul unu cu un procuror Matt o privi cu tristeţe — Ei, revino-ţi acum Până la urmă, noi, procurorii, nu suntem chiar aşa de răi — Nu m-am gândit la tine ca fiind un om rău, Matt Eşti un om bun, eşti singura mea nădejde acum Matt se foi în scaun neliniştit — Hannah, nu mi-o lua în nume de rău, dar tu nu eşti creştină? Oh, nu, nu din nou Se săturase de tipul acesta de conversaţii Încrucişă braţele ostentativ — Am fost cândva, cu mult timp în urmă — M-am gândit eu, spuse Matt şi atenţia i se îndreptă către fotografia mică înrămată în calendarul lui de birou Hannah nu putea vedea feţele, dar simţi că ceva din fotografia aceea îl îndurera, după felul cum Matt îşi puse degetele peste ea, mângâind-o Poate cineva pe care a iubit O prietenă? — Eu sunt creştin, ştiai asta? — Cred că mi-a spus Carol ceva Nu-i mai plăcea conversaţia şi se uită la ceas Era timpul să plece Matt urmări efectul emoţiilor pe faţa lui Hannah Nu îi era uşor — Nu vrei să vorbim despre asta, nu-i aşa? — Nu, spuse Hannah, jucându-se cu verigheta de pe deget După accident, nu mai pot să cred că Dumnezeu există cu adevărat Am mers la biserică Am dat zeciuială Am dăruit săracilor Am ascultat Cuvântul Lui — Şi uite unde am ajuns acum, o completă Matt Hannah rămase o clipă surprinsă Matt o înţelegea perfect, chiar mai bine decât ar fi crezut ea — Nu, răspunse Hannah Nu mai vreau să slujesc acestui Dumnezeu, chiar dacă ar fi real — Am avut şi eu momente când am simţit la fel Hannah îl privi surprinsă — Da, a fost cu mult timp în urmă Da, era timpul să povestească lui Hannah de ce toate aceste lucruri însemnau aşa de mult pentru el Privi din nou la fotografie, la cei doi care îl priveau zâmbind din ea Demontă fotografia din rama calendarului de pe birou şi o arătă lui Hannah — A fost prietenul meu cel mai bun, Shawn Şi ea este prietena lui, Victoria Hannah se apropie şi studie cu atenţie fotografia Lui Matt îi era greu să îşi aducă aminte de prietenii care, cândva, erau tineri şi plini de viaţă Hannah ridică privirea aşteptând o explicaţie Doamne ajută-mă Ajută-mă să-i povestesc astfel încât să înţeleagă Nici el nu era prea sigur de ce toate acestea însemnau atât de mult pentru el Ştia doar ceea ce simte — Shawn a fost prietenul meu cel mai bun din copilărie Ne-am jucat împreună cu mingea, am mers la liceu împreună Victoria a apărut pe scenă câţiva ani după aceea Matt privi spre fotografie şi deodată, ca şi cum s-ar fi deschis o poartă, Victoria îi apăru în faţa ochilor Şi Shawn Parcă îi vedea în campusul de la Loyola Marymount University, veseli, fără griji, plănuind timp de învăţat şi timp de mers la plajă, timp de mers sâmbăta la pizza şi planificându-şi să meargă la toate jocurile de baschet posibile Shawn Bottmeiller a fost prietenul cel mai bun al lui Matt încă din liceu Au jucat împreună în echipa de baschet Westlake Shawn nu avea ambiţii prea mari, nu se gândea la avocatură, dar la baschet avea un talent înnăscut Matt era cu totul diferit Era plin de zel pentru viitoarea carieră Încă de prin clasa a X-a de liceu, analizase tot felul de posibilităţi, completase tot felul de formulare pentru diferite universităţi Cu toate că nu era foarte talentat la baschet, avea rezultate la fel de bune ca Shawn, dar după multă muncă şi dedicare Matt era o persoană realistă şi de mic copil şi-a dorit să devină avocat — Avocat? întreba Shawn câteodată, după vreun joc De ce vrei tu să mergi să faci un lucru tâmpit ca ăla? Asta-i viaţa, frate! Joacă, joacă, joacă — Cineva trebuie să aibă grijă şi de băieţii răi, spunea Matt uneori — Da, văd Vei fi unul din acei avocaţi săraci care se luptă mereu irosindu-şi viaţa, să-i scapi pe criminali de la închisoare şi să-i încadrezi în nişte programe de reeducare Nu mi se pare prea satisfăcător, tinere — Auzi, Shawn? Tu vei trăi acasă toată viaţa? — Eu, spuse Shawn, voi juca baschet în NBA şi, din când în când, mă voi opri la biroul tău prăfuit, aşa când mă va prinde un dor de caritate şi îţi voi da bilete gratuite ca să mă vezi jucând — Aha Şi mai este vreun plan B? Shawn îl privi indignat — Plan B? Matt, ţi-ai pierdut încrederea în mine Eu cresc, să ştii! Voi avea peste doi metri şi apoi vor face coadă la uşa mea să mă roage să joc pentru ei — Ascultă, Shawn Munca din greu înseamnă ceva pentru tine? Pentru că ar trebui să iei şi asta în considerare — Muncă şi iar muncă! Shawn privi la el de parcă i-ar fi dat suc de lămâie acru — Nu prea intră în agenda mea Este mai amuzant să joci În vacanţa dintre a XI-a şi a XII-a Matt a făcut un plan Dorea să-l folosească pentru a-şi găsi echilibru între învăţat şi baschet — Trei sute de sărituri pe zi, două sute de aruncări, îi explica Matt cu încântare lui Shawn Ridicare de greutate o oră, apoi sprinturi şi driblinguri Vom lua mingea cu noi oriunde vom merge Până vom începe şcoala vom fi cei mai buni şi ne vor primi în Ligă Campionat Naţional, frăţioare Shawn privi la el ridicând din sprânceană — Eh, răspunse În vacanţa de vară? Te-ai scrântit la cap, frăţioare Vara este pentru stat la soare — Fă ce vrei, dar nu fi gelos când eu voi reuşi Să vezi cum vor sta la coadă la uşa mea şi tu te vei chinui să găseşti vreo echipă de liceu care să te lase să joci cu ei — Măi, măi, ce mare te dai! râse Shawn Mă vor ruga să joc pentru ei, frăţioare — Bine, mai vedem Matt îşi făcu timp şi pentru plajă în vara aceea, dar numai după ce îşi termina programul zilnic de antrenament la baschet Când a venit perioada selectărilor, Matt era în frunte cu 32 de puncte pe joc Shawn a primit 9 puncte şi predicţia lui Matt s-a împlinit Matt a fost ales primul, în timp ce Shawn a primit doar o menţiune Anul următor Matt a ajuns să aibă înălţimea de 1,94 în şi a acceptat o bursă să joace baschet la Loyola Marymount University Shawn a mers la echipa de tineret a colegiului După doi ani s-a transferat la Loyola Marymount, dar cel mai apropiat loc de pe terenul de baschet la care a putut ajunge a fost un scaun în tribună studenţilor Cu toate acestea, rareori lipsea de la vreunul din jocurile lui Matt Matt şi Shawn s-au înscris la un curs intensiv de engleză şi acolo, printre mulţi alţii, era Victoria Stevens Erau prieteni de când se ştiau şi în legătură cu fetele făcuseră un pact Nicio fată nu-i va despărţi Punct S-ar putea ca la amândoi să le placă o fată, dar dacă unul dintre ei are oportunitatea să se întâlnească cu ea, celălalt se va bucura de victoria primului În prietenia lor nu va fi loc pentru gelozie Victoria Stevens a fost prima care era să le strice pactul Toţi din campusul universitar o ştiau Era printre cele mai frumoase fete şi nu părea uşor de agăţat Prima lună au mers la curs mai devreme, doar să-şi mai caşte ochii la ea, dar niciunul dintre ei nu părea să îşi găsească loc către ea Într-o zi, în timp ce ei părăseau sala de curs, Victoria era chiar în faţa lor Cu o mişcare dobândită din talentul lui considerabil la baschet, Shawn i-a pus mâna uşurel pe sub cot şi i-a răsturnat cărţile Victoria nu a observat, dar Matt a privit surprins întreaga scenă Fata s-a uitat o clipă uimită, nepricepând de ce cărţile ei s-au rostogolit la pământ Dar Shawn era deja în faţa ei, gata să o ajute — Ei, lasă-mă că ţi le iau eu O privi o clipă cu faimoasa lui privire şi ea trecu repede peste el, se întoarse spre Matt şi ridicându-şi ochii spre el îi spuse: — Ei, nu eşti tu cel din echipa de baschet? — Da, zâmbi Matt inconfortabil Shawn făcuse prima mişcare, aşa că el trebuia să dea înapoi, conform pactului Shawn îşi drese glasul şi spuse: — Da, şi eu l-am învăţat tot ce ştie Începu să dribleze o minge imaginară, să o aducă până lângă Victoria şi să arunce într-un coş invizibil Victoria abia îşi putea ţine râsul Îl privi o clipă întrebătoare apoi începu să râdă Victoria şi Shawn începură să se întâlnească şi curând erau de nedespărţit Uneori Matt îi surprindea privirea aţintită asupra lui mai mult decât ar fi trebuit, dar nu a avut niciodată motive să se îndoiască de afecţiunea ei pentru Shawn Într-o după-amiază studiau toţi trei când Shawn a trebuit să plece pentru că avea programată o vizită la consilier Au rămas singuri, Matt şi Victoria — Tu nu vorbeşti prea mult Matt, spuse Victoria — Suntem aici ca să învăţăm — Da, dar lucrezi aşa de greu Şcoală, baschet Nu îţi faci niciodată timp să te amuzi şi tu? Matt o privi gânditor — Amuzamentul meu este să fiu cel mai bun — Nu ştiu, tu şi Shawn sunteţi atât de diferiţi El este atât de, ştii glumeţ, cred Mă întreb oare ce va face în viaţă? — Va merge la universitatea de drept cu mine, spuse Matt Victoria îl privi surprinsă — Adevărat? Nu mi-am dat seama că doreşte să devină avocat — Nici eu, dar se pare că noi doi suntem sortiţi să fim împreună peste tot, spuse Matt zâmbind Nu ar fi vrut să devină prea prietenos cu Victoria în timp ce Shawn nu era de faţă — Uneori stau şi mă întreb ce s-ar fi întâmplat dacă tu mi-ai fi dat peste cărţi şi nu el Victoria nu mai zâmbea, vorbea foarte serios — Aha, deci ştii? Obişnuia să facă asta pe teren, tot timpul Venea prin spatele unui băiat mai puţin talentat, îi atingea mingea şi i-o lua fără să privească înapoi, spuse Matt cu privirea în manual Victoria îl privi drept în ochi — Nu te întrebi niciodată, Matt? El răspunse calm, alegându-şi foarte bine cuvintele — Ascultă, Victoria Eşti o fată foarte frumoasă şi ar însemna să mint dacă aş spune că nu am fost niciodată atras de tine Dar tu eşti prietena lui Shawn şi nu-mi voi lăsa niciodată gândul să îşi imagineze ceva despre prietena lui Shawn — Bine Shawn este foarte amuzant şi mie îmi place prietenia cu el, dar încă Matt o privi foarte serios Ea îi întâlni privirea — Într-o zi cine ştie? Drept răspuns, Matt deschise cartea într-un mod demonstrativ, i-o puse în faţă şi-i spuse: — Ştii ce, până la urmă, ce ai de învăţat de aici? Shawn şi Victoria au continuat să fie prieteni şi curând în viaţa lui Shawn au apărut schimbări din cauza prieteniei ei A devenit mai responsabil, mai conştient de viitor şi de realităţile vieţii Matt se mai întâlnea din când în când cu câte o fată, dar cea mai mare parte a timpului îl petrecea învăţând şi jucând baschet Îşi petrecea timpul liber cu Shawn şi Victoria, şi prietenia dintre ei a devenit o parte integrală a vieţii de colegiu În ultimele săptămâni de colegiu, Shawn l-a ascultat pe Matt şi şi-a depus cerere pentru Pepperdine Law School Tatăl lui lucra în industria filmului şi banii nu erau o problemă pentru el În familia lui Matt situaţia financiară era mai dificilă, dar notele pe care le primise, situaţia şcolară precedentă şi eseurile depuse o dată cu cererea au fost bune, astfel încât a primit o bursă completă Când primi vestea admiterii, Shawn năvăli în camera lui Matt — Hei, prietene! Tu şi eu La şcoala de drept Să-i cucerim pe băieţii răi! Matt se ridică şi cei doi prieteni se îmbrăţişară — Nu-ţi fie teamă, Shawn, va fi mai bine decât în NBA — Mă îndoiesc, prietene Serios Dar, hai să mergem să sărbătorim cumva — Bine Hai să planificăm ceva Toţi trei Shawn scoase o cutiuţă mică din buzunar şi i-o arătă lui Matt — Mă întâlnesc cu Victoria în seara asta Matt îi răspunse surprins — Ei, ce faci? Shawn o deschise bucuros şi înăuntru era un inel de logodnă cu un diamant — Prietene, asta-i seara Matt era entuziasmat pentru prietenul lui — Ei, e grozav Ea ştie? — Ei, ştii tu cum sunt femeile Probabil că aşteaptă inelul acesta de câteva luni — Eşti sigur, Shawn? Shawn deveni deodată foarte serios — Nu am iubit niciodată pe nimeni ca pe ea O iubesc, prietene Este viaţa mea În seara aceea, Shawn şi Victoria au luat cina la Gladstones, pe malul mării Au servit grătar şi crabi şi mai târziu s-au plimbat pe faleză Acolo Shawn, în genunchi, i-a mărturisit Victoriei dragostea Matt a auzit toată povestea mai târziu, cu toate detaliile – inclusiv faptul că Victoriei i-au dat lacrimile şi a acceptat Cei doi se plimbau mână în mână pe malul mării, în apropierea şoselei, căutând un loc mai puţin aglomerat, când şoferul unui Volkswagen a pierdut controlul volanului şi i-a lovit din spate Shawn a fost lovit la umăr, aruncat într-o parte, dar nu au fost răni foarte grave Victoria a fost însă lovită în plin A zburat prin aer vreo şase metri înainte ca să cadă pe trotuar, fără viaţă Shawn a îngenunchiat lângă ea, a plâns, strigându-i să se întoarcă înapoi Tocmai o ţinea acolo în braţe, plângând, când au venit paramedicii şi i-au spus ceea ce ştia deja Era moartă Şoferul Volkswagen-ului era beat Matt a făcut tot ce a putut ca Shawn să îşi revină după moartea ei Au început cursurile la facultate şi au încercat să înveţe mult, să îşi ocupe fiecare timpul, dar amândoi erau devastaţi Şoferul beat a primit zece zile de închisoare şi o amendă de cinci sute de dolari Mai fusese acuzat o dată de conducere sub influenţa alcoolului, dar era tânăr şi judecătorul a considerat că ar fi mai bine pentru el să meargă la nişte cursuri de dezalcoolizare decât să îşi piardă timpul în închisoare Shawn îl ura pe acel om şi dacă i s-ar fi dat ocazia, l-ar fi ucis cu bucurie Dar nimic nu i-o putea aduce înapoi pe Victoria Se apropia un an de zile de la moartea ei Shawn lipsea de la tot mai multe cursuri şi petrecea ore în şir hoinărind pe dealurile Pepperdine şi pe plaja Malibu Matt a încercat să vorbească cu el, a încercat să îl ajute să treacă de faza aceasta, dar toate erau în zadar Exact la un an de zile după moartea Victoriei, Shawn Bottmeiller a luat un pistol din dulapul părinţilor săi, a scris două scrisori – una către părinţii lui, exprimându-şi dragostea şi părerea de rău pentru ceea ce avea să facă şi alta pentru omul care a omorât-o pe Victoria În ea îşi exprima mânia şi ura şi faptul că nu putea să îl ierte pentru ceea ce făcuse „Atunci când ai ucis-o, mi-ai ucis visele M-ai omorât şi pe mine Astăzi termin ceea ce tu ai încercat să faci acum un an ” Apoi conduse până la plajă, merse pe jos până în locul unde îi dăduse inelul Victoriei, cu un an în urmă, şi se împuşcă Cu toate că Matt era cel realist, cel care avea succes, a făcut cu greu faţă evenimentelor A trebuit să muncească din greu ca să rămână la acelaşi standard A terminat facultatea primul din grupa lui şi şi-a găsit un serviciu la Baroul Avocaţilor din Los Angeles Lucrând acolo l-a cunoscut pe sergentul John Miller şi a văzut că ceva este deosebit la omul acesta Când sergentul Miller i-a povestit despre credinţa lui, Matt a început să meargă la o biserică creştină şi la zece ani după moartea lui Shawn şi a Victoriei şi-a predat viaţa Domnului Apoi, după ce a câştigat destulă experienţă, s-a specializat pe un anumit tip de cazuri, singurul tip care-l interesa cu adevărat Cazuri împotriva şoferilor alcoolici Lucrul acesta s-a întâmplat cu optsprezece ani în urmă, dar acum, în timp ce o privea pe Hannaih Ryan cercetând fotografia celor doi prieteni ai lui, i se părea că ieri luase această decizie *** Hannah ridică privirea de pe fotografie spre Matt şi fu surprinsă de tristeţea de pe faţa lui — Prietenii tăi sunt de aici? Matt o privi surprins, apoi dădu din cap — Nu În ziua în care Shawn i-a cerut Victoriei să se căsătorească cu el, ea a fost ucisă de un şofer beat Hannah fu atât de surprinsă încât abia rezistă impulsului de a se duce la Matt, de a-l îmbrăţişa şi de a-l mângâia Nu era de mirare că întotdeauna simţise implicarea lui în aceste situaţii Dar povestirea lui nu era gata — Un an după aceea, în aceeaşi zi în care murise Victoria, Shawn s-a omorât Hannah se lăsă încet pe spătarul scaunului Ca şi ea, Matt pierduse foarte mult Din pricina unor oameni ca Brian Wesley tipul de oameni pe care Matt încerca de aşa de mulţi ani să îi pună la locul lor — Tu ţi-ai petrecut toată viaţa luptând contra şoferilor alcoolici — Pe măsura posibilităţilor Lui Hannah nu-i trecea prin minte ce să spună Simţea compasiune pentru Matt şi el îi înţelegea durerea şi asta era tot — După aceea, spuse Matt, m-am îndoit şi eu de existenţa lui Dumnezeu pentru un timp Îşi ridică ochii de la fotografie şi Hannah văzu în ei pace, linişte — Apoi am aflat un mare adevăr Căile lui Dumnezeu nu sunt căile noastre Lumea aceasta este un loc decăzut şi lucruri rele se întâmplă oamenilor buni Lucruri rele se întâmplă chiar şi creştinilor Acesta este adevărul şi noi nu trăim aici prin puterea noastră Lui Hannah îi dădură lacrimile, dar nu dorea să se dea bătută Ceea ce spunea Matt că este un mare adevăr ea nu putea accepta Nu putea crede că Dumnezeu este real, există şi nu a făcut altceva nimic decât să privească nepăsător în timp ce familia ei a fost distrusă, în timp ce prietenii cei mai buni ai lui Matt au murit Matt prinse fotografia în ramă — Ştiu că nu crezi, Hannah Dar Dumnezeu te iubeşte Te iubeşte chiar şi acum Hannah nu avea replică pentru aceasta Spuse cu încăpăţânare — Dacă Dumnezeu există, trebuie să ne ajute măcar să-l punem după gratii Matt însă răspunse liniştit — Ei, nici chiar aşa Legislaţia pentru conducerea sub influenţa alcoolului este încă foarte indulgentă Iată de ce consider acest caz extrem de important Dacă voi câştiga în acest caz, va fi un moment istoric Hannah privi spre mâna stângă a lui Matt şi nu îşi putu reţine o întrebare — Nu eşti căsătorit, nu-i aşa? — Nu am avut timp Mi-am petrecut ultimii zece ani aici, încercând să schimb conştiinţa oamenilor, aşteptând ziua în care voi putea să acuz un şofer beat de omor de gradul unu Bun Acum se simţea mai sigură Era tipul de conversaţie asupra căruia îi făcea plăcere să se concentreze — Deci acum, aici suntem Zâmbi şi ea văzu înţelegere în ochii lui — Nu încă Nu suntem nicăieri Mai avem foarte mult de lucru — Da Tocmai de aceea Grupul Victimelor este foarte important — Exact Dacă am putea aduce în camera aceasta doisprezece juraţi care să accepte ideea că a omorî pe cineva într-un accident de maşină în care ai condus sub influenţa alcoolului, poate fi considerat omor premeditat, asta ne-ar face slujba mult mai uşoară Hannah se gândi că acum rolul lui era clar definit şi era mulţumită Va face lucrul acesta, va munci din greu în memoria lui Tom şi a Aliciei Acum vede că Matt avea şi el amintirile lui pentru care luptă Va încerca să câştige acest război cu omor de gradul unu şi pe lângă asta va încerca fiecare să-şi trăiască viaţa — Hannah o întrerupse Matt din gânduri Vrei să mă rog pentru tine? Ea simţi că se sufocă — Acum? Încerca cu disperare să evite să se roage cineva pentru ea, dar nici nu ar fi vrut să-l jignească Matt zâmbi — Nu, nu acum Pe parcursul procesului Nu ştiu Făcu o pauză — Ai pierdut deja aşa de mult şi nu îmi imaginez ceva mai grav decât că, pe lângă tot ceea ce ai pierdut, să pierzi şi pe Dumnezeu Hannah privi mult timp afară pe fereastră şi aşteptă Trecu o vreme până când, în sfârşit, răspunse — Poţi să te rogi, Matt Îl privi liniştită, cu lacrimi în ochi Poţi să te rogi, dar tot ce mi-am dorit vreodată am pierdut deja — Ştiu Nu încerc să-ţi schimb sentimentele Dar, Hannah, uşa mea e deschisă oricând pentru tine Când vrei să vorbeşti cu mine, dacă ai nevoie de ceva, sunt aici Şi mă voi ruga pentru tine L-a crezut şi asta i-a dat un sentiment de mângâiere şi de speranţă Se ridică — Mă duc Trebuie să mă întâlnesc cu Carol — Mulţumesc că ai venit Probabil că am vorbit mai mult decât te-ai aşteptat, dar m-am gândit că este bine să ştii de ce fac asta, ce cred, ce mă motivează Ea îi era recunoscătoare pentru toată conversaţia Matt îi întinse mâna în semn de rămas bun Pentru o clipă Hannah îşi dădu seama că îi ţinuse mâna mai mult decât era necesar, aşa că îşi încrucişă braţele şi spuse — Mulţumesc, Matt Poate după proces vom putea lăsa în urmă toate lucrurile acestea Şi eu şi tu Doar dacă nu va fi altă amânare — Te îngrijorează asta? spuse Matt cu mâinile în buzunare Dacă am mai mult timp, o amânare înseamnă pentru mine mai multe zile în care să mă gândesc cum să conving juraţii că Brian Wesley este vinovat de omor de gradul unu Poate unii oameni vor gândi că asta nu sună prea creştineşte Obligaţia mea de a ierta nu îmi înlătură obligaţiile mele de a pedepsi răul Fără legi şi pedepse această ţară s-ar fi dus de râpă cu mulţi ani în urmă Îmi privesc slujba ca pe o slujbă vrednică de un creştin născut din nou Mai ai întrebări? spuse el zâmbind Hannah îl studie o clipă — Cu siguranţă ştii să îţi argumentezi convingerile — Doar atunci când cred în cauză Mai vorbim noi Sunt curios să ştiu cum a mers prima ta participare la Grupul Victimelor Hannah îi mulţumi şi, în timp ce se îndrepta încetişor spre maşină, se gândea la Matt şi la Carol, la convingerile lor puternice, la rolul pe care îl jucau în toate acestea, la timpul ei de întristare Da, lumea era plină de necreştini, chiar de atei În viaţa ei avusese colegi de şcoală, membri în diferite comitete, călătorise în autobuz, în avion, împreună cu ei, conducea în urma lor pe autostradă Era şocată de entuziasmul cu care apărau evoluţionismul lui Darwin şi batjocoreau punctele de vedere creştine Erau cei care conduceau Hollywood-ul, mass-media şi votările Ei l-au ales pe Clinton, până la urmă În Statele Unite există milioane de atei Cu toate acestea, în momentele ei cele mai grele, şi ea, şi nu ştia de ce dar asta simţea, s-a alăturat necreştinilor Şi se găseşte în situaţia ciudată să îşi pună încrederea în puterea şi abilităţile a doi creştini foarte devotaţi 20 Mi s-au stors ochii de lacrimi, îmi fierb măruntaiele, mi se varsă ficatul pe pământ, din pricina prăpădului fiicei poporului meu Plângeri 2: 11A Soarele apunea încet după munţi şi Hannah îşi spuse: Oare casa noastră nu este singură casă din America în care nu miroase a curcan şi a sos şi plăcinte cu dovleac? A întrebat-o pe Jenny cum să sărbătorească Ziua Mulţumirii şi nu a primit răspuns Acum era ora patru după-amiaza şi făcuse doar un platou cu tacos — Jenny, hai la masă, o strigă din bucătărie Îşi şterse mâinile pe un prosop de hârtie şi puse platoul pe masă — Nu mi-e foame! strigă Jenny de sus Hannah oftă La ce bun să îşi mai piardă timpul cu pregătitul mesei! Mirosul îi făcea greaţă Păşi hotărâtă spre baza scărilor şi urlă: — Jenny, am pregătit masa! Vino imediat jos! Hannah o auzi cum coboară din pat şi se îndreaptă spre scări — Mamă, ţi-am spus că nu mi-e foame — De ce nu mi-ai spus dinainte? Nu m-aş mai fi obosit să gătesc Jenny coborî câteva scări astfel încât Hannah îi putea privi faţa — Dacă nu aş fi existat, nu ar mai fi trebuit să faci de mâncare, asta vrei să spui, nu-i aşa mamă? O privi o clipă, apoi răspunse mânioasă — Vreau două lucruri, domnişoară, şi ar fi bine să ţi le bagi bine în minte; să nu le uiţi Jenny îşi dădu ochii peste cap a batjocură Era un gest pe care nu îl făcuse vreodată înainte de accident Acum devenise un obicei Hannah nu o băgă în seamă şi continuă: — În primul rând aş dori să nu te mai lupţi cu mine M-am săturat! Ar trebui să ne ajutăm una pe alta şi nu să ne purtăm ca nişte duşmance E ridicol! Hannah aşteptă, dar Jenny nu răspunse nimic Stătea cu braţele încrucişate, într-un mod ostentativ — În al doilea rând, vino încoace şi mănâncă cu mine Linişte În cele din urmă, Jenny începu să coboare scările cu un aer bosumflat — Bine Vin şi mănânc Oricum ţie nu-ţi pasă Nu ţi-ai pierdut apetitul pentru că îţi lipsesc tata şi Alicia — Ce? Cum poţi să spui aşa ceva? — Ăsta-i adevărul! Ţie îţi pasă doar de omul acela care ne-a lovit Brian şi nu ştiu cum îl mai cheamă Ambiţia ta e să îl vezi în închisoare şi aşa de mult te gândeşti la el, că ai uitat de tata şi Alicia — Asta e o minciună, şi tu ştii bine asta, Jennifer Ryan! Tot ceea ce fac, fac pentru că mi-e dor de tata şi Alicia, le simt lipsa — Atunci cum poţi să vorbeşti de mâncat sandvişuri? În Ziua Mulţumirii? Chiar că nu te înţeleg, mamă — Lasă-mă Du-te înapoi sus şi stai singură în dormitor Stai acolo M-am gândit că putem face ceva împreună Să mâncăm împreună, doar noi două Dar, las-o baltă — Bine Jenny se întoarse şi o luă la fugă pe scări, apoi Hannah auzi uşa camerei închizându-se Hannah se îndreptă spre masa din bucătărie şi se aşeză Luă doar un taco şi îl puse pe farfurie De la atâta discuţie se răcise deja şi Hannah nu mai avea chef de el Cum se schimbaseră toate aşa de mult de la ultima Zi a Mulţumirii? Parcă retrăi aşa de viu acele evenimente Simţea mirosul de curcan, auzea comentariul meciului de fotbal dintre Cowboys şi Redskins Le vedea pe Jenny şi pe Alicia, tachinându-se şi alergând prin casă în timp ce Tom şi câţiva prieteni de la biserică jucau ceva în curtea din spate În fiecare an de Ziua Mulţumirii casa lor era plină Nu fusese niciodată o bucătăreasă grozavă şi ultima sărbătoare a Mulţumirii fusese grăitoare Cu câteva secunde înainte ca cina să fie servită, a pornit alarma de fum Era un ţiuit în toată casă Ca de obicei, tata uitase mai mult la foc caserola cu castane — Aşa cum face tata întotdeauna, îl tachină Alicia Ştii că e cină mare la familia Ryan când porneşte alarma de fum Hannah era necăjită din pricina asta, dar Tom a venit pe la spate, a prins-o în braţe şi i-a şoptit: — Nu te îngrijora, scumpo Nu poţi fi bun chiar la toate Hannah îşi aminti cum a răspuns supărată: — Da, dar e Ziua Mulţumirii şi ar trebui să fiu capabilă să servesc o cină perfectă după mai mult de un deceniu de experienţă Cel puţin o dată pe an — Dragă, dar tu eşti aşa de bună la multe alte lucruri! — De exemplu? — Să mă iubeşti pe mine Să iubeşti copiii Dumnezeu mi-a dat ca soţie cea mai bună femeie din lume Din partea mea poate să se ardă mâncarea Nu voi iubi niciodată o altă femeie aşa cum te iubesc pe tine, Hannah Ryan Hannah tresări şi amintirile fugiră Sandvişurile arătau şi mai puţin îmbietor Parcă simţea până şi respiraţia lui Tom în spatele ei atunci când îi şoptise aceste cuvinte atât de dragi Tom, mi-e dor de tine Îţi simt lipsa E aşa de greu singură! Se apropie sărbătorile şi vor fi atât de multe zile de singurătate, întâi Ziua Mulţumirii apoi, de mâine, toată lumea se va apuca să facă pregătiri frenetice pentru Crăciun De data asta sărbătorile o copleşeau Cum au putut să plece Tom şi Alicia pentru totdeauna? Şi când se va schimba oare Jenny? Când nu va mai fi atât de egoistă şi va încerca să meargă înainte aşa cum merge ea, Hannah? Se ridică, luă farfuria cu sandvişuri şi o aruncă la coşul de gunoi Marţi va merge la prima întâlnire la Grupul Victimelor S-a uitat peste notiţe de multe ori şi simţi că este gata A sosit momentul să facă ceva pentru ca să atingă inimile juraţilor 21 Cu ce să te îmbărbătez, şi cu ce să te asemăn, fiica Ierusalimului? Cu cine să te pun alături, şi cu ce să te mângâi? Căci rana ta este mare ca marea: cine va putea să te vindece? Plângeri 2:13 Câteva zile mai târziu ideea participării la prima întâlnire cu public nu îi mai dădea fiori Era un început, chiar dacă Jenny nu era prea încântată de idee Liceul West Hills – locul unde Alicia a fost atât de populară Dacă sunt liceeni cărora doreşte să le vorbească despre cât de rău este să bei şi să conduci, atunci aceştia sunt cei de la West Hills Şi nu doar cei din anii terminali Hannah va vorbi şi celor din clasele a IX-a şi a X-a pentru că şi ei fuseseră invitaţi Hannah îmbrăcă o bluză de satin şi o fustă bleumarin Mai avea treizeci de minute, aşa că trebuia să se grăbească Se privi în oglindă Ce cearcăne mari! Nu prea a dormit liniştită în ultimul timp Studiindu-şi mai atent figura, Hannah observă ceva din nou Era ceva diferit în ochii ei Era o oarecare asprime Înainte de accident oamenii spuneau de multe ori că are ochi de copil – ochi prin care străluceşte lumina lui Cristos Se uită o clipă din nou în oglindă şi oftă Nu mai vedea în ochii aceştia niciun fel de lumină, darămite lumina lui Cristos Ceea ce văzuseră probabil oamenii acolo a fost o bucurie pură datorită faptului că erau sănătoşi, erau fericiţi, avea familia ei Ochii care o priveau acum din oglindă erau parcă ochii unei persoane de optzeci de ani, îmbătrâniţi, tulburi, fără viaţă Strălucirea lor parcă fusese furată de ceva, ceva ce Hannah nu putea să numească şi oricât a încercat nu a reuşit să aducă lumina înapoi Ei bine, nu se va îngrijora Ştie ce are de făcut – trebuie să îl acuze pe Brian Wesley Poate că doar atunci când el va fi în închisoare norul din ochii ei se va duce Jenny intră în dormitorul lui Hannah şi o privi nerăbdătoare: — Când plecăm? Hannah îşi studie fiica un moment Cum de nu a văzut înainte? Nici în ochii lui Jenny nu mai era lumină Nu, nu este drept Zâmbi fetiţei cu tristeţe: — Cred că într-o jumătate de oră plecăm Jenny răspunse oftând: — Chiar trebuie să vin, mamă? Nu aş putea să rămân la bibliotecă să îmi fac temele? Hannah se întoarse şi o înfruntă aspru: — Jenny, nu te înţeleg Tu chiar nu îţi dai seama ce important este ceea ce are loc astăzi? Am ocazia să spun acelor copii ce se întâmplă când bei şi conduci Am o oră în care să le explic ce mare rău a făcut acel om care i-a ucis pe tatăl tău şi pe Alicia Vor fi acolo jurnalişti, reporteri, vor face fotografii, îşi vor scoate notiţe şi apoi, oricine în Los Angeles va şti că Matt Bronzan doreşte să îl acuze pe Brian Wesley de omor de gradul unu — Ştiu, mamă Mi-ai spus asta de patru ori numai ieri Dar ce are a face asta cu mine? Haide, Jenny revino-ţi Şi ţie trebuie să-ţi pese de toate astea Ce s-a întâmplat cu tine? — Vei fi acolo lângă mine, asta va fi Şi tu eşti o victimă, să ştii Sau numai eu sunt cea care sufăr aici? Jenny privi la mama ei şi Hannah fu şocată de asprimea ochilor fetiţei Erau ca piatra Sau că gheaţa — Nu, mamă, eşti singura care te lauzi cu faptul că eşti o victimă Pe Hannah parcă o străpunse un cuţit, dar Jenny continuă mânioasă, rostind cuvinte care curgeau peste mama ei ca o lavă — Vrei să transformi această situaţie cumplită a noastră într-un film pe care să îl vadă fiecare Nu îţi pasă decât să fii filmată şi să spui lumii cum au murit tata şi Alicia În felul acesta dacă vor şti mai mulţi oameni, atunci poate vei fi fericită, vei fi norocoasă pentru că procurorul va reuşi şi el să îl pună pe Brian Wesley în închisoare pe viaţă Jenny făcu o pauză şi păşi spre Hannah — Dar, mamă, m-ai întrebat pe mine vreodată ce doresc şi eu? Nu! Pentru că nu îţi pasă de mine Mă doreşti lângă tine doar când îţi convine, doar când sunt utilă pentru ceea ce vrei tu Hannah înghiţi cu greu Când a ajuns Jenny aşa de sigură pe ea? — Jenny, te rog Am mai vorbit despre asta înainte — Ştiu asta şi urăsc la fel de mult ca şi tine situaţia asta De ce nu mă laşi în pace? Nu vreau să fiu acolo lângă tine Nu sunt gata să particip la o sesiune de întrebări şi răspunsuri Nu vreau să spun cuiva ce simţi atunci când sora ta e ucisă în scaunul de lângă tine Jenny începu să plângă şi Hannah îşi dădu seama că fetiţa este aproape de un colaps — Nu doresc să fac asta, mamă Nu doresc Hannah încerca să se stăpânească I-ar fi venit să se ducă la fetiţă să o strângă în braţe şi să-i spună că toate lucrurile astea vor fi altfel într-o zi Dar accesele de mânie ale fiicei ei deveniseră ceva atât de frecvent, atât de obositor, încât Hannah renunţă la idee şi se aşeză pe marginea patului O mulţime de întrebări îi treceau prin minte De ce nu îţi pasă? De ce nu mă ajuţi? Nu te gândeşti oare că şi eu sufăr? — Jenny, sunt foarte surprinsă de câteva din lucrurile pe care mi le-ai spus Tu crezi că pe mine mă interesează doar ca să îţi folosesc durerea pentru publicitate? Asta crezi tu, cu adevărat? Hannah reuşi cu greu să-şi stăpânească vocea, dar continuă liniştită şi hotărâtă — Ei bine, domnişoară, asta e o minciună Este departe de adevăr Te iubesc Îmi pasă de tine, îmi pasă de viitorul tău Mă doare modul în care s-a schimbat viaţa noastră Te iubesc, Jennifer Ryan, dar voi depune toate eforturile ca să îl ajut pe Matt Bronzan să îl acuze pe acel om de omor de gradul unu Atunci când va fi închis şi va primi pedeapsa pentru ceea ce a făcut, noi două vom putea începe o viaţă nouă Pentru că asta e tot ce ne-a mai rămas Eu şi tu Jenny privi la mama ei ca şi cum cele spuse de Hannah n-ar fi avut niciun sens — Şi ce crezi, mamă, că toate lucrurile vor fi bune şi frumoase doar pentru că un om merge la închisoare? Nu, mamă Nicidecum Niciodată Hannah era prea obosită ca să mai lupte — Jenny, du-te şi te îmbracă Te duc la şcoală şi faci ce vrei Poţi să vii la întâlnire cu clasa ta sau poţi să stai deoparte Nu veni şi nu sta lângă mine dacă nu vrei Jenny ieşi din cameră fără să spună un cuvânt Tăcerea a continuat tot drumul până la şcoală Când au ajuns Hannah a încercat să o apuce pe Jenny de mână, dar fetiţa a deschis uşa maşinii şi a fugit repede Hannah se plecă peste scaun, încercând să o vadă — Jenny, sper că Nu apucă să termine Fetiţa izbi cu putere uşa maşinii *** Hannah intră în sala mare a şcolii şi văzu că reprezentanţii media ajunseseră deja O, bine, mulţumesc Apoi înlemni Mulţumesc cui? Întrebarea o şocă o clipă, dar o îndepărtă din minte Mulţumesc norocului, mulţumesc mass-mediei, mulţumesc nimănui în special Îşi făcu loc printre o mulţime de cabluri În cameră erau reporteri cu reportofoane, ce luau interviuri elevilor care intrau în încăpere Hannah fu conştientă de prima victorie E adevărat, minoră Carol îi spusese că s-ar putea şi ca reporterii să nu apară vreodată În faţă era scena Erau aşezate cinci scaune, pentru fiecare membru al panelului şi câte un microfon Hannah simţi că i se răcesc mâinile de emoţie şi îşi aduse aminte ce îi spusese Carol — Uneori, chiar înainte să urci pe scenă, simţi că cedezi nervos Şi Carol chiar îi dăduse câteva sugestii cum să combată asta, dar Hannah îşi aminti doar una Una care era valabilă pentru ea Adu-ţi aminte de Tom şi Alicia Atinse cu mâna fotografia şi simţi că totul va fi în ordine Purta fotografia tot timpul Juraţii erau persoane pe care le întâlneai peste tot Hannah se apropie de scenă, îi salută pe ceilalţi şi îşi ocupă locul între o reprezentantă a organizaţiei Mamelor împotriva Şoferilor Alcoolici şi un ofiţer de la circulaţie Privi o clipă peste notiţe şi apoi la ceas Trebuiau să înceapă în cinci minute Camera se umplu de adolescenţi veseli, gălăgioşi şi Hannah se trezi uitându-se îngrijorată către uşă Oare Jenny va veni? Deodată observă copiii din clasa fiicei ei Inima îi tresări când o observă şi pe Jenny printre ei Era ultima din grupul care tocmai a intrat în sala mare şi stătea deoparte de colegii ei Hannah o privi cu atenţie Ar fi dorit ca şi Jenny să o privească Uită-te la mine, Jenny Dar fata îşi ţinea ochii în pământ Haide, Jenny, am nevoie de tine aici Uită-te la mine O trecu un fior rece Fiica ei devenise o străină *** Ceilalţi au terminat ce au avut de spus şi a venit rândul lui Hannah Se prezentă şi un val de şoapte străbătu audienţa Hannah prinse câte ceva din ce spuneau copiii „Doamna de acolo e mama Aliciei ” „O, Doamne, e chiar mama Aliciei!” Hannah aşteptă până când şoaptele încetară şi se uită din nou spre Jenny Fetiţa era încă cu ochii în pământ Hannah îşi drese vocea şi începu să vorbească Povesti în amănunt, oferind toate detaliile, şi arătă cum Brian Wesley a intrat cu maşina lui în maşina familiei lor omorând pe Alicia şi pe tatăl ei, doctorul Ryan Elevii o urmăreau nemişcaţi pe Hannah care descria rănile Aliciei şi hemoragia internă a lui Tom — Sora Aliciei, Jenny, a scăpat cu viaţă şi sunt foarte mulţumitoare pentru aceasta Hannah ezită şi pentru o clipă căută privirea lui Jenny în auditoriu Zâmbi, sperând că Jenny va şti că acest zâmbet este pentru ea, dar fetiţa era concentrată doar asupra şireturilor — Chiar dacă Jenny trăieşte, nu va mai fi niciodată aceeaşi persoană Toate acestea pentru că cineva a luat hotărârea să bea şi să conducă Cineva a ales să ucidă Hannah le vorbi apoi despre nevoia de pedepse mai mari şi legislaţie mai severă pentru conducere sub influenţa alcoolului Le vorbi despre Matt Bronzan şi dorinţa lui de a reduce numărul de accidente datorate şoferilor alcoolici Explică apoi elevilor că dacă o persoană alege să bea şi să conducă, şi nu este prima dată, a mai avut antecedente, a mai participat chiar la întâlniri ale alcoolicilor anonimi, atunci vina lui este mai mare decât înainte La toate acestea Jenny avea o expresie atât de indiferentă — Omul care mi-a ucis soţul şi fiica mai mare este acuzat de omor de gradul unu Omor de gradul unu Această acuzaţie este de obicei adusă celor care ucid folosind puşti şi cuţite, dar în ultimul timp, acuzaţia a fost adusă şi pentru conducere sub influenţa alcoolului Procurorul crede că poate să câştige, aducând această acuzaţie de omor de gradul unu El crede că a sosit timpul ca oamenii să ştie cât de serioasă este această problemă Hannah făcu o pauză şi-şi trase răsuflarea Acum urma partea cea mai grea — Ştiţi, Alicia ar fi trebuit să fie aici astăzi Ar fi trebuit să stea cu voi, ar fi trebuit să glumească cu voi Privi în ochi pe prietenii Aliciei Ar fi trebuit să stea acolo între voi Dar nu este aici şi toate acestea pentru că cineva a ales să bea şi să urce la volan Aşteptă o clipă, studie figurile din mulţime Câteva colege care le vizitaseră chiar şi acasă pe Alicia şi pe Jenny, plângeau Hannah uită pentru un moment de camerele de televiziune Continuă cu tristeţe — Alicia nu mai este Tatăl ei nu mai este Nimic din ceea ce spunem sau facem aici astăzi, nu îi va aduce înapoi Aruncă din nou o privire spre Jenny Aproape că nu-i mai vedea capul, aşa de aplecată stătea Of, numai dacă ar asculta! — Nu-i putem aduce înapoi, dar putem face ca lumea noastră să fie diferită Putem face ca moartea lor să nu fie în zadar Audienţa asculta în mare linişte Hannah simţi că în acest moment ar fi făcut tot ce li s-ar fi cerut în memoria Aliciei — Dacă vă pasă de Alicia, vă rog, haideţi să luăm o poziţie împotriva conducerii sub influenţa alcoolului Haideţi să mergem de aici şi să spunem: Destul Să nu se mai întâmple aşa ceva Întâlni privirile sobre îndreptate către ea şi continuă — Spuneţi şi altora despre ceea ce vrem să facem cu Brian Wesley Spuneţi adevărul Dacă alegi să bei şi să conduci ştiind ce riscuri implică aceasta, atunci meriţi să fii acuzat de omor de gradul unu Omor de gradul unu Vă rog, dacă aţi iubit-o pe Alicia, faceţi acest ultim lucru pentru ea Vă mulţumesc Auditoriul rămase nemişcat Din sală se auzeau doar plânsete şi oftaturi Hannah privi spre camerele de filmat şi văzu una îndreptată direct spre trei prietene ale Alicei, care plângeau, strângându-se una în alta — Vă mulţumesc, doamnă Ryan, spuse Betty Broderick de la organizaţie, îndreptându-şi privirea către Hannah Apoi se întoarse spre elevi — Acum, dacă aveţi întrebări Hannah simţea că a avut efect asupra acestor copii, avea chiar un sentiment al împlinirii Obţinuse o victorie pentru organizaţie în ziua aceasta O victorie pentru Tom şi Alicia Ştirea se va răspândi şi mâine oamenii din Los Angeles vor şti că un şofer care conduce sub influenţa alcoolului poate să fie acuzat de omor de gradul unu Hannah simţea o rază de speranţă pentru prima dată de săptămâni întregi Se gândi că vor mai trece doar vreo patru luni şi Brian Wesley va fi acolo unde îi este locul Aştepta cu nerăbdare să vorbească şi altor grupuri Privi spre auditoriu şi văzu câteva mâini ridicate Betty Broderick începu să răspundă întrebărilor Hannah oftă A trecut Jenny ar trebui să fie mândră de ea Privi spre locul unde era fiica ei şi deodată îi dădură lacrimile Jenny nu mai era acolo Plecase 22 Proorocii tăi ţi-au proorocit vedenii deşarte şi amăgitoare Plângeri 2: 14A Mai erau paisprezece zile până la Crăciun, dar Brian Wesley nu avea de gând să aştepte ziua de 25 decembrie Pentru el acum era sărbătoare Îşi făcuse planul acesta de multe zile şi, în sfârşit, a ajuns să îl împlinească Brian zâmbi, privindu-se în oglindă Avea un motiv special să fie bucuros în această dimineaţă Nu a mai băut de trei săptămâni La început a pus abstinenţa în seama acelor cuvinte stranii din Biblie, ca şi cum acel cod, acel Filipeni 4:13 sau ce o fi însemnând, a produs o schimbare în viaţa lui Sau poate Cristos, dacă acea Persoană i-a dat putere Sau poate doamna aceea se rugase pentru el aşa cum a promis şi faptul că s-a putut abţine era un fel de răspuns Dar acum ştia mai bine Faptul că s-a abţinut nu are nimic de-a face nici cu Dumnezeu, nici cu rugăciunea sau cu cuvinte biblice Era decizia lui să nu bea Nici nu ştia de ce a sunat-o pe doamna aceea Poate că îi era frică de proces, poate că îi era teamă că îşi va petrece toată viaţa – sau cel puţin o parte din ea – dincolo de gratii Poate că era speriat de acele cuvinte, de acea expresie cu cheile celulei lui Acum procesul i se părea ceva îndepărtat şi închisoarea nu îl mai speria atât Libertatea nu mai era un subiect de actualitate Şi, cu toate acestea, când se gândi la ziua aceea în care a mers la biserică şi şi-a vărsat sufletul înaintea unei femei pe care nu o cunoştea, îşi dădu seama că se cam pierduse cu firea Auzi, să te duci la biserică şi să vorbeşti cu o fanatică de vârstă mijlocie despre Biblie O adevărată nebunie! Acum îi era ruşine şi nu îi venea să creadă că tocmai el a avut momente în care a privit la religie sau la căutarea unei revelaţii sau a unei mântuiri Cu siguranţă, aceasta era explicaţia Băutura îl adusese în starea aceea de nebunie să o caute pe doamna aceea Finch i-a spus foarte clar că nu are nicio şansă la proces, dacă nu se lasă de băutură Femeia şi expresiile ei cu „cheile celulei” au avut doar meritul de a fi în locul potrivit la momentul potrivit, atunci când el era atât de vulnerabil Brian lenevea pe patul din apartamentul lui Jackson şi se gândi la moştenirea lui Provenea dintr-o familie care nu luase niciodată religia în serios Îl pufni râsul doar imaginându-şi că el, fiul lui Red Wesley, ar cădea într-un fel de ocultism din asta religios Se cutremură când îşi dădu seama cât fusese de aproape Creştinismul e bun pentru cei care pierd Abstinenţa l-a ajutat să vadă mai clar Brian pregăti ceva pentru micul dejun şi încercă să înghesuie un carton în coşul de gunoi Coşul era plin cu doze de bere golite de Jackson Până la urmă ajunsese la o înţelegere cu Jackson: nu vor mai bea împreună Dacă unul dintrei ei doreşte să bea, va bea în particular În felul acesta, dacă Brian dorea să se abţină, nu trebuia să-l mai privească pe Jackson în fiecare seară delectându-se cu băutura lui preferată Jackson a respectat întru totul regula Era un prieten de nădejde Brian îşi luă o pereche de blugi şi un pulover tricotat Astăzi este ziua cea mare Ieşi din apartament întrebându-se ce să facă Se îndreptă spre un telefon Nu mai avea bani şi se gândi o clipă să îşi sune tatăl şi să îi mai ceară bani Aşa cum făcuse întotdeauna, Hank Robbins era gata să îl ajute Brian se opri o clipă din gânduri Nu se gândise la tatăl lui vitreg sau la mama lui, sau la altcineva, de ani de zile Mă întreb oare ce mai fac ? Brian ştia cam ce crede tatăl lui vitreg despre el Ştia că nu îl iubise niciodată, dar era un om bun Îşi amintea cum, atunci când era copil, tatăl lui i-a adus o bicicletă nouă de ziua lui sau i-a cumpărat un Ford Mustang atunci când a împlinit şaisprezece ani Tot ceea ce făcuse omul pentru el era din cauză că o iubea pe mama lui Îşi aminti ziua în care şi-a dat seama de acest adevăr foarte clar Avea şaptesprezece ani, plecase cu nişte prieteni şi a venit acasă mai devreme A deschis uşa din faţa casei şi l-a auzit pe Hank vorbind Bătrânul nu ridica niciodată vocea Dacă nu era de acord cu cineva, pleca afară pentru câteva minute, aştepta liniştit şi apoi se întorcea în casă şi îşi spunea părerea calm, ferm, liniştit Era un tip foarte calm, bătrânul Hank Dar în seara aceea, intrând în casă, Brian îl auzi strigând — Nu mai îmi pasă ce doreşti Nu este corect Nu doresc ca acest băiat să locuiască în casa noastră mai mult decât e necesar! — Ai dori să plece chiar mâine, nu-i aşa? Mama lui plângea şi Brian se străduia să prindă tot ce vorbeau — E fiul meu, Hank Asta nu înseamnă nimic pentru tine? Hank îi răspunse mai încet de data asta — Da dar este şi fiul unui om de nimic, al unui alcoolic Tu ştii că eu am făcut tot ce mi-a stat în puteri ca să am grijă de băiat Ţi-am promis asta când m-am căsătorit cu tine şi mi-am ţinut promisiunea Cel puţin recunoaşte asta O auzi pe mama lui printre sughiţuri — Ştiu Lui Brian nu i-a lipsit niciodată nimic Mi-aş fi dorit totuşi Mi-aş fi dorit să îl şi iubeşti — Purtarea de grijă pentru el nu are nimic de-a face cu dragostea Brian înlemni Îl auzi pe Hank spunându-i mamei lui cu o voce plină de blândeţe şi de compasiune — Nu te supăra, draga mea Te rog, nu te supăra Pe tine te iubesc Te-am iubit întotdeauna Dar când băiatul împlineşte optsprezece ani, te rog, lasă-l pe picioarele lui Mama lui rămase o clipă tăcută, gândindu-se la cuvintele lui Hank, apoi spuse: — Cred că ai dreptate Nu mă pot împăca cu gândul că va trebui să se descurce de unul singur Este încă aşa de tânăr — Ştii ce, draga mea Cu cât va învăţa mai degrabă să se descurce în lume, cu atât mai devreme va deveni un om Nu te îngrijora, dragă Eu îl voi mai ajuta din când în când Banii Brian simţi un bolovan în stomac Mama lui vorbi din nou — Întotdeauna l-ai ajutat Hank A avut noroc cu tine După un moment de tăcere, mama adăugă: — M-am gândit totuşi, dacă n-ar mai putea sta câţiva ani Hank ridică vocea — Nu! Subiectul este închis Nu mai accept niciodată discuţii de genul acesta Băiatul este neserios, dragă E de-a dreptul neserios Va fi norocos dacă va termina liceul Îi place să bea şi îi plac chefurile Este exact ca tatăl lui — Nu spune asta! — Este adevărat! Oricine vede asta — Hank, nu vreau ca el să crească şi să semene cu Red Doresc tot ce-i mai bun pentru el, spuse mama lui cu tristeţe — Nu îmi mai pot permite să-l ajut Şi noi îmbătrânim şi Brian nu a mai vrut să audă nimic Ţâşni pe uşa din faţă a casei şi se urcă în Mustang Plângând, conduse maşina până la plajă şi rămase acolo o vreme, privind culorile reci, cenuşii ale serii „Băiatul este neserios, ne va aduce numai necazuri Va fi norocos dacă termină liceul Este exact ca tatăl lui exact ca tatăl lui exact ca tatăl lui ” Din ziua aceea Brian a stat departe de casă cât mai mult Apoi, după ce a terminat liceul, i-a spus lui Hank că are nevoie de spaţiu, de libertatea mult dorită Bătrânul i-a dat o mie de dolari să îşi închirieze un apartament Brian a început să lucreze ca mecanic la un service la câţiva kilometri depărtare şi chiria nu era o problemă Dar, seara târziu, când colegii de petrecere plecau spre casă, şi când rămâneau el şi singurătatea, se întreba ce preţ are viaţa Tatăl lui îl părăsise; mama îl alesese pe Hank; şi Hank ei bine, bătrânul nu simţea nimic pentru el În acele nopţi lungi, care păreau că nu se mai sfârşesc, Brian a început să bea Fusese întotdeauna un petrecăreţ, dar acele nopţi lungi, înspăimântătoare, nu aveau nimic comun cu petrecerea Avea nevoie de o scăpare, şi berea deveni scăparea lui O scăpare constantă, un prieten de nădejde, îl liniştea întotdeauna Când Brian începu să îşi dea seama că bea cam mult, era deja prea târziu Era un alcoolic, un sclav de bună voie al demonilor băuturii Tot atunci, tot din cauza alcoolului, nu se mai putea trezi dimineaţa Brian a întârziat de mai multe ori la serviciu şi era gata să-şi piardă şi slujba Ştia ce are de făcut, dar nu avea puterea să o facă El şi dozele de bere erau cei mai buni prieteni Prieteni de nedespărţit, până într-o noapte, un an mai târziu Noaptea în care a întâlnit-o pe Carla Kimball Carla era o fată drăguţă şi avea un păr cum nu mai văzuse Brian în viaţa lui Gros şi greu, curgea pe spate şi atrăgea atenţia oricărui Era uluitoare Stătea singură într-un scaun de la bar şi avea în faţă un pahar de suc de portocale Era micuţă, slăbuţă, părea o fetiţă care se joacă de-a domnişoara O persoană lipsită de griji Cum a văzut-o Brian şi-a spus: Trebuie să stau de vorbă cu ea Brian nu era un băiat ruşinos Ştia ce vrea Când dorea să cunoască mai bine o fată, se apropia de ea şi se prezentă Dar urmărind-o pe Carla de la altă masă, nu avu curaj să se prezinte În cele din urmă, chiar înainte de ora închiderii, fata se ridică şi o văzu privind spre o cutie cu dulciuri Urmări mult timp cutia, şi apoi, dădu să plece Brian se hotărî Îi va vorbi chiar acum Nu vrea să piardă şansa asta Se îndreptă către ea şi văzu că era mult mai înalt decât ea Îi zâmbi de sus, de la înălţime şi se prezentă Dacă ar trăi o sută de ani nu va uita niciodată zâmbetul ei din seara aceea — Ţi-a luat destul timp, spuse ea zâmbind — Ce? — Te-am urmărit Ai încercat toată seara să îmi vorbeşti şi nu ai avut curaj până acum Brian o privi uimit — Chiar? Ce? Doar nu ai avut ochi şi la spate? Ea îl tachină zâmbind şi râsul ei era plăcut ca o dimineaţă frumoasă de vară — Poate S-a aşezat şi Brian află cum o cheamă şi află de ce fata bea doar suc de portocale — Mama mea a fost alcoolică A murit anul trecut şi nu i-am putut oferi niciun ajutor Brian răspunse — Şi tatăl meu a fost alcoolic M-a părăsit când eram foarte mic şi a murit în comă alcoolică — Ei, suntem un fel de un fel de orfani Zâmbetul ei dispăru şi Carla continuă plină de întristare — Alcoolul nu duce la nimic bun Brian o întrebă privind în jur — Pare o întrebare stupidă dar, dacă urăşti într-adevăr băutura, ce cauţi într-un bar? Carla râse cu plăcere — Îmi plac oamenii Şi oamenii se găsesc în baruri Şi apoi, eu sunt de obicei şoferul Prietenii mei contează pe mine Brian ar fi dorit să mai comande o bere, dar ţinu cont de comentariul Carlei şi se abţinu Şi apoi era ora închiderii şi era mai bine să plece — Prietenul tău Ezită o clipă — Ă prietenul tău este a — Vrei să întrebi dacă e un băiat? râse Nu Prietena mea Shelly Carla privi în încăpere şi îi arătă o fată şi un băiat ce se sărutau într-un colţ — După cum merg lucrurile între ei nu cred că în seara aceasta va avea nevoie de mine — Ce vrei să spui? — Nu vezi? Cred că a găsit pe altcineva cu care să plece acasă — Văd — Este o singură problemă — Care? — Suntem cu maşina ei Dacă ea pleacă cu el, nu ştiu ce voi face Din celălalt colţ al barului, colega de cameră a Carlei se apropie de ei — Hei, Carla, dă-mi cheile Carla îşi privi prietena beată, cu suspiciune — Cine conduce? — El conduce Hai, dă-mi cheile - Şi eu? În ciuda întrebării, nu părea teribil de dezamăgită Prietena Carlei privi înspre Brian şi răspunse — Vei găsi tu cumva drumul spre casă Întotdeauna l-ai găsit Prietena se îndepărtă şi Carla spuse dând din cap: — Mâine dimineaţă îi va părea rău şi eu o voi ierta Asta se întâmplă tot timpul — S-a făcut târziu, spuse Brian — Avem tot timpul Brian se uită din nou la ea Arăta ca o fetiţă — Hei, câţi ani ai? — Spune tu întâi — Bine Îşi înălţă capul cu mândrie — Eu am nouăsprezece ani Cu siguranţă vei şti asta dacă priveşti la carnetul meu de şofer Îi făcu cu ochiul Carla păli — Îţi place băutura? Acum îmi pică fisa Nopţi pierdute în bar — Nu, stai o clipă, nu înţelege greşit Îmi place să întâlnesc oameni, asta e tot Aşa ca şi tine Brian rosti cuvintele încet, sperând ca ea să nu simtă mirosul berii din respiraţia lui Apoi a schimbat subiectul — Tu câţi ani ai? Carla răspunse: — Am douăzeci şi unu de ani Dacă mă compari cu tine, sunt o femeie sofisticată şi matură Barmanul se apropie de ei şi le spuse: — Voi doi sunteţi ultimii clienţi Vă rog părăsiţi localul S-au ridicat, s-au îndreptat spre uşă şi Brian zâmbi privind-o — S-ar putea să fii sofisticată şi matură, iar eu să fiu ceva mai mult decât un elev de şcoală, dar dragă, nu ai maşină Şi băiatul acesta imatur te-ar conduce cu mare drag până acasă Carla se uită o clipă la el de aproape, intens şi-i spuse: — Bine Dar aş vrea să îţi spun un lucru foarte clar înainte Brian o privi îngrijorat Îşi făcuse deja planuri să petreacă noaptea cu Carla Dacă nu acum, săptămâna viitoare sau cealaltă săptămână Lucrul acesta se va întâmpla, era sigur Ochii Carlei deveniră foarte aspri şi râsul îi pieri — Brian, eu nu mă întâlnesc cu băieţi cărora le place alcoolul Dacă bei, te rog să mă laşi în pace Brian ridică o mână şi se luptă să pară foarte serios, la fel de serios ca ea Era o fată pe care nu dorea să o piardă — Aveţi cuvântul meu, domnişoară Carla Kimball Brian nu îşi mai aminti câtă vreme şi-a ţinut promisiunea În seara aceea, el şi Carla au mers împreună acasă şi nu au mai privit niciodată înapoi Carla locuia într-o cameră din apartamentul unei mătuşi şi îşi căuta oricum o altă gazdă După o săptămână, Brian a ajutat-o să se mute cu el şi au devenit atât de ataşaţi, încât Brian a uitat de bere — Te iubesc, Brian, îi spunea Carla de multe ori El îi răspundea cu o sărutare, o îmbrăţişare, cu orice, evitând însă să îi spună aceleaşi cuvinte Brian nu mai dorea să iubească pe cineva, nu după ceea ce îi făcuseră mama şi Hank Simţea nevoia să fie cu cineva Dar dragostea asta era altceva, era ceva diferit Carla i-a spus foarte clar că dacă se va apuca de băut iar, ea îl va părăsi Brian nu era foarte sigur, dar s-ar putea ca odată să se apuce iarăşi de băut Una, două beri, nimic serios Dar dacă pentru atâta Carla l-ar fi părăsit, de ce să se mai încurce să o iubească acum? Doi ani mai târziu, Brian a început să bea De la una, două beri, a ajuns la şase, apoi la o duzină A început să întârzie acasă şi să mintă, spunând că a lucrat peste program Carlei i-a trebuit o lună să priceapă adevărul şi, când şi-a dat seama ce se întâmplă, l-a privit cu tristeţe — Te-am iubit, Brian Expresia ochilor ei a frânt inima lui Brian — Te-am iubit Nu voi mai sta cu tine, dacă vei continua să bei El şi-a cerut scuze şi i-a făcut o mulţime de promisiuni După douăzeci şi patru de ore era din nou beat După o lună, Carla şi-a împachetat lucrurile şi i-a spus la revedere S-a mutat la o prietenă şi a refuzat să-i mai răspundă la telefon Atunci Brian şi-a dat seama de adevăr O iubea pe Carla mai mult decât viaţa A găsit-o în apartamentul prietenei ei după o săptămână şi i-a mărturisit sentimentele lui — Ar fi trebuit să îţi spun mai devreme A continuat cu lacrimi în ochi — Te iubesc Te iubesc cum nu am iubit pe nimeni altcineva şi nu voi mai iubi pe cineva Te rog ajută-mă Te rog, ajută-mă să trec peste asta În ciuda convingerilor ei puternice, Carla îl iubea pe Brian prea mult ca să stea deoparte S-a mutat iarăşi la el şi a fost de acord să îl ajute S-au căsătorit – o ceremonie simplă Brian s-a păstrat curat aproape un an de zile Când Brian s-a apucat iarăşi de băut, Carla nu l-a mai ameninţat că îl părăseşte Nu mai avea niciun rost Era legată de el prin căsătorie La puţin timp după aceea, a fost arestat prima dată pentru conducere sub influenţa alcoolului Apoi a fost arestat a doua oară, apoi a treia oară După accidente, mergea la cursurile pentru alcoolici Când micul Brian Jr A venit pe lume, Brian tatăl şi-a promis că se va opri din băutură Dar a fost de scurtă durată Carla a rămas cu el, dar râsul ei nu a mai fost ca o dimineaţă frumoasă de vară Gura îi râdea, dar inima îi sângera Râsul era o mască Mai rău, nu mai arăta ca fetiţa pe care o cunoscuse el Arăta ca o femeie care a trecut printr-un război Era devastată *** Brian privi la ceasul de pe perete şi văzu că a trecut deja o oră Nu îi plăcea să şi-o aducă aminte pe Carla aşa Îi plăcea să şi-o aducă aminte aşa cum era în prima noapte când s-au întâlnit, când stătea singură bând suc de portocale la bar Atunci nu îi păsa dacă el bea sau nu Oftă şi se ridică Îşi aranjă blugii Acum renunţase la băutură şi se va ţine de cuvânt Şi era momentul să spună şi Carlei vestea Căută prin buzunare şi sortă bancnotele de hârtie pe care le găsi Treizeci şi doi de dolari Toţi banii pe care îi mai avea în momentul acesta Se gândi la un dar Treizeci şi doi de dolari erau destui pentru ceea ce avea în minte Coborî scările şi aşteptă autobuzul în staţie Era obişnuit acum cu autobuzele Erau ieftine Urcă în autobuz şi în drum spre supermarket se gândi oare ce mai face Carla, dacă ei îi este dor de el sau nu Nu au mai vorbit de la audierea preliminară Brian se apucase de băut după aceea – şi a băut până în ziua în care s-a întâlnit cu doamna de la biserică Scutură din cap Nici nu mai voia să se gândească la doamna de la biserică Băutura era de domeniul trecutului acum Coborî din autobuz şi se îndreptă spre magazin Era mare aglomeraţie Toţi căutau darul perfect pentru Crăciun Brian se mişcă de colo-colo, până când văzu magazinul pe care îl căuta, magazinul de cadouri Spencer Aveau cele mai frumoase bijuterii şi nu cereau o mulţime de bani pentru ceva simplu De aici cumpărase Brian verigheta Carlei Păşi înăuntru şi se îndreptă spre sectorul de bijuterii Aici erau: cercei de aur Brian îşi imagina privirea Carlei când va deschide cutiuţa Arătă vânzătorului ce pereche doreşte, apoi întrebă: — Îi puteţi ambala pentru cadou? Vânzătorul – un băiat tânăr, cu ochi albaştri şi cu un inel în buza inferioară – îl privi ciudat — Vreţi să spuneţi să îi ambalez cu hârtie de Crăciun? — Da, ca pe un cadou Băiatul râse — Domnule, cum să-i ambalez în hârtie de Crăciun? Dar staţi puţin, vă dau cutiuţa — Bine Cât costă? — Optsprezece dolari şi douăzeci şi cinci de cenţi Brian numără optsprezece dolari, apoi căută prin buzunare până găsi douăzeci şi cinci de cenţi şi luă pacheţelul Porni spre coridor, de unde cumpără o punguliţă pentru cadou, apoi luă o felicitare şi începu să scrie „Carla, ştiu că am mai promis asta şi înainte Dar de data asta sunt serios M-am lăsat de băutură Ţi-am adus în dar o pereche de cercei, pentru că şi mie îmi pare rău de două ori şi sunt serios de două ori Promisiunea mea este că nu voi mai bea Mi-a fost dor de tine Ajută-mă în timpul acestui proces Fii lângă mine Crăciun fericit Te iubesc Brian ” Părăsi magazinul, luă autobuzul şi, după o jumătate de oră, stătea la uşa apartamentului unde locuiau Carla şi Brian Jr Avea emoţii aproape la fel de mari ca în acea noapte când o văzuse la bar, dar, în cele din urmă, cu micul dar în mâna stângă, bătu la uşă A trecut destul de mult timp şi Brian se gândi unde s-ar putea să fie Era amiază şi Brian Jr ar fi trebuit să doarmă Carla era întotdeauna acasă când micuţul dormea Ciocăni din nou şi aşteptă Auzi apoi clichetul yalei şi uşa se deschise puţin Carla păşi afară, închizând uşa în urma ei — Brian Era nervoasă şi parcă îi era teamă de ceva Carla nu fusese niciodată nervoasă Supărată, tristă, dar nu nervoasă — Carla, scumpo, am veşti bune Stătea drept în faţa ei şi încerca să zâmbească — M-am oprit din băutură De data asta cu adevărat Cu o mână pe clanţa uşii, Carla oftă — Adevărat, Brian? Şi ai venit tot drumul acesta să îmi spui mie doar asta? El simţi cum îl cuprinde teama — Am nevoie de tine, dragă Ţi-am adus ceva — Nu, Brian Nu doresc nimic de la tine S-a terminat între noi Ea privi înapoi spre uşă Îi era teamă — Carla, ştiu că ţi-am făcut mult rău până acum Am făcut mult rău şi copilului Dar — Brian, opreşte-te! Asta e o nebunie Tu eşti acuzat de omor Omor de gradul unu Îţi vei petrece restul vieţii în închisoare Eşti terminat, Brian Du-te acasă El încercă să se apropie de ea, dar ea se împotrivi — Hai, lasă-mă să intru Am un dar pe care doresc să ţi-l dau Am ceva să îţi povestesc Vei vedea că de data asta sunt serios — Brian! Du-te acasă! Nu vreau În momentul acela, uşa din spatele ei se deschise şi apăru un tip Era în pantaloni scurţi şi tricou Părul îi era ud Părea că tocmai ieşise de la duş Brian făcu un pas către om, dar Carla îl opri — Brian nu, te rog Eu eu mă întâlnesc cu altcineva Străinul o luă protector de după umeri şi privi fix spre Brian — Cred că doamna ţi-a spus să pleci Brian privi la Carla şi apoi la străinul de lângă ea Parcă îl plesnise ceva în cap Parcă avea un bolovan în stomac Pentru un moment simţi că va pica acolo în uşă – simţi că i-a sosit ceasul morţii Privi din nou spre Carla şi văzu durere în ochii ei Vorbi cu un ton care era doar ceva mai mult decât o şoaptă — Îmi pare rău Fără alte cuvinte, Brian se întoarse şi plecă La capătul şirului de apartamente trecu pe lângă un coş de gunoi ce mirosea îngrozitor Se opri o clipă şi aruncă cu mânie cutiuţa în coş, apoi porni mai departe Rătăci pe bulevardul Ventura şi apoi către est, departe de intersecţia care, cu patru luni în urmă, îi schimbase cursul vieţii La câteva blocuri mai încolo văzu un magazin cu băuturi Înainte ca să îşi dea seama, era înăuntru Cumpără cea mai ieftină sticlă de whisky şi o plăti cu ultimii bani Brian luă sticla, se urcă în autobuz şi se întoarse în apartamentul lui Jackson Dacă cineva voia să bea, trebuia să bea individual Aceasta era regula Luă sticla de whisky în camera lui, îi desfăcu capacul şi începu să soarbă încetişor „S-a terminat, Brian S-a terminat Mă întâlnesc cu altcineva ” Nici măcar nu îl văzuse pe Brian Jr Nu trecuseră decât câteva luni şi altcineva îl înlocuise Era prea şocat de cele întâmplate ca să fie mânios Mânia va veni mai târziu Ridică sticla şi simţi că lichidul îl arde pe gât Pereţii se învârteau în jurul lui Camera întreagă se învârtea cu el Se lăsă încetişor pe duşumea Deodată, parcă o mulţime de oameni se uitau la el Erau aşa de mulţi încât îi era greu să mai respire I se păru că îl vede pe Red Wesley zăcând pe o canapea, în timp ce mama lui plângea în bucătărie I se păru că îl aude pe Hank anunţând cu o voce puternică: „Este exact ca tatăl lui nu vedeţi asta clar? Este exact ca tatăl lui ” Şi Carla era acolo, şi străinul, ţinând-o protector după umeri „S-a terminat, Brian Mă întâlnesc cu altcineva am pe altcineva am pe altcineva ” Mai sorbi o înghiţitură din sticlă şi închise ochii Nu îi mai păsa de nimic Dorea să fie doar singur Dorea să o uite pe Carla, promisiunile şi cerceii Sticla era pe jumătate goală Brian simţi că îşi pierde cunoştinţa Camera se învârtea din ce în ce mai tare în jurul lui Deodată, un zgomot puternic îl umplu de stupoare Deschise ochii şi văzu chiar în faţa lui pe fata blondă şi pe tatăl ei, şi maşina înfăşurată în jurul stâlpului Numai că acum fata plângea, striga Şi Carla era deasupra ei Încerca să o ajute să respire Deodată toate personajele au început să se rotească în jurul lui, să strige, să-l atingă „Pleacă!” i-a strigat Carla, aruncându-i în faţă cerceii „Eşti un ucigaş şi un mincinos! Eşti un nimic Sper să mori în închisoare ” Au plecat cu toţii, la fel de repede cum au venit Mai era încă ceva în sticlă Duse sticla la gură şi bău restul Îl apucă ameţeala şi deodată fu înconjurat de un sunet ciudat, ca atunci când iese aerul dintr-un cauciuc Ridică sticla şi privi O mulţime de demoni umplură camera Săreau în jurul lui, îl acuzau Privea la ei, le strigă să se dea deoparte din faţa lui, dar erau tot mai aproape, rotindu-se şi mirosind a moarte Cărau ceva şi Brian văzu că era un lanţ şi înainte ca să poată fugi sau să închidă ochii, demonii i-au prins încheietura şi braţele strâns legate de trup Era prins în cursă şi îşi auzea inima bătându-i puternic Se lupta să se elibereze Ce cuvânt? Ce spun? Zgomotul creştea şi fiecare cuvânt spus era plin de ură În cele din urmă, Brian înţelese Pentru totdeauna Pentru totdeauna, pentru totdeauna, pentru totdeauna Era prins în cursă Demonii îl prinseseră şi îl vor ţine pentru totdeauna Ar fi dorit să se elibereze, să strige după ajutor, să alunge demonii înainte ca ei să îl ucidă Tot ce dorea era să moară *** Brian se trezi cu faţa în jos Vomitase şi tot corpul îi tremura cu putere, de teamă şi consum prea mare de alcool Camera mirosea cumplit a alcool, a mâncare nedigerată, a urină Observă că pantalonii îi erau uzi şi atunci îşi dădu seama că el făcuse asta Îl durea capul cumplit Deodată îşi aminti toată hoarda aceea de creaturi Privi în jur Demonii plecaseră Dar asta nu îi aducea nicio uşurare Vor veni din nou Simţea în fiecare fibră din fiinţa lui că aşa va fi Se luptă să se ridice pe picioare Îşi şterse ochii şi nasul ca să poată respira mai bine şi apoi se îndreptă spre telefon Era momentul să o sune pe femeia cu Biblia 23 Inima lor strigă către Domnul Zid al fiicei Sionului, varsă zi şi noapte şiroaie de lacrimi! Nu-ţi da niciun răgaz şi ochiul tău să n-aibă odihnă! Plângeri 2: 18 În cele din urmă, s-a hotărât să sară peste pom şi peste cadouri şi să meargă să servească o cină împreună în seara de Crăciun Hannah se gândi că şi asta era un efort, din moment ce nici ea, nici Jenny, nu doreau să îşi aducă aminte că restul lumii sărbătorea Crăciunul Cântecele de Crăciun „Silent night” şi „O Come, All Ye Faithful” nu o îndemnau pe Hannah să se închine şi să laude pe pruncul Iisus – îi aduceau aminte doar că Dumnezeu nu îşi ţinuse promisiunile Jenny nu avea decât să creadă, dar Hannah ştia mai bine 25 decembrie va fi o altă zi, o zi obişnuită, în care se va pregăti pentru proces, o altă şansă să îşi pregătească prezentările pentru întâlnirile cu publicul şi să decupeze articole din ziare, articole legate de accidente datorate conducerii sub influenţa alcoolului La restaurant era multă lume şi au stat acolo ea şi Jenny, fără nicio bucurie, împărtăşind momente lungi de tăcere şi alte momente de conversaţie inconfortabilă Când au terminat, Hannah spuse: — Jenny, ce să fac? Jenny privi către ea cu ochi fără viaţă şi goi — Ce? — Ce să fac să îndrept lucrurile? Lucrurile dintre noi Jenny nu răspunse nimic Desenă cu furculiţa cercuri imaginare în restul de sos din farfurie Hannah rămase tăcută pentru un moment Ce ar putea face ca să refacă relaţia cu fiica ei? — Vezi? Tu nu vorbeşti cu mine nici măcar nu te uiţi la mine — Nu am nimic de spus, mamă Fetiţa părea atât de obosită încât lui Hannah i se frânse inima Dar îşi îndepărtă acest sentiment Dacă Jenny era obosită, nu era decât vina ei Hannah ştia că încercase orice să îşi ajute fiica — Ei, asta e grozav, Jenny! Am pierdut tot ce aveam mai scump Vieţile noastre s-au schimbat pentru totdeauna Şi acum îmi spui că nu ai nimic de spus Ei bine, am eu câteva sugestii Spune-mi ce faci, cum te simţi spune-mi ce să fac ca lucrurile să meargă mai bine Ce părere ai? Hannah îşi dădu seama că ceea ce spunea nu era dragoste, nici compasiune, dar nu îi mai păsa Se săturase de toanele lui Jenny — Spune, poate vom găsi ceva să discutăm împreună Jenny o privi o clipă şi îi răspunse: — Cred că e cam târziu să mă întrebi Târziu pentru ce? Ce dorea să spună Jenny? — Adică ? — Vreau să spun că poate ar fi trebuit să mă întrebi asta când când oh, lasă, nu contează Ceva i se părea suspect lui Hannah Jenny nu mai era mânioasă şi asta era o uşurare Dar nu mai vorbea, nici nu o mai privea în ochi Era ceva cu ea O frământa ceva Tot ce doresc este să am familia înapoi familia pe care am avut-o! În ce situaţie groaznică am ajuns? Hannah vorbi din nou, cu vocea stăpânită de poveri pe care simţea că le duce cu greu — Te iubesc, Jenny Te iubesc aşa de mult şi îmi pare aşa de rău că am fost atât de ocupată — Nu-i nimic Conversaţia lâncezi din nou, iar barmanul veni şi luă farfuriile Hannah achită nota de plată şi porniră spre maşină într-o linişte apăsătoare Cum au ajuns acasă, Jenny se scuză şi dispăru în camera ei Hannah o privi plecând şi simţi că a mai pierdut o bătălie Jenny fugea de ea şi Hannah nu putea să facă nimic Nu te mai consuma atâta Totul va fi bine după proces Se plimbă un timp agale prin casa liniştită, studiind fotografiile înrămate de pe pereţi În cele mai multe erau cu toţii zâmbitori Nu îşi aminteşte să o fi văzut pe Jenny zâmbind de la moartea lui Tom şi a Aliciei Poate aşa va fi viaţa lor de acum Fără vacanţe Fără zâmbet Fără comunicare Poate că mâine se vor plimba printr-o grădină de amintiri, dar Hannah nu voia să se plimbe acum Nu încă Dorea să împăturească trecutul Dorea să uite savoarea, frumuseţea a tot ceea ce au avut şi a fost cândva Mai bine se duce să îşi pregătească încă o prezentare despre pericolul conducerii sub influenţa alcoolului Nu mai dorea să se gândească la Jenny, singură în camera ei, amintindu-şi sărbătorile de Crăciun din anii trecuţi, poate plângând înainte să adoarmă Adevărul deveni de nesuportat pentru Hannah În noaptea următoare, întinsă în pat, aproape adormită, Hannah întinse piciorul şi dădu de o parte a plapumei care nu-i dădea libertate de mişcare Uitase o carte pe plapumă Totuşi, pentru un moment, greutatea nu era o carte I se păru că e piciorul lui Tom întins la mică distanţă de ea Îi plăcu senzaţia şi deodată îşi dădu seama: dacă piciorul lui e aici înseamnă că — Tom? Se ridică iute şi, abia ţinându-şi respiraţia, străbătu cu ochii întunericul Apoi, la fel cum păţise de cel puţin zece ori până acum, îşi dădu seama cine era, unde se afla şi ce a devenit viaţa ei Era o femeie singură care a pierdut totul Şi mâine este Crăciunul *** De la moartea tatălui, acum patru ani, Matt Bronzan îşi petrecea de obicei sărbătorile cu mama lui Ea locuia la două ore de mers cu maşina spre nord şi lui îi plăcea să conducă Dar anul acesta mama plecase cu avionul la sora lui în Phoenix, ca să fie cu nepoţii de Crăciun Matt se simţea bine singur Locuia într-o casă cu patru dormitoare, într-o zonă rezidenţială în Woodiand Hills În timpul vacanţelor se bucura de liniştea casei În săptămâna premergătoare Crăciunului, cel care se ocupa de casa lui decorase un brad foarte frumos în sufragerie şi cumpărase prăjituri cu scorţişoară În dimineaţa zilei de Crăciun Matt încălzi prăjiturile şi pregăti o ceaşcă mare de cafea Era cafeaua lui favorită şi dimineaţa devreme se bucura de aromă ei Termină cafeaua şi îşi continuă rutina de dimineaţă Deschise Biblia mare îmbrăcată în piele vişinie şi începu să citească Textul era din Romani 12 „Dragostea să fie fără prefăcătorie Fie-vă groază de rău, şi lipiţi-vă tare de bine Iubiţi-vă unii pe alţii cu o dragoste frăţească Fiţi primitori de oaspeţi ” Cuvintele parcă au căpătat viaţă şi vorbeau direct conştiinţei lui Matt „Iubiţi-vă unii pe alţii cu o dragoste frăţească Fiţi primitori de oaspeţi ” Îi veni în minte Hannah Ryan Şi, deodată, nu o văzu ca o femeie căreia să-i plângă de milă că şi-a pierdut soţul şi fiica, ci ca o femeie pentru care trebuie să-i fie milă pentru că a întors spatele Domnului A făcut tot ce a putut să o ajute în problema procesului Dar, ce a făcut să o ajute în lupta credinţei? Conform celor spuse de Carol Cummins, Hannah refuzase ajutorul tuturor prietenilor de la biserică, refuzase chiar să îi mai viziteze, să-i mai vadă şi nu avea rude în apropiere Şi-o imagină pe Hannah şi pe fiica ei stând acasă, singure Îşi aminti cât de dificilă a fost prima sărbătoare de Crăciun şi pentru el, după moartea Victoriei şi a lui Shawn Înclină capul şi, pătruns de mulţumirea că Dumnezeu l-a scos din starea de îndoială, de nemulţumire din anii aceia, se rugă: Doamne, dă-mi înţelepciune Tată, foloseşte-mă Apoi ridică receptorul şi formă un număr de telefon Hannah răspunse la al treilea apel — Alo, Hannah? Sunt Matt Bronzan Ea ezită şi Matt se gândi dacă nu cumva a făcut o greşeală — Bună, Matt Să nu-mi spui că lucrezi în ziua de Crăciun — Nu Este adevărat că lucrez din greu, dar chiar şi unul ca mine trebuie să îşi ia liber pe 25 decembrie — Da, bănuiesc El spuse după un moment: — Nu pari să fii într-o stare prea bună Din partea cealaltă nu se auzi niciun răspuns Hannah plânsese toată noaptea El ar fi vrut aşa de mult să o ajute Îi veni o idee şi se agăţă de ea — Ascultă Ce-ar fi să vin şi să te iau pe tine şi pe Jenny? Pot să vă duc cu maşina până la Santa Monica şi să ne plimbăm puţin pe malul mării — Vrei să spui acum? — Chiar acum E o zi frumoasă Putem vorbi despre ce vreţi şi îi voi cumpăra lui Jenny nişte vată pe băţ sau altceva Hannah ezită — De ce, Matt? — Pentru că am fost acolo, îţi aduci aminte? Şi mi-aş fi dorit ca cineva să mă ducă undeva primele trei, patru vacanţe după ce au murit prietenii mei Crede-mă, orice ar fi mai bine decât să staţi singure acolo, într-o casă goală, ba nu, mai rău decât goală, plină cu amintiri Ar fi vrut să-i spună că citind în Scriptură în acea dimineaţă i-a venit ideea, dar ştia că ea nu avea acum nevoie de o listă de versete biblice Avea nevoie de dragoste frăţească şi de ospitalitate — Bine, spuse Hannah, dar nu părea atât de sigură Poţi veni Poţi veni într-o oră Îi spuse unde locuieşte şi conversaţia se încheie aici Matt îşi luă un pulover şi simţi că este bine să se roage şi pentru Jenny Se pregăti de plecare, rugându-se pentru fetiţa care a refuzat să vină la orice audiere, fetiţa despre care Hannah spunea că devine tot mai străină de ea cu fiecare săptămână care trece Matt simţea că fetiţa are o problemă Se temea să nu i se întâmple ceva şi se rugă pentru fetiţă cu atâta ardoare ca şi cum pentru el ar fi fost o problemă de viaţă şi de moarte *** Hannah rămase o clipă în scaunul din sufragerie, urmărind cu ochii crengile unui copac din curtea din faţă, când Jenny coborî — Dragă, vom merge la o plimbare pe plajă, cu domnul Bronzan, spuse Hannah cu o voce nu prea entuziastă — Domnul Bronzan? întrebă Jenny, oprindu-se şi uitându-se mirată la mama ei — Da Procurorul, îţi aduci aminte? — Ştiu cine este De ce trebuie să mergem la plimbare, pe plajă, cu el? Astăzi? În ziua de Crăciun? — El a venit cu propunerea, răspunse Hannah — Ah, am priceput În felul acesta putem petrece toată ziua făcând planuri cum să distrugem viaţa lui Brian Wesley, nu-i aşa? Pentru prima dată, de multe zile, Jenny nu mai era neutră, era chiar mânioasă şi Hannah aproape că se bucură de asta Orice era mai bine decât indiferenţa în care se scufundase în ultimele zile — A propus să mergem la o plimbare pe malul mării şi să vorbim — Despre ce? spuse Jenny, punându-şi mâinile în şolduri — Nu ştiu Poate să vorbim despre cât de stupid este că şi şoferii beţi sărbătoresc Crăciunul astăzi şi cei pe care i-au ucis nu-l vor mai sărbători niciodată — Ca şi cum ar fi sigur de toate astea, răspunse Jenny cu dispreţ Hannah i-o tăie scurt — Ştii ce, nu o să te las să vorbeşti în felul acesta despre domnul Bronzan El este cel care poate să ne scoată din durerea în care suntem Este de partea noastră şi ştie A avut un prieten bun care a fost omorât de un şofer beat cu mulţi ani în urmă Şi nu este un lucru pe care să îl uiţi uşor Jenny se gândi un moment Apoi spuse brusc: — Nu vin Hannah ar fi vrut să plângă, dar simţi că nu mai avea lacrimi Oftă şi îşi întinse braţele către Jenny — Vino încoace, dragă Te rog, vino! Jenny se dădu un pas înapoi — Nu Nu vreau o îmbrăţişare, mamă Lasă-mă în pace Voi fi foarte bine Lui Hannah îi fu atât de greu încât pentru un moment simţi că o ia cu leşin, că îi este greu să stea în picioare — Hai, Jenny Hai să mergem Ne va face bine la amândouă Jenny răspunse răspicat — Nu merg! Mă simt foarte bine Se întoarse şi o porni în sus pe scări — Jenny, te rog de ce complici aşa de mult lucrurile? Jenny se opri pe a patra treaptă, se întoarse şi îi spuse: — Mamă, eu nu fac nimic ca să complic lucrurile Mai rău de atâta nu se poate — Nu eşti un adult, Jenny, şi dacă te rog să vii, trebuie să vii, spuse Hannah, îndreptându-se către fiica ei — Nu merg, mamă Nu vreau să merg cu domnul Bronzan Vreau să fiu cu tata şi Alicia Şi dacă nu merg, voi sta acasă Mi-aş dori să nu trebuiască să părăsesc vreodată casa asta Se întoarse şi fugi în continuare pe scări Hannah se gândi să îl sune pe Matt Nu avea rost să meargă cu el la plimbare în ziua de Crăciun, iar fiica ei să zacă singură în pat Se îndreptă spre telefon, apoi se opri Poate Jenny doreşte să fie singură Poate că asta îi va da timp să îşi pună gândurile în rânduială Apoi, ea şi Matt trebuie să vorbească despre proces Se duse până în capătul scărilor şi vorbi destul de tare, sigură că Jenny o aude — Dacă nu vrei să vii, poţi să stai acasă Dar te rog, să nu pleci de acasă, ai înţeles? Tăcere — Jenny? — Da, înţeleg I se simţea indiferenţa în voce — Jenny, încearcă să foloseşti timpul acesta să te gândeşti la atitudinea ta Te-ai schimbat aşa de mult de la accident — Da, mamă — Am pierdut amândouă atât de mult din cauza omului care i-a ucis pe tata şi pe Alicia Poate ar fi cazul să te gândeşti la asta şi să încetezi să te mai lupţi cu mine — Da, mama Hannah oftă Era atât de supărată şi Jenny nu îi asculta niciun cuvânt Auzi uşa unei maşini şi, privind pe fereastra de la sufragerie, îl văzu pe Matt coborând din maşină şi îndreptându-se către aleea din faţa casei — Jenny, domnul Bronzan e aici Mă voi întoarce în câteva ore — Bucură-te de întâlnire, mamă Folosi cuvântul întâlnire sarcastic, ca şi cum Hannah s-ar fi întâlnit cu Matt că o îndrăgostită, trădând memoria tatălui ei Parcă i-ar fi tras o palmă şi Hannah îngheţă Cum poate Jenny să aibă aşa o gândire oribilă? Hannah îşi simţi lacrimile la coada ochilor Este tot mai impertinentă Poate nu vom trece niciodată peste asta „Bucură-te de întâlnire, mamă!” Cuvintele lui Jenny îi răsunau în minte, acuzând-o, dărâmând-o Of, doar a fost şi ea de acord să meargă cu Matt la început! Era un cunoscut, un prieten Nimic mai mult Nici nu ar fi putut să fie ceva mai mult, pentru că ea îl iubea încă pe Tom Şi va fi întotdeauna îndrăgostită de Tom *** Când auzi uşa de la intrare închizându-se, Jenny traversă camera şi aruncă o privire pe fereastră Cum îndrăznea omul acela să o ia pe mama ei la plimbare, pe plajă, în ziua de Crăciun? Tatăl ei era mort doar de patru luni Jenny îl urmări cum deschide uşa pentru mama ei, apoi se aşează pe scaunul şoferului Înaltul şi impunătorul Matt Bronzan poate să spună mamei ei orice doreşte Ea, Jenny, ştie ce are de făcut Se întoarse în cameră şi încuie uşa dormitorului Poate că până la urmă, în tot dezastrul acesta, domnul Bronzan este o binecuvântare Poate că va reuşi să intre în viaţa mamei ei şi să îi aducă bucurie Dar ea? Cu ea ce se va întâmpla? Jenny îşi dădu seama că răspunsul este foarte simplu Dacă mama ei este atât de preocupată cu domnul Bronzan, poate că a venit timpul să îşi ducă la îndeplinire planul Căută sub pat, până când găsi punguliţa mică de plastic cu tablete şi apoi le împrăştie pe pat Mama ei va veni acasă peste două-trei ore Mângâie cu degetele grămada de tablete Dacă le-ar lua acum, ar fi inconştientă timp de cincisprezece minute, dar moartea ar dura ceva mai mult Poate o oră, poate mai multe Jenny studiase atâtea încât ştia în cât timp va muri în funcţie de numărul de tablete Erau anumiţi factori pe care nu îi putea controla Dacă va înghiţi acum tabletele s-ar putea să moară înainte să vină mama ei Dacă nu, ar trebui să încuie uşa astfel încât să mai câştige timp În felul acesta, chiar dacă mama ei ar fi găsit o cale să spargă uşa, n-ar fi avut timp destul să o salveze Tabletele erau multicolore, unele le găsise în geanta de medic a tatălui ei La Internet aflase că dacă foloseşte aceste medicamente va avea o moarte uşoară Mama ei nu va avea prea mult de suferit în urma ei Jenny ezită Dorea atât de mult să fie cu Alicia şi cu tata Deodată auzi o voce O voce care îi vorbise de multe ori în ultimele zile şi îi spusese acelaşi lucru: Ia tabletele Ia tabletele Fă-o, Jenny Fă-o acum Ia tabletele Dacă ar lua acum tabletele, ar fi împreună cu tata şi Alicia cam într-o oră Respiră adânc Doamne, dă-mi putere Grămada de tablete părea parcă vie, adunată acolo în mijlocul patului Jenny luă câteva şi le rostogoli în palmă Nu te supăra pe mine, Doamne Ştii că Te iubesc Deodată se auzi un ciocănit uşor Apoi altul şi altul Trei, venind dinspre camera Aliciei Jenny scăpă tabletele din mână şi privi spre perete Trei ciocănituri Semnalul pe care ea şi Alicia îl folosiseră toată viaţa Te iubesc Mâinile începură să-i tremure şi fetiţa se cutremură În camera cealaltă nu era nimeni Oare fuseseră cu adevărat trei ciocănituri? Oare îşi imaginase? Jenny ar fi dorit să fie din nou anul trecut de Crăciun, când ea şi Alicia erau fiecare în camera ei, încercând să termine de făcut ordine înainte de cină Dar nu era Crăciunul de anul trecut Era Crăciunul de anul acesta — Alicia Şi eu te iubesc, spuse fetiţa, cu lacrimi în ochi Jenny nu mai ştiu cât timp a stat aşa în cameră În cele din urmă a adormit, rezemată de mulţimea de perne din patul ei, cu mâna sprijinită de peretele ce despărţea camera ei de a Aliciei *** Pe plajă era pustiu în după-amiaza aceea şi Hannah se gândi că oamenii au ceva mult mai bun de făcut astăzi Aşa că ea şi Matt s-au plimbat în linişte, privind marea Era rece şi bătea un vânt uşurel dinspre Oceanul Pacific Hannah era bucuroasă că şi-a luat un pulover călduros Matt era o companie plăcută În timpul călătoriei i-a povestit despre alte câteva cazuri la care lucra şi timpul a trecut destul de repede Acum, priveau valurile lovind malul Era o linişte plăcută pe care nu simţeau nevoia să o tulbure — Se apropie şi procesul tău S-au oprit o clipă şi Matt s-a rezemat de o balustradă de lemn — Nu sunt sigur dacă vrei să vorbim despre asta — Cum ai descrie situaţia, grea? întrebă ea, încrucişându-şi mâinile şi observându-l de la distanţă — Tot stau şi mă gândesc şi caut punctul slab Punctul cu care apărarea va putea convinge juraţii că nu a fost omor de gradul unu — Şi? — Nu-l găsesc Pentru noi e un caz bun Cred că vom reuşi Hannah privi spre apele oceanului De când era mică i-a fost întotdeauna teamă de apă, teamă că se va îneca în ocean Acum nu o mai deranja asta Îşi întoarse privirea spre Matt — În lunile ianuarie şi februarie va trebui să vorbesc la patru întâlniri în cadrul Grupului Victimelor — Este bine Asta înseamnă mult Te-am văzut la televizor de câteva ori deja Hannah îl privi surprinsă Ea, la televizor? — Da, m-ai văzut? — Da Erai hotărâtă şi frumoasă, într-un mod tragic, aş putea spune Şi erai foarte supărată El crede că sunt frumoasă Hannah se simţi vinovată pentru că s-a bucurat de cuvintele lui El continuă — Oamenii privesc astfel de emisiuni, citesc apoi în ziare articole şi, după aceea, încep să îşi dea seama că a conduce sub influenţa alcoolului nu este ceva atât de vesel După ce au auzit povestea ta unii dintre ei îşi vor schimba modul de gândire Dacă mai mulţi din public vor avea acest sentiment, vor gândi la fel ca noi, omorul de gradul unu este doar o chestiune de timp O boare de vânt îi răsfiră lui Hannah părul şi o trecu un fior rece Strânse din dinţi — Bine Şi-l imagină pe Brian Wesley singur, într-o celulă mizeră — Mi-ar place să se facă şi în timpurile noastre spânzurări în piaţa publică Matt ridică din sprâncene şi spuse cu o voce liniştită — Asta-i tot ce doreşti? — Ce? îl întrerupse Hannah Îl urăsc pe Brian Wesley şi sigur că tu şi ceilalţi oameni ar trebui să înţelegeţi asta — Înţeleg, răspunse Matt Dar nu îmi place tonul cu care o spui Hannah nu mai avea răbdare pentru astfel de sfaturi — Brian Wesley este motivul pentru care facem asta Ştii asta, la fel de bine ca mine Matt răspunse după un moment de gândire — Aş dori să îl văd pe Brian închis doar pentru că aceasta este pedeapsa pe care o merită Nu el este motivul pentru care luptăm pentru omor de gradul unu — Pentru mine, el este motivul Matt răspunse hotărât — Nu El este doar unul dintre şoferii beţi, Hannah Dorim să schimbăm modul în care oamenii privesc conducerea sub influenţa alcoolului ca noţiune, ca întreg Apoi, poate, putem preveni lucruri ca cele care s-au întâmplat familiei tale Hannah rămase o clipă tăcută Da, Matt avea dreptate Acesta ar trebui să fie motivul Totuşi, nu aceasta a motivat-o pe ea să se ridice în faţa unei mulţimi, să-şi verse inima şi să-şi spună povestea durerii prin care trece familia ei Visul de a-l vedea pe Brian Wesley în închisoare a motivat-o Nimic mai mult, nimic mai puţin — Hannah o întrerupse Matt Şi lui îi era frig Îşi freca mâinile una de alta, să le păstreze calde — Ce face Jenny? Ea dădu din umeri şi porni la pas încet pe plajă Simţea răzvrătirea, mânia, amărăciunea Cred că numai frumoasă nu mă pot numi acum Alungă aceste gânduri Nu era acuma timpul să se gândească la felul în care arăta Zâmbetul vine din inimă şi faţa ei era acum o reflecţie directă a sentimentelor ei Se gândi la Jenny — La început după accident, Jenny a fost foarte supărată pe mine Nu pe Brian Wesley Ea nu îl urăşte aşa cum îl urăsc eu Nu l-a urât niciodată M-a urât pe mine şi ne-am luptat tot timpul O durea inima când se gândea cât de mult s-a stricat relaţia ei cu Jenny după accident Acum îşi căuta cu grijă cuvintele — Dar acum, nu ştiu Parcă a renunţat Are treisprezece ani şi se poartă de parcă şi-ar fi trăit toată viaţa Matt rămase o clipă îngândurat, apoi spuse: — Nu crezi că Hannah îi prinse îngrijorarea din priviri şi dădu hotărâtă din cap — Nu, nici gând să se sinucidă Nu îi vin ei idei din astea Hannah nu îi spuse nimic lui Matt despre directoarea de la şcoală şi teama ei că Jenny s-ar gândi la sinucidere — Jenny este o fată foarte stabilă, hotărâtă Dar ea şi Alicia au fost atât de apropiate şi acum nu îşi găseşte drumul Matt mergea liniştit alături de ea Au ajuns aproape de capătul plajei, când el spuse: — Nu ştiu Am avut mai înainte o senzaţie ciudată Parcă cineva mă îndemna să mă rog pentru Jenny — Chiar? Hannah simţi o urmă de mânie Nu avea chef să vorbească despre rugăciune în ziua asta de Crăciun Viaţa aceasta de credincioasă era ceva ce ea lăsase în urmă Făcea parte din trecut Matt însă continuă — În timp ce mă pregăteam să vin să te iau, m-am rugat M-am rugat tot timpul şi, tot timpul, am avut impresia că lui Jenny i se va întâmpla ceva rău Hannah strâmbă din nas — Grozav E frumos din partea ta că te-ai gândit la Jenny Când Dumnezeu este împotriva ta, nu mai are grijă de tine, nu-i aşa? Aşa mă simt eu acum Matt nu răspunse Au mai mers câţiva metri Un val se sparse de mal chiar în faţa lor şi au privit uluiţi frumuseţea peisajului câteva momente — Dumnezeu nu este împotriva ta, Hannah Matt vorbi cu voce liniştită şi totuşi hotărâtă Nu dorea să se certe cu ea Nu dorea să o contrazică, dar nici nu putea să tacă — Nu mai cred că există Dumnezeu, nu, după ceea ce mi s-a întâmplat, spuse Hannah — Trăim într-o lume decăzută Oamenii îşi fac rău unul altuia Au loc atâtea nedreptăţi Matt se opri o clipă şi spuse, privind-o direct în faţă: — Toate acestea sunt din cauza oamenilor, nu a lui Dumnezeu Ea ar fi vrut să strige la el, să îl alunge de acolo Cum îndrăznea să îi spună tocmai ei că nu era vina lui Dumnezeu? — Nu mai spune! Ar fi putut face ceva Dacă este cu adevărat un Dumnezeu mare şi îndurător, atunci ar fi putut să facă în aşa fel încât Tom să ajungă în locul acela zece secunde mai târziu Sau să îl facă pe Brian să conducă cu zece secunde mai repede Ar fi putut să facă ceva, dar Dumnezeu nu a făcut nimic să oprească nenorocirea şi de aceea de aceea nu mai pot eu crede — Păi, uneori, Dumnezeu are planuri diferite de ale noastre Hannah oftă şi porni hotărâtă înainte, privind marea ce se zbuciumă dedesubt — Nu am dorit niciodată planul acesta diferit Am dorit să fim toată familia, să fim cu toţii cu Tom şi Alicia Se aşeză obosită, tulburată, pe o bancă Plângea fără să se poată opri Încercă să îşi şteargă lacrimile Matt se aşeză lângă ea — E în regulă Plângi Plângi dacă simţi nevoia Domnul înţelege Ea încercă să îi oprească cuvintele Auzise destul despre Domnul Nu îi mai trebuia acum — Te rog, Matt — Ştiu, ştiu Nu eşti gata Vocea lui era ca o ancoră în ceea ce părea a fi cea mai mare furtună cu care se confruntase ea vreodată Cu toate acestea, nu era de acord cu ceea ce spunea el — Nu voi fi niciodată gata, Matt Dumnezeu m-a abandonat şi apoi nu este tipul de Dumnezeu în care am crezut până acum — Hannah! Domnul niciodată — Nu, te rog, taci! — Hannah, lasă-mă să spun Dumnezeu îţi înţelege durerea Ioan 11:35 spune — Nu mai vreau să aud! Îşi îngropă faţa în mâini — Te rog, Matt, lasă-mă! Se aşternu tăcerea şi, când Hannah deschise ochii, Matt stătea în picioare, rezemat de parapet, cercetând-o — Bine, Hannah, nu voi mai vorbi despre Dumnezeu Dar nu te voi lăsa să te îndepărtezi prea mult S-ar putea ca niciodată să nu mai poţi găsi calea înapoi Ei, ce să spun, ca şi cum aş dori asta Îşi şterse obrajii A stat prea mult Voia să meargă acasă, la Jenny şi la existenţa mizerabilă pe care o duceau în ultimele zile Matt păru că îi înţelege dorinţa Îşi îndesă mâinile în buzunare Hannah îşi aduse aminte o clipă de Tom Avea şi el un gest similar — Hai, Hannah, să te duc acasă şi să vedem ce face Jenny *** Jenny se trezi deodată din cauza zgomotului uşii de la intrare Privi în jur Îşi simţi braţele Era în viaţă şi nu ştia de ce Deodată văzu tabletele împrăştiate pe pat şi tresări Adormise Acum mama ei se întorsese acasă şi era deja prea târziu Adună repede tabletele şi le puse înapoi în punguliţa de plastic O auzi pe mama urcând grăbită scările către camera ei Se îndreptă cu faţa către perete şi ascunse tabletele sub pernă Nu ştia ce o făcuse să adoarmă aşa de adânc, dar nu era îngrijorată Va avea ocazii mai bune Nu va renunţa la idee 24 A făcut un zid împrejurul meu şi m-a înconjurat cu otravă şi durere Mă aşează în întuneric, ca pe cei morţi pentru totdeauna Plângeri 3: 5-6 Zilele trecură una după alta Se făcu ianuarie, apoi februarie, începu luna martie Hannah era atât de ocupată încât nu mai avea timp să se gândească la Jenny, la procesul care se apropia sau la altceva cu excepţia întâlnirilor cu victimele accidentelor rutiere Aceste întâlniri erau evenimentul mass-media al sezonului Ziarele o aveau pe prima pagină, pentru că erau povestiri care stârneau interesul uman La sfârşitul lunii martie, Hannah a apărut şi în două talk-show-uri ale unor posturi locale de televiziune, chiar şi în emisiunea Good Morning America Emisiunile arătau imagini cu Tom şi cu Alicia Reporterii vorbeau într-un mod respectuos despre puterea lui Hannah, despre hotărârea ei de a determina schimbarea legislaţiei privind conducerea sub influenţa alcoolului, despre dorinţa ei de a vedea făcându-se dreptate — Va veni ziua în care voi avea în sfârşit linişte, voi avea în sfârşit pace, le va spune Hannah Aceasta va fi ziua în care Brian Wesley va fi condamnat pentru omor de gradul unu Uneori Hannah se gândea la Brian, unde o fi, ce face Într-o zi, la prânz, s-a întâlnit cu Carol şi a întrebat-o ce ştie despre el, dar femeia nu părea nicidecum îngrijorată Mai mult, Carol i-a spus: — Nu este sănătos pentru tine să te îngrijorezi pentru asta Carol ezită o clipă, apoi continuă: — Îţi aduci aminte, acum câteva luni Că te-am rugat să citeşti cartea Plângerile lui Ieremia? Ai citit-o? Hannah oftă şi puse jos furculiţa — Nu şi nici nu am de gând Din câte ştiu, cartea Plângerile lui Ieremia este în Biblie şi nu mai sunt interesată să citesc în Biblie — Hannah — Te rog, Carol Uneori îmi vine să cred că există o adevărată conspiraţie între tine şi Matt „Săraca, Hannah Vai, şi-a pierdut credinţa când are nevoie mai mult ” Nu doresc să fiu proiectul vostru, Carol Dacă există Dumnezeu, din punctul meu de vedere acum ar putea să stea acolo lângă Brian Wesley Pentru că ceea ce s-a întâmplat Dumnezeu a permis El ar fi putut să facă ceva să nu se întâmple aşa ceva Aşa că pentru ce vrei tu să citesc eu Plângerile sau altceva din ceea ce spune Dumnezeu? Carol fu teribil de tulburată Îşi turnă în pahar suc de mere, doar ca să nu fie nevoită să se uite în ochii lui Hannah — Ştii ce, eu nu voi renunţa să mă rog pentru tine, Hannah Simt că acolo, în Plângeri, este un mesaj pentru tine De fiecare dată când mă rog şi îl întreb pe Domnul ce să îţi spun de fiecare dată când nu ştiu ce să îţi spun că să te ajut nu îmi vine altceva în minte decât cartea Plângerilor Hannah luă furculiţa şi începu să mănânce liniştită — Ştii ce, Carol? Te rog nu mai continua discuţia M-am scârbit de Scripturi Tot ceea ce vreau acum este să ştiu ce se va întâmpla cu Brian Wesley M-ai înţeles? — Nu ştiu, Hannah Nu ştiu ce să spun Hannah însă continuă mânioasă — Ştii ce? Mă gândesc la ziua aceea, la audieri Cine era în sala de judecată ţinând cartea aceea groasă sub braţ? Brian Wesley! Ai spus că nu eşti sigură dacă e o Biblie! Eu cred că era o Biblie Mă gândesc dacă nu cumva acum e liber şi se plimbă liniştit prin oraş, considerându-se creştin sau ceva de genul acesta Carol o privi cu atenţie şi îi spuse blând: — Hannah, te-ar deranja asta? Abia stăpânindu-se, Hannah îi răspunse cu o figură mânioasă şi cu o voce aspră: — Da, m-ar deranja cumplit — Ştii ce, eu cred că tu îţi petreci prea mult timp gândindu-te doar la Brian Wesley Nu e sănătos pentru tine, Hannah Noi avem alte lucruri pentru care să luptăm Lasă-l pe Brian pe seama prietenului nostru Matt Hannah a schimbat subiectul, dar în săptămânile care au urmat, atunci când îşi pregătea o prezentare, o apariţie televizată sau când decupa articole din ziare, nu se putea opri să nu se gândească la Brian Imaginea lui cu Biblia sub braţ în sala de judecată îi stârnea repulsie şi nu ştia de ce, mai ales acum, când era convinsă că Dumnezeu nu este o fiinţă reală Dar dacă Dumnezeu este o fiinţă reală, ar fi drept ca El să mântuiască omul care i-a omorât familia? Să spunem acum că nu se mai gândeşte la Tom şi Alicia Dar tocmai Brian Wesley să fie salvat? Nu i se părea că el este un om vrednic ca Dumnezeu să îi acorde timp şi atenţie Acel Dumnezeu mare şi îndurător, despre care vorbesc Carol şi Matt Sarcasmul prinse rădăcini în viaţa lui Hannah şi ea parcă îl hrănea regulat cu gânduri amare Haideţi să vedem, oare chiar va încerca Dumnezeu să îl salveze pe Brian Wesley? Ea nu s-a dus degeaba la întâlnirile acestea cu victimele accidentelor rutiere Dumnezeu nu îl poate salva pe Brian Wesley din închisoare Mai erau doar câteva săptămâni până la proces Însă gândurile despre Brian Wesley distrăgeau atenţia lui Hannah de la scopul vieţii ei, cel puţin pentru moment Jenny continua să fie o problemă Directoarea şcolii a mai chemat-o pe Hannah de două ori – o dată în ianuarie şi o dată în februarie – îngrijorată de faptul că Jenny nu era atentă la şcoală, lipsea de la ore, îngrijorată de faptul că, aşa cum spunea ea, Jenny „îi scapă printre degete” De fiecare dată, Hannah a discutat mult cu directoarea — Cred că are nevoie de un consilier, de cineva cu experienţă în dezastrul pe care îl poate produce întristarea Hannah i-a mulţumit politicoasă şi a plecat fără a da un răspuns A doua oară, Hannah a fost mişcată de avertismentul directoarei A plecat de la şcoală şi a mers direct la bibliotecă A căutat printre rafturi şi a găsit o carte despre depresia la adolescenţi A deschis la capitolul „Recunoaşterea simptomelor” Hannah a citit cu grijă „Schimbări de comportament schimbări în modul de conversaţie schimbări în modul de hrană sentimentul părăsirii schimbări în înfăţişare ideea suicidului ” „Oricare dintre acestea”, spunea cartea, „pot constitui semnale ale unei stări de depresie acută sau chiar ale unor tendinţe de suicid ” Pe Hannah o trecură fiori reci, dar apoi îşi spuse Asta este o reacţie exagerată E ridicol Copii din familii ca ale noastre nu suferă de depresii Se supără şi trec peste ea Se luptă, îşi schimbă părerea despre băutură, luptă pentru o acuzaţie de omor de gradul unu, dar nu se sinucid Nu se sinucid Închise cartea şi o puse înapoi pe raft Îşi promise că nu se va mai gândi niciodată la un lucru aşa de absurd Este adevărat, Jenny trecea printr-o perioadă grea, dar asta este totul Va fi bine Se poartă aşa doar pentru că este mânioasă, pentru faptul că Hannah s-a implicat în activitatea organizaţiei Mame împotriva Şoferilor Alcoolici Când se va termina procesul, Hannah va avea mai mult timp liber Îşi va face timp, astfel încât ea şi Jenny să zidească iarăşi relaţia pe care au pierdut-o Atunci când se va termina procesul, amândouă vor încerca să îşi refacă viaţa *** La începutul lunii aprilie, apărarea a depus o moţiune Matt a sunat-o şi i-a explicat la telefon ceea ce s-a întâmplat Brian Wesley avea încă dureri puternice de spate, avea nevoie de îngrijiri medicale şi nu putea participa la proces până pe data de 14 iulie Această moţiune va fi depusă la judecător în câteva zile Hannah se aştepta la amânare, dar, cu toate acestea, a plâns două ore când a auzit vestea Ideea că Brian este liber şi bine mersi încă alte trei luni, aproape că o sufoca Carol a fost la audiere împreună cu ea şi au stat una lângă alta L-au urmărit pe Matt prezentându-şi cazul în modul lui, calm, liniştit şi profesional Judecătorul a ascultat ambele părţi şi apoi a cerut o pauză Vor primi răspunsul înainte de prânz — Am hotărât să aprob amânarea, anunţă judecătorul Horowitz cu o voce seacă Nu făcu nimic să îşi ascundă resentimentele pe care le avea faţă de apărare — Vă avertizez însă, domnule Finch, că nu voi juca acest joc la nesfârşit Judecătorul îl scrută pe Finch cu privirea de la înălţimea scaunului lui şi continuă: — Repet, îţi cunosc manevrele şi clientul tău va fi la proces şi procesul va fi pe 14 iulie Nicio zi mai târziu Hannah părăsi tribunalul în acea zi convinsă că amânarea îl va ajuta pe procuror şi că ea însăşi va avea mai mult timp pentru Grupul Victimelor, iar Brian Wesley va avea mai puţine motive să folosească tot felul de amânări Cu toate acestea, când ajunse acasă se simţi obosită, epuizată Se aşeză în fotoliul de piele Săptămâna următoare trebuia să vorbească la o întâlnire cu avocaţi şi doar gândul la întâlnire îi dădea fiori pe şira spinării Îi venea greu să creadă în schimbarea legislaţiei atunci când procesul decurgea atât de lent Jenny coborî în bucătărie, luă o sticlă cu lapte şi porni iarăşi în sus pe scări Fata lipsea mult de la şcoală şi, chiar dacă mai mergea din când în când, când venea acasă îşi petrecea toate după-amiezile în dormitor Hannah era sătulă — Bună, Jenny, spuse Hannah Fata continuă urcatul scărilor — Hei, Jenny, nu ai de gând nici măcar să mă saluţi? continuă Hannah, mirată ea însăşi de lipsa de entuziasm din voce Nu mai era căldură, nu mai era dragoste nimic Goliciune Jenny se opri o clipă şi se întoarse Hannah ştia că îi va ignora întrebarea Dar aceasta răspunse simplu, monoton, din obligaţie: — Bună Hannah oftă — Astăzi ai pierdut o audiere Jenny nu răspunse Lui Hannah îi era greaţă de tăcerea fiicei ei — Ei bine, mamă, ce audiere am pierdut? imită Hannah răspunsul pe care spera să îl primească de la Jenny De data asta avea satisfacţia că nu a dat fetei timp să răspundă — Hai să îţi spun eu Au amânat procesul Nu mai are loc în aprilie, ci în iulie, 14 iulie Jenny strânse din umeri — Și: - Şi? Jenny, ce se întâmplă cu tine? Hannah se ridică în picioare, strigând şi agitându-se — Nimic! — Aşteaptă! Chiar nu îţi pasă? Nu vezi? Omul care ţi-a ucis tatăl şi sora se plimbă liber pe străzi, la fel ca noi! Jenny coborî mânioasă două trepte — Şi eu aş putea să te întreb acelaşi lucru, mamă Fata striga şi Hannah îşi dădu seama că prefera o Jenny mânioasă decât una indiferentă Ochii fetiţei se umplură de lacrimi — Mamă, de ce nu îţi pasă de mine? Tata şi Alicia nu mai sunt, dar eu sunt aici Sunt aici în faţa ta Şi ţie îţi pasă doar de omul acela care i-a omorât — Nu e adevărat şi tu o ştii! răspunse Hannah plângând Îmi pasă de tine Ţie nu îţi pasă de tine, Jennifer Ryan Suntem amândouă victime Mi-ar place să fii lângă mine la aceste audieri — Ei bine, eu mi-aş dori o mamă care să stea mai mult timp cu mine, în loc să încerce să convingă o mulţime de străini din oraş că Brian Wesley este aşa un băiat rău! — Nu înţelegi, nu-i aşa? spuse Hannah încercând să coboare tonul vocii Merg la Grupul Victimelor pentru că încercăm să schimbăm modul de a gândi al oamenilor despre conducerea sub influenţa alcoolului Şi va veni ziua în care oamenii vor fi mai responsabili şi îşi vor da seama că dacă nu beau şi conduc, salvează de fapt vieţi Jenny strigă, aproape gemând: — Dar viaţa mea, mamă? Pe mine cine mă salvează? Cuvintele îi scăpară fără să vrea şi Jenny se opri cu o figură speriată Îşi acoperi gura cu o mână tremurândă şi se întoarse şi fugi în sus pe scări — Asta e altceva! strigă Hannah după ea M-am săturat de fiţele tale şi de modul jalnic în care încerci să câştigi atenţia Toţi s-au săturat de asta Te iubesc şi aş vrea ca lucrurile să fie bine între noi Cu cât îţi dai şi tu seama de asta mai repede, cu atât mai bine Jenny se opri Se întoarse către Hannah şi spuse iritată: — Fiţe? Asta crezi tu că sunt? Hannah fu surprinsă de privirea plină de ură a fiicei ei — O să vezi, mamă Jenny dispăru în hol şi mai spuse o dată, înainte de a izbi uşa camerei ei: — O să vezi! Hannah ţipă: — Jenny, nu mă ameninţa! Te iubesc, dar nu vei şti niciodată dacă tu te porţi aşa — Mai tacă-ţi gura, mamă! auzi Hannah şi uşa se izbi încă o dată „Mai tacă-ţi gura, mamă!” Cuvintele o loviră mai mult ca o palmă Se ghemui în fotoliu Deodată îi trecu o imagine prin faţa ochilor Familia lor, mergând la biserică într-o dimineaţă însorită de duminică Ea şi Tom se ţineau de mână, iar Jenny şi Alicia aveau doisprezece ani şi nouă ani şi mergeau în faţa lor Închise ochii, încercând să păstreze amintirea Le auzi vocile — Te iubesc, tata Te iubesc, mama, spuseră fetiţele şi dispărură pe uşa clasei de la Şcoala Duminicală Tom le opri o clipă, se coborî la nivelul ochilor lor şi le spuse: — Bine, pentru ultima dată, ce verset aţi avut de învăţat? — Ferice de cei flămânzi şi însetaţi după neprihănire, căci ei vor fi săturaţi, Matei 5:6, au spus amândouă fetiţele, cu vocile lor dulci, tărăgănate Hannah mai păstră imaginea o clipă, parcă studiind-o, surprinsă şi ea că îşi mai aducea aminte versetul după atâţia ani Poate că aceasta a fost problema Poate că nu a fost aşa de bine să le înveţe pe fete atâtea versete biblice Dumnezeu s-a dovedit a nu fi ceea ce au crezut ele – sau cel puţin nu bunul Dumnezeu la care se aştepta fiecare Acum poate că aceste versete din Scriptură fac chiar rău Hannah se gândi apoi din nou la ceartă pe care tocmai o avusese cu Jenny „Mai tacă-ţi gura, mamă!” Nu îşi putea scoate cuvintele fetiţei din minte Auzi! „Mai tacă-ţi gura, mamă!” După un timp se ridică şi luă cheile maşinii Simţea nevoia să viziteze pe cineva, să fie alături de cineva care o iubea *** Jenny o auzi pe mama pornind maşina şi oftă supărată Privi o clipă în jur în camera ei Era mai supărată decât lăsa să se vadă pentru amânarea procesului Toate acestea însemnau acum aşteptare O aşteptare inutilă Mama ei credea că obţinerea verdictului de crimă de gradul unu este cel mai important lucru din viaţă Ei bine, o să-i arate ea, Jenny Avea tabletele gata pregătite, avea scrisoarea scrisă Ziua pe care o alesese era ziua verdictului În timp ce mama ei va aştepta marea decizie, ea va fi în sfârşit cu tata şi cu Alicia După ce se va termina procesul şi ultimul cameraman va părăsi sala de judecată, mama ei va fi în sfârşit liberă Tot ceea ce o ţinuse legată va însemna trecut – procesul, Grupul Victimelor şi Jenny După verdict mama nu va mai trebui să se gândească cum să facă să meargă lucrurile bine între ele Şi fusese atât de aproape! Acum va trebui să aştepte până după 14 iulie Verdictul va fi dat probabil la câteva săptămâni după aceea Se întinse în pat, strângând perna în mâini Poate mai bine ar face-o acum şi ar termina cu totul Încă aude vocea şoptindu-i să meargă înainte şi să o facă Se foi în pat agitată Nu voia să meargă la proces Îi spusese mamei de nenumărate ori, dar mama insista Nu mă ascultă niciodată Nu e de mirare că ne certăm aşa de mult Ce aşteaptă oare de la mine? În starea de confuzie în care era, Jenny şi-ar fi dorit ca ea şi mama să se împace înainte de marea zi Era hotărâtă să se sinucidă Nu era cale de întoarcere Nu era timp de regrete Pentru un moment, se simţi iarăşi cuprinsă de îndoială Poate exista o altă cale Poate, dacă totul ar fi ca înainte între ea şi mama Alicia a fost întotdeauna favorita părinţilor, dar înainte de accident Jenny se simţea iubită, apreciată Ar da orice să simtă acel lucru din nou Dacă ar simţi că mama ei o iubeşte cu adevărat şi nu doar spune că o iubeşte, poate că ar merge la proces şi poate că ar arunca până şi tabletele Da, dacă ar fi sigură de dragostea mamei, poate şi-ar continua viaţa şi s-ar întâlni cu tata şi cu Alicia atunci când va veni vremea „Eu am venit ca oile să aibă viaţă, şi s-o aibă din belşug ” Versetul îi veni deodată în minte foarte clar Jenny se ridică şi îşi strânse genunchii la gură Asta s-a întâmplat după aceea O voce ciudată parcă îi şoptea, îndemnând-o să ia tabletele Şi apoi a auzit o altă voce, o voce clară, plină de dragoste, şoptindu-i versetul pe care îl învăţase cu câţiva ani în urmă Dar versetele biblice o enervau Erau întotdeauna despre viaţă şi trăire şi asta o uimea Poate că lui Dumnezeu nu îi plăcea suicidul Poate că El nu dorea ca ea să îşi ia viaţa Necazul era că mama nu o iubea ca înainte şi tata era ocupat în ceruri să o iubească pe Alicia Se întinse peste pat şi ajunse la o cutie de pantofi Desfăcu capacul şi examină cu atenţie conţinutul: o punguliţă cu multe tablete colorate, o sticlă cu apă şi un plic cu scrisoarea de adio Jenny luă plicul, deschise scrisoarea şi începu să citească „Dragă mamă ” închise ochii pentru moment şi încercă să îşi imagineze ce va simţi mama ei când va citi scrisoarea aceea pentru prima dată Deschise ochii şi continuă „Întâi vreau să spun că îmi pare rău Nu am vrut să te rănesc cu asta Este ceva ce am dorit să fac de mult De la accident, ai fost prea ocupată cu activităţile de la organizaţie ca să îţi mai petreci timp cu mine Ai fost prea mânioasă să mă observi, chiar şi atunci când erai acasă Bine, înţeleg Ai pierdut tot ceea ce conta pentru tine Tu şi tata aţi fost împreună mult timp şi ştiu că îţi lipseşte Îţi lipseşte şi Alicia Ea a fost primul copil şi ştiu că întotdeauna a fost mai specială Apoi, despre mine De la accident, noi două nu am mai fost la fel Ne-am certat tot timpul şi, în final, m-am decis că e mai bine să plec Oricum îţi stau în cale Mai sunt câteva lucruri pe care aş dori să le ştii M-am bucurat să fiu parte din familie, cel puţin în familia dinainte de accident Ai fost întotdeauna o mamă bună şi să nu gândeşti că asta este din cauza ta Nu este Poţi face ce doreşti cu caietele şi lucrurile mele Hainele dăruieşte-le cuiva care are nevoie de ele Dacă vrei, poţi să vinzi şi casa asta şi să îţi continui viaţa Dacă aş mai fi trăit, aş fi dorit să o vând Mamă, îţi va fi foarte greu să te plimbi prin casă ca într-un muzeu plin de amintiri Ei bine, asta e totul Am dorit doar să ştii că nu este vina ta şi că îmi pare rău Doresc să fiu cu tata şi cu Alicia şi cu Domnul Iisus Tu nu vrei să mă auzi vorbind despre Domnul Iisus şi uneori mă gândesc că îmi este dor de El la fel de mult cum îmi este de tata şi de Alicia Asta este singura cale prin care pot îndrepta lucrurile Cu drag, pentru totdeauna, Jenny ” Câteva lacrimi se împrăştiară pe foaia de hârtie Jenny le şterse, îndoi scrisoarea şi o puse înapoi în cutia de pantofi Totul era pregătit Acum era doar de aşteptat *** Cimitirul oferea o privelişte mirifică Hannah parcă în locul destinat vizitatorilor Soarele cobora aruncând o lumină roşiatică pe dealuri şi peste mesteceni, ale căror frunze străluceau şi tremurau sub adierea vântului Pe aleile cimitirului erau pomi mici, împrăştiind o aromă dulce de primăvară Hannah îşi trase răsuflarea şi privi în partea de est, acolo unde erau înmormântaţi Tom şi Alicia Apoi îşi verifică înfăţişarea în oglinda maşinii Era încă frumoasă, dar nu aşa cum îi plăcuse întotdeauna lui Tom Lui îi plăcuseră întotdeauna ochii ei şi, de la accident, ochii i se schimbaseră Parcă erau ochii altei persoane În fiecare dimineaţă îi vedea: ceţoşi, înnouraţi, încărcaţi de ură Nu mai aveau în ei nimic din frumuseţea pe care o iubise Tom Este doar vina lui Brian Wesley Brian i-a furat totul, chiar şi privirea ochilor, cea care îi plăcuse atât de mult omului care o iubea Încercă să le aducă înapoi strălucirea, inocenţa – până la urmă, mergea în vizită la Tom Şi, dacă într-un mod inexplicabil el ar fi putut să o vadă, nu i-ar fi plăcut să-i vadă ochii Încercă să se gândească la momente fericite, la Tom, la copilărie, la momentul în care i s-a arătat în tocul uşii cu o zi înainte de a se căsători cu altcineva Se gândi la nunta lor, la naşterea Aliciei şi apoi a lui Jenny Dar ochii i-au rămas goi Brian nu este singurul vinovat; este şi vina lui Dumnezeu Tu nu mai crezi în Dumnezeu, ai uitat? Nu mai da vina pe El Ignoră gândul Poate că exista un Dumnezeu şi nu îi plăcea de ea Poate că acesta este modul Lui de a arăta că nu îi place de ea Nu putea să facă nimic cu privirea ochilor Nu, până când nu va auzi verdictul Apoi ochii i se vor lumina din nou Îi ridică şi privi la cerul albastru, senin Tom, eşti aici? Te uiţi de acolo aici jos, la mine? Afară se lăsa înserarea şi cu ea frigul Hannah porni încet pe aleile de iarbă, ocolind morminte şi pietre funerare, până când le găsi şi pe ale lor – două pietre simple de granit şi o bucată de pământ, acoperită cu gazon Se opri o clipă la piatra lui Tom şi îşi trecu degetele peste numele lui Doctor Thomas J Ryan Ce nebunie! Tom Ryan, omul pe care îl iubise toată viaţa, mort, îngropat sub un morman de pământ, iar ea îşi petrece zilele încercând să schimbe opinia publică, încercând să descopere cum să trăiască o viaţă normală, ea şi Jenny Şi nu este posibil O podidiră lacrimile A venit la cimitir doar de trei ori de la accident Ar fi trebuit să vină mai des, dar pur şi simplu era prea ocupată cu războiul împotriva şoferilor alcoolici Sau, mai degrabă, cu războiul împotriva lui Brian Wesley — Au obţinut o amânare, spuse şoptit şi cuvintele sunară atât de ciudat în liniştea cimitirului Lacrimile îi curgeau neîncetat Poate de aceea iarba cimitirului era aşa de verde! Era udată de lacrimile celor vii Continuă — Procesul va avea loc în 14 iulie Dar, Matt spune că e în regulă El este procurorul, ştii, cel despre care ţi-am mai spus când am fost aici Oh, merg la întâlniri la Grupul Victimelor Vorbesc cu cei care mă ascultă Matt spune că aşa e bine Verdict omor de gradul întâi pentru un şofer beat! Tom, va fi pentru prima dată în California Ei, lucrurile nu stau aşa de bine cu Jenny Îşi şterse ochii şi încercă să se abţină, dar plângea în hohote — Nu ştiu ce e cu ea, Tom Mă urăşte Hannah închise ochii şi lacrimi mari îi curseră pe obraji Oare Tom chiar o aude, o vede? se gândi pentru un moment şi apoi deschise ochii Singurul mod în care Tom ar fi putut să o vadă ar fi dacă el ar fi în cer Şi dacă el este în cer, atunci Dumnezeu este o persoană reală Dar dacă Dumnezeu este o persoană reală, atunci de ce a îngăduit ca Tom şi Alicia să fie îngropaţi aici? Ce face ea aici, vorbind unei pietre funerare, în mijlocul unui cimitir tăcut, într-o seară atât de frumoasă de primăvară? — Tom, mi-e dor de tine Tom, îmi lipseşti Tom, nu mai pot E foarte greu singură Unde eşti? Poţi să mă auzi? Îşi puse capul în mâini, plângând, cuprinsă de o întristare fără margini Au fost aşa de multe de pregătit pentru proces, încât nu prea a avut timp să plângă în ultimele luni Acum, când procesul a fost amânat pentru 14 iulie şi Jenny refuză să vorbească cu ea, are în sfârşit timp Hannah rămase acolo plângând până când răcoarea i-a adus aminte că este târziu În curând se va face întuneric Încet, îşi ridică privirea şi ochii îi căzură pe piatra Aliciei Numele era scris acolo, caligrafic, clar Alicia Marie Ryan — Alicia, dragă, mama e aici Mama te iubeşte Ar fi vrut să o strângă în braţe 25 M-a înconjurat cu un zidv ca să nu ies; m-a pus în lanţuri grele Plângeri 3:7 Au trecut trei luni şi, în sfârşit, ziua procesului a sosit Dimineaţa devreme, pe 14 iulie, cu câteva ore înainte de alegerea juraţilor, Carol Cummins a citit ultimul capitol din cartea Plângerile lui Ieremia „Întoarce-ne la Tine, Doamne, şi ne vom întoarce Dă-ne iarăşi zile ca cele de odinioară!” Termină capitolul, închise fermoarul coperţii de piele a Bibliei şi rămase o clipă privind pe fereastra sufrageriei Citise ea însăşi Plângerile de două ori, de când i le recomandase lui Hannah Citise despre Ieremia şi despre faptul că el şi poporul se simţeau părăsiţi de către Dumnezeu „Domnul este ca un duşman „Cred că şi Hannah ar fi scris aceleaşi cuvinte Ieremia s-a simţit abandonat şi persecutat Pe Carol a uimit-o modul în care, ca o luminiţă într-un loc întunecat, Ieremia a declarat, acolo în mijlocul morţii şi a distrugerii, că „bunătăţile Domnului nu s-au sfârşit, ci se înnoiesc în fiecare dimineaţă Mare este credincioşia Lui ” Îşi aminti ziua în care şi ea a ajuns la această concluzie, la un an de la moartea soţului ei În cele din urmă, Ieremia a trecut de la plângeri, de la o adâncă disperare, la dorinţa de a se întoarce la Domnul Ah, dacă Hannah ar putea pricepe adevărul! *** Hannah răsfoia un album pe care îl făcuse, cu colaje cuprinzând articole din ziare şi fotografii cu Tom şi Alicia Atunci când va veni rândul ei să vorbească, va fi pregătită Va avea şi material vizual, pentru a arăta juraţilor cât de mult pierduse Era greu să crezi că ajunsese aici Atâtea întâlniri la Grupul Victimelor, atâtea interviuri, atâtea eforturi de schimbare a opiniei publice! Apoi, în cele din urmă, s-a ajuns la ceea ce se va întâmpla în următoarele săptămâni Alegerea juraţilor va dura două sau trei zile Matt se ferea de juraţii celibatari Aveau o mentalitate de temut „Da, dar a greşit, pentru Dumnezeu, lasă-l ” Hannah dădu o pagină şi privi o fotografie a Aliciei la grădiniţă, întoarse pagina Iată-l pe Tom, zâmbind bucuros, cu un păstrăv în undiţă, într-o vară când a mers la pescuit cu fetele Juraţii pensionari puteau să facă necazuri Cei mai mulţi erau destul de în vârstă ca să fie părinţii lui Brian Pot să aibă simpatie pentru tânăr, fie pot fi manipulaţi să nu accepte verdictul de crimă de gradul unu, pentru că are toată viaţa înainte Hannah oftă, închise albumul şi privi absentă verigheta pe care o avea încă pe deget Femeile jurat sunt bune, mult mai bune decât bărbaţii Matt i-a explicat legea probabilităţilor: bărbaţii sunt cei care, în procent mai mare, beau şi apoi conduc De aceea bărbaţii ţin cu Wesley Privesc la el şi se văd pe ei înşişi Şi lucrul acesta dorea Matt să îl evite Hannah îşi dădu seama că Matt intenţiona să se folosească de probabilităţi Şopti: — Urează-mi succes, Tom Simţi gustul sărat al lacrimilor, dar le şterse Nu era timp acum pentru întristare Era ora opt şi alegerea juraţilor va începe în două ore *** În cele din urmă, lui Matt şi lui Finch le-au luat două zile să aleagă juriul format din şapte femei şi cinci bărbaţi Între femei erau o fată roşcată de vreo douăzeci de ani şi o pensionară, de aproape şaptezeci de ani, ce lucra ca voluntară la o bibliotecă Dintre bărbaţi, trei erau căsătoriţi, dintre care doi erau părinţi Un altul era singur şi avea treizeci de ani Celălalt avea cincizeci de ani şi fusese căsătorit de două ori Era divorţat Mai erau un bărbat şi o femeie, ambii în jur de patruzeci de ani, căsătoriţi Doisprezece oameni obişnuiţi reprezentanţi ai societăţii, vocea justiţiei Hannah îi urmări cu grijă Cunoşteau ei oare puterea pe care o aveau acum, ca urmare a alegerii lor? *** Vineri dimineaţă Mai erau câteva minute până la deschiderea procesului, dar Hannah a ajuns prima în sala de judecată A găsit un scaun în primul rând, chiar în spatele mesei procurorului Lucrase atât de mult încât parcă acum se simţea parte din echipă Parcă ar fi fost asistenta lui Matt, luptându-se pentru dreptate într-un sistem în care aceasta era o raritate Matt intră în sala de judecată prin una din uşile laterale şi o văzu imediat — Hannah, ce mai faci? îi spuse cu o voce blândă — Sunt gata Mă simt bine — Te-ai rugat pentru asta? întrebă Matt, privind-o drept în ochi Ea simţi ceva ce nu putea defini Privi îndărătnică în altă parte Of, dacă ar fi putut spune ce îi plăcea lui să audă, dar nu putea — Ştii că nu m-am rugat — Roagă-te, Hannah Nu vrei să te rogi? Roagă-te pentru mine Am mare nevoie de ajutor Hannah aprobă, dar el ştia că ea nu va face lucrul acesta Apăru şi Carol Se aşeză lângă ea Îi luă mâna şi spuse: — Iată, am ajuns şi aici Hannah o îmbrăţişă Nu ştia cum ar fi supravieţuit anul acesta dacă nu ar fi fost Carol Cele două se întâlneau aproape zilnic la biroul organizaţiei Mame împotriva Şoferilor Alcoolici şi, de multe ori, Carol o invitase pe Hannah la prânz Faptul că o cunoscuse pe Carol în această perioadă grea a ajutat-o să meargă mai departe — Mă simt bine, Carol Dar tu? — Bine, îi şopti Îmi place cum lucrează Matt Cred că vom reuşi Matt vorbi primul Stătea în picioare şi costumul din stofă de culoare închisă îi venea impecabil Se apropie de juraţi şi le mulţumi că au acceptat să primească această slujbă Timp de cincisprezece minute vorbi despre detaliile cazului Apoi îşi îndreptă atenţia către Hannah Ea ştia ce avea de gând să facă şi îl urmări cum se îndreaptă încet către locul unde stătea Când ajunse aproape de ea, o salută Apoi, cu o voce destul de puternică, pentru a fi auzit de juraţi, o întrebă dacă îi poate împrumuta fotografia pe care o purta Hannah o scoase de la taior şi i-o dădu Matt studie fotografia, îndreptându-se către boxa juraţilor Se ridică şi o arătă fiecăruia — Acesta este Tom Ryan şi aceasta este fetiţa lui, Alicia Se mişcă încet în faţa lor, astfel încât fiecare membru din grupul juraţilor să poată vedea fotografia Hannah îi observă, concentrându-se ca să vadă mai bine şi îşi dădu seama că Matt avusese dreptate Era bine ca ei să îi vadă pe Tom şi Alicia, nu doar să audă nişte detalii seci ale unui caz — Tom a fost un om de familie, activ în biserică, un tată devotat, care îşi dedică timp fiicelor lui În fiecare vară, el şi fetiţele mergeau cu cortul Un fel de sfârşit al verii Pescuiau şi se plimbau cu barca Nu conta cât peşte prindeau Era acolo ca să îşi arate dragostea şi să zidească relaţii Un domeniu în care Tom era deosebit Matt privi încă o dată la fotografie — Alicia avea doar cincisprezece ani când a murit din cauza lui Brian Wesley Era o fetiţă minunată, o elevă foarte bună Zâmbetul ei avea efect asupra tuturor celor din jur Hannah îşi aruncă privirea spre avocatul apărării Acesta era ocupat, scriind ceva pe o bucată de hârtie Probabil încerca să pară dezinteresat de afirmaţiile lui Matt Matt continuă: — Doctor Ryan a lăsat în urmă o altă fiică, Jenny, o fetiţă de doisprezece ani, căreia îi vine greu să zâmbească de la accident, o fetiţă care nu va cunoaşte vreodată ce înseamnă să aibă un tată, care să o aştepte întotdeauna acasă O fetiţă al cărei tată nu va fi acolo să o conducă la altar atunci când se va căsători O fetiţă tristă, cu multe probleme acum! Hannah văzu lacrimi în ochii a două dintre femeile juraţi Matt îşi îndreptă atenţia către Hannah, traversă sala de judecată şi îi înmână fotografia Cu ochii asupra ei continuă: — Şi, desigur, aici este Hannah Ryan Tom şi Hannah erau prieteni din copilărie, spuse Matt zâmbind trist — În toată viaţa lor, pentru ea nu a fost şi probabil nu va fi cineva aşa cum a fost Tom Ryan Hannah şi-a pierdut soţul, cel mai bun prieten, confidentul, tatăl copiilor ei, omul în jurul căruia şi-a construit viaţa Hannah simţi o ciudată strângere de inimă şi aruncă o privire verighetei Matt avea dreptate Nu va fi nimeni ca Tom Matt privi apoi către juraţi şi se îndreptă din nou spre ei — Sunt aici, ca să dovedesc fiecăruia dintre dumneavoastră că ceea ce s-a întâmplat familiei Ryan nu a fost ceva accidental Îşi puse o mână pe bara din faţa juraţilor şi una în buzunar Se îndreptă înainte, privind juraţii în ochi Apoi privirea i se opri asupra lui Brian Wesley, care şedea palid, ţinându-se cu mâinile de biroul din faţa lui Matt continuă cu multă competenţă, dar fără ură, cu o voce sinceră — Nu permiteţi ca domnul Wesley, sau oricine altcineva alege să bea şi să conducă, să ajungă să facă o crimă Stabiliţi un standard pe care alţi procurori să îl urmeze Stabiliţi o pedeapsă care să salveze vieţi Vă mulţumesc Hannah prinse doar fragmente din începutul pledoariei lui Finch Gândurile îi fugeau la ceea ce spusese Matt Părea supărat Cum poate cineva să conducă beat, să ajungă să ucidă pe altcineva, iar ceilalţi să nu înveţe şi un altul să facă apoi aceeaşi greşeală? Îl observă pe Finch foarte agitat şi se aşeză mai bine în scaun, hotărâtă să fie atentă — Domnul Wesley a avut o dimineaţă proastă A fost dat afară de la serviciu şi nu ştia cum să spună soţiei Finch ezită — Ce se întâmplă cu mulţi oameni când primesc veşti rele? De obicei se duc la bar Şi el a ajuns la bar A băut câteva pahare, cu gândul la necazurile lui şi apoi a plecat spre casă Ceea ce s-a întâmplat între bar şi uşa casei sale nu a fost ceva ce domnul Wesley a intenţionat Sau a fost aşa ceva? Făcu o pauză — A fost ceva accidental A fost un accident Faţa lui Finch exprima un mare regret Clătină trist din cap — Da, domnul Wesley a luat nişte decizii proaste Da Iar rezultatul a fost un accident Finch îşi scărpină fruntea absent, ca şi cum şi-ar fi pierdut şirul gândurilor Apoi continuă privindu-i pe juraţi — Dacă decideţi că a conduce sub influenţa alcoolului este omor de gradul unu, trebuie să înţelegeţi că următoarea persoană implicată într-un astfel de accident aţi putea fi dumneavoastră sau tânărul de lângă dumneavoastră S-ar putea să fie mama dumneavoastră sau s-ar putea să fie un tată ce lucrează din greu, dar a băut câteva pahare cu prietenii, într-o după-amiază după un meci de fotbal Carol dădu din cap mânioasă şi se îndreptă către Hannah — Ca şi cum lucrurile astea ar face totul bine? Înainte ca Hannah să răspundă, Finch continuă mânios — Eu şi dumneavoastră ştim adevărul, nu-i aşa? Noi nu avem nevoie de trei săptămâni de dovezi Să incluzi pe cineva care a făcut o greşeală, pe cineva care a băut şi apoi a condus în aceeaşi categorie cu spărgătorii de bănci ce îţi pun pistolul la tâmplă şi cu membrii bandelor mafiote este ridicol Cu adevărat ridicol! Hannah începu să plângă Parcă îi vedea pe Tom, Alicia şi Jenny împachetând şi punând bagajele în Explorer Râdeau şi se tachinau care e cel mai bun pescar Îşi aminti cum i-a îmbrăţişat pe fiecare la rând, înainte de a pleca în călătoria care le-a distrus familia pentru totdeauna Brian Wesley era un ucigaş şi Hannah ar fi dorit să spună asta juraţilor, înainte ca ei să uite tot ce le spusese Matt Ceea ce se întâmpla aici era greu de suportat şi Hannah începu să plângă încetişor, acoperindu-şi faţa cu mâinile Când Harold Finch se aşeză, Carol o apucă de după umeri şi o mângâie încetişor Ca prin vis, Hannah auzi judecătorul eliberând Curtea, mai târziu, în acea după-amiază Apoi auzi vocea lui Matt şi simţi mâna lui protectoare pe umărul ei — Hannah Hannah îi aruncă o privire şi acceptă un şerveţel de la Carol — Îmi pare rău Îmi pare rău, nu m-am putut abţine — Nu ai pentru ce să îţi pară rău Nu te îngrijora, Hannah Mă aşteptam la tot ce a spus Finch Hannah oftă şi îşi potrivi insigna cu fotografiile pe rever — Au privit măcar la Tom şi la Alicia? Matt aprobă dând din cap, însă Hannah văzu tristeţe în ochii lui — Da, au privit Ezită o clipă, apoi spuse: — Haide, Hannah Haide să mâncăm ceva Trebuie să mă întorc într-o oră ca să mă întâlnesc cu primii martori Se ridică şi porni cu Matt şi Carol O clipă se gândi la Jenny dar nu avea timp Aici erau prietenii ei Prietenii ei din această nouă lume în care păşise, o aşteptau şi, ancorându-se în sprijinul lor, păşi pe lângă telefon, fără să sune acasă 26 Să tot strig şi să tot cer ajutor; căci El tot nu-mi primeşte rugăciunea Mi-a astupat calea cu pietre cioplite şi mi-a strâmbat cărările Mă pândeşte ca un urs şi ca un leu într-un loc ascuns Plângeri 3: 8- 10 Intrară din nou în sala de judecată la ora două după-amiază şi Matt chemă primii martori ai acuzării Rae McDermott fu primul martor Femeia relată liniştită evenimentele care au dus la accident Povesti cum se pregătea de plecare, când a văzut o camionetă albă cum intră pe bulevardul Ventura, apropiindu-se de Fallbrook — Din poziţia în care eraţi, aţi văzut lumina semaforului? — Da — Doamnă McDermott Matt vorbea dintr-un loc situat undeva între boxa juraţilor şi boxa martorilor Privea în jos, parcă verificându-şi notiţele — Da, am văzut lumina semaforului foarte clar — Ce culoare era? — Roşie Semaforul era pe culoarea roşie — Deci, l-aţi văzut pe acuzat, pe domnul Wesley, conducând camioneta albă şi trecând pe lumina roşie? — Da Finch se ridică — Obiectez, onorată instanţă Procurorul influenţează martorul A spus că lumina semaforului era roşie atunci când a privit ea, nu când acuzatul a trecut prin intersecţie Judecătorul Hortowitz păru plictisit de întrerupere — Se respinge Continuaţi, domnule Bronzan — Mulţumesc, onorată instanţă Matt privi din nou la martor — Ce culoare avea lumina semaforului când acuzatul a condus camioneta prin intersecţie, doamnă McDermott? Femeia răspunse clar, sigură pe ea — Lumina era roşie Era roşie când s-a apropiat, era roşie când a trecut prin intersecţie şi era roşie când a intrat în Ford Explorer Lumina a fost roşie în toată această perioadă Martorul aruncă o privire de gheaţă lui Finch şi lui Hannah îi venea să aplaude — După impact? o întrebă Matt — Am fugit către Ford Explorer şi am încercat să ajutăm victimele împreună cu doi motociclişti Biata fetiţă! — Obiectez onorată instanţă! sări Finch Vă rog, cereţi martorului să răspundă la întrebările care i se pun Judecătorul aprobă şi privi liniştit către Rae — Rog martorul să răspundă la întrebări şi să se abţină de la alte comentarii Rae zâmbi judecătorului — Cum spuneţi, onorată instanţă Apoi aruncă o altă privire de gheaţă către Finch Matt îşi cercetă din nou notiţele şi lui Hannah i se păru că vede un zâmbet în colţul buzelor lui Matt continuă să vorbească Era din nou calm, sigur pe el — Ce a făcut acuzatul mai departe? A coborât din camionetă şi a venit la dumneavoastră şi la cei doi motociclişti? — Da — V-aţi dat seama din purtarea lui că a băut? Finch sări iarăşi — Obiectez Acuzatul tocmai a fost implicat într-un accident rutier sever Ar fi imposibil pentru un trecător să îşi dea seama dacă acuzatul băuse sau dacă era el însuşi rănit în accident Judecătorul Horowitz se gândi o clipă, apoi răspunse: — Se acceptă Reformulaţi întrebarea, domnule Bronzan Matt se apropie mai mult de femeie — Ce vă amintiţi despre acuzat atunci când s-a apropiat de dumneavoastră după coliziunea din acea după-amiază? — Puţea Răspunsul ei stârni câteva şoapte în partea juraţilor Hannah îi privi Bine Le plăcea Rae McDermott Matt aşteptă ca sala să se liniştească din nou — Puţea? Puteţi exprima acest lucru în mai multe cuvinte? — Desigur Femeia făcu un gest şi îşi dădu părul pe spate — Lucrez la Fast Food Servesc băuturi oamenilor toată ziua Asta am făcut toată viaţa Acuzatul, spuse femeia aruncând o privire lui Brian, puţea ca un butoi răsuflat — Puţea ca un butoi de mizerie sau de alcool? Bere ? Vin ? Ce fel de băutură? Ea continuă ferm — Puţea a bere De fapt, dacă mă gândesc bine, puţea atât de tare încât cred că a băut mai multe beri înainte să urce în camionetă — Obiectez! Onorată instanţă, martorul nu îşi poate da seama cât de mult alcool a băut acuzatul, dacă a băut, înainte de a se urca în camionetă Judecătorul Horowitz îl privi amuzat — Se susţine Juriul nu va lua în consideraţie ultimă parte a mărturiei din răspunsul martorului Hannah îşi trase răsuflarea şi rămase o clipă uimită Judecătorul avertizase prea târziu Juriul avea deja o imagine vizuală foarte clară cu Brian Wesley, coborând din maşină, împleticindu-se, mirosind a alcool Judecătorul nu mai poate face nimic să şteargă această imagine mentală Matt continuă: — Doamna McDermott, puteţi identifica omul pe care l-aţi văzut în acea zi, omul care a condus pe lumina roşie, omul care a intrat în Explorer, care a coborât din camionetă şi apoi a venit către dumneavoastră şi cei doi motociclişti, omul care mirosea a bere? — Desigur Rae se întoarse către Brian Wesley — Este chiar aici, în dreapta — Vă mulţumesc Nu mai am întrebări Când a venit rândul lui Finch, se făcuse ora patru şi judecătorul Horowitz a cerut oprirea audierilor până luni Hannah s-a ridicat în picioare şi deodată s-a trezit înconjurată de ziarişti, persoane care lucrau la televiziune şi alţii de la Grupul Victimelor — Hannah, a fost ceva ce te-a surprins în audierile de astăzi? — Aveţi comentarii la sugestia lui Harold Finch că verdictul vinovăţie ar crea un precedent periculos? — Cum consideraţi prestaţia procurorului? — Care consideraţi că va fi verdictul? Era asaltată de media şi a răspuns întrebărilor lor într-un mod simplu, profesional chiar, înţelegând de ce toţi s-au năpustit în jurul ei Jurnaliştii o vedeau ca pe o văduvă frumoasă, furioasă, motivată de o cauză O plăceau şi propagau punctul ei de vedere Le răspunse liniştit şi plecă doar atunci când Matt apăru în depărtare şi îi făcu semn să vină — Hannah, poţi veni câteva minute? Ea îşi trase răsuflarea Era obosită după atâta vorbit în faţa camerelor de televiziune Era răvăşită de sentimente diferite de la nelinişte şi îngrijorare la amărăciune şi mânie faţă de Finch şi Brian şi, pe deasupra tuturor, un imens sentiment al pierderii Hannah ar fi trebuit să se ducă acasă, să se odihnească, să stea cu Jenny Îşi dădu seama că îi plăcea compania lui Matt El era liniştit şi calm Îl simţea de partea ei Nu încerca să o facă să se simtă vinovată pentru implicarea ei în Grupul Victimelor şi nu îi mai spunea în fiecare zi să citească din Scriptură Era prietenul ei şi acum nu dorea altceva decât să găsească un loc liniştit şi să vorbească cu el Privi la ceas — Da, am ceva timp liber De ce? — M-am gândit că ar trebui să discutăm cum ar putea evolua procesul şi cum au decurs lucrurile astăzi El o luă încet, în jos pe coridor şi Hannah îl urmă — Bine, dar mai bine să mergem afară Aici e aerul prea închis Matt aprobă — Ai dreptate Vom petrece destul timp aici în următoarele câteva săptămâni Se îndreptă către scări şi, ca şi mai înainte, pentru o clipă Hannah se gândi la Jenny, care era acasă, singură O voce parcă îi spunea să meargă acasă şi să încerce să se apropie de ea Dar Hannah nu mai avea răbdare pentru Jenny Era obosită după atâtea încercări şi prea ocupată în acest angrenaj al justiţiei Curând se va termina procesul şi atunci va avea destul timp pentru a reînnoda legătura dintre ele — Te gândeşti la Jenny? o întrebă Matt când ajunseră în curte Cum putea un om, care o cunoaşte atât de puţin, să fie atât de perspicace? Este creştin Gândul i-a venit înainte să îl poată opri Este avocat, îşi spuse ea în tăcere — Da, ar fi trebuit să fie aici — Eşti încă mânioasă pe ea, nu-i aşa? Matt se aşeză pe o bancă, lăsând loc destul pentru Hannah Aceasta se aşeză la celălalt capăt al băncii — Uneori mă gândesc că sunt supărată pe toţi Pe toţi, cu excepţia ta şi a lui Carol Nu ştiu dacă aş fi reuşit să supravieţuiesc, să ajung aici fără voi doi — Dar, Hannah Şi Jenny are nevoie de tine — Da Şi are un mod deosebit de a arăta asta — Pot să spun ceva? — Ce? — Ai grijă, nu o lăsa să înţeleagă că procesul sau orice altceva este mai important pentru tine ca ea — Nu e vorba de asta Ea trebuie să înţeleagă — Hannah, o întrerupse Matt cu blândeţe, după ce acest proces se va termina, fie că vom câştiga un verdict de vinovăţie sau nu, veţi rămâne doar tu şi Jenny Nu pierde din vedere lucrul acesta — Vom câştiga verdictul de vinovăţie! spuse Hannah cu încăpăţânare, încrucişând braţele — Dacă aceasta este voia lui Dumnezeu, vom câştiga Hannah oftă şi privi spre ceruri — Te rog, nu începe iarăşi să vorbeşti despre voia lui Dumnezeu Dacă a fost voia Lui ca Tom şi Alicia să moară, cu siguranţă ar trebui să fie voia Lui ca Brian Wesley să meargă în închisoare pentru tot restul vieţii — Nu e neapărat necesar Pe Hannah o cuprinse îndoiala — Matt, ştii ceva şi nu îmi spui? — Nu am nimic de ascuns Am încredere că vom câştiga verdictul de vinovăţie, spuse Matt cu acelaşi calm, privind-o atent Mă gândesc însă, să nu ne punem toată speranţa în asta Adevărata speranţă înseamnă că tu şi Jenny veţi fi bine şi că Dumnezeu are un plan pentru vieţile voastre, un plan pentru mulţi ani Acest proces va trece şi va fi uitat Hannah îşi muşcă limba, ca să nu îi răspundă cu toată amărăciunea pe care o avea în ea Matt era prietenul ei şi nu merita mânia ei Aşa că direcţionă conversaţia înapoi la proces, întrebându-l cum priveşte ziua care a trecut şi la ce se pot aştepta în săptămânile care vor urma El răspunse întrebărilor, dar în ochii lui, Hannah citi că Matt ştie ce face ea Apoi îi fu recunoscătoare că o descoperă, ştie ce face şi totuşi tace Ziua de astăzi fusese grozavă şi nu dorea să o strice acum sau să îşi strice timpul pe care îl petrecea cu Matt cu o conversaţie despre un Dumnezeu în care Hannah nu mai putea să aibă încredere *** Când femeia ajunse acasă, se întunecase şi toată casa era în întuneric Urcă uşurel scările către camera lui Jenny şi deschise uşa Fata dormea în pat Jenny nu are nevoie de mine Pentru o clipă, Hannah dori să îşi sărute fetiţa, să îi mângâie părul blond, să se roage pentru ea, aşa cum făcuse toată viaţa înainte de accident Dar totul se schimbase Jenny nu mai dorea să fie sărutată, nu mai dorea ca mama ei să îi atingă părul şi Hannah nu mai avea chef să se roage Oftă, închise uşa şi se întoarse în dormitor Jenny nu avea nevoie de nimeni Supravieţuise unuia din cele mai tragice accidente din istoria orăşelului San Fernando Valey Cu siguranţă, va mai supravieţui câteva săptămâni şi fără atenţia lui Hannah Înainte de a stinge lumina, Hannah observă vechea Biblie a lui Tom îmbrăcată în piele pe noptiera din partea lui A trecut aproape un an de la accident Hannah împachetase cele mai multe din lucrurile lui Tom şi ale Aliciei Biblia nu a împachetat-o Îi fusese un prieten atât de credincios lui Tom Îşi lua Biblia în fiecare dimineaţă devreme, sculându-se să citească din ea cu mult înainte ca Hannah sau fetele să se trezească Biblia şi fotografiile erau singurele lucruri care îi mai aminteau că odată el a trăit acolo, că odată el şi Hannah au împărţit o cameră şi o viaţă Momente ca acestea, de melancolie, o îndemnau uneori să deschidă Biblia Simţea că parcă o cuprinde o altă noapte, o noapte lungă, fără sfârşit, şi îi era greu să adoarmă În cealaltă viaţă, în zilele în care cânta cu drag „Mare este credincioşia Ta” şi fiecare cuvânt însemna ceva pentru ea, când ea şi Tom aveau aceeaşi credinţă, îi plăcea să deschidă din când în când Biblia lui şi să urmărească paginile, încercând să înţeleagă notiţele lui scrise pe margine Dar acum Scriptura nu mai reprezenta o speranţă pentru Hannah Se întoarse cu spatele, ca să nu mai vadă Biblia şi adormi, gândindu-se la vremurile trecute 27 Şi-a încordat arcul şi m-a pus ţintă săgeţii Lui Plângeri 3: 12 Dimineaţa, după ce mama ei plecă la tribunal, Jenny se îmbrăcă, scoase bicicletă din garaj şi se pregăti să meargă la cimitir Erau vreo şase kilometri până acolo, dar ea ştia o scurtătură Era vacanţă şi mai erau două săptămâni până la pronunţarea verdictului Jenny ştia exact ce dorea să facă Avea încredere în bicicleta ei, aşa că porni După douăzeci de minute, era în faţa mormintelor Se aşeză turceşte lângă pietrele de mormânt — Bună, tată Bună, Alicia Rămase acolo un timp Dinspre copaci bătea un vânt cald, cu adieri de vară Jenny se întrebă dacă nu ar fi fost mai bine să poarte o şapcă Ar fi dorit să stea aici toată ziua — Nu îmi vine să cred că a trecut deja aproape un an Of, dacă aţi şti ce dor îmi este de voi! Mama cred că a luat-o razna Nu îi pasă decât de tipul care ne-a rănit şi vrea să îl vadă în închisoare, îşi petrece tot timpul luptând pentru asta Jenny examină cu atenţie pietrele de mormânt, apoi continuă: — Voi fi cu voi curând Aştept verdictul În ziua aceea mama va termina cu totul într-o singură zi Va termina cu procesul, cu tipul care ne-a lovit şi cu mine Eu sunt singura care îi stau în cale Cum nu erau vizitatori şi nimeni nu o deranja, Jenny începu să plângă Plânse din greu, cum nu mai făcuse de săptămâni Nu pentru tatăl ei, nu pentru sora ei, pentru că pe ei îi va vedea curând Plângea pentru familia ei, după toate zilele frumoase dinainte de accident, pentru că nu vor mai fi niciodată împreună Rămase acolo mult timp, între cele două pietre de mormânt, cu ochii închişi, într-o stare de apatie, de somnolenţă *** În cealaltă parte a oraşului, în sala de tribunal, Hannah îl urmări pe Matt vorbind cu un grefier şi apoi îl văzu îndreptându-şi privirea spre ea Era liniştit, prezentabil şi plin de energie — Am revăzut lista martorilor, spuse el zâmbind Cred că vom termina spre sfârşitul acestei săptămâni Finch nu are mult Dacă totul merge bine, va termina miercuri Asta înseamnă că verdictul se pronunţă pe vineri sau săptămâna viitoare, luni — Atât de curând? — Da Într-un caz ca acesta, cu cât ajungem mai repede la un verdict, cu atât mai bine Juraţii se plictisesc dacă li se oferă prea multe date statistice şi mărturii contradictorii Două săptămâni este un timp bun Hannah aprobă şi spuse în şoaptă: — Bine Primul martor a fost sergentul John Miller El a vorbit despre scena accidentului, cum a arătat totul când a apărut el, cât de distrus a fost Ford Explorerul şi despre faptul că Brian Wesley mai căzuse la două teste de încredere pentru conducere sub influenţa alcoolului Următorul martor a fost doctorul Larry Keeting, şeful laboratorului de crimă organizată şi persoana ce răspundea de rezultatele alcoolemiei în sânge Matt a vorbit despre problema timpului şi cât de repede se absoarbe alcoolul în sânge Hannah a urmărit totul cu atenţie, încercând să observe ce efect au toate aceste argumente în ochii juraţilor Doctorul Keeting a fost foarte clar — Nivelul de alcool din sânge poate să crească timp de o oră sau mai mult după ce este consumat În situaţia lui Brian Wesley, aceasta nu ar fi schimbat faptele — Deci, ne spuneţi că este posibil ca nivelul alcoolului în sânge, în situaţia domnului Wesley, să fi fost mai puţin de 0,24 în momentul coliziunii? — Poate Conform teoriei absorbţiei progresive, este posibil ca alcoolul în sânge să fi fost de 0,18 în momentul impactului Doctorul Keeting vorbea cu multă autoritate Matt se întoarse încet către juriu — Deci, spuneţi că, în situaţia domnului Wesley chiar dacă nivelul alcoolului din sânge a fost mai scăzut decât cel care a fost luat la secţia de poliţie, nivelul cel mai scăzut ar fi putut fi 0,18 Şi aceasta e totuşi de două ori mai mult faţă de limita legală Aşa este? — Da Doctorul Keeting continuă după o scurtă pauză: — Desigur, există şi o mare posibilitate ca, în sângele acuzatului, concentraţia de alcool să fi fost de fapt mai mare decât în momentul impactului Absorbţia atinge un vârf la aproximativ o oră după consum După aceea, nivelul în sânge începe să scadă Matt părea surprins şi Hannah zâmbi — Deci, doctore Keeting, dacă aşa ar fi situaţia, s-ar putea ca în momentul impactului, domnul Wesley să fi avut cel mai mare nivel al alcoolului în sânge? Doctorul privi peste notiţele din faţa lui şi apoi spuse: — Conform studiilor noastre, în momentul impactului acuzatul a avut în sânge mai mult alcool decât 0,28 Finch a încercat mai mult de o oră să contrazică afirmaţiile doctorului Keeting, dar parcă încerca să bată cuie într-un perete de beton Târziu, după-amiaza, după terminarea audierilor, Matt a spus lui Hannah că mărturiile au fost mult mai bune decât sperase — Şi ce este mai bine, urmează, continuă el zâmbind Hannah, Carol Cummins şi Matt se îndreptau către lift Hannah îl întrebă: — La ce te gândeşti, la barman? — Da, ieri am descoperit ceva care ne va ajuta foarte mult — Bine El este ultimul martor, nu-i aşa? — Aşteaptă să îl asculţi Va fi grozav Matt se apropie de Hannah şi de Carol şi le şopti: — Mărturia lui este răspunsul la multe rugăciuni Carol aprobă Ei, frate Hannah privi înainte, undeva departe — Haide, Matt Revino-ţi Nu-mi vorbi mie de rugăciuni Se aştepta la o replică, dar aceasta nu veni *** A doua zi, Matt câştigă alte puncte în bătălie Colegii lui Brian Wesley şi fostul lui şef au mărturisit despre problemele cu băutura pe care le avea Brian şi cât de bine ştia să le ascundă Apoi au venit ca martori două persoane care fuseseră cu el la cursurile de dezalcoolizare Fiecare a arătat juriului faptul că Brian Wesley era conştient de problema lui şi primise consiliere I se spusese cât de periculos este să bei şi să alegi să conduci A urmat apoi un reprezentant al poliţiei, care a înmânat judecătorului câteva documente semnate de Brian, în care acesta afirma că înţelege faptul că dacă va bea şi va conduce din nou, va putea să accidenteze pe cineva mortal Poliţia rutieră a prezentat actele care dovedeau că în momentul accidentului, lui Brian îi era suspendat permisul de conducere Au trecut încetişor zilele săptămânii şi Hannah se trezea uneori urmărind mărturiile şi urmărindu-l pe Brian Wesley Până la urmă, ce fel de animal era omul acesta? Oare prevăzuse aceste momente finale atunci când a intrat cu camioneta în familia ei? Îl urmărea cu privirea Era un om de nimic şi merita o viaţă petrecută în închisoare Acum, când mai erau doar câteva zile până la verdict, ura în ea crescuse aşa de mult, încât parcă o golise, o făcuse incapabilă de orice altă emoţie Harold Finch trăia liniştit Obiectă din când în când, dar nu atât de des ca la început Hannah se gândi că poate Finch nu doreşte să irite juraţii Ultimul martor chemat de Matt era Nick Crabb, barmanul de la The Office Într-o mărturie scurtă şi clară, barmanul a spus juraţilor că fusese intrigat de faptul că acuzatul băuse prea mult Îl întrebase dacă are nevoie de cineva să îl ducă acasă, dar în ciuda faptului că îl văzuse pe Brian bând multă bere şi whisky, i-a fost greu să îşi dea seama dacă omul era beat la un nivel periculos sau nu — Domnule Crabb, i-a spus Matt liniştit, vă amintiţi câte pahare de băutură a consumat acuzatul în acea după-amiază? Nick se foi în scaun emoţionat — Ei bine, a trecut aproape un an şi avem mulţi clienţi la bar — Îmi dau seama de asta, domnule Crabb Vă întreb – după cunoştinţa dumneavoastră – puteţi spune acestei Curţi câte băuturi a cerut acuzatul? — Da, pot După accident, mi-am notat undeva Finch sări ca un arc — Obiectez, onorată instanţă Nu putem şti când a scris martorul acele notiţe Judecătorul Horowitz îl privi pe Finch puţin intrigat Se întoarse apoi către martor — Aţi scris data la notiţe, domnule Crabb? — Da, onorată instanţă Sunt student la universitatea Gal State Northridge şi scriu data aproape la toate notiţele mele Judecătorul Horowitz zâmbi — Sunteţi gata să mărturisiţi sub jurământ că aţi scris aceste notiţe imediat după accident? — Da, onorată instanţă — Foarte bine Obiecţia se respinge Hannah se întoarse scurt către Carol şi cele două femei schimbară o privire rapidă De asta aştepta Matt mărturia barmanului Omul scrisese notiţe! Matt continuă: — Haideţi să vedem dacă am înţeles bine După accident, aţi scris câteva date şi anumite detalii despre acuzat, aşa este? — Da, le am chiar aici, răspunse Nick arătând un carneţel — Bine Matt se apropie de martor şi privi carneţelul — Ce v-a determinat să scrieţi aceste notiţe? Nick privi către Brian Wesley — Am citit despre accident în ziare şi am ştiut imediat că e tipul care a băut la The Office Eu l-am servit M-am gândit că într-o zi s-ar putea să depun mărturie, aşa că mi-am scris câteva detalii Matt zâmbi — Mulţumesc, domnule Crabb A fost o idee foarte bună Hannah îl observă pe Finch şoptind ceva lui Brian Wesley Matt continuă: — Acum, aţi scris acolo, undeva, câte pahare de băutură a servit domnul Wesley în după-amiaza la care ne referim? — Da este chiar aici Nick privi în notiţe — Am servit domnului Wesley aproape şase pahare de whisky şi opt beri Un murmur străbătu sala de judecată şi Hannah închise ochii Paisprezece băuturi Nu e de mirare că Tom şi Alicia nu au avut şansa nici măcar să spună la revedere Matt aşteptă ca mulţimea să se liniştească — Deci, paisprezece băuturi Este corect? — Aşa am estimat S-ar putea să fi fost şi mai multe Matt ridică o sprânceană şi Hannah îl văzu privind scurt către juraţi Urmări privirea lui şi văzu că juraţii erau uimiţi Şi ei erau persoane care foloseau câte un pahar, două, de băutură Şi ei erau persoane care cunoşteau pe cineva care bea din când în când dar paisprezece pahare? — Acum, domnule Crabb, v-aţi notat cumva acolo şi cât timp a băut domnul Wesley? Nick privi din nou în caietul de notiţe — Da A venit după ora prânzului, cred că pe la ora unu şi jumătate Şi a plecat din bar după ora trei Harold Finch se agită o clipă, dar rămase în scaun Matt continuă: — Domnule Crabb, aveţi vreun reper? Cum puteţi fi sigur de acest interval? Hannah ar fi dorit ca barmanul să depună o mărturie bună Te rog te rog — Ei bine, la televizorul din bar era un film, Rocky II Domnul Wesley a apărut imediat cum am pus filmul şi a plecat pe la sfârşitul filmului A stat în bar cel puţin două ore — Bun Deci a băut în două ore paişprezece pahare, poate şi mai mult, nu-i aşa? — Da, domnule Matt se puse chiar în faţa boxei martorului şi continuă — La un moment dat, domnul Wesley s-a decis să plece, nu-i aşa? — Da — Nu ai fost îngrijorat că ar putea fi prea beat ca să conducă maşina spre casă? îl întrebă Matt cu un ton neutru Nu era momentul să îl facă pe barman să se simtă vinovat Nick Crabb oftă şi Hannah observă povara pe care o purta El fusese ultimul într-un lanţ al slăbiciunilor, singurul care ar fi putut să îl oprească pe Wesley să se urce în camionetă şi să pornească spre bulevardul Ventura A avut şansa şi a pierdut-o Nick îşi trase suflarea şi apoi spuse: — Da, chiar înainte să plece m-am gândit că este prea beat ca să poată conduce Un murmur cuprinse sala şi Matt aşteptă un moment Ridică puţin vocea, pentru ca juraţii să audă ce întreabă — Şi ai făcut ceva? — Da L-am întrebat dacă se simte în stare să conducă Hannah simţi că i se înmoaie inima Îl urmări pe Matt, care puse întrebarea următoare, dar cu privirea aţintită spre juraţi — Îţi aminteşti ce ţi-a spus domnul Wesley? — Da Mi-a spus să îmi văd de treaba mea La aceste spuse, Finch se plecă iarăşi spre Brian şi îi şopti ceva Hannah îi urmări o clipă şi apoi îşi întoarse privirea spre Matt — Şi apoi ce s-a întâmplat? — I-am spus să stea jos puţin i-am spus că voi chema un taxi ca ca să nu conducă el până acasă — Şi, domnule Crabb? — S-a enervat — Ne puteţi explica răspunsul, domnule Crabb? Barmanul şi-a îndreptat spatele şi pentru o clipă ochii lui s-au întâlnit cu ai lui Hannah Îi părea rău Era foarte clar şi Hannah nu mai ştia ce să creadă Mărturia acestui om l-ar fi pus pe Brian Wesley deoparte pentru mult timp Apoi se gândi, dacă ar fi spus ceva diferit, dacă ar fi făcut ceva dacă ar fi spus ceva dacă l-ar fi constrâns chiar pe Brian dacă ar fi făcut ceva omului acesta, orice poate că nu ar fi fost aici astăzi Poate că ar fi fost acasă, trăind viaţa pe care ar fi trebuit să o trăiască Fericiţi pentru totdeauna Nick rămase tăcut, dar Matt continuă: — Domnule Crabb, explicaţi juraţilor ce vreţi să spuneţi cu afirmaţia că acuzatul s-a enervat când v-aţi oferit să chemaţi un taxi — Mi-a spus că poate să conducă până acasă, dacă asta vrea Mi-a spus asta de câteva ori M-a repezit chiar Mi-a spus că pleacă şi s-a întors şi a plecat — Aveţi un anumit mod de a determina dacă o persoană care a băut poate sau nu poate să conducă? — Da Şeful mi-a spus să urmăresc modul în care povesteşte cumpărătorul şi modul în care merge Domnul Wesley mergea foarte bine, dar pentru că băuse multe băuturi într-un timp scurt, am fost îngrijorat Aşa că am făcut ce mi-a spus şeful să fac într-o astfel de situaţie M-am oferit să îi chem un taxi Când a refuzat, nu am mai putut face nimic altceva — Ei bine, să vedem dacă am înţeles bine Acuzatul Brian Wesley a petrecut două ore bând cel puţin paisprezece pahare cu băuturi alcoolice, apoi a refuzat când v-aţi oferit să-i chemaţi un taxi şi a plecat din bar, în ciuda avertizărilor Este adevărat, domnule Crabb? — Da, răspunse barmanul — Nu mai am întrebări — Aş vrea să mai spun ceva Matt fu surprins Tânărul se uită din nou în ochii lui Hannah — Dacă aş fi din nou în situaţia asta, l-aş trânti pe duşumea, l-aş lega de mâini, l-aş lega în orice alt fel Singurul mod în care ar putea să iasă din bar ar fi peste trupul meu mort Vocea îi deveni şoaptă Cu ochii îndreptaţi spre Hannah spuse: — Îmi pare atât de rău! Lui Hannah îi dădură lacrimile Aprobă şi plecă capul Era uşor să îl urască pe Brian Wesley, era uşor să urască orice avocat l-ar fi apărat, dar acest student nu era duşmanul ei Amândoi au pierdut ceva în ziua aceea şi era clar că şi el, ca şi Hannah, încă mai suferea Finch se ridică rapid — Obiectez! Afirmaţia martorului nu corespunde cu scopul întrebării, onorată instanţă Hannah privi la judecător şi îl văzu aprobând consternat — Se susţine Juraţii nu vor lua în considerare ultimă afirmaţie Matt lăsă un moment de pauză şi Hannah îşi dădu seama că el făcea asta intenţionat, pentru ca juraţii să mediteze la ceea ce s-a întâmplat Nick Crabb îi ceruse scuze În cele din urmă, Matt mulţumi martorului Veni rândul avocatului apărării Harold Finch şopti ceva lui Brian şi apoi se ridică Lui Hannah i se păru că arată ca un şarpe Ca un şarpe boa Se întrebă dacă şi juriul îl vedea la fel — Domnule Crabb, aţi avut vreun conflict personal cu acuzatul? Vocea lui Finch era tăioasă, acuzatoare Nick răspunse: — Nu Nu ştiu ce vreţi să spuneţi Finch îl întrebă din nou, aruncând o privire juraţilor — Ascultă, domnule Crabb Este adevărat că ai fost plătit de procuror şi instruit să scrii aceste notiţe, plătit să apari aici astăzi, pentru a ruina şansele acuzatului? Matt nu era o persoană care să obiecteze de multe ori, dar de data aceasta era prea de tot Aşa că se ridică şi spuse hotărât: — Obiectez, onorată instanţă Domnul Finch pune martorului o întrebare care nu are legătură cu mărturia — Da Judecătorul Horowitz îl privi pe Finch peste ochelari şi spuse: — Obiecţia se susţine Finch continuă să pună întrebări barmanului timp de peste o oră, încercând să îl intimideze În cele din urmă, Finch încercă să pună la îndoială până şi faptul că Nick Crabb a fost de serviciu la bar în după-amiaza accidentului Ca răspuns, Nick scoase o altă bucată de hârtie — Ce e asta? îl luă peste picior Finch, în batjocură Alte notiţe? — Nu, domnule Nick ridică hârtia, astfel încât Finch să vadă clar — Este o copie a cartelei mele de lucru din acea zi Am cerut o copie patronului după accident, atunci când mi-am dat seama că s-ar putea să trebuiască să depun mărturie Hannah simţi că o prinde râsul Finch fusese prins chiar în jocul lui Dacă nu ar fi început cu întrebările astea stupide, juraţii nu şi-ar fi dat seama de meticulozitatea cu care Nick Crabb încerca să prezinte detaliile Acum era clar că era adevărat şi faptul că Brian consumase cel puţin paisprezece pahare de băutură Matt a mai pus câteva întrebări lui Nick şi a folosit ocazia pentru a explica amănuntele conţinute în cartela de lucru Nick lucrase în acea după-amiază Începuse lucrul la ora unsprezece şi terminase la ora 3:30 Detaliile erau în concordanţă cu mărturia lui Nick Când a terminat, Matt s-a îndreptat spre judecător şi a spus: — Nu mai am alte întrebări, onorată instanţă — Foarte bine Judecătorul Horowitz a aruncat o privire peste toţi cei prezenţi — Este aproape ora trei, aşa că vom întrerupe până mâine, iar mâine vom auzi martorii apărării Curtea este liberă Hannah închise ochii şi mulţumi în gând lui Matt Bronzan Erau aici şi, pentru că Matt îşi făcuse aşa de bine treaba, zilele de libertate ale lui Brian Wesley erau pe sfârşite — Trebuie să plec Ne vedem mâine, îi spuse Carol Carol plecă şi Hannah fu înconjurată de o mulţime de reporteri Răspunse întrebărilor lor şi îşi aruncă ochii către partea din faţă a sălii, acolo unde era Matt Trecuseră douăzeci de minute şi Hannah crezu că el a plecat, dar îl văzu tot acolo, la masa procurorului, cu mâinile încrucişate, privind-o Privirile li s-au întâlnit şi, pentru o clipă, Hannah avu o senzaţie ciudată Îl aşteptă până când îşi strânse dosarele Procesul trecuse de jumătate Hannah îşi putea cu greu stăpâni sentimentul de bucurie şi de biruinţă Când Matt se ridică şi privirile li se întâlniră din nou, Hannah nu ezită Se îndreptă către el, spre braţele lui deschise, îşi lăsă capul pe umărul lui şi începu să plângă El o cuprinse încetişor O ţinu câteva clipe Şi pentru prima dată, după mult timp, Hannah se trezi sprijinită de un bărbat, altul decât Tom Ryan 28 În rărunchi mi-a înfipt săgeţile din tolba Lui Plângeri 3: 13 A doua zi dimineaţă, Brian Wesley veni mai devreme decât de obicei Dăduse o atenţie deosebită înfăţişării Va fi primul martor în apărarea lui şi dorea să fie curat şi îngrijit Dacă era un om schimbat, şi el credea că este, atunci trebuia să arate aşa Făcu un duş fierbinte şi spuse: Doamne, am nevoie de ajutorul Tău astăzi Nu pot să o fac singur Brian închise ochii Îl aşteptau cele mai grele zile din viaţa lui Întâi va mărturisi Va vorbi despre greşelile lui din trecut şi cum s-a schimbat, cum a devenit un alt om Apoi, la un anumit moment, Harold Finch o va chema şi pe Carla ca martoră Ea va mărturisi că Brian nu a avut niciodată intenţia să omoare pe cineva Finch fusese foarte direct cu el I-a spus că va sta în închisoare, indiferent de verdict În cel mai rău caz, conducerea sub influenţa alcoolului are o pedeapsă de câţiva ani Dacă juraţii nu îl vor condamna pentru omor de gradul unu, cu siguranţă îi vor da numărul de ani maxim pentru conducere sub influenţa alcoolului Zece ani, poate mai mult Inima lui Brian începu să bată cu putere Recunoscu începutul unui atac de panică În momente ca acestea încă îi venea să guste băutura Încă îşi simţea trupul tânjind după lichidul care îi adusese atâta distrugere „Nu vă îngrijoraţi de nimic, ci în orice lucru aduceţi cererile voastre la cunoştinţa lui Dumnezeu, prin rugăciuni şi cereri, cu mulţumiri Şi pacea lui Dumnezeu, care întrece orice pricepere, vă va păzi inimile şi gândurile, în Cristos Iisus Nu vă îngrijoraţi de nimic, ci „ Repetă de mai multe ori versetele din Filipeni 4 Erau ca o armă şi le folosea ori de câte ori îi veneau astfel de gânduri Ce lucru ciudat! Pentru că, de când îşi aminteşte el, eliberarea de grijă, de teamă, o găsise întotdeauna în whisky sau bere Dar acest verset din Scriptură, pe care îl învăţase pe de rost, în ultimul timp îl ajutase atât de mult Era un lucru real Nici nu se compara cu băutura Doamna care îi dăduse Biblia îi explicase foarte clar Cuvintele Scripturii erau vii, pline de putere Cuvintele Scripturii îşi făceau efectul întotdeauna Cuvintele Scripturii nu îşi pierdeau puterea Brian păşi afară din duş „Nu vă îngrijoraţi de nimic, ci în orice lucru ” Un lucru era sigur Biblia era adevărată Şi aceasta era ultima lui speranţă Se şterse şi îmbrăcă o pereche de blugi noi şi un pulover Era cam gros pentru luna iulie, dar era cel mai frumos pe care îl avea Se gândi apoi la sfatul lui Finch „Încearcă să câştigi simpatia juriului Dacă nu, ai terminat-o Nu îi lăsa să îşi dea seama că îţi este teamă Lasă-i să vadă un om trist, un om ruinat de băutură, dar nu îi lăsa să vadă în tine un ucigaş Fă promisiuni, chiar dacă nu ai de gând să le ţii ” Da, Brian dorea să facă promisiuni Ceea ce nu înţelegea Finch era faptul că Brian avea de gând să le şi ţină Oftă şi se gândi la Finch Nu mai era sigur de el Omul era un avocat bun Merita banii pe care îi primea Dar nu juca corect şi asta îl supăra pe Brian De când se întâlnise cu doamna de la biserică, îl supărau şi o mulţime de lucruri din trecutul lui Pentru moment, îi trecu prin faţa ochilor fetiţa moartă şi apoi auzi gemetele tatălui „Nu vă îngrijoraţi de nimic, ci în orice lucru aduceţi cererile voastre la cunoştinţa lui Dumnezeu, prin rugăciuni şi cereri ” „Doamne, am nevoie de Tine astăzi”, se rugă Brian Îşi urmări figura în oglindă Era ceva schimbat la el era ceva diferit Poate în privirea ochilor? Luă repede nişte monede pentru biletul de autobuz şi îşi mai aruncă o privire în oglindă Da, era ceva diferit Era blândeţe în ochii lui Se întrebă dacă şi Carla va observa aceasta *** Marţi dimineaţa, în sala de judecată parcă plutea aşteptarea Harold Finch a ajuns devreme şi Hannah observă că avea un costum nou pentru această ocazie Era puţin mai larg, dar cămaşa de satin şi butonii de aur îi dădeau aspectul unui patron şi nu al unui avocat Matt părea liniştit Scotea nişte hârtii din teancul aflat în faţa lui şi scria ceva Hannah îl privi apoi pe Brian Wesley Era liniştit Era îmbrăcat îngrijit Părul îi era mai scurt ca înainte şi era ceva diferit cu el Lui Hannah îi venea să îl scuture bine Cum putea să se îmbrace aşa, să trăiască, să afişeze un aer de băiat de societate, când el era de fapt un ucigaş? A ales în mod deliberat să îi omoare pe Tom şi pe Alicia Şi ar face-o din nou, dacă juriul i-ar da ocazia S-ar putea să se prefacă pentru un timp, dar nimeni şi nimic, nici măcar Dumnezeu însuşi nu l-ar putea schimba pe Brian Wesley Este ceva prea greu pentru Dumnezeu? Hannah rămase surprinsă Alte citate din Scriptură îi apăreau în faţa ochilor, din când în când, ca şi cum versetele ar putea să îi ţină în viaţă pe Tom şi pe Alicia A început audierea şi Finch a chemat primul martor, Brian Wesley Finch îl prezentă pe Brian că un tată fidel, ca un muncitor conştiincios, ca un om care avea o singură problemă, băutura Vorbi apoi despre ziua accidentului, subliniind faptul că înainte de accident Brian nu băuse timp de trei săptămâni — Ce ţi s-a întâmplat în după-amiaza dinaintea accidentului, înainte de a merge la bar? — Vreţi să spuneţi de ce m-am decis să beau din nou? Finch rămase o clipă surprins — Ei, da Bine, de ce te-ai decis să bei din nou? — Pentru că am fost dat afară de la serviciu — Şi erai supărat? — Da Hannah îşi ţinu cu greu răsuflarea Simţea că fierbe de supărare I-ar fi dat ea motive destule de supărare! Finch se îndepărtă de martor şi se apropie de juraţi Structura lui, înfăţişarea, expresia, dădeau juraţilor impresia că este şi el unul dintre ei al treisprezecelea jurat — Aşa că te-ai dus la bar şi ai băut câteva băuturi, ceva să îţi mai liniştească spiritul, nu-i aşa? Tonul lui Finch era ostil şi Hannah nu pricepea ce vrea să facă Nu trebuiau să fie în aceeaşi echipă? Brian îşi privi avocatul cu o expresie stranie, ca şi cum ar fi fost supărat pe el — A fost o prostie ce am făcut Am reuşit să mă păstrez curat timp de trei săptămâni şi, dacă aş fi mers acasă la Carla — Răspunde-mi, te rog, la întrebare, domnule Wesley Finch era intrigat — De ce te-ai dus la bar, domnule Wesley? Ai avut de gând să omori pe cineva? — Nu, nu am avut de gând — Ai avut intenţia să răneşti pe cineva? Poate să distrugi vehicolul cuiva în accident? Brian dădu din cap — Răspunde cu voce tare, te rog Pentru prima dată, părea interesat de mărturie — Nu, nu am intenţionat să ucid pe nimeni — Bine, să mergem mai departe Ai stat la bar un anumit timp Îţi aduci aminte cât ai stat la bar, domnule Wesley? — Nu, nu mi-am luat notiţe — Răspunde la întrebare, după cât de bine îţi aduci aminte — Nu ştiu, memoria îmi joacă feste, ştii asta? Finch făcu un pas înapoi şi Hannah observă privirea lui Matt Era în alertă Cu siguranţă, nu asta a fost direcţia dorită de Finch Finch îşi drese glasul şi continuă: — Nu îţi cer un timp cu amănuntul Te rog să spui acestei Curţi cât de bine îţi aduci aminte, cât timp ai stat la bar în după-amiaza zilei de 28 august — Bine Brian părea hotărât să răspundă — Cred că băiatul a avut dreptate, barmanul Cred că am stat două ore — Bine Când ai plecat din bar, crezi că erai beat? Hannah se aştepta că Finch să îl întrebe pe Brian câte băuturi a consumat în acea perioadă Finch nu a întrebat şi Hannah s-a gândit dacă nu cumva lui Finch îi este teamă de răspunsul lui Brian Nu era ea în măsură să îl judece Mărturia lui Brian era ciudată Cu siguranţă, era favorabilă pentru procuror, dar pentru ce oare omul acesta face afirmaţii care i-ar putea fi dăunătoare? Finch aştepta un răspuns — Înţelegi întrebarea mea, domnule Wesley? — Da, înţeleg Nu ştiu ce gândeam atunci despre asta Am băut mult şi am vrut să merg acasă — Deci, nu crezi că erai beat, corect? Faţa lui Brian se înroşi — Ascultă, omule, nu mai pune cuvinte în gura mea Murmurarea cuprinse sala şi Finch privi la Brian, vizibil uimit Cu o voce ciudată, ceru un moment singur cu clientul său Juraţii au fost trimişi afară şi, pentru zece minute, Brian şi avocatul lui au vorbit în şoaptă Hannah îi urmări în linişte şi văzu că, la un moment dat, au ajuns la un fel de înţelegere — Onorată instanţă, suntem gata, spuse Finch, ştergându-şi fruntea transpirată şi aruncând o privire lui Brian Hannah nu pricepea nimic Ce se întâmplă? De ce se luptă Brian cu avocatul lui? apoi îi veni un gând şi îl mărturisi imediat lui Carol: — Oamenii aceştia joacă teatru Carol răspunse: — Poate — Carol, nu vezi? Uite cum vor să ne prezinte, ca şi cum Finch ar fi băiatul rău, avocatul nenorociţilor Brian este băiatul care încearcă să fie corect cu juraţii Juraţii îl vor simpatiza şi noi vom pierde verdictul Totul este o înscenare Carol îi privi pe Brian, pe Finch şi apoi pe Hannah — Hai să stăm liniştite şi să vedem ce se va întâmpla Juraţii s-au aşezat pe locurile lor şi Finch puse următoarea întrebare, străduindu-se să pară calm — Când ai părăsit barul, în acea după-amiază, erai beat, domnule Wesley? — Poate că eram Nu îmi dau seama — Bine Finch se apropie de boxa martorului Avea o figură hotărâtă Poate l-ar fi strâns de gât pe Brian dacă mai dădea vreun răspuns neaşteptat — Ai plănuit să pleci în acea după-amiază de la bar, poate beat, şi să conduci pe roşu, pe bulevardul Ventura? — Nu Tristeţea din ochii lui Brian o străpunse pe Hannah Era o imagine care nu se potrivea cu categoria de comportamente unde îl încadrase Era un animal Animalele nu privesc trist — Ai plănuit să îi ucizi pe Tom şi Alicia în după-amiaza zilei de 28 august? — Nu, spuse Brian cu voce şoptită Când vorbi din nou, Hannah observă că toţi cei din sală se străduiau să îl audă — A fost un accident Finch aruncă o privire satisfăcută juriului, îşi şterse fruntea de transpiraţie şi apoi se întoarse către judecătorul Horowitz — Nu mai am întrebări, onorată instanţă Matt se ridică încet Îl studie pe Brian pentru câteva clipe — Ştiai că băuturile alcoolice afectează şi nivelul alcoolului din sânge, domnule Wesley? — Da Matt se îndreptă încet către juraţi Era acum cu spatele la Brian Îi puse următoarea întrebare: — Ştiai că este ilegal să conduci un vehicol având o doză ridicată de alcool în sânge? — Da Brian părea învins Hannah nu îşi putu opri un gând de bucurie Acesta este doar începutul — Ai semnat un angajament că nu vei mai bea şi apoi vei conduce? Ai fost de acord cu faptul că, a face lucrul acesta, înseamnă risc pentru alte vieţi? — Da, ştiam — Cu toate că ştiai toate acestea, ai ales să conduci beat cu orice risc Este adevărat? — Da A fost o greşeală cumplită — Răspundeţi doar la întrebare, domnule Wesley Aţi ales să faceţi acest lucru, indiferent de consecinţe? Da sau nu? — Da — Domnule Wesley, Dicţionarul Webster defineşte accident ca fiind un eveniment tragic, ce nu implică vina Înţelegeţi definiţia? — Cred că da Ce se întâmplă? Brian nu părea să lupte pentru el Hannah începu să se foiască neliniştită în scaun — Ţinând cont de această definiţie, accident, un tragic eveniment care nu implică vina, puteţi spune în mod cinstit că ceea ce s-a întâmplat în după-amiaza zilei de 28 august a fost un accident? Brian rămase o clipă tăcut şi Hannah vedea clar că el duce o luptă în sine însuşi Răspunse apoi liniştit: — Nu A spus Brian oare ce a auzit chiar ea, cu urechile ei? Întâlni privirea lui Matt şi auzi continuarea răspunsului — Conform acelei definiţii, nu pot să numesc accident Reporterii – şi erau mulţi în sală – au început să şuşotească şi în audienţă se auziră murmure — Linişte! spuse judecătorul Horowitz Vă rog, păstraţi linişte! Privi apoi spre Matt — Continuaţi — Nu mai am întrebări, onorată instanţă Matt aruncă lui Hannah o privire uimită şi apoi se întoarse la locul lui Finch a încercat din greu tot restul zilei să repare „răul” produs de Brian atunci când a admis că nu a fost un accident coliziunea dintre cele două vehicole Hannah nu îşi mai dădea seama ce joc joacă cei doi sau ce s-a întâmplat între ei Dacă procesul s-ar fi sfârşit acum, Hannah era convinsă că juraţii vor da verdictul de vinovăţie Zilele săptămânii au trecut mai departe cu alţi martori Un tehnician de laborator a arătat că nivelul alcoolului în sânge ar fi putut fi mai scăzut decât cel arătat de testul de la poliţie, din pricina absorbţiei alcoolului în vasele de sânge La contraexaminare, martorul a admis că este posibil că nivelul alcoolului să fi fost şi mai mare decât cel din raportul de la poliţie — Nu pierdem timpul, spuse Matt lui Hannah când mai trecu încă o zi Nimic nu mai poate schimba situaţia — Deci crezi că lucrurile merg bine? Hannah se simţea mai puternică în prezenţa lui Matt Se simţea mângâiată, parcă ar fi fost aproape de vindecare — Da Hannah, ce mai face Jenny? Ea a rămas uimită Răspunse: — Jenny? Nu se mai gândise la Jenny de zile în şir, de fapt de săptămâni O cuprinse vinovăţia — Nu ştiu E tăcută, face plimbări lungi cu bicicleta fără nicio ţintă prin oraş, pretinzând că este singură Matt oftă — Ai grijă, Hannah E încă o fetiţă Are aşa mare nevoie de tine! Şi eu am nevoie de ea Apoi Hannah continuă cu voce tare — Nu înţelegi S-a schimbat cu totul Nu mai pot să discut cu ea în niciun fel — Bine, răspunse Matt supărat Nu vreau să mă amestec Sunt foarte îngrijorat, asta e tot Eu încă mă rog pentru ea Hannah nu răspunse Privi în ochii lui Matt, încercând să înţeleagă cum îşi poate menţine credinţa când este înconjurat de atâta durere — Nu ai decât, Matt Te poţi ruga, dacă asta te face să te simţi mai bine *** Joi dimineaţa Finch a chemat ultimul lui martor Carla Wesley Hannah o urmări pe tânăra femeie cu ochi critici Soţia lui Brian Wesley era o femeie drăguţă Astăzi părea aspră, supărată, neatractivă Avea cearcăne mari în jurul ochilor Carla îşi ocupă locul în boxa martorilor şi Hannah o urî pentru că a ales să iubească un om ca Brian Wesley Nu judecaţi ca să nu fiţi judecaţi Ce e asta? Iarăşi îi vine în minte un verset din Scriptură? Oare cât timp îşi va mai aduce aminte versete? Finch o prezentă pe tânăra femeie şi menţionă faptul că ea şi Brian nu mai locuiau împreună Carla mărturisi că ştia de problemele cu băutura pe care le avea Brian Apoi Finch începu să pună întrebări la subiect — Este Brian un om violent, doamnă Wesley? — Nu — Îmi pare rău, nu v-am auzit Puteţi repeta răspunsul? — Nu Nu a fost un om violent — A fost un om mânios? întrebă Finch, aparent confuz, ca şi cum ar fi încercat să rezolve nişte cuvinte încrucişate — Nu, nu a fost mânios — Aţi observat vreodată la el tendinţa de a omorî pe cineva? — Nu Niciodată Brian a fost întotdeauna un Îşi aruncă privirea spre soţul ei şi, pentru scurt timp, priviră unul la altul — A fost întotdeauna un gentleman Hannah pufni mânioasă Auzi, gentleman! Brian şi soţia lui erau la fel de nemernici Finch continuă: — Procurorul încearcă să îl acuze pe soţul dumneavoastră de uciderea premeditată a doi oameni Doamnă Wesley, l-aţi cunoscut de mulţi ani Cu siguranţă sunteţi cea care aţi şti dacă el ar fi avut de gând să omoare pe cineva Puteţi spune că îl cunoaşteţi pe domnul Wesley foarte bine? Carla începu să plângă şi o dâră de mascara apăru sub ochiul ei drept Răspunse cu o voce stinsă — Da, îl cunosc pe Brian foarte bine — Deci, aţi şti dacă el ar fi avut intenţia sau dorinţa de a ucide pe cineva? Matt observa procedura liniştit, dar acum se ridică repede — Onorată instanţă, obiectez la ultima întrebare Doamna Wesley nu poate mărturisi despre intenţiile soţului ei Domnul Finch ştie acest lucru Martorul trebuie să vorbească despre ceea ce a observat sau a auzit pe acuzat spunând Judecătorul Horowitz aprobă — Se acceptă obiecţia Nu luaţi în considerare ultimă întrebare Finch se gândi un moment Apoi, apropiindu-se de Carla, puse o altă întrebare — Doamnă Wesley, l-aţi auzit vreodată pe soţul dumneavoastră spunând că intenţionează să ucidă pe cineva? — Nu Brian a avut probleme cu băutura, dar nu a dorit niciodată să omoare pe cineva Hannah simţi o urmă de simpatie pentru Carla Wesley Amândouă au avut ceva de pierdut şi niciodată vieţile lor nu vor mai fi aşa cum au fost înainte Hannah încercă să îşi alunge acest sentiment de compasiune Aşa îi trebuie femeii acesteia Dacă a ales să se mărite cu un vierme ca Brian, pentru ce să îi fie milă de ea? Finch spuse, întorcându-se spre masa lui: — Nu mai am întrebări, onorată instanţă Matt se ridică şi puse alte câteva întrebări Carlei cu un ton politicos, chiar blând — Doamnă Wesley, l-aţi avertizat vreodată pe soţul dumneavoastră despre pericolele băuturii? — Da Nu o dată De multe ori Dar era alcoolic Nu se putea opri din băutură Nici chiar de dragul meu — Bine L-aţi avertizat vreodată pe soţul dumneavoastră că, dacă nu încetează să bea şi să conducă, poate să ucidă pe cineva într-o zi? Carla tăcu Se vedea clar că nu doreşte să răspundă — Răspundeţi la întrebare, vă rog, doamnă Wesley, spuse judecătorul Horowitz, aparent nerăbdător — Da, l-am avertizat — L-aţi avertizat pe soţul dumneavoastră de multe ori că are o problemă cu băutura şi l-aţi avertizat că dacă va mai conduce beat poate să ucidă pe cineva într-o zi Este adevărat, doamnă Wesley? Răspunse, cu privirea în altă parte Nu dorea să se uite la Brian — Da L-am avertizat de multe ori — L-aţi avertizat şi, cu toate acestea, el a făcut doar ce a vrut Aşa este, doamnă Wesley? — Da, spuse Carla cu buzele strânse, îndreptându-şi spatele în scaunul martorilor Hannah se întrebă cum o fi arătând mama Carlei Wesley Cum de a lăsat-o să se mărite cu un om ca Brian Wesley? Dar fiica ta? Hannah fu surprinsă de întrebarea care îi trecu prin minte Jenny este bine Vom discuta una cu alta după proces — Vă mulţumesc, doamnă Wesley Nu mai am întrebări, onorată instanţă — Chemaţi următorul martor, spuse judecătorul Horowitz, arătând spre Finch Finch răspunse: — Apărarea doreşte o pauză, onorată instanţă Hannah răsuflă uşurată Pentru azi se terminase Nu au mai fost surprize Nu au mai fost întrebări — Bine, răspunse judecătorul Horowitz Îşi aşeză ochelarii Privi întâi spre Finch, apoi spre Matt Spuse: — Vom lua o pauză până la ora două Atunci vom asculta ultimele pledoarii Hannah îl urmări pe Matt, care îşi sorta nişte hârtii Finch şi Brian îşi şopteau ceva în colţul lor — Ei bine, asta este, spuse Carol întorcându-se spre Hannah — Nu îmi vine să cred că s-a terminat Carol o aprobă, dar privirea ei era distantă — Îmi amintesc acest sentiment Privi tristă către Hannah — Ai grijă! — Ce vrei să spui? — Eşti convinsă că un verdict de vinovăţie îţi va aduce pacea Te va elibera de mânia pe care o porţi în tine Eşti convinsă că acesta este răspunsul la toate problemele pe care le ai după moartea lui Tom şi a Aliciei — Asta e tot ce doresc, răspunse Hannah printre lacrimi — Ştiu Asta e tot ce am dorit şi eu Dar mi-a trebuit mult timp până să găsesc secretul, până să am pace din nou Despre ce vorbea? Oare ştie ea ce dureri de cap are Hannah? Oare ştie ea în ce stare este? Hannah nu avea nevoie de sfaturi de genul acesta — Nu este niciun secret, Carol Când acest animal va fi închis, moartea lui Tom şi a Aliciei nu vor fi în zadar — Da, dar nu vei avea pace Hannah nu răspunse nimic Carol îi luă mâna în mâinile ei — Şi chiar dacă acest om va primi verdictul de vinovăţie, asta nu îi va aduce înapoi pe Tom şi pe Alicia — Crezi că nu ştiu asta? răspunse Hannah Am luptat în prima linie de front şi acum sunt aproape de victorie Întotdeauna va fi tristeţe, dar un verdict de vinovăţie îi va aduce lui Hannah pacea, indiferent de ceea ce spune Carol Imediat îi va aduce o pace deplină Ochii lui Carol erau atât de trişti, că lui Hannah îi venea să plângă — Bine, dar dacă te vei simţi singură, după ce se va termina totul, să ştii că sunt prietena ta — Mă voi simţi singură doar dacă Brian Wesley va pleca din această sală de judecată un om liber Şi eu personal cred că acest lucru nu se va întâmpla Acum, hai să schimbăm subiectul, înainte ca să îmi strici ziua 29 Toată ziua sunt pus în cântece de batjocură de ei Plângeri 3: 14B Pledoariile finale vor începe curând şi pentru prima dată juraţii par foarte atenţi În sala de judecată sunt reporteri, spectatori Acest caz a stârnit mult interes Dacă în această sală de judecată acest caz va fi un caz istoric, ei doresc să îşi amintească fiecare detaliu Într-o zi, poate acest caz va deveni subiect de roman, de film, cazul care a schimbat legislaţia privind conducerea sub influenţa alcoolului în California Matt a vorbit primul, amintind juraţilor povestea vieţii lui Brian, poveste care a inclus două cuvinte: băutură şi conducere A ajuns apoi la ziua accidentului — Nimeni nu doreşte să audă de la şeful lui vestea că este concediat Păşea încet, liniştit, în faţa juraţilor, privindu-i în ochi — Domnul Wesley şi-a împachetat lucrurile, le-a pus în camionetă şi a ieşit pe şosea Atunci a făcut prima alegere Ar fi putut să meargă acasă, dar el a ales să meargă la bar Matt s-a oprit şi s-a rezemat de balustradă I-a purtat pe juraţi prin fiecare moment din viaţa lui Brian în acea după-amiază, accentuând deciziile pe care le-a luat acesta: decizia de a merge la bar, decizia de a bea, decizia de a bea mult, decizia de a conduce, decizia de a ignora avertismentele Carlei, avertismentele din partea organizaţiilor şi avertismentele barmanului — Brian Wesley a luat multe decizii greşite L-a privit pe Brian o clipă şi Hannah a observat că şi juraţii fac acelaşi lucru Apoi şi-a întors privirile spre juraţi — Brian Wesley a semnat un document, prin care era de acord că a lua astfel de decizii însemna riscul unor vieţi Ştia că deciziile lui pot duce la moarte A spus asta chiar el A spus asta chiar el Hannah închise ochii şi, pentru un moment, şi-a adus aminte de o vreme trecută, cu ani în urmă, când mama lui Tom a spus aceleaşi cuvinte, la câteva zile după ce el i-a propus să se căsătorească Hannah a fost înspăimântată în acea după-amiază — Nu ştiu, doamnă Ryan Tom a fost aşa de mult timp prieten cu această fată Mama lui Tom a adus o farfurie cu prăjituri şi a îndemnat-o pe Hannah să se aşeze — Nu, draga mea, niciodată nu a iubit-o pe ea aşa cum te iubeşte pe tine, nici măcar un moment — Dar cum pot şti că el mă iubeşte cu adevărat? — Hannah dragă, tu ştii că el te iubeşte Ţi-a spus asta chiar el Ți-a spus asta chiar el ţi-a spus asta ţi-a spus asta Dacă ar mai fi cale de întoarcere, dacă ar mai fi un râu în care să înoate, un pod pe care să treacă, ar face-o S-ar întoarce înapoi în acea după-amiază călduroasă, când ea şi mama lui Tom vorbeau despre viitor Ar lua totul de la început şi ar retrăi fiecare zi, fiecare minut cu Tom, cu Alicia, cu Jenny Şi-ar retrăi viaţa aşa cum a fost înainte Apoi, când ar veni acea îngrozitoare ultimă zi de august, ar opri timpul Dacă ar putea Hannah simţi că o cuprind lacrimile şi deschise ochii Matt încă mai vorbea şi ea se simţi vinovată, pentru că nu îl urmărise cu atenţie Era ultima oră a lui Brian Wesley După asta va avea pace, în cele din urmă Vocea lui Matt era convingătoare — Aş dori să închideţi ochii pentru un moment Haideţi, vă rog, închideţi-i Aşteptă până când juraţii au făcut ceea ce i-a rugat — Bine Acum aş dori să vă imaginaţi trei oameni într-un vehicol, trei oameni pe care îi iubiţi mult Întorcându-se acasă după o excursie vara Îi vedeţi? Le vedeţi zâmbetele? Îi auziţi râzând? auziţi poveştile lor de la pescuit? Îi auziţi cum povestesc ce s-a întâmplat la munte? Îi vedeţi? Matt păşi încet prin sală şi se opri în faţa lui Hannah Întinse mâna fără un cuvânt Ea scoase din poşeta pe care o avea două fotografii Una a familiei Ryan făcută de Crăciun înainte de accident, cealaltă cu Tom şi cu Alicia I le înmână lui Matt şi urmări liniştită cum se îndreaptă din nou către juraţi — Ţineţi ochii închişi, vă rog Începu să vorbească din nou, de data aceasta privind la fotografii — Din cealaltă direcţie vine Brian Wesley, care a fost arestat de multe ori pentru conducere sub influenţa alcoolului Un om care a ales să bea şi să conducă şi a fost implicat deja în două accidente Un om care a semnat o promisiune – şi un document – în care recunoştea că a bea şi a conduce poate duce la pierderi de vieţi omeneşti, a lui sau a altcuiva Un om care a fost avertizat şi iarăşi avertizat Un om care ştia că vehicolul lui poate deveni o armă Era o linişte deplină în sală, încât Hannah îşi auzea bătăile inimii Matt continuă cu o voce uşoară: — Îl vedeţi? A băut paisprezece pahare în două ore A ieşit din bar şi acum se îndreaptă către camionetă Îl auziţi pe Nick Crabb rugându-l să aştepte Îl auziţi spunându-i că va chema un taxi Ascultaţi acum Îl auziţi înjurându-l pe tânărul barman Îl vedeţi ieşind din bar Da, auziţi scrâşnetul cauciucurilor în timp ce porneşte spre bulevardul Ventura? Se opri un moment şi privi la juraţi, care încă aveau ochii închişi — Acesta este omul care a ales să bea şi să conducă, în ciuda riscurilor, în ciuda faptului că poate să aducă moartea Îl vedeţi în spatele volanului, cu ochii larg deschişi? Gândiţi-vă din nou la cei dragi, la cei aflaţi în maşină Sunt aproape de casă Au ajuns în intersecţie, aceeaşi intersecţie spre care se îndreaptă şi Brian Wesley Cei dragi ai dumneavoastră au ajuns în intersecţie în acelaşi moment Şi în acest moment, aceşti trei oameni pe care îi iubiţi, sunt loviţi cu aşa putere de parcă ar fi fost loviţi de un tren Unul din cei dragi moare înainte ca să îşi dea seama ce s-a întâmplat Altul moare câteva minute mai târziu Al treilea rămâne în viaţă dar devastat pentru totdeauna Hannah îşi ţinea cu greu lacrimile Îl urmări pe Matt apropiindu-se de ea Era doar la câţiva centimetri de ea — Vă rog deschideţi ochii Juraţii au deschis ochii, dar în loc să privească la Matt, şi-au oprit privirile asupra lui Hannah — Hannah Ryan nu v-a fost încă prezentată Ea nu are nimic de adăugat mărturiilor din acest caz Dar, dacă cei dragi ai dumneavoastră ar fi fost ucişi de camioneta lui Brian Wesley, dumneavoastră aţi fi stat acolo – arătă spre Hannah – acolo unde stă Hannah acum şi v-aţi fi gândit că a fost un accident? Nu V-aţi fi gândit că a fost omor intenţionat, un omor de gradul unu Finch începu să se foiască în scaun Matt privi încă o dată la fotografiile din mâna lui Apoi privi la juraţi — Depinde de dumneavoastră Se apropie de ei, astfel încât fiecare din cei doisprezece a putut vedea clar feţele zâmbitoare ale celor din familia Ryan Dar acum nu mai erau — Dumneavoastră puteţi fi deschizători de uşi Dumneavoastră puteţi fi cei care deschideţi drumul către o nouă Californie, o ţară în care oamenii să gândească de două ori înainte de a bea şi a conduce O ţară în care oameni ca Brian Wesley să nu mai aibă şansa să bea şi să conducă, pentru că pot ajunge dincolo de gratii Matt întoarse fotografiile, astfel încât fiecare să le vadă clar — Dumneavoastră ţineţi cheile şi vă cer încă o dată în numele lui Tom şi a Aliciei Ryan, în numele lui Jenny Ryan şi a mamei ei, Hannah, vă cer în numele celor pe care îi iubiţi din familia dumneavoastră şi care merită străzi mai sigure, vă cer să pronunţaţi verdictul de vinovăţie Ceea ce Brian Wesley a făcut familiei lui Hannah Ryan nu a fost ceva accidental Vă mulţumesc Finch nu dorea să piardă timpul Se ridică, tuşi, îşi încheie vesta şi îşi drese glasul Avea mai multe hârtii în mână Hannah îşi dădu seama că el va încerca să distrugă tot ceea ce a creat Matt până acum Zâmbi juraţilor şi li se adresă ca şi cum ar fi fost o reuniune de familie — Ei, domnii mei, sunteţi mult mai deştepţi decât gândeşte procurorul Zâmbi larg Îşi şterse transpiraţia de pe frunte — Domnul procuror districtual vă cere să închideţi ochii şi să vă imaginaţi Nu am mai auzit ceva atât de ridicol în toată viaţa mea Finch dădu din cap dezaprobator şi îşi rezemă burta de balustradă, proptindu-se în coate şi privindu-i intens pe juraţi drept în ochi — Cum îndrăzneşte procurorul districtual să vă ceară să închideţi ochii în acest caz? Eu vă rog să deschideţi ochii Priviţi la acuzat Douăsprezece perechi de ochi se îndreptară către Brian Wesley Hannah îl privi şi fu cuprinsă din nou de ură Numai un om de nimic ar fi încercat acum să arate atât de smerit Strânse din dinţi Era detestabil! Cu siguranţă, juraţii vor vedea toată mascarada asta! Finch zâmbi către Brian Apoi se întoarse către juraţi — Nu este un ucigaş Avocatul studie feţele juraţilor — Nu trebuie să vă fie teamă dacă îl întâlniţi pe o alee întunecoasă, pentru că nu este un criminal Domnul Wesley este un alcoolic Are nevoie de ajutorul dumneavoastră Ştiţi, ceea ce s-a întâmplat lui Brian Wesley vi se poate întâmpla şi dumneavoastră Sunt mulţi care beau puţin şi apoi fac accidente Dar asta nu te face un ucigaş, la fel cum domnul Wesley nu este un ucigaş El a luat o serie de decizii greşite, dar domnul Wesley nu a plecat în după amiaza zilei de 28 august cu gândul să ucidă doi oameni Acuzarea nu a putut dovedi aceasta Nu a putut dovedi că Brian Wesley a ales să ucidă în acea zi Nu, el nu a ieşit să ucidă El a dorit să meargă acasă În ziua aceea, Brian era un băiat părăsit de noroc, care a băut un pic mai mult şi care a dorit să ajungă acasă A fost un accident Ne pare rău pentru familie, pentru victime, dar asta nu schimbă faptele Brian Wesley nu a intenţionat vreodată să omoare pe cineva Şi omor de gradul unu este atunci când o persoană intenţionează să omoare Vă rog, votaţi cu raţiunea şi nu cu inima, de data aceasta Dacă veţi vota vinovăţie, omor de gradul unu, pentru Brian Wesley, următoarea persoană care va primi sentinţă pe viaţă pentru conducere sub influenţa alcoolului poate fi cineva pe care îl iubiţi Puteţi fi chiar dumneavoastră Finch încheie şi a venit momentul pentru ultima pledoarie a lui Matt — Noi, aici, vorbim despre a conduce în mod repetat sub influenţa alcoolului Se opri şi privi juriul cu îngrijorare — Nu trebuie să vă îngrijoraţi că puteţi fi închişi pe viaţă pentru conducere sub influenţa alcoolului dacă nu sunteţi o persoană care face acest lucru în mod repetat Dar aici este altceva de care dumneavoastră şi cei iubiţi trebuie să vă îngrijoraţi Şi vă rog astăzi, aşa cum v-am rugat de la început, urmărind detaliile acestui caz, vă rog să vă îngrijoraţi Îngrijoraţi-vă pentru viaţa dumneavoastră, pentru că, plecând de aici, veţi merge pe străzile unui stat care permite unui om, care a fost arestat de mai multe ori pentru conducere sub influenţa alcoolului, al cărui carnet de conducere a fost suspendat, statul permite ca un om ca Brian Wesley să fie liber când ar trebui să fie dincolo de gratii Matt se mută mai aproape de boxa juraţiilor — Şi încă ceva Domnul Finch v-a spus că Brian Wesley nu este un om de care să te temi Matt privi spre Hannah şi juriul urmări direcţia privirii lui — Vă spun adevărul Oameni ca Brian Wesley mă sperie mai mult decât ucigaşii declaraţi Eu pot evita locurile rău famate ale oraşului, dar poate şi eu vin acasă de la pescuit, stau de vorbă cu familia mea şi bum Oamenii pe care i-am iubit cel mai mult sunt morţi Conform legislaţiei de astăzi nu pot evita un om ca Brian Wesley Asta mă sperie pe mine Matt se rezemă de balustradă şi îşi încrucişă braţele — Domnul Finch doreşte ca să vă gândiţi la Brian Wesley ca la cineva pe care l-a părăsit norocul şi care încearcă doar să ajungă acasă Ei bine, asta încerca şi familia Ryan După trei zile petrecute la munte, la sfârşitul verii, trebuia să înceapă şcoala şi ei doreau să ajungă acasă Ceea ce s-a întâmplat lui Hannah Ryan mi se putea întâmpla şi mie sau vi se poate întâmpla şi dumneavoastră În orice zi În orice moment Oriunde Nu uitaţi, sunt două motive pentru care Brian Wesley ar trebui să fie găsit vinovat pentru omor de gradul unu Primul motiv este să fie pedepsit El a luat o armă, în acest caz o camionetă, şi s-a decis să o folosească sub influenţa alcoolului Acesta este omor premeditat şi trebuie să fie pedepsit ca atare Dar al doilea motiv este la fel de valid Al doilea motiv este să protejăm oameni ca Hannah Ryan, oameni ca dumneavoastră A sosit timpul Vă rog, consideraţi-l pe Brian Wesley vinovat de omor de gradul unu şi să punem capăt acestei nebunii înainte de a fi prea târziu Judecătorul a prezentat ultimele instrucţiuni şi cazul a fost înmânat juraţilor După doar două ore, au fost convocaţi Juraţii luaseră o decizie 30 Mi-a sfărâmat dinţii cu pietre, m-a acoperit cu cenuşă Plângeri 3: 16 Pentru că era târziu, în acea după-amiază judecătorul Horowitz a hotărât că verdictul va fi citit a doua zi dimineaţa la ora zece Cum a auzit ştirea, Matt s-a îndreptat către telefon ca să o anunţe pe Hannah Un verdict rapid nu era bine — Atât de repede? Ce să însemne asta? Hannah părea cuprinsă de panică Matt era din toată inima alături de ea — Asta poate însemna două lucruri, îi răspunse el franc Dar, de obicei, un verdict rapid înseamnă un verdict în favoarea acuzatului Hannah rămase tăcută câteva secunde — Ce? Asta este imposibil! Matt parcă vedea furia din ochii lui Hannah Aşa de clar o vedea ca şi când ar fi fost lângă ea Se gândi dacă nu ar fi fost mai bine să îi spună vestea personal, să o poată lua în braţe, să o mângâie — Hannah, nu uita, câtă vreme nu e dovedit vinovat, Brian este nevinovat Şi de cele mai multe ori trebuie mai mult timp pentru a studia dovezile şi a determina vinovăţia Aşa este de obicei — Atunci trebuie să facem apel Trebuie să facem ceva Trebuie să plătească pentru ceea ce a făcut, Matt Nu se poate! — Hannah, eu nu am spus că a fost achitat Am dorit doar să te avertizez Există şansa ca el să fie declarat nevinovat Noi ne-am asumat riscurile în acest caz şi juriul nu are de ales prea mult Totul ori nimic Hannah nu răspunse Matt o auzi plângând încetişor — Hannah, eşti bine? Pot veni la tine în cinci minute, dacă ai nevoie de mine Matt ar fi dorit ca ea să spună da — Nu Ei bine, trebuie să vorbesc cu Jenny Este În camera ei, ca întotdeauna Matt simţi durerea lui Hannah ca şi cum ar fi fost durerea lui Rezistă tentaţiei de a o întreba încă o dată dacă nu are nevoie de el Ar fi dorit să fie acolo cu ea Ar fi dorit să o ajute Dar nu o întrebă Nu dorea ca ea să îi interpreteze greşit intenţiile Nu acum Schimbă discuţia — Sunt îngrijorat pentru Jenny — Pentru Jenny? Eu cred că ea este bine Se ascunde până la sfârşitul procesului Când voi avea eu pace, va avea şi ea Matt oftă — Hannah ce se va întâmpla dacă verdictul Nu reuşi să termine propoziţia — Te rog, Matt, nu mai continua Te rog Pur şi simplu nu îmi pot imagina ce se va întâmpla Este târziu şi a fost cea mai lungă săptămână din viaţa mea Fiica mea mă urăşte şi de mâine trebuie să las toate acestea în urmă şi trebuie să încerc ca noi două să ne refacem viaţa Acum nu am altceva de făcut decât să cred că mâine vom câştiga verdictul de vinovăţie şi în cele din urmă voi avea pace Matt se juca cu creionul pe masa din bucătărie şi încercă să îşi caute cuvintele Nu va avea pace El ştie că ea nu va avea Dar nu avea rost să o convingă de asta Nu era momentul — Hannah, încearcă să dormi Ea râse, dar nu era niciun pic de haz în vocea ei — Glumeşti? Când Jenny stă sus, singură, izolată şi verdictul este undeva într-un plic sigilat, la sala de judecată? Dormi tu, Matt Te voi vedea mâine — Bine, Hannah, dar dacă ai de gând să stai trează, cel puţin roagă-te Te rog Jenny are nevoie de rugăciunile tale — Nu are nevoie de rugăciuni, Matt Are nevoie de tatăl ei şi de sora ei mai mare Hannah oftă Se simţea golită de orice emoţie — Şi asta nu îi poate da nici măcar Dumnezeul tău Lui Matt i se strânse inima Doamne, dă-mi cuvinte Hannah este copilul Tău Şi Jenny este copilul Tău Ajută-le, Doamne Observând tăcerea lui, Hannah continuă: — Îmi pare rău, Matt, nu vreau să fiu obraznică cu tine În toate aceste lucruri tu ai fost o persoană minunată Nu aş fi putut să trec prin toată această perioadă fără tine Ai fost singura mea armă în cea mai mare luptă a vieţii mele — De asta mi-a dat Dumnezeu acest caz Hannah răspunse: — Dumnezeu nu are nimic de-a face cu asta S-a retras din viaţa mea, cu luni în urmă, pe 28 august Matt aproape că vedea rădăcinile amărăciunii distrugând tot ceea ce era frumos în Hannah Ryan, dar nu era nimic de spus — Destul Noapte bună, Hannah — Noapte bună, Matt Ne vedem mâine Matt puse telefonul pe dulapul din bucătărie Hannah Ryan Se îndreptă către un alt dulap Luă un pahar şi îl umplu cu apă cu gheaţă Ce se va întâmpla cu ea mâine şi în zilele următoare? Atunci când va învăţa că pacea nu este un lucru pe care poţi să îl cumperi, dând în schimb răzbunare Chiar dacă vor pierde sau vor câştiga, mâine seară Hannah va fi la fel de lipsită de pace ca astăzi, poate şi mai mult Se îndreptă către sufragerie şi se aşeză pe fotoliu Îşi lipi paharul rece de faţă Ce zile călduroase de vară! Oare de ce a adus-o Domnul pe Hannah în viaţa lui? Ce se va întâmpla dacă pierd? Urmări cu privirea încăperea De obicei, după o zi grea la serviciu, liniştea casei îi aducea pace Astăzi se simte însă singur şi îmbătrânit Nu are chef de nimic Matt deschise o Biblie nouă, pe care tocmai a cumpărat-o Nu păstra Bibliile cu coperţi uzate în casa lui Îi plăcea să citească din Biblie, să facă însemnări, să sublinieze cât mai mult şi apoi începea din nou, cu o altă Biblie Se trezi citind în Filipeni 4 versetul despre pacea care întrece orice pricepere şi despre a face toate lucrurile prin Cristos, care dă putere Noaptea nu îl visă nici pe Pavel, nici cuvintele lui profunde O visă pe Hannah Ryan *** Hannah puse receptorul în furcă Trecuse aproape un an şi Biblia lui Tom era acum împachetată împreună cu alte lucruri Pe noptiera de la capătul patului mai rămăsese doar o fotografie cu ei doi, făcută la a zecea aniversare a căsătoriei Hannah curăţase şi sertarul în care erau o mulţime de lucruri Acum nu mai erau acolo nici cheile, nici monedele, nici chitanţele pe care Tom le păstrase de când erau căsătoriţi Tom nu mai era Camera dovedea acest lucru Se ridică în picioare şi întinse braţele Îşi simţea trupul atât de obosit, braţele amorţite, dar nu se simţea în stare să doarmă Mai mult, în ultimele nopţi se trezise de multe ori din cauza unor vise înfricoşătoare Acum nu avea rost să se mai gândească la vise Avea alte lucruri de făcut O luă uşurel în sus pe scări De un timp, îi era greu să scoată măcar două cuvinte de la Jenny şi, în nopţi ca acestea, Hannah era prea obosită ca să mai încerce Totuşi se duse şi ciocăni la uşă — Ce e? Fetiţa nu părea mânioasă De mâine va încerca să se apropie de ea, va încerca să restabilească relaţia lor, dar oare cât de mult va dura? Luni? Ani? — Jenny, pot să intru? Linişte — Jenny? Doresc să vorbesc cu tine! spuse ea rezemându-se de perete Deschide uşa, Jenny! Se auziră paşi, apoi Hannah auzi un clic Jenny deschise puţin uşa, dar când Hannah intră în cameră, fata era deja în pat, privind în tavan Hannah trase un scaun Se aşeză lângă ea şi o privi O clipă îşi aminti viaţa lor dinainte de accident, atunci când stătea în pat cu fetele, târziu, după rugăciunea de seară Se jucau şi povesteau tot felul de lucruri Acum era doar răceală între ele, o mare distanţă Se aşeză în scaun şi încercă să nu se gândească la asta — Astăzi s-a terminat procesul, spuse Hannah aşteptând Pentru o clipă i se păru că vede o schimbare în ochii lui Jenny Grijă? Interes? Orice ar fi fost, Hannah fu sigură că i-a captat atenţia Jenny însă nu spuse nimic şi Hannah o întrebă: — M-ai auzit? Jenny nu îşi dădu ochii peste cap, aşa cum făcu în ultima vreme de multe ori Privi doar spre Hannah — Da, mamă Am auzit — A fost bine, cred Matt a făcut o treabă bună în prezentarea cazului Dar mai există o şansă ca Brian Wesley să fie achitat Mâine vom şti rezultatul Jenny o privi pe mama ei cu ochii goi — M-am gândit că poate vrei să vii cu mine Mâine, vreau să spun Ştiu că nu ai dorit să vii înainte, dar mâine este verdictul Dacă vom câştiga, mi-aş dori să fii şi tu acolo Jenny se întoarse iute — Dacă vom câştiga, mamă? Mai bine vorbeşte despre tine Nimeni nu va câştiga mâine — Dacă Brian Wesley va merge în închisoare, vom câştiga E simplu Jenny se ridică în pat — Nu, nu e simplu, mamă Privi, ca şi cum ar fi vrut să mai spună ceva, dar deodată îşi schimbă gândul Începură să îi tremure umerii şi se uită ţintă în cearceaful patului — Nu contează, mamă Hannah ar fi vrut să îşi facă curaj să o ia pe fiica ei în braţe Ar fi vrut să facă orice ca să întindă un pod peste distanţa dintre ele — Jenny, de mâine lucrurile vor fi altfel Linişte — Trebuie să înţelegi, Jenny După ce tata şi Alicia au murit, nu am ştiut ce să fac altceva A trebuit să lupt Mâine Brian Wesley va merge în închisoare, acolo unde trebuie să fie după toate lucrurile îngrozitoare pe care ni le-a făcut Jenny se ridică şi Hannah observă cu uimire că fetiţa avea ochi de om bătrân — Chiar crezi că un verdict de vinovăţie va face lucrurile altfel între noi? — Ştiu că va face, dragă Bătălia este aproape gata Ezită, apoi continuă: — Doar de data aceasta, nu ai vrea să vii la proces cu mine? Te rog, Jenny! Jenny dădu hotărâtă din cap — Nu, nu voi merge Ţi-am spus asta — Bine M-am gândit doar că după atâta timp Nu contează Hannah se ridică Porni spre uşă Îşi simţea inima împovărată — Mamă Hannah se întoarse repede Într-o secundă, în acel singur cuvânt, Hannah o auzi pe Jenny, acea Jenny pe care o pierduse, acea Jenny dinaintea accidentului Privi în ochii fetiţei, dar totul trecuse Când Jenny vorbi din nou, era atâta indiferenţă în vocea ei încât Hannah crezu că i s-a părut — Nimic — Spune-mi, dragă — Nimic, mamă — Jenny, nu am mai vorbit de atâta timp Vreau să spun nu am mai avut o conversaţie adevărată Hannah ura răceala dintre ele Încercă cu disperare să îşi găsească cuvintele — Sunt aici, Jenny Spune-mi când eşti gata Jenny nu răspunse nimic Se întoarse în pat, cu spatele spre mama ei şi cu faţa la perete Respingerea ei clară era mai mult decât Hannah putea să sufere — Bine, întoarce-te — Ieşi afară, mamă Am vorbit destul Dacă aşa vrei tu, Jenny Hannah o privi o clipă şi apoi, cu o voce atât de străină parcă şi ei însăşi, cu o voce atât de rece, aruncă o ultimă sentinţă fiicei ei — Mulţumesc, Jenny Mulţumesc mult Şi să nu uiţi că te iubesc Hannah ieşi din cameră cu inima grea, cu ochii uscaţi În seara aceea, înainte de a adormi, Hannah îşi dădu seama că nu mai are pe cine să iubească şi că nimeni nu o iubeşte Într-un fel, parcă murise fără ca cineva să observe Corpul ei încă respiră, dar ea era moartă Se lupta cu neliniştea, cu tremurul, cu demoni nevăzuţi care o torturau şi se întreba cum se poate oare ca cineva să poată să iubească pe Dumnezeu aproape toată viaţa ei şi totuşi, la urmă, să fie în iad *** Sergentul John Miller nu putea dormi, însă nu din cauza demonilor nevăzuţi De un timp, era frământat de ceva în legătură cu accidentul Accidentul care avusese loc cu aproape un an în urmă A fost şi a depus mărturie Atunci când s-a prezentat ca martor pentru partea acuzării, i s-au trezit amintiri pe care aproape le uitase Fetiţele, una moartă când a ajuns la locul accidentului şi omul Tom Ryan Îşi amintea mai ales scena aceea din maşină când omul încerca să vorbească, să spună ultimele lui cuvinte Nu putea să înţeleagă de ce în mod special acele minute îi veneau mereu în minte Făcuse aşa cum îi ceruse omul Transmisese mesajul final membrilor supravieţuitori ai familiei Sergentul Miller se întoarse în pat şi o văzu pe soţia lui, care dormea profund Oftă Avea ochii deschişi, dar tot ce putea să vadă era Tom Ryan, încercând să vorbească, luptându-se să formuleze acele ultime cuvinte Spune lui Hannah şi fetelor că le iubesc Asta a fost, nu-i aşa? Miller se întoarse în partea cealaltă şi închise ochii Poate că ar fi mai bine să se scoale şi să citească în Biblie Când era frământat, promisiunile lui Dumnezeu îi făceau aşa de bine Se ridică în capul oaselor Tocmai se gândea să se roage, când auzi o voce Adu-ţi aminte şi restul Miller deschise ochii Era în pat Şi-a imaginat sau cineva chiar i-a vorbit? Privi în jur în cameră, dar nimic nu se schimbase Respiră adânc Îşi puse capul din nou pe pernă Îşi auzi inima bătând Poate a fost un vis Poate că aţipise Închise din nou ochii Doamne, îţi mulţumesc pentru Adu-ţi aminte şi restul Deschise ochii curios şi privi iarăşi în jur O văzu pe soţia lui Aceasta dormea adânc şi sforăia Îndreptă perna Privi iarăşi în jur în cameră curios, să vadă sursa mesajului Adu-ţi aminte şi restul? Imaginea îi apăru din nou Tom Ryan, încercând să respire, atât de aproape de sfârşitul călătoriei Ce să fie? Oare mai fusese ceva în mesajul lui? Deodată, imaginea deveni mai clară şi sergentul Miller îşi dădu seama de ceva Imaginea era atât de puternică, încât simţi că se linişteşte şi inima îi revine la pulsul normal Doctorul Ryan spusese două lucruri, nu unul Spune lui Hannah şi fetelor că le iubesc şi mai era ceva Ceva ce nu i se păruse atât de important în momentul acela Măcar dacă şi-ar putea aminti acum! 31 Mi-ai luat pacea şi nu mai cunosc fericirea Plângeri 3: 17 S-au întâlnit lângă nişte copaci în apropierea tribunalului, cu două ore înainte de pronunţarea verdictului Niciunul dintre ei nu doreau să fie văzuţi împreună, mai ales rugându-se împreună Acolo au adus înaintea Domnului problemele lor, îngrijorările lor În final, I-au mulţumit pentru tot ceea ce va face Timpul trecea Oamenii ieşeau şi intrau în tribunal Stăteau unul într-un capăt şi altul în celălalt capăt al băncii liniştiţi — Ai emoţii? Femeia îl privi cu atenţie S-ar putea să fie ultima lor conversaţie în afara zidurilor închisorii Brian strânse din umeri — Este un verdict foarte rapid Ar putea să însemne achitare Rămase cu privirea aţintită în jos — Nu eşti prea fericit El îi aruncă o privire rapidă — Nu sunt Femeia aprobă Asta era de înţeles O persoană poate să fie plină de Duhul Sfânt şi totuşi să fie nefericită — Într-un fel, simt că ar trebui să stau o perioadă în închisoare Dacă m-ar lăsa liber nu voi putea niciodată să dau ochii cu ea — Brian, nu tu eşti cel care controlezi aceste lucruri — Ştiu, ştiu Am vorbit despre asta Eu şi Domnul — Brian, fă ceea ce trebuie Domnul va purta de grijă de restul El privi spre ceas — Trebuie să mă întâlnesc cu avocatul Femeia se ridică Îşi luă geanta şi spuse: — Mă voi ruga în continuare pentru tine *** Dimineaţa, Jenny se aşeză la masă Mâinile îi tremurau Era ziua verdictului – pentru Brian Wesley şi pentru ea Privi farfuria cu cornflakes din faţa ei Apoi o urmări pe mama ei mişcându-se rapid prin bucătărie, bând câte o înghiţitură de cafea Citea ceva, probabil nişte articole din ziare despre accident şi ceva despre Grupul Victimelor, pasiunea vieţii ei — Ce ai de gând să faci astăzi? o întrebă mama, punând ceaşca murdară în chiuvetă Era clar că mama era încă supărată pentru discuţia din seara trecută Deodată lui Jenny îi păru rău că a fost aşa de obraznică Ce bine ar fi fost să fie împăcate una cu alta, cel puţin în ultima lor dimineaţă împreună! — Nimic Mama ei aşteptă nerăbdătoare — Ei bine, o să îţi povestesc cum a decurs totul când mă voi întoarce acasă Nu pentru că ţi-ar păsa Jenny o urmări cum îşi luă cheile de pe dulap şi se îndreptă spre garaj Niciun sărut Ascultă zgomotul maşinii Apoi se îndreptă spre camera ei, cu umerii plecaţi, cu inima goală A sosit ceasul Conform planului, era ceasul final Scoase cutia de sub pat şi examină încă o dată conţinutul Capsule Apă Scrisoarea de adio Nu pentru că ţi-ar păsa Nu pentru că ţi-ar păsa Cuvintele mamei o urmăreau, dar şi le îndepărtă din minte Îi păsa Nu îi păsa de proces Îi păsa de tata şi de Alicia În câteva ore va fi împreună cu ei Of, măcar dacă mama ar fi îmbrăţişat-o sau i-ar fi spus „La revedere” Două lacrimi curseră încetişor din ochii fetei Îşi şterse ochii şi îşi îndreptă spatele Nu era timp pentru regrete Avea ceva de făcut *** Se apropie ora verdictului Lui Hannah i se pare că a aşteptat o viaţă întreagă acest moment Sala de judecată s-a umplut cu toţi cei care erau foarte curioşi să vadă ce se va întâmpla Hannah s-a aşezat la locul ei Brian şi Finch, la un capăt al mesei, Matt şi asistenţii lui la celălalt capăt Matt s-a întâlnit cu ea mai devreme pe scări şi a asigurat-o că dacă Brian va fi achitat pentru omor de gradul unu, el va avea grijă ca să primească pedeapsa maximă pentru conducere sub influenţa alcoolului Era tot ce putea să facă — Nu vorbi aşa, îi spuse Hannah — Trebuie să fii realistă Ce se întâmplă dacă juraţii dau verdictul de nevinovat? Ea răspunse fără ezitare — Îl voi omorî eu cu mâinile mele — Hannah — Sunt foarte serioasă — Să mergem E timpul să mergem în sala de judecată Asta era cu o oră în urmă Carol Cummins apăru şi se aşeză lângă ea — Dacă cineva va avea victorie aici, acesta este Matt Bronzan Hannah aprobă şi spuse: — Da, dar el este îngrijorat Carol îl studie pe Matt pentru un moment, apoi răspunse: — Nu se ştie niciodată Un murmur se auzi în sală când apăru judecătorul Horowitz şi îşi ocupă locul Sosise momentul verdictului Judecătorul privi în jur — Văd că sunt prezente aici multe persoane interesate de sfârşitul acestui proces Vă avertizez, procedurile vor avea loc în cea mai mare linişte Nu voi permite ca această sală de judecată să devină un circ media Judecătorul dădu semnalul de început — Curtea este în sesiune Vă rog, chemaţi juraţii Se deschise o uşă în lateral Juraţii apărură unul câte unul, apoi îşi ocupară locurile *** Capsulele parcă o chemau, o chemau către o lume mai bună, acolo unde ea, tata şi Alicia vor petrece o veşnicie împreună Desfăcu sticla cu apă şi luă în mână trei capsule portocalii Te rog, Doamne, ajută-mă Puse capsulele în gură şi înghiţi apoi apă Pentru un moment i se păru că nu poate să le înghită, dar apoi bău din nou apă şi simţi cum capsulele se duc Pe pat erau împrăştiate zeci de capsule Alese alte trei capsule şi de data aceasta a fost mai uşor Întinse mâna Alese alte trei roşii Le înghiţi Era mai uşor decât crezuse După un timp, Jenny a înghiţit toate capsulele A reuşit Acum tot ce avea de făcut era să aştepte *** Matt privi juraţii care îşi ocupaseră liniştiţi locurile Judecătorul spuse, privind şi el la ei — Juraţii au luat o decizie Matt o privi pe Hannah Aceasta stătea cu ochii închişi, cu mâinile strânse Inima lui se frânse Tată ceresc, Te rog, ajut-o pe Hannah Ea caută aşa de mult pacea Ajut-o, Doamne! Primul jurat se ridică — Gata, onorată instanţă — Bine, vă rog înmânaţi verdictul Primul jurat înmână verdictul Funcţionarul i-l dădu judecătorului Horowitz El citi încet, cu o expresie neutră Apoi îl înmână unei funcţionare Judecătorul privi apoi peste sala de judecată — Se va citi verdictul O femeie brunetă, drăguţă, de vreo cincizeci de ani, veni lângă microfon Despături foaia şi îşi drese glasul *** Jenny îşi simţi trupul străin, cuprins de mişcări ciudate Inima începu să îi bată sacadat Palmele începură să îi tremure, apoi mâinile şi întreg corpul îi fu cuprins de scuturături violente Asta era? Asta să fie moartea? Camera începu să se învârtă în jurul ei „Eu am venit ca oile Mele să aibă viaţă şi să o aibă din belşug Eu am venit ” Cum de îi vine tocmai acest verset din Scriptură în minte? îi aduce atâta îndoială! Sinuciderea este omor Oare nu asta spune una din cele zece porunci? „Să nu ucizi Eu am venit ca oile Mele să aibă viaţă ” Domnul Iisus nu vrea ca ea să îşi ia viaţa Poate nici tata nu vrea Mai bine să meargă la baie A citit undeva pe internet că, dacă ai luat capsule şi apoi te-ai răzgândit, singura soluţie este să vomiţi Ridică-te, Jenny! Fugi la baie! Vomită! Dar picioarele nu o mai ascultă Îşi vârî degetele pe gât şi încercă să vomite, dar nu se întâmplă nimic Îşi lovi stomacul cu pumnii Ce mult ar fi dorit ca trupul ei să respingă capsulele! Stăteau însă acolo, ca o minge otrăvită în stomac Respiraţia îi deveni tot mai greoaie Cât a fost de păcălită! Cât s-a gândit că acesta era răspunsul, când de fapt nu este nicidecum un răspuns! A fost o minciună a diavolului şi acum este prea târziu *** Funcţionara citea verdictul şi Hannah urmărea cu atenţie fiecare cuvânt — Noi, juraţii, găsim pe acuzatul Brian Wesley vinovat de crimă de conducere sub influenţa alcoolului Făcu o pauză şi citi al doilea verdict — Noi juraţii, găsim pe acuzatul Brian Wesley vinovat de crimă de gradul unu împotriva lui Tom Ryan şi Alicia Ryan Hannah începu să plângă şi îşi cuprinse faţa în palme, încercând să îşi găsească un loc doar al ei, într-o încăpere în care deodată toată atenţia se îndreptă asupra ei Au reuşit! Au câştigat verdictul! Brian Wesley îşi va petrece restul vieţii în închisoare Matt a fost strălucitor Dovezile au fost foarte clare De aceea verdictul a fost dat atât de rapid Am câştigat! Am câştigat! Vinovat! Am câştigat am câştigat! Cuvintele îi fugeau prin minte Fiecare Grup al Victimelor, fiecare oră de cercetări, fiecare întâlnire, cu Carol, toată munca lui Matt, totul avea acum o răsplată Se meritase totul Era victoria pe care o aştepta de aproape un an şi acum era timpul să sărbătorească Brian Wesley va merge la închisoare Omor de gradul unu Un caz care va face istorie Rămase cu faţa sprijinită în mâini şi se auzi plângând, mai tare şi mai tare Simţi mâna lui Carol şi se strădui să îşi recapete controlul Apoi îl auzi pe judecătorul Horowitz, bătând ciocănelul, cerând să se facă linişte Îşi imaginase acest moment de sute de ori Îşi imaginase că va sări şi îl va felicita pe Matt Va privi la juraţi şi le va mulţumi pentru o alegere bună Îşi imagina că va răspunde la interviuri Deodată se simţi străpunsă de o mare durere, o durere cum nu mai cunoscuse până acum Era cel mai mare moment al ei – un moment al dreptăţii şi al păcii – dar nimeni din cei pe care îi iubea nu era aici să se bucure împreună cu ea Dacă aceasta este pace, cum voi putea oare să trăiesc o viaţă întreagă aşa? *** Jenny simţi că intră într-o ceaţă densă Se întinse pe pat şi începu să plângă, dar tot ce putea să audă erau tremurăturile corpului ei şi sunete ciudate Îi era aşa de greu să respire! Nu! Te rog, nu! Mintea dorea să spună cuvinte, dar gura nu o mai asculta Deodată, îşi aminti ceva de pe un site de pe internet „Ştii că medicamentele încep să îşi facă efectul dacă unghiile încep să se albăstrească ” întinse mâinile Îşi privi unghiile Era imposibil să spui ceva, dar ei i se păru că vede albastrul morţii pe unghii Strigă încă o dată Plânse Dar în faţa ochilor îi apărură pete negre Tot ce dorea acum era să doarmă Doamne, Te rog, doresc aşa de mult să trăiesc! Doresc Gândurile îi fugiră Nu mai putea respira Două secunde mai târziu era inconştientă *** Matt respiră adânc Îţi mulţumesc, Doamne Apoi, îşi întoarse faţa spre Hannah În sala de judecată era gălăgie Fiecare încerca să spună ceva celui de lângă el, dar ochii lui erau aţintiţi doar asupra ei Stătea cu capul în mâini şi plângea Avea nevoie de el şi, deodată, Matt simţi faţă de ea o atracţie care trecea dincolo de scopul procesului Rămase el însuşi surprins Cred că este tensiunea momentului Încercă să se ridice din scaun apoi îşi aminti că procedurile nu erau încheiate oficial Rămase la locul lui cu ochii aţintiţi asupra ei Sărmana Hannah El câştigase, dar ea nu Ea pierduse totul Nici chiar acest verdict nu va schimba situaţia Judecătorul lovi din nou cu ciocănelul — Linişte! Linişte în sala de judecată! Încet, toţi cei care erau în sală, cei de pe coridor, făcură linişte Judecătorul Horowitz dădu fiecăruia dintre juraţi ocazia să-şi afirme verdictul Apoi continuă cu instrucţiunile finale — Acuzatul va fi luat în custodie până la pronunţarea sentinţei, care va avea loc peste două săptămâni, în această sală de judecată, la ora zece dimineaţa După pronunţarea sentinţei, acuzatul şi victimele vor avea un ultim cuvânt Vă mulţumesc Curtea este liberă Lovi cu ciocănelul pentru ultima dată Brian Wesley se întoarse către ofiţer Camerele de filmat se opriră o clipă asupra momentului în care acesta îi puse lui Brian cătuşele şi îl duse spre o uşă Pentru prima dată, după mărturia depusă cu câteva zile în urmă, Matt s-a uitat în ochii lui Brian A fost surprins să vadă în ochii lui ceva familiar Pace Brian părea liniştit, mulţumit, gata să îşi primească pedeapsa Matt rămase uimit şi deodată îşi dădu seama că Hannah avea motive de îngrijorare Brian Wesley avea privirea unui om credincios Îşi întoarse privirea spre Hannah şi o văzu plângând încă O urmări cum îşi ridică privirea şi cum îl urmăreşte pe Brian Nu era bine pentru Hannah să rămână aici Trebuia să meargă acasă, să stea cu Jenny Du-o acasă Acum! Era o chemare urgentă Matt se ridică imediat de pe scaun — Matt Hannah se ridică şi îl cuprinse în braţe Rămase o clipă cu capul rezemat de pieptul lui — Şşşt este în regulă Totul a trecut Ştia că asupra lor erau îndreptate camerele de filmat aşa că se îndepărtă de ea, urmărindu-i privirea Ura era încă acolo Şi amărăciunea, şi alte sentimente, cu excepţia unuia: pacea *** Un reporter îşi făcu loc prin mulţime şi veni direct în faţa lor — Care este reacţia dumneavoastră la verdict, doamnă Ryan? Ea îşi îndreptă spatele şi îşi mângâie obrajii cu degetele — Cred că este minunat Străzile vor fi mai sigure, noi vom fi mai în siguranţă, dacă legislaţia va privi conducerea repetată sub influenţa alcoolului ca un omor de gradul unu — Şi ce ne puteţi spune despre domnul Wesley? Credeţi că merită aşa o sentinţă? Credeţi că merită închisoare pe viaţă? Matt o urmări pe Hannah Îşi îngustase ochii şi îi era teamă de ceea ce va spune — Da, merită închisoare pe viaţă Şi merită să se ducă în iad *** Hannah conducea spre casă fără a privi parcă la ceea ce se întâmplă în jurul ei Se aşteptase să simtă ceva bucurie, încântare, bucuria victoriei Ceva Dar, întorcându-se spre casă, se simţea doborâtă Se simţea exact cum se simţise înainte de verdict Privi în oglinda laterală şi îl văzu pe Matt în spatele ei Matt îi propusese să meargă să servească împreună prânzul, dar o îndemnase să meargă întâi să-i spună lui Jenny ştirea Au coborât din maşină şi au pornit împreună spre casă Matt o privi pe Hannah descuind uşa Îi spuse: — Poate şi Jenny să vină cu noi, dacă doreşte Hannah oftă — Îţi doresc noroc Jenny nu mai face nimic împreună cu mine Îşi ridică privirea spre scări — Jenny? Niciun răspuns — Cred că doarme Aşteaptă aici O voi trezi şi îi voi spune ştirile Hannah porni în sus pe scări Avea o durere de cap cumplită şi de abia aştepta să se încheie ziua aceasta Intră în hol şi se îndreptă spre camera fetiţei — Jenny, am venit acasă Din nou, niciun răspuns Îşi pierdea timpul Oricum lui Jenny nu-i păsa Încercă clanţa uşii, dar era încuiată Hannah oftă nerăbdătoare — Jenny, sunt eu Trezeşte-te! Niciun răspuns Hannah bătu în uşă — Trezeşte-te! strigă mânioasă pentru că ştia că fiica ei o ignoră Jenny, deschide uşa imediat! Înţelegi? Tăcere Deodată, de undeva, Hannah auzi parcă nişte voci Vocea directoarei „Nu ştiu, doamnă Ryan În condiţii normale, o fetiţă ca Jenny, nu s-ar gândi niciodată la suicid dar acum ” Apoi vocea lui Matt „Sunt îngrijorat pentru ea Tu nu vezi că încearcă să facă ceva nebunesc? Nu vezi? „ O cuprinse teroarea Se îndreptă spre uşă şi strigă cu toată puterea ei — Jenny, deschide! Încercă să deschidă uşa Puse umărul în uşă şi împinse Nimic Of, Doamne Dumnezeule, nu! Te rog — Matt! Matt apăru în câteva secunde — Ce se întâmplă? — Jenny este încuiată în cameră Nu răspunde Te rog, Matt, deschide uşa! Orice s-ar întâmpla, te rog, deschide-o! — Jenny! Sunt Matt Bronzan Deschide uşa, te rog! Niciun răspuns Matt o dădu încetişor pe Hannah la o parte Apoi, cu o mişcare rapidă, puternică, împinse umărul în uşă şi uşa se deschise Hannah îl urmă în cameră şi atunci au văzut-o Era întinsă în pat, pielea îi era cenuşie, pe duşumea în jurul patului erau multe capsule La capătul patului era o cutie şi pe ea era o scrisoare Matt o ridică, citi două rânduri şi apoi o aruncă Deodată Matt apucă încheietura mâinii lui Jenny — Ce e rău cu ea? Ce se întâmplă? gemu Hannah O apucă şi ea pe Jenny, zgâlţâind-o — Nu-i găsesc pulsul! Doamne, Dumnezeule! Hannah, cheamă repede ambulanţa! 31 Şi am zis: „S-a dus puterea mea de viaţă, şi nu mai am nicio nădejde în Domnul” Gândeşte-Te la necazul şi suferinţa mea, la pelin şi la otravă! Când îşi aduce aminte sufletul meu de ele, este mâhnit în mine Iată ce mai gândesc în inima mea, şi iată ce mă face să mai trag nădejde: Bunătăţile Domnului nu s-au sfârşit, îndurările Lui nu sunt la capăt, ci se înnoiesc în fiecare dimineaţă Şi credincioşia Ta este atât de mare! Plângeri 3: 18-23 Hannah îl privi pe Matt, timp de cincisprezece minute, care i se părură o veşnicie Matt încerca să o resusciteze pe Jenny, făcându-i respiraţie gură la gură Apăru ambulanţa Îi auzi pe paramedici informând spitalul că vor veni curând cu un caz de suicid Neştiind ce să facă, în ambulanţă citi scrisoarea de adio a lui Jenny Semnă hârtia prin care autoriza medicii de la camera de urgenţă să efectueze golirea conţinutului stomacului În toată această învălmăşeală de evenimente, Hannah se trezi făcând ceva ce nu mai făcuse un an de zile Se trezi rugându-se Nu pentru că şi-ar fi dat seama că Dumnezeu este real sau că promisiunile Lui sunt adevărate Pur şi simplu ajunsese la capătul puterilor, la capătul a tot ce ştia despre rezistenţă Rugăciunile ei erau simple, disperate Rămase în camera de urgenţă mai mult de o oră, spunând aceeaşi rugăciune liniştită Matt era acolo cu ea Doamne, Te rog, ajut-o Doamne, Dumnezeule, Te rog, n-o lăsa să moară Te rog, Doamne! Au trecut alte treizeci de minute şi Hannah auzi paşi îndreptându-se spre ei — Doamnă Ryan! E fiica dumneavoastră? Hannah ridică privirea Îl văzu pe doctor şi gemu Doctorul Cleary Acelaşi doctor care îi spusese ştirile despre Tom şi Alicia Începu să strige: — Nu! Nu iarăşi! Pleacă! Se ridică de pe canapea şi îl împinse din calea ei pe doctor — Nu Jenny! Nu! Nu mai pot! Strigă, gemea, încerca să se ducă spre uşa de ieşire, când simţi două mâini care o ţineau ferm — Lasă-mă să plec! — Hannah — Nuuuu! Oamenii o priveau Se ridicau, încercau să îndepărteze copiii de acolo, dar lui Hannah nu-i mai păsa Nu mai voia să audă aceleaşi ştiri despre Jenny ca cele pe care le auzise despre Tom şi Alicia Avea nevoie de spaţiu Avea nevoie de aer Trebuia să plece de aici Trebuia să plece oriunde altundeva Se lupta să se elibereze, dar braţele o ţineau strâns, puternic — Pleacă, doctore! Lasă-mă Se întoarse şi deodată văzu că cel care o ţinea strâns era Matt — Matt — Stai liniştită Calmează-te Se îndepărtă de el, căutând aer Parcă nu avea destul aer Avea nevoie de oxigen Vorbi sacadat, scurt — Spune doctorului să plece Spune-i să plece! — Hannah! Respiră adânc Haide Încearcă Ceva din interiorul ei îi spunea că trebuie să asculte Încercă să respire adânc — Haide, haide de câteva ori Hai, Hannah Hai, dragă Hannah respiră adânc de câteva ori Te rog, Doamne Deodată Matt îi întâlni privirea — Eşti mai bine? Lacrimile îi umplură ochii atunci când privi la Matt Îl rugă: — Rămâi cu mine? Matt o cuprinse de după umeri şi o duse încetişor către locul unde aştepta doctorul Cleary Rămase cu mâinile în jurul umerilor ei, sprijinind-o — Să mergem în altă cameră, spuse doctorul Cleary — Aşteaptă! Hannah înlemni locului Trebuia să ştie — Este moartă, nu-i aşa? Doctorul Cleary îi spuse liniştit: — Nu, doamnă Ryan, nu este moartă Haideţi să stăm aici puţin liniştiţi şi să vorbim Matt şi Hannah s-au aşezat pe canapea şi doctorul Cleary a luat loc în faţa lor Era foarte îngrijorat — Doamnă Ryan, Jenny este în comă A fost foarte aproape de reuşită în tentativa ei de suicid Şi ceea ce ştim este că a rămas fără oxigen o anumită perioadă de timp Ezită şi apoi privi spre Matt — Dumneata eşti cel care ai încercat resuscitarea? — Da — I-ai salvat viaţa Dar să ştiţi că este încă în situaţie critică Lucrurile ar putea evolua într-un fel sau altul — Ce ce vreţi să spuneţi? — Respiră, Hannah! Respiră, îi şopti Matt, şi ea îl ascultă — După ce iese din comă situaţia este imprevizibilă Poate să iasă din comă astăzi sau după douăzeci de ani Şi apoi se poate să fi suferit ceva traume la nivel cerebral Hannah nu mai putea să respire Încercă să respire adânc, dar nu mai conta Matt îi spuse ceva, dar ea nu îl mai auzi Simţea că totul se învârte în jurul ei — Nu nu se poate Nu Jenny Este doar doar vina mea Matt o prinse în braţe, dar femeia era deja inconştientă *** Hannah deschise încet ochii Era întinsă pe un pat îngust şi o lumină puternică îi bătea în ochi Se simţea slăbită, pleoapele îi erau grele şi o cuprinse o senzaţie de somn Privi în jur Unde se afla? Pe noptieră, lângă ea, erau bandaje sterile, iar pe perete era o planşă care arăta poza unei glezne omeneşti înainte şi după un traumatism Deodată îşi aminti Era în camera de urgenţă şi pe aici pe undeva era Jenny, zăcând în comă O cuprinse teama Doamne, Dumnezeule Te rog, nu! Se ridică şi îşi frecă ceafa Asta nu se poate întâmpla Tom şi Alicia sunt morţi Jenny zace în comă Trebuie să o găsească pe Jenny şi să o trezească Îi veni în minte scrisoarea de adio a fetiţei Ai fost prea ocupată Ai pierdut tot ceea ce conta pentru tine Eu doar îţi stau în cale Nu mai poţi să te plimbi printr-un muzeu de amintiri pentru multă vreme Nu mai vrei să mă auzi vorbind despre Iisus Uneori mă gândesc că îmi este dor de Domnul Iisus cum îmi este dor de tata şi de Alicia Aceasta este singura cale Pe Hannah o cuprinse deodată o dorinţă puternică Ar fi dorit să fie pe genunchi, într-o capelă Nu îşi înţelegea dorinţa, nici nu încerca să se întrebe ce-i cu asta O simţea însă din toată fiinţa ei Privi în jur Avea nevoie de o capelă Doctorul Cleary apăru — Hannah, cum te simţi? Se apropie de ea şi îi luă pulsul — Trebuie să plec — Bine Văd că ţi-ai revenit — Ce face Jenny? întrebă ea plângând — Aceeaşi situaţie — Matt? Domnul Bronzan a plecat acasă? — Nu E sus cu Jenny Stă lângă patul ei Mi-a spus despre verdict Am urmărit situaţia în ziare Ştiu că trebuie să vă fie foarte greu Doctorul Cleary spuse după o pauză: — Încercăm tot ce putem ca ziariştii să nu audă despre situaţia lui Jenny Hannah aprobă, plângând întruna Apoi îşi privi sandalele Era îmbrăcată cu aceeaşi fustă şi cu aceeaşi bluză cu care fusese la tribunal Oare într-adevăr verdictul fusese dat doar în acea dimineaţă? Doctorul Cleary o întrerupse — A fost un verdict corect Hannah aprobă liniştită — Ascultaţi, doamnă Ryan Am rugat pe asistentul social de la spital să vorbească cu dumneavoastră Avem mult de lucru cu Hannah îi răspunse cu un ton blând — Nu Am deja un consilier, doctore, dacă îmi permiteţi să merg să vorbesc cu el — Aici la spital? Doctorul părea confuz — Da Pot să plec? — Vă aşteaptă consilierul? — Da Îmi puteţi spune cum să ajung la capelă? *** Cu fiecare pas pe care îl făcea, Hannah ştia cu siguranţă că Dumnezeu o aştepta Ştia asta pentru că El îi vorbise O făcuse şi înainte; ea ştia asta Doar ea fusese cea care îşi închisese mintea, îşi închisese inima Acum inima îi era zdruncinată, decimată de stâncile răzvrătirii ei, a mâniei ei Toată amărăciunea îi trecuse şi tot ce mai rămăsese erau bucăţi zdrobite „Te-am iubit cu o iubire veşnică ” Da Ştiu, Doamne ştiu Şi cu toate astea, o mulţime de gânduri se băteau în mintea ei, unele acuzându-L pe Domnul şi altele asaltându-L cu întrebări De ce? De ce asta dacă m-ai iubit? De ce asta dacă i-ai iubit pe ei? De ce pe noi? De ce aşa de mult necaz deodată, când îmi stă viaţa înainte? De ce, Doamne? Întrebările îi veneau în minte una câte una Era încă supărată pe Dumnezeu, dar când ajunse la capelă era sigură că Domnul ştie toate gândurile ei Domnul asculta El nu se oprise niciodată să o asculte Dumnezeu era la fel de real ca şi coşmarul care devenise viaţa ei Începu să plângă şi intră în capelă Hannah îngenunche Ştia că Iisus o iubeşte „Dispreţuit şi părăsit de oameni, om al durerii şi obişnuit cu suferinţa, era aşa de dispreţuit că îţi întorceai faţa de la El Pedeapsa care ne dă pacea a căzut peste El şi prin rănile Lui suntem tămăduiţi ” Închise ochii, dar nu încercă să îşi oprească lacrimile Pace Căutase atât de mult pacea şi acum era aici, la îndemâna ei „Noi rătăceam cu toţii ca nişte oi Fiecare îşi vedea de drumul lui Dar Domnul a lăsat să cadă peste El nelegiuirea noastră a tuturor ” Rămase acolo în genunchi Era atâta tristeţe în ea Suferise aşa de mult în ultimul an şi suferinţa i-a fost şi mai grea pentru că ea a acceptat să schimbe adevărul despre Dumnezeu cu o minciună A respins orice mângâiere sau nădejde pe care Domnul i-ar fi putut-o oferi şi a ales să ducă singură o bătălie Făcând asta a construit o cetate de compătimire în jurul inimii ei, închizându-L afară pe Dumnezeu, pe Jenny şi orice altceva în afara dorinţei ei de răzbunare Şi-L imagină pe Domnul privind la ea, iertând-o Era o tristeţe mai mare decât poate ea purta Plânse Plânse acolo mult, cerând iertare Domnul Iisus a iubit-o chiar dacă Tom şi Alicia au murit Trebuie să îşi trăiască viaţa chiar dacă trăieşte pe pământul duşmanului Duşmanul este cel care permite şoferi beţi şi omoruri fără sens şi oameni care fac răul ca Brian Wesley Dar bătălia asta este mult mai mult şi, timp de aproape un an, Hannah uitase Da, această lume este domeniul celui rău, dar Dumnezeu a câştigat deja biruinţa Duşmanul nu mai are putere asupra lui Tom şi asupra Aliciei pentru că ei sunt deja în prezenţa Dumnezeului celui viu Tom şi Alicia au fost doar pentru un timp într-un loc care nu le-a fost destinat pentru veşnicie Cetăţenia noastră este în ceruri Cuvintele îi aduceau parcă o mângâiere fizică lui Hannah Unul după altul, versete din Scriptură îi umplură mintea Şi ea este doar o trecătoare O străină într-un pământ străin, ca toţi ceilalţi care-L urmează pe Cristos Chiar dacă va trăi pe acest pământ opt ani sau optzeci, este doar o călătorie Va fi acasă doar când va păşi pe porţile cerului Hannah plânse mult şi îşi aminti clipele în care L-a respins pe Domnul în anul în care a trecut şi plânse faptul că nu s-a ocupat de fetiţă în cel mai dificil timp din viaţa ei, timp în care nu a avut nici sprijin, nici pe Dumnezeu — Îmi pare rău, Tată Îmi pare aşa de rău Te rog, nu o pedepsi pe ea pentru păcatul meu Doamne, îmi pare rău Nu o merit pe Jenny dar, Te rog, dacă este voia Ta, Te rog, Doamne dă-i viaţă Orice s-ar întâmpla, Tată ceresc facă-se voia Ta Simţi nevoia să citească în Scriptură Se ridică şi pe un raft găsi o Biblie Răsfoi Vechiul Testament, Matei, Evangheliile şi ajunse la Apocalipsă Ce să citească oare acum, când, după ce timp de un an de zile, nu mai deschisese Scripturile? Plângerile Ca şi cum Carol ar fi stat lângă ea, şoptindu-i la ureche Citeşte Plângerile Deschise Vechiul Testament şi găsi cartea scrisă de profetul Ieremia Tot anul Hannah se împotrivise sfatului dat de Carol să citească această carte Acum citi liniştită Ochii i se umplură de lacrimi când ajunse la al doilea capitol „Ca un vrăjmaş a ajuns Domnul mi s-au stors ochii de lacrimi, îmi fierb măruntaiele, mi se varsă ficatul pe pământ din pricina prăpădului fiicei poporului meu ai chemat groaza din toate părţile peste mine ” Hannah se gândi cum i se schimbase până şi expresia ochilor, cum se asprise şi cum se amărâse în ultimul timp, cum nici chiar verdictul de vinovăţie nu îi adusese pacea — Doamne, nu mai pot Nu mai pot purta Doamne Dumnezeule Te rog dă-i viaţă — Hannah Vocea venea din spatele ei Se întoarse, ştergându-şi lacrimile — Matt ce este? Puse Biblia la locul ei şi se îndreptă către el Matt îi luă mâinile în ale lui — Este bine Jenny s-a trezit, Hannah Te cheamă — Oh, Doamne Dumnezeule, mulţumesc! Hannah începu să plângă Oare cum poate un singur om să producă atât de multe lacrimi? Matt îi cuprinse umerii şi îi mângâie părul — Este bine, Hannah Haide Jenny te aşteaptă Porniră amândoi spre salonul în care era Jenny *** Jenny părea obosită, dar alertă Hannah se aplecă spre ea — Jenny, draga mea, eşti bine? Matt stătea de cealaltă parte a patului Spuse blând şi liniştit — Nu a spus prea multe A spus doar „mamă” Doctorul Cleary spune că aceasta este ceva normal Hannah îşi plecă faţa să fie mai aproape de Jenny — Oh, Jenny Îmi pare aşa de rău Este îngrozitor este doar vina mea — Nu, spuse Jenny cu greu — Scumpa mea Nu încerca să vorbeşti Trebuie să te odihneşti Te iubesc, Jenny Lucrurile vor fi altfel Îmi pare aşa de rău Doresc ca noi două să — Mamă spuse Jenny cu voce ştearsă Nu este vina ta Hannah ar fi vrut să spună fetiţei să se odihnească, să doarmă, dar vedea că Jenny mai avea ceva de spus — Am vrut să fiu cu tata şi cu Alicia — Ştiu, scumpa mea, ştiu Îmi pare aşa de rău, draga mea A rămas acolo multă vreme, până când Hannah spuse mângâind şuviţele fetiţei: — Înţeleg, scumpa mea Avem nevoie de ajutor Amândouă avem nevoie de ajutor pentru ca lucrurile să fie altfel Jenny aprobă şi răspunse cu ochii pe jumătate închişi — După ce am făcut-o m-am rugat Voiam să trăiesc, mamă Îţi spun adevărul Te iubesc Hannah o prinse pe fetiţă în braţe şi şopti: — Mulţumesc, Doamne, Dumnezeule mulţumesc, Doamne Mulţumesc Jenny că eşti în viaţă Jenny deschise ochii mari, uimită — Dumnezeu? Din celălalt colţ al camerei Matt spuse şi el surprins — Dumnezeu? Hannah începu să plângă — Da, I-am mulţumit Dumnezeului atotputernic V-am spus că lucrurile vor fi altfel Ochii lui Jenny s-au umplut de lumină, ca şi cum Dumnezeu însuşi ar fi suflat o nouă viaţă în ei — Domnul Bronzan mi-a spus că ai câştigat Hannah privi în ochii fiicei ei — N-am câştigat cu adevărat Doar acum o oră am câştigat Jenny aprobă — Mă bucur că este vinovat Privi spre Matt, apoi înapoi spre Hannah — Mi-ar plăcea să merg la pronunţarea sentinţei dacă doriţi Hannah simţi că i se rupe inima Nu pentru că Jenny dorea să asiste la pronunţarea sentinţei, ci pentru că fetiţa era în viaţă şi pentru că, după tot ceea ce se întâmplase, fetiţa ei încă o iubea *** După două ore, Matt s-a dus acasă, iar Jenny dormea Doctorul Cleary a analizat situaţia şi a ajuns la concluzia că refacerea fetei a fost ceva cu adevărat miraculos Judecând după vocabular şi claritatea gândirii, fetiţa era într-un proces de refacere completă Era târziu, aproape zece seara, şi surorile au pregătit un scaun în care Hannah avea să rămână peste noapte Acum, în semiîntuneric şi zgomotul monoton al maşinăriilor care confirmau faptul că Jenny era în viaţă şi era bine, Hannah se întoarse la Plângeri Capitolul trei arăta schimbarea inimii profetului Nu îl mai acuza pe Dumnezeu Citi curioasă şi deodată ochii ei se opriră asupra unui pasaj, care aproape că îi tăie răsuflarea „Mi-ai luat pacea şi nu mai cunosc fericirea S-a dus puterea mea de viaţă şi nu mai am nicio nădejde în Domnul Când îşi aduce aminte sufletul meu de ele este mâhnit în mine Iată ce mai gândesc în inima mea şi iată ce mă face să mai trag nădejde: Bunătăţile Domnului nu s-au sfârşit, îndurările Lui nu sunt la capăt, ci se înnoiesc în fiecare dimineaţă şi credincioşia Ta este atât de mare!” Era cântecul ei Ştia că este de undeva din Biblie, dar până acum nu şi-a dat seama de unde este Nu e de mirare că Dumnezeu a îndemnat-o pe Carol să-i spună despre această carte Ştia că acolo sunt cuvintele din cântecul ei preferat Deodată i se păru că aude chiar melodia Începu să plângă din nou Jenny e aici, în viaţă şi e bine Au întreaga viaţă înainte şi Brian Wesley îşi va petrece restul vieţii în închisoare Da, cu adevărat, bunătăţile Domnului nu s-au sfârşit pentru ea şi îndurările Lui sunt noi în fiecare dimineaţă Şi astăzi e o zi aşa de deosebită! Hannah găsi şi mai multă nădejde la sfârşitul capitolului trei: „Vezi, Doamne, răul pe care mi l-au făcut Fii, Doamne, lângă mine Plăteşte-le pentru ceea ce merită, Doamne, pentru ceea ce au făcut mâinile lor ” Hannah a închis ochii Dumnezeu a iubit-o şi a iertat-o Dumnezeu o va ajuta Brian Wesley este duşmanul, cel care i-a făcut atâta rău Acum Dumnezeu este de partea ei şi vede că Brian va trebui să plătească Închise Biblia şi rămase cu ochii aţintiţi în tavan Abia aştepta momentul pronunţării sentinţei 33 Doamne, ai văzut apăsarea mea: fă-mi dreptate Răsplăteşte-le, Doamne, după faptele mâinilor lor! şi aruncă blestemul Tău împotriva lor! Plângeri 3:59, 64-65 — Accidentul a ajuns un fel de coşmar pentru el A visat diferite scene din el timp de douăzeci şi una de nopţi A douăzeci şi doua noapte s-a întâmplat Pe la patru şi jumătate dimineaţa, cu câteva ore înainte de pronunţarea sentinţei lui Brian Wesley, sergentul Miller şi-a amintit În momentul în care şi-a adus aminte ce spusese Tom Ryan mintea parcă i-a fost eliberată de un lanţ Parcă era un Iona modern, care avea un mesaj de transmis lui Hannah Ryan, şi cu cât îl va transmite mai repede, cu atât viaţa lui va reveni la normal Coborî din pat, făcu un duş şi apoi se duse direct la birou Scrise liniştit, încercând să nu uite niciun detaliu Apoi, pentru prima dată după câteva săptămâni, îşi bău cafeaua de dimineaţă liniştit, în pace *** Sala de tribunal era plină de reporteri, de camere de filmat Toţi aşteptau pronunţarea sentinţei Acest caz era un caz deosebit în statul California, şi de la pronunţarea verdictului nu era ziar în care să nu fi fost un articol sau un editorial despre acest moment Faptele au fost prezentate Acum era momentul să fie ilustrate sentimentele Hannah şi Jenny stăteau în primul rând lângă Carol Cummins Hannah scrută cu ochii încăperea, căutându-l pe Brian Wesley A trecut un an şi două luni de când el i-a distrus familia Un an şi două luni de când Tom şi Alicia nu mai erau cu ei În sfârşit, putea să îl privească în ochi şi să-i spună ce simte faţă de acţiunile lui din acea zi În geantă avea un dosar în care lipise fotografii După ce citise în Plângeri, Hannah era sigură că Dumnezeu era de partea ei în această bătălie Are şi ea dreptul să fie mânioasă Dacă profetul Ieremia putea să tune şi să fulgere împotriva celor ce făceau răul, fără să le ceară iertare, atunci şi ea ar fi putut face asta Jenny îşi strecură mâna în mâna mamei şi îi spuse: — Mamă, te iubesc Hannah o privi şi o trase lângă ea, sărutând-o uşurel pe vârful capului — Şi eu te iubesc, scumpa mea Îţi mulţumesc că ai venit Chiar dacă nu trebuia să faci asta Jenny răspunse cu greu — Ştiu, mamă, dar am vrut să vin Hannah o strânse din nou în braţe şi îşi aminti începutul dimineţii Se treziseră pe la ora şase şi, îmbrăcate în tricouri şi pantaloni scurţi, au făcut o plimbare de vreo jumătate de oră Au început plimbarea de dimineaţă după ce a ieşit Jenny din spital şi Hannah se bucura de fiecare pas pe care îl făceau împreună În acea dimineaţă, Jenny a vorbit despre accident şi i-a spus lui Hannah că se simţea vinovată — Alicia avea o viaţă întreagă înainte, mamă Eu trebuia să mor — Jenny, adevărul este că voi amândouă ar fi trebuit să muriţi Hannah rămase o clipă uimită De fapt voia să puncteze ceva — Jenny singurul motiv pentru care tu trăieşti e că Dumnezeu are planuri mari pentru tine Tu eşti o minune, draga mea Au mers un timp în tăcere, apoi Jenny o surprinse, spunând: — Mă bucur să te aud din nou vorbind despre Dumnezeu, mamă S-au întors acasă, au mâncat şi au vorbit puţin despre audiere Hannah observă că Jenny nu prea avea chef să vină şi de câteva ori îi spuse că, dacă nu vrea, poate să nu vină Mamei nu îi venea să creadă că aproape o obligase pe Jenny de atâtea ori să vină la audieri Îi dăduse sentimentul că este vinovată dacă nu vine A fost un lucru pe care Domnul i l-a arătat foarte clar după tentativa de sinucidere a lui Jenny Judecătorul Horowitz intră în sala de judecată iar Hannah îşi concentră privirile asupra lui Îşi îndreptă spatele şi se întrebă din nou de ce nu simte o pace deplină, completă Gândul o frământa Nu înţelegea de ce verdictul nu i-a adus pace şi nici nu i-a restabilit relaţia cu Dumnezeu Hannah, ascultă-Mă Recunoscu vocea Lui, aceeaşi chemare dulce pe care îşi bazase viaţa cu mult înainte de accident Ce este, Doamne? Ce altceva aş putea să fac? Poate Domnul dorea ca ea să fie atentă la audieri Poate că după ce Brian va primi sentinţa, îşi va da seama că în sfârşit are pace Acea pace care întrece orice pricepere Până la urmă, asta era şansa ei ca să îl privească pe Brian Wesley în faţă Îi va spune despre Tom şi despre Alicia Apoi, după ce îi va arăta cât de mult a pierdut din pricină a ceea ce a făcut el poate că va avea pace Nu acesta era mesajul Plângerilor? Jenny privi în jur şi spuse zâmbind: — Cred că începe Hannah îl privi pe Brian Wesley, apoi se întoarse către Jenny — Am ceva de făcut Înţelegi? Jenny ezită şi Hannah văzu cât de mult crescuse fetiţa în ultimul an Nu mai era fetiţa fără griji Tot Brian Wesley îi făcuse asta — Da, mamă Înţeleg O să mă rog pentru tine Judecătorul lovi cu ciocănelul de două ori — Linişte, vă rog Ezită un moment, privind la cei din jurul lui — Vom pronunţa sentinţa lui Brian Wesley, care a fost găsit vinovat de omor de gradul unu în moartea lui Tom şi a Aliciei Ryan Întâi aş dori să enunţ, pentru înregistrare, faptul că am primit un raport asupra acuzatului Din cauza antecedentelor de alcoolism şi de conducere sub influenţa alcoolului, raportul recomandă ca sentinţa maximă să fie însoţită de dezalcoolizare Raportul sfătuieşte ca atunci când domnul Wesley va fi declarat vindecat de alcoolism – judecătorul ridică sceptic din sprâncene, apoi îşi drese glasul şi continuă – În acel moment, raportul sugerează ca domnul Wesley să fie eliberat în modul cel mai rezonabil Hannah încerca să priceapă ceva din toate acestea şi privi spre Matt El îi făcu semn că totul este în regulă, să stea liniştită — Am primit şi o scrisoare, spuse judecătorul, căutând prin teancul de hârtii din faţa lui până când găsi ceea ce căuta Este de la fosta soţie a acuzatului M-a rugat să o citesc pentru înregistrare şi voi face lucrul acesta Ţinu scrisoarea în mână şi citi „Stimate Domnule Judecător, Numele meu este Carla şi am fost căsătorită timp de mulţi ani cu Brian Wesley Brian are un fiu cu mine În timpul căsniciei noastre l-am văzut pe Brian bând de multe ori, dar niciodată nu a ridicat mâna asupra mea sau asupra copilului nostru Nu a fost un om rău, cu toate că i-a plăcut să bea Ştiu că ceea ce a făcut este rău şi ar trebui să fie pedepsit Dar voi aprecia foarte mult dacă veţi fi înţelegător şi îi veţi da puţini ani de închisoare Lucrurile între noi s-au terminat Micul Brian nu-şi va cunoaşte niciodată tatăl " Hannah îl privi pe Brian Acesta îşi lăsase capul în pământ O cuprinse mânia Foarte bine Întristează-te Sper că băiatul va uita că ai existat cândva Meriţi fiecare durere Abia aştepta să-i spună Hannah, ascultă-Mă Ce? Nu înţeleg, Doamne Ascult cât pot de bine Judecătorul termină de citit şi apoi spuse: — Conform Convenţiei Californiene pentru Drepturile Victimelor voi permite acum victimelor prezente să vorbească Matt se ridică imediat — Doamna Hannah Ryan doreşte să folosească această oportunitate, onorată instanţă — Foarte bine Să se înregistreze că doamna Ryan, victimă, va avea un cuvânt Hannah ar fi dorit să-L roage pe Domnul pentru putere, dar se simţea ciudat Strânse mâna lui Jenny şi întâlni privirea lui Carol Apoi îşi luă dosarul, se îndreptă către boxa martorilor şi îşi ocupă locul Îl privi pe Brian şi îşi dădu seama că este pentru prima dată când îl priveşte direct în faţă Ochii i se îngustară şi îl văzu pe Brian luptându-se sub privirea ei Străbătu sala o clipă şi îl văzu pe Matt încrucişându-şi braţele, cu ochii în duşumea Hannah potrivi microfonul şi privi cele trei pagini bătute la maşină Mânia îi era aşa de vizibilă încât părea un scut în jurul ei Ai grijă, Hannah Avertizarea era ciudată şi Hannah o ignoră Mâinile îi tremurau şi începu să citească documentul dinaintea ei — Cu mai mult de un an în urmă, Tom, soţul meu, şi fiicele noastre, Alicia şi Jenny, au plecat într-o excursie pe care o făceau în fiecare an, la sfârşitul verii Se întorceau spre casă în acea zi de august, când Deodată simţi că se îneacă, îşi ridică ochii şi îi întâlni pe ai lui Brian Pentru moment ar fi vrut doar să-l scuipe în faţă şi să-l lovească Ar fi vrut să-l rănească fizic aşa cum o rănise el Îşi şterse o lacrimă cu degetele şi continuă — Se întorceau acasă când tu i-ai omorât Nu ţi-a păsat cine erau sau unde mergeau I-ai omorât Şi acum îţi voi spune cine erau, pentru că eu cred că trebuie să ştii Tom era Era mai greu decât îşi imaginase Îşi şterse alte lacrimi — Tom era dragostea vieţii mele Am crescut împreună şi am gândit că vom fi împreună pentru totdeauna Hannah ridică privirea Brian îşi privea mâinile — Uită-te la mine! Se ridică în picioare hotărâtă Ar fi dorit să străbată distanţa dintre ei şi şi Cu inima grea îşi dădu seama de adevăr Mânia era gata să explodeze într-o izbucnire necuvenită Trebuie să se stăpânească Trebuie să spună aceste lucruri cu demnitate Respiră adânc şi se întoarse în scaun, recăpătându-şi poziţia tot atât de repede pe cât o pierduse Când vorbi din nou, mânia era încă în vocea ei, dar se vedea că se stăpâneşte — Te rog, să te uiţi la mine, domnule Wesley Îmi datorezi măcar atât Când el îi întâlni privirea, ea se opri, apoi căută în dosar şi ţinu o fotografie al lui Tom Vorbea, dar nu era tristeţe În vocea ei, ci era o furie greu stăpânită Vorbea printre lacrimi — Tom a fost tot ce mi-am dorit într-un om A fost a fost prietenul meu cel mai bun Întoarse o altă pagină şi îi arătă o fotografie a Aliciei — Mi-ai ucis şi fetiţa Prima mea născută Se întoarse şi îl privi pe Brian — Nu vei mai cunoaşte pe cineva aşa cum era Alicia Sau ca fetiţa mea, Jenny Pentru că oameni ca tine, alcoolici egoişti, care gândesc că a lua viaţa cuiva nu-i nimic Oameni ca tine nu au nimic în comun cu fetiţele mele Alicia era o fetiţă frumoasă Avea o frumuseţe interioară Ar fi făcut orice, pentru oricine Era o fetiţă săritoare Tu ai omorât-o şi Simţea că nu mai poate spune nimic A început să plângă, incapabilă să îşi mai stăpânească întristarea şi puse capul în mâini Nu ştie cât de mult a rămas aşa plângând dar, când a simţit că cineva o atinge pe umeri, şi-a ridicat ochii şi l-a văzut pe Matt cu un pachet de şerveţele Hannah îşi şterse nasul şi se ridică Mai erau lucruri pe care trebuia să le spună şi trebuia să le spună acum Trebuia să le spună lui Brian Wesley sau îşi va petrece restul vieţii supărată, mânioasă că a pierdut această ocazie Pace După toate acestea va avea pace Îşi îndreptă privirea către judecător — Îmi pare rău Judecătorul Horowitz spuse cu compasiune: — E în regulă, doamnă Ryan Vă rog, continuaţi Printre sughiţuri, plâns şi lacrimi, Hannah încercă să prindă încă o dată privirea lui Brian Wesley — Ai omorât-o pe Alicia şi toţi copiii pe care i-ar fi putut avea Ai omorât familia ei din cauza alegerilor tale egoiste I-ai omorât viitorul Ajunse la a treia pagină — Nu mai am un soţ, nu mai am o fiică Şi fiica mea mai mică, Jenny a suferit cumplit din pricina tuturor acestor lucruri Nici ea nu va mai avea o soră cu care să discute despre viitor Nu va mai avea un tată care să o ducă la altar când se va căsători Mult timp L-am urât pe Dumnezeu pentru ceea ce ai făcut Acum ştiu că am greşit făcând aceasta Nu a fost vina lui Dumnezeu, a fost vina ta Era aproape de sfârşit şi îşi îndreptă din nou trupul înainte, răspândind ură cu fiecare cuvânt — Eşti o fiinţă umană deplorabilă Nevrednică fără inimă fără nicio grijă pentru vieţile celor din jurul tău Hannah, Hannah, Hannah Oare ce încearcă Domnul să îi spună? De ce tocmai acum? Hannah îşi îndepărtă gândurile Orice ar încerca să-i spună, se va ocupa de aceasta mai târziu Când continuă, vocea ei era mai controlată — Astăzi, în faţa acestei curţi, îl rog pe judecătorul Horowitz să îţi dea cea mai severă pedeapsă pe care o poate da, din punct de vedere legal Eşti un animal, eşti un ucigaş cu sânge rece, eşti un om care poţi să ucizi din nou, dacă cineva nu te închide Îşi trase răsuflarea şi când vorbi din nou vocea îi era ca sâsâitul unui şarpe Fiecare cuvânt avea în el atâta mânie — Sper să o sfârşeşti în iad, domnule Brian Wesley Pentru că eu niciodată Hannah! — niciodată nu te voi ierta pentru tot ceea ce mi-ai luat Brian îşi lăsă capul în pământ Hannah îşi luă albumul şi, scuzându-se, se întoarse la locul ei A reuşit A făcut-o Dar în loc să simtă pacea pe care o dorea atât de mult, se simţi stăpânită de acelaşi sentiment care o cuprinse încă din ziua accidentului O ură amară, o ură neiertătoare 34 Şi acolo ni se sfârşeau ochii, şi aşteptam zadarnic ajutor! Privirile ni se îndreptau cu nădejde spre un neam, care totuşi nu ne-a izbăvit Plângeri 4:17 Când Hannah a spus că ar vrea să îl vadă pe Brian Wesley în iad, Matt şi-a prins capul în mâini Doamne, nu cred că asta e ceea ce Tu doreşti de la Hannah Ajut-o, Doamne Mânia o va ucide Cu un oftat adânc se îndreptă spre scaunul lui ştiind că vor mai fi şi alte lucruri cărora va trebui să le facă faţă — Sunt şi alte victime care doresc să vorbească? Judecătorul Horowitz privi către Matt, apoi către Hannah — Nu, onorată instanţă Acum era rândul lui Brian Wesley şi lui Matt îi venea să se ducă să stea lângă Hannah, să îi prindă umerii cu braţele şi să o încurajeze Nu îşi putea explica, dar nu era sigur că ei îi va plăcea ceea ce va spune Brian Wesley — Bine Judecătorul se întoarse către Finch — Acuzatul are ceva de spus în apărare? — Da, onorată instanţă Brian Wesley o luă încet către boxa martorilor Rămase o clipă cu privirea în pământ şi nu privi la auditoriu Nu avea notiţe Cum era îmbrăcat în hainele portocalii de deţinut, cu părul tuns scurt, îi dădu lui Matt impresia că arată, în parte, ca cel descris de Hannah Un ucigaş cu sânge rece, un criminal căruia nu îi păsa dacă răneşte pe cineva Dar era ceva în privirea lui Brian Wesley Brian ridică privirea şi urmări sala până când o descoperi pe Hannah Matt aştepta cu nerăbdare să audă ce are să spună Brian — Doamnă Ryan, sunt de acord cu tot ce aţi spus Aveţi dreptate A fost doar vina mea şi îmi merit pedeapsa Matt o privi pe Hannah Parcă era o fortăreaţă umană cu mâinile încrucişate, cu spatele drept, cu privirea suspicioasă Te rog, Doamne Brian continuă — Sunt un om de nimic, nevrednic să umblu pe străzile acestui oraş Dar un lucru nu sunt Nu sunt un om fără nădejde Ceea ce am făcut a fost teribil, groaznic şi înaintea martorilor de astăzi doresc să vă spun că îmi pare rău Îmi pare foarte rău, doamnă Ryan Dacă aş putea să schimb lucrurile, să mă întorc înapoi Matt îl privea şi îl ascultă şi avu siguranţa că remuşcările lui Brian Wesley sunt reale Privi la Hannah oare ea nu vedea asta? Nu, stătea dreaptă şi pe faţă îi pluti un moment un râs sarcastic, amar, fără nicio urmă de umor Brian continuă netulburat — Nu mă pot întoarce în timp, doamnă Ryan Dar îmi pare rău Îmi va părea rău în fiecare zi, tot restul vieţii mele Dar am nădejde, pentru că am întâlnit pe cineva după ce am fost arestat cineva care este aici astăzi Ea mi-a spus despre Domnul Iisus, mi-a spus cum sângele Lui a plătit deja preţul pentru păcatele mele groaznice Mi-am predat viaţa Domnului Iisus, doamnă Ryan Lui Hannah îi pieri culoarea din faţă şi părea de gheaţă — Femeia aceea mi-a spus că Domnul Iisus mă iubeşte chiar dacă v-am omorât soţul şi fiica Mi-a mai spus ceva Mi-a spus că este corect, este drept pentru mine să stau în închisoare în viaţa aceasta Am făcut o crimă şi trebuie să plătesc pentru ea Este prietena mea cea mai bună, o prietenă cum nu am sperat vreodată O cunoaşteţi şi dumneavoastră Carol Cummins Matt urmări neputincios efectul asupra lui Hannah Aceasta rămase înmărmurită După ziua de astăzi Carol va fi şi ea pe lista lui Hannah Matt era convins că Hannah îşi va consuma timpul, energia, tot ceea ce mai rămăsese din frumuseţea ei, pentru a hrăni rădăcinile de amărăciune care i se răspândeau acum în Inimă Matt privi apoi spre Jenny Şi ea părea la fel de uimită şi se agăţă cu durere de mâna mamei ei *** Brian continuă mai departe şi vorbi despre virtuţile lui Carol şi cum ea i-a dăruit o Biblie şi l-a condus la Domnul, dar Hannah nu mai asculta Carol Cummins? Femeia care fusese confidenta ei aproape în fiecare zi de la accident? Carol era duşmanca ei? Hannah se întoarse în scaun şi o privi pe Carol Carol şopti: — Îmi pare rău, Hannah Am vrut să-ţi spun — Nu mai vorbi cu mine! Acelaşi şoc pe care îl simţise prima dată după accident o lovi din nou Deodată, întreaga lume exterioară era întoarsă în jos şi tot ce dorea acum era să o ia pe Jenny de mână şi să fugă amândouă din sala de judecată Brian Wesley continua să vorbească — S-ar putea să fiu în închisoare pentru tot restul vieţii, doamnă Ryan şi lucrul acesta este drept Dar credeţi-mă, sunt un om nou pentru că Dumnezeu a lucrat în mine, prin doamna Cummins şi mi-a schimbat viaţa pentru totdeauna Făcu o pauză şi continuă cu ochii aţintiţi asupra lui Hannah — Îmi pare rău, doamnă Hannah, îmi pare rău pentru tot restul vieţii mele şi nu vă judec dacă nu mă veţi ierta vreodată Brian termină şi Hannah reuşi cu greu să îi şoptească lui Jenny: — Sunt în hol Judecătorul dădu liber pentru o pauză de cincisprezece minute, dar Hannah era deja în curtea tribunalului Matt o urmări pe Hannah plecând Cum prinse momentul, părăsi sala de judecată şi o găsi uitându-se fără ţintă pe o fereastră prăfuită, cu mâinile încrucişate — Hannah Ea se întoarse mânioasă — Şi tu ai participat în această trădare cu Brian Wesley? Matt ar fi dorit să o strângă în braţe, să o mângâie, să o ajute să îşi depăşească şocul, dar nu putea, cu atâţia reporteri care se foiau în jurul lor O privi direct în ochi şi îi spuse: — Nu am ştiut nimic despre asta Ea îi întoarse spatele şi, cu privirea aţintită pe fereastră, şopti cu o voce ciudată, străină: — Cum a putut ea să facă asta? Matt avea un răspuns, dar ştia că Hannah nu doreşte un astfel de răspuns — Hannah, haide în sală Au trecut cincisprezece minute Când s-au întors, Carol plecase Matt se întrebă dacă cele două femei vor mai vorbi vreodată una cu alta S-au aşezat fiecare la locul lui şi au aşteptat Judecătorul Horowitz a apărut În faţa lui era un teanc mare de hârtii — Am luat o decizie spuse şi întâlni privirea lui Brian Wesley Tinere, ai făcut nişte alegeri foarte proaste în viaţa ta şi rezultatul este omor de gradul unu Am luat în considerare scrisorile care au fost trimise pentru şi împotriva ta, am ascultat argumente în care oamenii au cerut pedeapsa minimă sau pedeapsa maximă Înainte de a citi sentinţa, doresc să ştii că decizia mea e bazată pe cazurile de conducere sub influenţa alcoolului Cred că în cazul tău nu putem avea încredere în programele de dezalcoolizare sau în promisiuni scrise că vei sta departe de alcool Cred că eşti o persoană periculoasă şi prezinţi un risc pentru comunitate Prin urmare, eşti condamnat la cincizeci de ani în penitenciar de stat Sala se umplu deodată de şoapte Judecătorul Horowitz a luat o decizie istorică L-a condamnat pe Brian Wesley la cel mai lung termen de închisoare care fusese dat vreodată pentru accident mortal datorat conducerii sub influenţa alcoolului Matt privi spre Hannah şi o văzu îmbrăţişându-se cu Jenny Îşi dădu seama că Hannah plângea Asta era tot ce sperase Verdictul omor de gradul unu şi o pedeapsă maximă în închisoare Şi totuşi Hannah părea mai distrusă ca oricând Doamne, Dumnezeule, Te rog, ajut-o — Linişte Judecătorul se adresă mulţimii — Linişte! Imediat! Se întoarse apoi către Brian — Dacă te vei purta bine în închisoare, ţi se va acorda reducere pentru bună purtare şi este posibil să fii liber după cincisprezece ani de închisoare, dar nu mai curând Asta e tot Curtea este liberă *** Hannah ştia că reporterii o vor aştepta Era momentul ei cel mare Avea şansa să spună lumii mulţumesc Câştigase tot ce era posibil, cu excepţia singurului lucru care conta cu adevărat Tom şi Alicia nu erau aici Şi acum mai era ceva Ceva ce o întrista la fel de mult ca pierderea familiei ei Dacă Brian Wesley spunea adevărul, dacă fusese trădată de Carol şi aceasta îl condusese la Cristos, atunci nicio închisoare nu îl mai poate pedepsi Dacă era creştin, dacă era salvat prin sângele lui Cristos, era legat de cer şi era liber S-ar putea să fie un timp în spatele gratiilor dar va petrece veşnicia în locaşurile cereşti Şi ce era mai rău în toate, într-o zi, când Hannah se va întâlni cu Tom şi Alicia Brian Wesley, omul pe care ea ajunsese să îl urască cu aşa o pasiune, va fi şi el acolo I se părea cea mai mare nedreptate din toate Parcă mai mult decât putea să suporte Poate că şi Jenny simţea la fel dar nu spusese un cuvânt Poate nu înţelege implicaţiile a ceea ce a spus Brian În sala de judecată era gălăgie Jenny se apropie de ea şi îi şopti: — Ai reuşit, mamă Nu va mai răni pe nimeni de acum Hannah apucă mâna fiicei ei şi îşi şterse lacrimile Urmări cu privirea cum ofiţerul veni şi îl luă pe Brian Asta a fost tot Acum avea nevoie de un moment de pace Dar pacea nu veni Mai mult, ea se simţea singură, mânioasă, obosită şi trădată Nu Brian a ajuns în închisoare Ea era în închisoare O porni cu Jenny spre hol şi răspunse la mai multe întrebări ale reporterilor Deodată o zări pe Carol, care părăsea încăperea Încerca să plece fără să schimbe un cuvânt cu Hannah Mulţumi reporterilor şi apoi se întoarse spre Jenny — Scumpo, trebuie să vorbesc cu cineva Du-te acolo unde este domnul Bronzan şi aşteaptă Matt aştepta în uşă, vorbind cu câţiva din auditoriu Jenny aprobă şi porni spre Matt De când a auzit cum i-a salvat viaţa, Jenny l-a îndrăgit Acum, după doar două săptămâni, cei doi erau prieteni buni În timp ce Jenny stătea de vorbă liniştită cu Matt, Hannah o luă la fugă spre hol Carol era gata să se urce în lift — Aşteaptă! Hannah se aştepta ca aceasta să fie stingherită, ruşinată de ceea ce a făcut Carol se întoarse şi figura ei nu exprima niciun fel de cerere de iertare O urmări pe Hannah apropiindu-se de ea Au rămas aşa, faţă în faţă, şi lui Hannah îi dădură lacrimile — Este adevărat? Carol nici măcar nu clipi Răspunse solemn: — A trebuit să fac asta, Hannah Hannah luptase atât de mult şi atât de greu, mai avea atât de puţină energie, dar se luptă să-şi stăpânească mânia Nu voia să răbufnească Nu gemu, nu strigă, dar în vocea ei era multă asprime — Am presupus că eşti prietena mea — Ascultă, Hannah Nu este momentul Carol o porni din nou către lift — Aşteaptă puţin! Nu-mi spune că nu este momentul Tu eşti cea care mi-ai trădat încrederea Carol oftă — Nu mă aştept să înţelegi asta, Hannah Nu, cel puţin nu acum — Nu voi înţelege niciodată Mi-am deschis inima înaintea ta Am crezut că eşti de partea mea Carol o privi pe Hannah uimită — Hannah, ai ajuns chiar atât de departe încât nu îţi mai aminteşti adevărurile de bază ale credinţei? Hannah a rămas mută Despre ce vorbea Carol? — Ştii ce, nu îmi ţine predici! Sunt milioane de oameni care caută un Mântuitor, Carol De ce a trebuit tu să duci Vestea Bună tocmai lui Brian Wesley? Lui Brian Wesley? — I-am dus-o tocmai lui pentru că Dumnezeu mi-a cerut asta Carol ezită, apoi continuă: — După moartea soţului meu, am dăruit o Biblie omului care l-a omorât A fost singurul mod în care am putut să îl eliberez şi să îl iert De atunci am dăruit Biblii tuturor şoferilor alcoolici pe care i-am întâlnit Hannah înlemni — De la biroul tău? De la Mame împotriva Şoferilor Alcoolici? — Nu De la biroul meu de la „Biserica Calea” Acolo eu lucrez şi în închisori — Ei bine Poate că ar fi trebuit să îmi spui mai înainte, să fiu pregătită Când l-am auzit pe Brian Wesley cum te laudă pentru convertirea lui, a fost ca şi cum cineva mi-ar fi spus că Tom şi Alicia au fost ucişi din nou Carol oftă — Îmi pare rău că tu aşa crezi Tot ce pot să-ţi spun este că sunt profund îngrijorată pentru tine De obicei nu mă implic în viaţa victimelor Dar sergentul Miller mi-a spus nu, nu contează Nu vreau să îţi spun ceva care să te jignească sau să te rănească Hannah rămase fără cuvinte — Cum ai gândit că voi reacţiona? Cu siguranţă nu te-ai aşteptat să cad cu faţa la pământ în sala de judecată şi să îl laud pe Dumnezeu pentru mântuirea acestui păcătos Omul acesta i-a ucis pe Tom şi pe Alicia Este un om de nimic Carol răspunse încetişor: — Nu pentru Domnul Iisus Hannah strânse din dinţi: — Nu mai am nimic să-ţi spun Tu tu m-ai trădat Eşti de partea lui, nu eşti de partea mea Îşi îngustă ochii şi privi mânioasă la Carol — Sper că cerul este un loc foarte larg, pentru că doresc să îmi petrec veşnicia în linişte, fără să te văd pe tine sau pe Brian Wesley Nu aşteptă replica lui Carol şi plecă spre Matt şi spre Jenny Matt era îngrijorat — Hannah, cum te simţi? Vrei să vin cu tine? Hannah zâmbi printre lacrimi Cel puţin el era sincer Singurul prieten care i-a mai rămas El şi Jenny — Sunt bine Reporterii plecaseră şi ea se apropie de el, îl cuprinse de după gât şi îşi odihni capul pe umărul lui Au trecut prin atâtea în ultimul an încât simţea că parcă îl cunoaşte de zeci de ani — Mulţumesc, Matt Nu voi putea niciodată să te răsplătesc pentru tot ce ai făcut El o îndepărtă şi o privi în ochi — Hannah, ai vrea să mergi cu Jenny şi cu mine să servim cina împreună? Parcă mi-ar părea rău să nu mai petrecem ceva timp împreună Şi apoi aş dori să vorbesc cu tine despre Carol Hannah râse cu amărăciune — După toate cele petrecute în ultima lună cred că e bine să servim cina împreună o dată pe săptămână Se gândi la Jenny şi continuă — Nu ştiu ce m-aş fi făcut fără tine Jenny se apropie şi îl prinse drăgăstos pe Matt de mână — Şi eu, domnule Bronzan După ce am luat pastilele, L-am rugat pe Dumnezeu să mă salveze şi El a făcut-o Te-a trimis pe tine Câteva minute mai târziu, când a părăsit clădirea tribunalului împreună cu fiica ei, Hannah a simţit că îi lipseşte ceva Îşi căută portofelul şi găsi cheile maşinii şi ochelarii de soare Apoi, îşi dădu seama Se aşteptase să simtă o anumită uşurare, să părăsească clădirea tribunalului într-un alt mod, să fie o femeie diferită Ceva îi lipsea totuşi Hannah începu să plângă Îşi dădu seama ce îi lipsea, îi lipsea pacea Pacea atât de mult dorită 35 Întoarce-ne la Tine, Doamne, şi ne vom întoarce! Dă-ne iarăşi zile ca cele de odinioară! Să ne fi lepădat Tu de tot oare, şi să Te fi mâniat Tu pe noi peste măsură de mult? Plângeri 5:21-22 Plicul alb, simplu, era în faţa uşii, aşezat cu un colţ sub ştergătorul pe care scria „Welcome” Jenny urcase deja să se schimbe când Hannah observă plicul şi oftă Nu ştia nici dacă are atâta energie să îl ridice Ziua fusese atât de lungă şi ea se simţea învinsă Nu avea sentimentul biruinţei, nu avea sentimentul împlinirii şi nu primise pacea pe care o dorise atât de mult Privi uimită la plic Nu aştepta scrisori de la nimeni Reclame Cu toate acestea ceva o făcu să se oprească şi să ridice plicul Îl deschise şi scoase încetişor scrisoarea Era o scrisoare simplă, scurtă, mai puţin de o pagină Hannah începu să citească „Dragă doamnă Ryan, Sunt sergentul John Miller Am fost la locul accidentului în ziua în care au fost ucişi soţul şi fiica dumneavoastră Am venit seara mai târziu să vă aduc ştirea şi după aceea am vorbit cu dumneavoastră la spital Poate nu vă amintiţi de mine, dar eu nu v-am uitat În ultimele luni m-am gândit de multe ori la accident Parcă Dumnezeu ar fi dorit să îmi aduc aminte ceva ” Inima începu să-i bată tare Ce e asta? De ce tocmai acum? „În această dimineaţă mi-am amintit Am fost lângă soţul dumneavoastră în ultimele lui minute de viaţă şi Tom Ryan dorea cu disperare să vă transmită un mesaj A vrut să ştiţi că vă iubeşte, pe dumneavoastră şi pe fetiţe ” Hannah închise ochii şi îşi aduse aminte ce îi spusese doctorul Cleary, ultimele cuvinte ale lui Tom Cu lacrimi în ochi continuă să citească mai departe „ dar mai este ceva Şi asta mi-am adus aminte azi dimineaţă În momentul acela nu avea sens şi am crezut că omul are halucinaţii sau suferă din cauza pierderii de sânge Dar acum, sunt convins că trebuie să vă transmit acest mesaj în integritatea lui Tom mi-a spus să vă spun să iertaţi, doamnă Ryan Tom dorea ca dumneavoastră să iertaţi ” Hannah privi din nou cuvântul şi îl auzi aşa cum i-l spusese Tom cu ani în urmă, atunci când ea, Hannah, se mâniase pe băiatul care îşi bătuse joc de ea la baschet şi cum i-l spusese apoi, peste ani, când Tom i-a adus aminte că nu este biruinţă dacă ţine mânie pe fata cu care el era gata să se însoare „Iart-o, Hannah iart-o ” Auzi aşa de clar cuvintele, ca şi cum Tom i le-ar fi spus Apoi, ca la o paradă, îi trecură prin minte o mulţime de momente în care Tom o încurajase să ierte de-a lungul anilor Închise ochii Şi acum chiar dacă el nu mai trăieşte de atâtea luni Îi spune din nou Citi din nou ultimele rânduri până îi pătrunseră în inimă „Tom mi-a spus să vă spun să iertaţi, doamnă Ryan ” Iartă Iartă El doreşte ca tu să ierţi Cu hârtia în mână, Hannah nu mai avu curaj să intre în casă Se retrase afară sub o boltă de iasomie Hannah ştia că Jenny nu va veni să o caute imediat şi era bucuroasă pentru asta Tot trupul îi tremura din cauza şocului Tom ştiuse dinainte Zăcuse acolo, între rămăşiţele contorsionate ale Explorerului Îşi avea minutele numărate şi se gândise la ea Coliziunea nu fusese din vina lui şi el ştia că într-o zi, cândva, cumva, Hannah va pune moartea lui pe seama cuiva El ştiuse mai bine ca oricine ce se va întâmpla după aceea O cunoştea pe ea, pe Hannah, foarte bine Ştia cât de greu îi era ei să ierte Aşa că ultimele lui cuvinte pentru ea fuseseră: Iartă, Hannah Te rog, iartă — Nu pot, Tom Nu este corect Am dreptul să nu îl iert A făcut-o intenţionat Dar ultimele cuvinte, mesajul final, era în faţa ei Iartă, Hannah iartă Începu să plângă, imaginându-şi soţul în ultimile clipe de viaţă, îngrijorându-se pentru situaţia inimii ei O cunoştea el chiar aşa de bine? Ştia el că ea va întoarce spatele lui Dumnezeu? Ştia el că inima ei neiertătoare o va duce la ruperea relaţiei cu Mântuitorul? Răspunsul veni de undeva, din adâncurile inimii Da, Tom ştiuse Şi Dumnezeu a lucrat în aşa fel încât sergentul Milller şi-a adus în sfârşit aminte ultimele cuvinte ale lui Tom şi le-a trimis astăzi A plâns, s-a rugat şi a încercat să lupte cu acest mesaj Nu dorea să îl ierte pe Brian Wesley Mai bine ar muri decât să facă un astfel de lucru S-a întors în casă şi a găsit-o pe Jenny dormind pe canapea A luat Biblia şi s-a întors cu ea afară Poate mai era ceva în Plângeri, ceva ce nu citise ea Dacă Ieremia a simţit că este bine să fii mânios pe duşmani, oare nu are şi ea acelaşi drept? Citise Scripturile de multe ori din noaptea aceea în care a fost în camera lui Jenny dar niciodată nu terminase Plângerile Deschise la capitolul 4, încercând să găsească o consolare, încercând să găsească argumente, încercând să roage pe Dumnezeu să îi plătească răul lui Brian Wesley, încercând să-l blesteme Apoi citi capitolul 5 La început i se păru familiar, similar cu restul cărţii Apoi ochii îi căzură pe un fragment care o făcu din nou să îşi simtă bătăile inimii „S-a dus bucuria din inimile noastre; şi jalea a luat locul jocurilor noastre A căzut cununa de pe capul nostru! Vai de noi căci am păcătuit! Întoarce-ne la Tine, Doamne, şi ne vom întoarce Dă-ne iarăşi zile ca cele de odinioară Să ne fi lepădat Tu de tot oare, şi să te fi mâniat Tu pe noi peste măsură de mult?” Hannah privi cuvintele şi îşi dădu seama de realitate Am păcătuit Întoarce-ne la Tine, Doamne să te fi mâniat Tu pe noi Ieremia-şi poporul au suferit o mare pierdere Au suferit foarte mult şi totuşi, la sfârşitul cărţii, Ieremia îşi mărturiseşte păcatul Se pocăieşte Îşi cere iertare Îl roagă pe Dumnezeu să îl întoarcă la El, să întoarcă poporul la El şi speră că Dumnezeu se va opri din mânia Lui Hannah îşi cercetă inima să vadă ce a greşit, ce păcat a comis, pentru ce ar trebui să se pocăiască Îndreptase relaţia cu Jenny Ce mai era? Deodată, ca şi cum Tom ar fi stat în faţa ei, auzi cuvintele: Iartă, Hannah iartă Cuvintele lui Tom i-au străpuns inima Era vinovată Avea inima atât de îndurerată încât simţea că mai bine ar muri Începu să se roage, întrebându-se ca şi Ieremia, dacă nu e cumva prea târziu, dacă nu cumva L-a mâniat pe Dumnezeu peste măsură Îi veniră în minte câteva fragmente din Scriptură „Iertaţi şi veţi fi iertaţi Dacă iertaţi oamenilor, Tatăl vostru cel ceresc vă va ierta Dar dacă nu iertaţi oamenilor greşelile lor, Tatăl vostru cel ceresc nu vă va ierta greşelile voastre iertaţi aşa cum v-a iertat Cristos ” Hannah închise ochii şi lăsă adevărul să o cuprindă Mai citi o dată scrisoarea sergentului Miller Auzi vocea lui Tom vorbindu-i cu multă dragoste Oftă, împături scrisoarea şi se ridică Ştia ce are de făcut şi ştia că îi este atât de greu încât mai bine ar muri decât să facă asta Dar Tom dorea asta Şi Dumnezeu dorea asta Şi ea trebuia să facă aşa Se îndreptă către telefonul de la bucătărie, ridică receptorul şi făcu primul pas O femeie răspunse la celălalt capăt al firului — Alo? — Carol, sunt eu, Hannah Am ceva să-ţi spun 36 Bunătăţile Domnului nu s-au sfârşit, îndurările Lui nu sunt la capăt, ci se înnoiesc în fiecare dimineaţă Şi credincioşia Ta este atât de mare! Plângeri 3:22-23 Un vânt căldicel bătea peste maidanul acoperit de resturi de gunoi, ţigarete, buruieni şi spini Jenny şi omul înalt de lângă ea se uitau în jur miraţi, gândindu-se cum este oare înăuntru Jenny era liniştită, cu mâinile pe genunchi, urmărind intrarea vizitatorilor — Cât timp crezi că va dura? Privi spre Matt Bronzan El avusese atâtea din răspunsurile de care a avut nevoie în ultimul timp, încât fetiţa era sigură că ştia răspunsul şi la aceasta El se întoarse către ea şi răspunse liniştit — Durează o vreme până când trece de gărzi Jenny rămase liniştită, tăcută O mulţime de oameni ciudaţi intrau şi ieşeau prin uşa de la sala de aşteptare Uneori ieşea câte unul cu o geantă de boarfe şi se îndrepta către staţia de autobuz, murdară, acoperită cu graffiti Autostrada era cam la o sută de metri şi aerul era murdar, îmbâcsit, poluat Nu-i păsa totuşi de nimic, pentru că Matt era cu ea Se apropie de el şi oftă — Uneori îmi este aşa de dor de tata şi de Alicia Matt o aprobă — Întotdeauna îţi va fi dor — Matt Jenny îl privi drept în ochi Dorea să îi pună o întrebare Dorea să îi pună întrebarea asta de trei luni, de când l-a văzut îmbrăţişând-o pe mama Ei bine, îmbrăţişând-o — Pot să te întreb ceva? — Sigur, spuse Matt zâmbind — Tu o iubeşti pe mama mea? Matt a rămas o clipă tăcut Îşi îndreptă spatele Ochii i se luminară şi ea observă o urmă de zâmbet, în colţul buzelor — Ei bine, domnişoară, de unde ţi-a venit ideea? — Nu ştiu Eşti aici cu mine, nu-i aşa? Matt îşi puse degetul pe bărbie — Jenny, ai un punct aici — E în regulă, râse Jenny Îmi place să stau aici cu tine Matt o cuprinse de după umeri şi fetiţa observă în ochii lui linişte şi înţelepciune Ochii lui semănau cu ochii tatălui ei — Ei, Jenny, să presupunem că aşa ar fi, dar, deocamdată, să fie secretul nostru, bine? Fetiţa râse — Deci, am dreptate? O iubeşti pe mama? Matt îi făcu semn cu degetul — Nu, nu ai dreptate Eu sunt avocatul, îţi aduci aminte? Jenny râse din nou Era aşa de bine să râdă — Ei bine Ai câştigat Nu voi spune nimic — Eşti o fetiţă bună, Jenny Ryan — Dar, o iubeşti, nu-i aşa? — Jenny — Ştiu că este prea devreme să vorbim despre viitor dar Matt, te rog frumos, să nu fugi de noi El privi la fetiţă şi ea simţi căldura dragostei lui – căldura dragostei lui Cristos — Nu voi pleca, Jenny Poţi să fii sigură de asta — Promiţi? Se simţea mică, încercând să se ţină strâns de tot ceea ce îi mai rămăsese în lume Matt o strânse în braţe Ea se lipi de el, zâmbind la răspunsul mult aşteptat — Promit *** Hannah a trecut prin câteva controale de siguranţă şi acum era în sala de aşteptare Căută prin Biblie şi găsi scrisoarea de la sergentul Miller Făcuse rezervarea cu şase săptămâni în urmă şi acum sosise momentul Şi totuşi, se simţea ca şi cum ar fi avut cătuşe la mâini şi lanţuri în jurul corpului Ar fi dorit să ierte cu adevărat Dar nu considera că Brian Wesley este vrednic de iertarea ei Nici măcar acum Iertarea era darul lui Tom, nu al ei O uşă grea, de oţel, se deschise încetişor şi un ofiţer în uniformă păşi în sala de aşteptare — Doamna Ryan? Hannah se ridică — Da? — Puteţi intra Privi la Biblie şi adăugă: — Trebuie să lăsaţi aici tot ce aveţi Hannah aprobă şi făcu aşa cum i se spuse — Pe aici, vă rog Îl urmă pe ofiţer că şi cum ar fi fost condusă către o sală de execuţie Omul se opri la o uşă ce avea o fereastră cu gratii şi o deschise cu o cheie Privi prizonierul ce stătea într-un scaun în interior şi apoi se întoarse spre Hannah — Zece minute Hannah păşi înăuntru, refuzând să privească spre el Nu încă Privea spre duşumea şi se aşeză în faţa unei mese simple din lemn Îi putea vedea picioarele chiar în faţa ei Ajută-mă, Doamne Încă aş dori să îl lovesc, să îl fac să sufere pentru ceea ce mi-a făcut Iartă iartă, Hannah Strânse din ochi şi simţi două lacrimi care coborau pe obraji Îi venea greu să vorbească Doamne, Dumnezeule, Te rog, dă-mi putere Acum ori niciodată Avea doar zece minute El o întrerupse din gânduri — Aţi aţi dorit să mă vedeţi? Hannah ridică privirea şi întâlni privirea lui – şi răsuflă uşurată, în acel moment, femeia nu văzu ochii unui alcoolic, ai unui ucigaş Văzu privirea blândă a lui Tom privirea plină de Duhul Sfânt Văzu privirea uşor de recunoscut a unui om evlavios În faţa acelor ochi, Hannah făcu singurul lucru pe care îl putea face: începu să plângă Brian se foia neliniştit pe scaun, nesigur de ce trebuia să spună Minutele au trecut şi Hannah ştia că a sosit momentul Îşi stăpâni lacrimile şi îşi şterse ochii — Mi-ai spus după sentinţă, că îţi pare rău Brian îşi plecă privirea şi o lacrimă căzu pe masă — Îmi pare rău, doamnă Ryan În fiecare zi În fiecare minut Hannah aprobă Parcă avea un bolovan în stomac şi înghiţi cu greu Acum ştia de ce a fost atât de împietrită A fost închisă într-o închisoare a amărăciunii şi a urii şi doar ultimele cuvinte ale lui Tom i-au adus aminte de adevărul lui Dumnezeu: „Veţi cunoaşte adevărul şi adevărul vă va face liberi ” Liberă Cât de mult dorea să fie liberă! Să aibă pace Trăise în închisoarea întunecată a urii prea mult timp Calea de ieşire era chiar aici în faţa ei Trase adânc aer în piept Te iert, Brian Lacrimile îi umplură ochii — Asta a dorit soţul meu şi asta doreşte Dumnezeu Şi acum asta este ceea ce doresc şi eu Cum spuse acceste cuvinte simţi o pace adâncă o pace reală, deplină, mângâietoare, o pace completă Se aşeză înapoi în scaun Simţi că a trecut momentul de tensiune Asta aşteptase de luni de zile Aşteptase să simtă pace Ce ironică este viaţa! Este aici, închisă în această cameră, faţă în faţă cu Brian Wesley şi simte mai multă pace decât a avut de când s-a întâmplat accidentul Zâmbi Ce mult i-ar place lui Tom să o vadă acum, aici! Un alt val de pace o cuprinse Cine ştie? Poate o vede Brian privi dintr-o parte în alta, ca şi cum ar participa la un fel de glumă Jucându-se cu degetele, vorbi în propoziţii scurte — Nu trebuie nu trebuie să mă iertaţi, doamnă Ryan A fost vina mea Numai vina mea Nu trebuie să mă iertaţi Nu merit Hannah ridică mâna şi el tăcu — Niciunul dintre noi nu merită iertarea, Brian Nu a fost o decizie pe care am luat-o cu uşurinţă Înţeleg acum că indiferent de ceea ce ai făcut, Carol are dreptate Iisus te iubeşte şi doreşte ca şi eu să te iert Pentru cauza ta Şi pentru cauza mea Hannah simţi că Dumnezeu îi spune să meargă un pas mai departe şi făcu asta fără ezitare — Cred tot ceea ce spui, cred că îţi pare rău şi cred că nu vei dori vreodată să faci rău cuiva, cum mi-ai făcut mie Făcu o pauză şi fu uimită ea însăşi de cuvintele pe care le spuse — Vreau să mă rog cu tine, Brian El o privi cu ochii mari — Carol mi-a spus că se vor întâmpla lucruri uimitoare dacă îmi voi preda viaţa în mâna Domnului, dar nu m-am gândit niciodată că se va întâmpla ceva atât de uimitor Hannah zâmbi, cu toate că îi venea să plângă Cât de mult timp a pierdut! — Noi slujim unui Dumnezeu minunat A trebuit să învăţ asta într-un mod foarte greu Se îndreptă către el şi îşi ţinură mâinile împreună Mâinile ei libere şi mâinile lui încătuşate Mâinile care au plătit banii pentru băutură într-un bar, cu paisprezece luni în urmă Mâinile care au dus la gură băutură după băutură, până când a fost prea beat ca să mai conducă Mâinile care au introdus cheia în contact şi mâinile care au condus camionul pe roşu, până când a intrat în maşina familiei ei Erau mâinilie unui ucigaş dar Hannah le ţinea, pătrunsă de căldura lui Cristos Făcând asta simţi libertate şi inima ei se umplu de nădejde — Doamne, îţi mulţumesc pentru această întâlnire, pentru că m-ai adus în acest moment din viaţa mea Continuă printre lacrimi — Ştiu că am trecut până acum prin atâtea momente grele, pentru că m-am lăsat călăuzită de deciziile mele Acum sunt aici pentru că aşa vrei Tu Şi Doamne, Tu ştii că eu sunt sinceră când spun că îl iert pe Brian Te rog, Doamne, fii cu el Are de petrecut mult timp în închisoare şi mă rog să te foloseşti de el ca să atingi vieţile celor care sunt în jurul lui Ajută-l, Doamne Iisuse, Te rog În numele lui Iisus Te rog Amin Se auzi un ciocănit la uşă şi ofiţerul intră — Timpul s-a încheiat Hannah eliberă mâinile lui Brian şi el o privi drept în ochi — Mulţumesc, doamnă Ryan Ridică o mână către cer şi rămase aşa privind-o cum se îndepărta Fără să privească înapoi, Hannah îl urmă pe ofiţer pe hol Bătălia ei împotriva conducerii sub influenţa alcoolului nu era gata Avea scopuri, priorităţi clar stabilite, dar ştia că atâta vreme cât va trăi va rămâne implicată în lupta pentru legi mai aspre Hannah se îndreptă spre ieşire, spre viaţa de afară, acolo unde o aştepta viitorul Privi prin uşile duble de sticlă şi, în mulţimea de oameni care aşteptau, îi văzu pe ei căutând-o cu privirea Matt o ţinea pe Jenny de după umeri Simţi o mare durere Tom nu va fi niciodată din nou aici să ofere ajutor şi protecţie fiicei lor Dar vor fi atâtea momente în care Jenny va avea nevoie de ajutor Acesta era unul din momente şi Matt era aici şi era real Îndreptându-se către ei, Hannah mulţumi lui Dumnezeu pentru prezenţa lui în vieţile lor Au văzut-o amândoi şi, apropiindu-se de ei, Hannah începu să plângă fără să se poată stăpâni În ochii lui Matt şi în ochii lui Jenny erau lacrimi — Ei bine? spuse Jenny, îmbrăţişând-o bucuroasă Hannah aprobă — Am reuşit Vocea ei se frânse şi Matt le prinse pe amândouă într-o îmbrăţişare care nu mai avea nevoie de cuvinte Simţea că un capitol cumplit din viaţa ei se încheiase, mergând la Brian şi iertându-l Primise libertate şi primise pacea de care avea atâta nevoie S-au ţinut strâns unul pe altul pentru un timp, legaţi de legături nevăzute, până când Hannah se opri din plâns şi începu să respire mai liniştit — Aş dori să facem un lucru Poate o să vi se pară o nebunie Privi spre Jenny, privi spre Matt — Ce să facem? spuse Jenny ştergându-şi obrajii cu mânecile puloverului Mă gândeam că poate vrei să ne povesteşti despre Brian şi despre ce s-a întâmplat acolo Matt ridică sprânceana curios şi Hannah răspunse: — Mai târziu Vă promit Dar chiar acum aş dori să cântaţi cu mine Vă rog Amândoi — Să cântăm? Matt le ţinea încă pe amândouă de după umeri Hannah răspunse: — Da Cântecul meu preferat „Mare este credincioşia Ta ” Matt o înţelegea deplin Apoi, cu o voce şoptită, dar puternică, începu să cânte Şi acolo, în mijlocul unor prizonieri eliberaţi, care se luptau cu primele momente de libertate, cu ochii părinţilor care îi aşteptau şi care se întrebau oare unde au greşit, cei trei au început să cânte Trei voci cântau ca una, până la sfârşitul primei strofe şi apoi au continuat cu corul: „Mare este credincioşia Ta, mare este credincioşia Ta ” Cei învinşi şi disperaţi din acea cameră şi-au ridicat ochii către ei până când o femeie cu o haină zdrenţuită, ce stătea într-un colţ, se apropie de ei Hannah îi zâmbi şi observă cum un om cu părul alb de la altă bancă se ridică şi se apropie de ei Alţii şi alţii au venit aproape de acest grup mic până când în mijlocul a cincizeci de oameni stăteau aproape zece Zece suflete, care în acel moment au găsit nădejde în acest mesaj „Dimineaţă de dimineaţă văd îndurările Tale ” continua Hannah să cânte, studiind figurile străine care li se asociaseră Văzu acolo durere, suferinţă şi ceva în adâncul ei îi spunea că atunci când te depărtezi de Dumnezeu viaţa ia o întorsătură greşită Cei de acolo din sală ştiau ce înseamnă să lupţi cu durerea, cu mânia Cei de acolo ştiau ce înseamnă să aştepţi dimineaţa Dacă ar fi putut, i-ar fi luat pe toţi, unul câte unul şi le-ar fi spus să nu renunţe, pentru că doar în Cristos era adevărata nădejde S-ar putea să treacă luni sau ani, dar într-o zi, pentru că promisiunile lui Dumnezeu sunt adevărate, va veni dimineaţa Se merită să rămâi în ascultare de Domnul, în aşteptarea dimineţii Se ţinea strâns de Matt şi de Jenny şi o căldură deosebită îi umplu inima Va supravieţui Dragostea lui Dumnezeu i-a umplut viitorul cu posibilităţi luminoase Vocea ei deveni mai puternică Acesta era cântecul ei şi va fi întotdeauna cântecul ei Şi într-o zi îl va cânta în prezenţa Dumnezeului atotputernic şi iubitor, împreună cu Tom şi Alicia Închise ochii şi cu inima plină de mulţumire îşi ridică mâinile către ceruri cântându-I Lui, doar Lui „Mi-ai purtat de grijă pentru tot ceea ce am nevoie Mare este credincioşia Ta, mare este credincioşia Ta, Doamne, faţă de mine ” Din partea autoarei Sper că aţi învăţat multe călătorind cu Hannah Ryan prin adevărul din Cartea Plângerilor Au fost momente – în stadiile de început ale scrierii acestei cărţi – când m-am gândit la altceva, m-am gândit să scriu ceva mai simplu şi ceva mai uşor decât această povestire a unei familii devastate de un şofer beat Mai ales povestea unei familii credincioase ca familia Ryan Dar cred că Dumnezeu mi-a permis să scriu acest roman pentru un anumit motiv Şi oamenii credincioşi au de luptat Şi ei sunt răniţi, şi ei mor, şi ei sunt ispitiţi Personajele din cartea mea au luptat întotdeauna pentru adevărata dragoste Personajele din cartea mea pot fi oameni reali care se confruntă cu probleme reale Şi sper că aceste personaje te vor ajuta pe tine, drag cititor, să creşti în credinţă Mă rog ca mesajul subtil din cartea în aşteptarea dimineţii să fie clar: lucruri rele se întâmplă oamenilor buni Şi nu toţi creştinii răspund la o tragedie căzând pe genunchi şi căutând Biblia ca sprijin Uneori ne trezim călătorind într-o noapte lungă, întunecoasă, aşteptând dimineaţa Domnul Iisus a spus ucenicilor Lui: „V-am spus aceste lucruri ca să aveţi pace în Mine În lume veţi avea necazuri, dar îndrăzniţi Eu am biruit lumea” (Ioan 16:33) Ce mângâiere! Ce pace deplină! Ce dimineaţă glorioasă îi aşteaptă pe cei care, ca şi Hannah, învaţă să îşi aducă poverile la picioarele crucii Dacă te-ai confruntat vreodată cu o astfel de călătorie, rugăciunea mea este ca, după ce ai citi cartea în aşteptarea dimineţii, să ştii că nu eşti singur Indiferent de problema cu care te confrunţi astăzi, Dumnezeu te vede şi te iubeşte Dumnezeu a biruit deja în bătălia pentru cei care îşi pun credinţa în El Am auzit odată pe cineva spunând că fiecare dintre noi, fie a ieşit dintr-o încercare, fie se îndreaptă către o încercare, fie trece printr-o încercare Conducerea sub influenţa alcoolului, accidentele de maşină, boala, problemele financiare, ruperea relaţiilor, nefericirea în căsnicie toate acestea sunt lucruri care se pot întâmpla fiecăruia dintre noi Şi faptele contează, dar ceea ce contează mai mult este atitudinea noastră, modul în care răspundem, locul unde ne găsim puterea Mulţi dintre cei care citiţi această carte aveţi deja acea dulce părtăşie cu Domnul Pe voi vă încurajez şi vă rog să daţi această carte şi cuiva care se simte singur în încercare Pentru voi, cei care nu aţi făcut un legământ cu Domnul Iisus Cristos, acum este momentul potrivit Acceptă darul sfânt al salvării Cumpără o Biblie, caută o biserică în care este vestită Biblia, altfel atunci când va veni încercarea, nu vei avea o dimineaţă pe care să o aştepţi Fie ca Domnul să vă binecuvânteze şi să vă păstreze în grija Lui şi fie ca faţa Lui să strălucească peste voi chiar şi în cele mai întunecate zile Întrebări 1 A fost un moment în viaţa ta în care ai simţit că eşti „în aşteptarea dinimeţii”? Descrie acel moment 2 Ce ai făcut ca să supravieţuieşti? Ce ai face altfel astăzi, pentru că ştii mai multe decât atunci? 3 Cum L-ai văzut pe Dumnezeu lucrând în acel moment de încercare? Ce bine a rezultat din el? 4 Cu care din personajele din cartea în aşteptarea dimineţii crezi că te identifici cel mai mult? Cu care personaj crezi că te identifici cel mai puţin? De ce? 5 Scrie câteva căi, aşa cum îţi aminteşti, prin care Dumnezeu Şi-a arătat îndurarea faţă de Hannah, în zilele cele mai grele Cum Şi-a arătat Dumnezeu îndurarea Lui faţă de tine în momente de încercare? 6 Citeşte Plângerile lui Ieremia 3:22-23 Care sunt promisiunile conţinute în aceste versete? Care din ele îţi vorbeşte cel mai mult în acest moment din viaţa ta? Descrie un moment din viaţa ta în care aceste promisiuni te-ar fi putut ajuta sau te-au ajutat 7 Jenny a gândit că răspunsul la problemele ei este sinuciderea Ce a făcut-o să gândească astfel? Au fost momente în care duşmanul sufletelor noastre ţi-a şoptit soluţii greşite? Care au fost consecinţele? 8 Care dintre personaje a împlinit pentru Hannah promisiunea lui Dumnezeu, care spune: „Nicidecum n-am să te las, cu niciun chip nu te voi părăsi”? Cum s-a comportat acest personaj când s-a confruntat cu mânia lui Hannah, revolta ei faţă de Dumnezeu? Cum te porţi cu oamenii care reacţionează cu mânia în clipe de suferinţă? 9 Lecţia de bază din în aşteptarea dimineţii este cea a iertării Descrie un moment în care ţi-a fost greu să ierţi pe cineva Ce ai simţit şi cum ţi-ai exteriorizat sentimentele? Cum te-ai simţit după aceea? În ce moment ai găsit, ca şi Hannah, pacea? 10 De multe ori Dumnezeu foloseşte anumite situaţii sau oameni pentru a ne ajuta să ne desprindem dintr-un loc rău, să iertăm, să ascultăm sau să ne apropiem de El În situaţia lui Hannah, Dumnezeu S-a folosit de mesajul transmis „târziu” de sergentul Miller De ce S-a folosit Dumnezeu în viaţa ta? Cum ţi-a vorbit Dumnezeu? Ai ascultat? Asculţi?  